ระเบียบสำนักงานกลางทะเบียนราษฎร
ระเบียบสำนักงานกลางทะเบียนราษฎร
กรมการปกครอง
ว่าด้วยการจัดทำทะเบียนราษฎร
สำหรับสำนักทะเบียนในเขตปฏิบัติการ
ตามโครงการจัดทำเลขประจำตัวประชาชน
พ.ศ.
๒๕๒๘
 

อาศัยอำนาจตามความในมาตรา ๕
แห่งพระราชบัญญัติการทะเบียนราษฎร พ.ศ. ๒๔๙๙ ซึ่งแก้ไขเพิ่มเติมโดยประกาศของคณะปฏิวัติ
ฉบับที่ ๒๓๔ ลงวันที่ ๓๑ ตุลาคม ๒๕๑๕
ผู้อำนวยการทะเบียนจึงวางระเบียบการจัดทำทะเบียนราษฎร
สำหรับสำนักทะเบียนในเขตปฏิบัติการตามโครงการจัดทำเลขประจำตัวประชาชน
ถือปฏิบัติเป็นกรณีพิเศษ บรรดาระเบียบ
หนังสือสั่งการและข้อปฏิบัติเกี่ยวกับการทะเบียนราษฎรฉบับใด ข้อใด
มีข้อความขัดแย้งไม่ตรงกับฉบับนี้ ให้ใช้ระเบียบฉบับนี้ บังคับดังต่อไปนี้

ส่วนที่
๑
คำนิยาม
 

ตอนที่
๑
สำนักทะเบียนราษฎรและนายทะเบียน
 

ข้อ ๑
นิยามเกี่ยวกับสำนักทะเบียนราษฎรและนายทะเบียน ให้มีความหมายดังต่อไปนี้
(๑) คำว่า สำนักงานกลางทะเบียนราษฎร
หมายความว่า สำนักทะเบียนกลาง
ซึ่งรับผิดชอบเกี่ยวกับการทะเบียนราษฎรทั่วราชอาณาจักร
(๒) คำว่า สำนักทะเบียนจังหวัด
หมายความว่า สำนักทะเบียน ซึ่งรับผิดชอบเกี่ยวกับการทะเบียนราษฎรในเขตแต่ละจังหวัด
(๓) คำว่า สำนักทะเบียนอำเภอ
หมายความว่า สำนักทะเบียน ซึ่งรับผิดชอบเกี่ยวกับการทะเบียนราษฎรในเขตแต่ละอำเภอหรือกิ่งอำเภอ
(๔) คำว่า สำนักทะเบียนท้องถิ่น
หมายความว่า สำนักทะเบียน
ซึ่งรับผิดชอบเกี่ยวกับการทะเบียนราษฎรในเขตแต่ละเขตสำหรับกรุงเทพมหานคร เทศบาล
และเมืองพัทยา ตามระเบียบนี้
(๕) คำว่า สำนักทะเบียนสาขา
หมายความว่า สำนักทะเบียนอำเภอหรือท้องถิ่น
ที่จัดตั้งขึ้นมากกว่าหนึ่งสำนักทะเบียนในเขตสำนักทะเบียนเดียวกัน
(๖) คำว่า สำนักทะเบียนในเขตปฏิบัติการ
หมายความว่า
สำนักทะเบียนอำเภอหรือสำนักทะเบียนท้องถิ่นที่สำนักงานกลางทะเบียนราษฎรได้ดำเนินการถ่ายทะเบียนบ้านเพื่อนำไปบันทึกข้อมูลและจัดทำทะเบียนราษฎรไว้ด้วยระบบคอมพิวเตอร์
(๗) คำว่า ผู้อำนวยการทะเบียน
หมายความว่า ผู้อำนวยการทะเบียน ประจำสำนักงานกลางทะเบียนราษฎร
(๘) คำว่า นายทะเบียนจังหวัด
หมายความว่า นายทะเบียนประจำสำนักทะเบียนจังหวัด
(๙) คำว่า นายทะเบียนอำเภอ
หมายความว่า นายทะเบียนประจำสำนักทะเบียนอำเภอ
(๑๐) คำว่า นายทะเบียนท้องถิ่น
หมายความว่า นายทะเบียนประจำสำนักทะเบียนท้องถิ่น
(๑๑) คำว่า นายทะเบียนสาขา
หมายความว่า
นายทะเบียนประจำสำนักทะเบียนสาขาเกี่ยวกับการทะเบียนราษฎรตามระเบียบนี้
(๑๒) คำว่า นายทะเบียนตำบล
หมายความว่า นายทะเบียนประจำสำนักทะเบียนตำบล
(๑๓) คำว่า นายทะเบียนผู้รับแจ้ง
ในเขตสำนักทะเบียนท้องถิ่น หมายถึง นายทะเบียนท้องถิ่น ในเขตสำนักทะเบียนตำบล
หมายถึงนายทะเบียนตำบล
(๑๔) คำว่า ผู้ช่วยนายทะเบียนประจำตำบลประจำหมู่บ้าน
หมายความว่า ผู้ช่วยนายทะเบียนตำบลซึ่งทำหน้าที่รับแจ้งประจำหมู่บ้าน
(๑๕) คำว่า นายอำเภอ
ตามระเบียนนี้ ให้หมายความรวมถึง หัวหน้าเขต สำหรับเขตในกรุงเทพมหานคร
และปลัดอำเภอผู้เป็นหัวหน้าประจำกิ่งอำเภอ

ส่วนที่
๑
คำนิยาม
 

ตอนที่
๒
บ้านและทะเบียนบ้าน
 

ข้อ ๒
นิยามเกี่ยวกับบ้าน ให้มีความหมายดังต่อไปนี้
(๑) คำว่า เลขหมายประจำบ้าน
หมายความว่า เลขหมายที่นายทะเบียนผู้รับแจ้งออกให้เพื่อกำกับบ้านแต่ละหลัง
(๒) คำว่า เลขรหัสประจำบ้าน
หมายความว่า
เลขรหัสที่นายทะเบียนได้กำหนดให้สำหรับทะเบียนบ้านจากบัญชีการให้เลขรหัสประจำบ้าน
เพื่อแสดงรายการที่อยู่ของบ้านแต่ละหลัง
(๓) คำว่า จุดสมมติในการให้เลขหมายประจำบ้าน
หมายความว่า
จุดที่สมมติขึ้นเพื่อใช้เป็นจุดหลักหรือจุดเริ่มต้นในการกำหนดเลขหมายประจำบ้าน
(๔) คำว่า ทะเบียนคนบ้านกลาง
หมายความว่า ทะเบียนที่สำนักทะเบียนจัดทำขึ้นใช้สำหรับลงรายการบุคคลที่ไม่สามารถจะลงรายการในทะเบียนบ้านแห่งใดได้
เช่น ย้ายไม่ทราบที่อยู่ บ้านรื้อถอนหรือทำลายจนไม่มีสภาพเป็นบ้าน เป็นต้น
(๕) คำว่า บัญชีคนในบ้าน
หมายความว่า บัญชีรายการบุคคลในทะเบียนบ้านแต่ละบ้าน

ตอนที่
๓
ทะเบียนคนเกิด
 

ข้อ ๓
นิยามเกี่ยวกับทะเบียนคนเกิด ให้มีความหมายดังต่อไปนี้
(๑) หนังสือรับรองการเกิด หมายความว่า
หลักฐานแสดงการเกิดของบุคคลที่โรงพยาบาลหรือสถานพยาบาล
หรือผู้ทำคลอดออกให้เพื่อรับรองว่าได้เป็นผู้ทำคลอดบุคคลดังกล่าว
(๒) คำว่า เกิดในบ้าน
หมายความว่า เกิดในบ้านทั่วๆ ไป ตามความหมายของคำว่า บ้าน
จะเป็นบ้านของผู้ใดก้ได้ไม่จำกัดว่าต้องเป็นบ้านซึ่งมารดาผู้คลอดเด็กมีชื่ออยู่ในทะเบียนบ้าน
เช่น เกิดในโรงพยาบาล เป็นต้น
(๓) คำว่า เกิดนอกบ้าน
หมายความว่า
เกิดนอกชายคาบ้านหรือการเกิดในสถานที่ที่มิได้เป็นบ้านตามความหมายของคำว่า บ้าน
เช่น เกิดในศาลาที่พักคนเดินทางหรือโดยสาร เป็นต้น
(๔) คำว่า แจ้งเกิดภายในกำหนด
หมายความว่า การแจ้งเกิดต่อนายทะเบียนผู้รับแจ้งแห่งท้องที่ที่เด็กเกิดภายใน ๑๕
วัน นับแต่วันเกิด
(๕) คำว่า แจ้งเกิดเกินกำหนด
หมายความว่า การแจ้งเกิดต่อนายทะเบียนผู้รับแจ้งแห่งท้องที่ที่เด็กเกิดภายหลังจาก
๑๕ วัน นับแต่วันเกิด
(๖) คำว่า คนต่างท้องที่เกิดนอกบ้าน
หมายความว่า บุคคลซึ่งมีชื่ออยู่ในทะเบียนบ้านของบสำนักทะเบียนแห่งหนึ่ง
ไปคลอดเด็กนอกบ้านในท้องที่สำนักทะเบียนอีกแห่งหนึ่ง
(๗) คำว่า คนต่างท้องที่เกิดในบ้าน
หมายความว่า บุคคลซึ่งมีชื่ออยู่ในทะเบียนบ้านของสำนักทะเบียนแห่งหนึ่ง
ไปคลอดเด็กในบ้านในท้องที่สำนักทะเบียนอีกแห่งหนึ่ง

ตอนที่
๔
ทะเบียนคนตาย
 

ข้อ ๔
นิยามเกี่ยวกับทะเบียนคนตาย ให้มีความหมายดังต่อไปนี้
(๑) คำว่า หนังสือรับรองการตาย
หมายความว่า หลักฐานแสดงการตายของบุคคลที่โรงพยาบาลหรือสถานพยาบาล
หรือผู้รักษาพยาบาลโดยอาชีพออกให้เพื่อรับรองการตายของบุคคลนั้น
(๒) คำว่า ตายในบ้าน
หมายความว่า ตายในบ้านทั่วไปๆ ตามความหมายของคำว่า บ้าน
จะเป็นบ้านของผู้ใดก็ตาม เช่น ตายในโรงพยาบาล เป็นต้น
(๓) คำว่า ตายนอกบ้าน
หมายความว่า ตายนอกชายคาบ้านหรือตายในสถานที่ที่มิได้เป็นบ้านตามความหมายของคำว่า บ้าน
เช่น ตายในศาลาที่พักคนเดินทางหรือโดยสาร เป็นต้น
(๔) คำว่า คนต่างท้องที่ตายนอกบ้าน
หมายความว่า บุคคลซึ่งมีชื่ออยู่ในทะเบียนบ้านของบสำนักทะเบียนแห่งหนึ่ง
ไปตายนอกบ้านในท้องที่สำนักทะเบียนอีกแห่งหนึ่ง
(๕) คำว่า คนต่างท้องที่ตายในบ้าน
หมายความว่า บุคคลซึ่งมีชื่ออยู่ในทะเบียนบ้านของสำนักทะเบียนแห่งหนึ่ง
ไปตายในบ้านในท้องที่สำนักทะเบียนอีกแห่งหนึ่ง
(๖) คำว่า ตายโดยไม่พบศพ
หมายความว่า มีข้อเท็จจริงเชื่อว่าตาย แต่ไม่พบศพหรือไม่สามารถหาศพมายืนยันการตายได้
(๗) คำว่า แจ้งตายภายในกำหนด
หมายความว่า การแจ้งตายต่อนายทะเบียนผู้รับแจ้งแห่งท้องที่ที่ตายภายใน ๒๔ ชั่วโมง
นับแต่เวลาตายหรือพบศพ
(๘) คำว่า แจ้งตายเกินกำหนด
หมายความว่า การแจ้งการตายต่อนายทะเบียนผู้รับแจ้งแห่งท้องที่ที่ตายภายหลังจาก ๒๔
ชั่วโมง นับแต่เวลาตายหรือพบศพ

ตอนที่
๕
การย้ายที่อยู่
 

ข้อ ๕
นิยามเกี่ยวกับการย้ายที่อยู่ ให้มีความหมายดังต่อไปนี้
(๑) คำว่า การย้ายโดยไม่ทราบที่อยู่
หมายความว่า
การย้ายบุคคลที่มีชื่ออยู่ในทะเบียนบ้านและบุคคลนั้นไม่ปรากฏที่อยู่หรือไม่สามารถตรวจสอบที่อยู่ที่แน่นอนได้
(๒) คำว่า การแจ้งย้ายที่อยู่ปลายทาง
หมายความว่า การไปยื่นขอแจ้งย้ายเข้าต่อนายทะเบียนแห่งท้องที่ที่ไปอยู่ใหม่
โดยมิได้แจ้งการย้ายออกต่อนายทะเบียนท้องที่ที่ตนมีชื่ออยู่ในทะเบียนบ้าน
(๓) คำว่า การย้ายที่อยู่สำหรับทหาร
หมายความว่า การย้ายที่อยู่ของบุคคลซึ่งรับราชการ เป็นทหารกองประจำการ
(๔) คำว่า การย้ายที่อยู่ไปและมาจากต่างประเทศ
หมายความว่า การย้ายที่อยู่ไปหรือมาจากต่างประเทศ
รวมถึงการอพยพหรือถูกเนรเทศไปอยู่ต่างประเทศ
(๕) คำว่า ย้ายกลับที่เดิม
หมายความว่า การแจ้งย้ายออกจากที่อยู่แล้วไม่ไปแจ้งย้ายเข้าตามที่ระบุไว้
แต่ขอแจ้งย้ายกลับมาอยู่ที่เดิม
(๖) คำว่า การย้ายเข้าทะเบียนคนบ้านกลาง
หมายถึง การแจ้งย้ายที่อยู่ของบุคคลจากทะเบียนบ้านมาเข้าในทะเบียนคนบ้านกลาง
(๗) คำว่า การย้ายออกจากทะเบียนคนบ้านกลาง
หมายถึง การแจ้งย้ายรายการบุคคลจากทะเบียนคนบ้านกลางไปเข้าทะเบียนบ้านที่บุคคลนั้นจะไปอยู่
(๘) คำว่า การย้ายในท้องที่
หมายความว่า
การที่บุคคลย้ายออกและย้ายเข้าในเขตสำนักทะเบียนอำเภอหรือท้องถิ่นหรือสาขาเดียวกัน

ตอนที่
๖
การควบคุมทะเบียนราษฎร
 

ข้อ ๖
นิยามเกี่ยวกับการควบคุมทะเบียนราษฎร ให้มีความหมายดังต่อไปนี้
(๑) คำว่า การตกสำรวจตรวจสอบทะเบียนราษฎร
หมายความว่า
บุคคลสัญชาติไทยหรือบุคคลต่างด้าวที่มีใบสำคัญประจำตัวคนต่างด้าวซึ่งเกิดก่อนวันที่
๑ มิถุนายน ๒๔๙๙ และไม่มีชื่ออยู่ในทะเบียนบ้าน
(๒) คำว่า บุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
หมายถึง
คนต่างด้าวที่อาศัยอยู่ในประเทศไทยโดยไม่ผ่านขั้นตอนตามกฎหมายว่าด้วยคนเข้าเมือง
หรือที่ได้รับอนุญาตให้เข้ามาอยู่เป็นการชั่วคราว
รวมถึงบุตรของบุคคลดังกล่าวซึ่งถูกถอนสัญชาติไทยหรือไม่ได้สัญชาติไทยตามประกาศของคณะปฏิวัติฉบับที่
๓๓๗ ลงวันที่ ๑๓ ธันวาคม ๒๕๑๕
(๓) คำว่า เด็กอนาถา
หมายความว่า เด็กซึ่งเกิดมาโดยบิดามารดาทอดทิ้ง
แต่อยู่ในความอุปการะเลี้ยงดูของบุคคลหรือหน่วยงานที่รับผิดชอบในการดูแลอุปการะ
รวมถึงบุคคลลักษณะดังกล่าวที่มีอายุบรรลุนิติภาวะแล้ว

ส่วนที่
๒
สำนักทะเบียนราษฎรและนายทะเบียน
 

ตอนที่
๑
สำนักทะเบียนราษฎร
 

ข้อ ๗
สำนักทะเบียน มีดังต่อไปนี้
(๑) สำนักงานกลางทะเบียนราษฎร
ตั้งอยู่ในกรมการปกครอง มีผู้อำนวยการทะเบียนเป็นนายทะเบียน
และมีรองผู้อำนวยการทะเบียนเป็นผู้ช่วย
ทำหน้าที่เกี่ยวกับการควบคุมทะเบียนราษฎรโดยทั่วไปทั่วราชอาณาจักรและวางระเบียบปฏิบัติต่างๆ
เกี่ยวกับการดำเนินการตามพระราชบัญญัติการทะเบียนราษฎร
(๒) สำนักทะเบียนจังหวัดตั้งอยู่ ณ
ศาลากลางจังหวัดมีนายทะเบียนจังหวัดเป็นนายทะเบียน
และมีผู้ช่วยนายทะเบียนจังหวัดเป็นผู้ช่วย
ทำหน้าที่เกี่ยวกับการควบคุมการปฏิบัติงานการทะเบียนราษฎรในเขตจังหวัด
(๓) สำนักทะเบียนอำเภอตั้งอยู่ ณ ที่ว่าการอำเภอ
หรือที่ว่าการกิ่งอำเภอมีนายทะเบียนอำเภอและผู้ช่วยนายทะเบียนอำเภอเป็นผู้ช่วย
มีหน้าที่จัดทำทะเบียนราษฎร
และควบคุมการปฏิบัติงานการทะเบียนราษฎรในเขตอำเภอหรือกิ่งอำเภอ
(๔) สำนักทะเบียนตำบลตั้งอยู่ ณ ที่ว่าการอำเภอ
หรือที่ว่าการกิ่งอำเภอ หรือในสถานที่ที่จังหวัดกำหนด
มีนายทะเบียนตำบลเป็นนายทะเบียน และมีผู้ช่วยนายทะเบียนตำบลเป็นผู้ช่วย
ทำหน้าที่เป็นนายทะเบียนผู้รับแจ้ง คือรับแจ้งการเกิด รับแจ้งการตาย
รับแจ้งการย้ายที่อยู่ รับแจ้งการสร้างบ้านใหม่ รับแจ้งการรื้อบ้าน
รับแจ้งการกำหนดหมายเลขประจำบ้าน
และให้ผู้ช่วยนายทะเบียนตำบลประจำหมู่บ้านเป็นนายทะเบียนผู้รับแจ้งประจำหมู่บ้าน
ในกรณีที่ท้องที่อำเภอหรือตำบลใดมีการคมนาคมไม่สะดวก
หรือในกรณีที่เห็นเป็นการสมควร จังหวัดอาจจัดตั้งสำนักทะเบียนเพิ่มขึ้นอีกก็ได้ โดยรายงานให้กระทรวงมหาดไทยทราบก่อน
(๕) สำนักทะเบียนท้องถิ่นตั้งอยู่ ณ
ที่ว่าการเขตในกรุงเทพมหานคร สำนักงานเทศบาล ศาลาว่าการเมืองพัทยา
มีนายทะเบียนท้องถิ่นเป็นนายทะเบียน
และมีผู้ช่วยนายทะเบียนเป็นผู้ช่วยทำหน้าที่เป็นนายทะเบียนผู้รับแจ้ง คือ
รับแจ้งการเกิด รับแจ้งการตาย รับแจ้งการย้ายที่อยู่ รับแจ้งการสร้างบ้านใหม่
รับแจ้งการรื้อบ้าน รับแจ้งการกำหนดหมายเลขประจำบ้าน
และมีหน้าที่รับผิดชอบในการจัดทำทะเบียนราษฎร และควบคุมการปฏิบัติงานทะเบียนราษฎร
ในเขตการปกครองท้องถิ่นนั้นๆ
ในกรณีที่เห็นเป็นการสมควรเพื่อความสะดวกแก่ราษฎรอาจจัดตั้งสำนักทะเบียนท้องถิ่นเพิ่มขึ้นอีกก็ได้
แต่ต้องได้รับอนุมัติจากผู้ว่าราชการจังหวัด โดยรายงานให้กระทรวงมหาดไทยทราบก่อน
(๖)
สถานกงสุลไทยหรือสถานทูตไทยในต่างประเทศเป็นสำนักทะเบียนทำหน้าที่จัดทำทะเบียนสำหรับผู้มีสัญชาติไทย
ในกรณีคนเกิด คนตาย นอกราชอาณาจักร โดยมีกงสุลไทย หรือข้าราชการสถานทูตไทย
ซึ่งกระทรวงการต่างประเทศแต่งตั้งเป็นนายทะเบียน

ข้อ ๘
การจัดตั้งสำนักทะเบียนในท้องที่เดียวกันมากกว่าหนึ่งแห่งตามข้อ ๑ (๔)
วรรคสอง และข้อ ๑ (๕) วรรคสอง เมื่อได้รายงานให้กระทรวงมหาดไทยทราบแล้ว
ให้ผู้ว่าราชการจังหวัดหรือนายกเทศมนตรี แล้วแต่กรณี ประกาศให้ราษฎรทราบ

ตอนที่
๒
การแต่งตั้งและถอดถอนนายทะเบียน
 

ข้อ ๙
ให้ผู้ว่าราชการจังหวัดแต่งตั้งและถอดถอนนายทะเบียนและผู้ช่วยนายทะเบียนประจำสำนักทะเบียนจังหวัด
สำนักทะเบียนอำเภอ สำนักทะเบียนตำบล แล้วสำเนาคำสั่งแต่งตั้งรายงานไปยังสำนักงานกลางทะเบียนราษฎร

ข้อ ๑๐
ในเขตกรุงเทพมหานคร
ให้ปลัดกรุงเทพมหานครแต่งตั้งและถอดถอนนายทะเบียนท้องถิ่นและผู้ช่วยนายทะเบียนท้องถิ่น
ในเขตเทศบาล
ให้นายกเทศมนตรีแต่งตั้งและถอดถอนนายทะเบียนท้องถิ่นและผู้ช่วยนายทะเบียนท้องถิ่น
ในเขตเมืองพัทยา
ให้นายกเมืองพัทยาแต่งตั้งและถอดถอนนายทะเบียนท้องถิ่นและผู้ช่วยนายทะเบียนท้องถิ่น
เมื่อได้มีการแต่งตั้งหรือถอดถอนนายทะเบียนท้องถิ่นหรือผู้ช่วยนายทะเบียนท้องถิ่น
ให้รายงานไปยังผู้ว่าราชการจังหวัด
และให้จังหวัดสำเนาคำสั่งรายงานไปยังสำนักงานกลางทะเบียนราษฎร

ข้อ ๑๑
สำนักทะเบียนจังหวัด สำนักทะเบียนอำเภอ สำนักทะเบียนตำบล
และสำนักทะเบียนท้องถิ่น
ให้มีนายทะเบียนหนึ่งคนสำหรับผู้ช่วยนายทะเบียนให้แต่งตั้งได้มากกว่าหนึ่งคนตามความเหมาะสมของแต่ละสำนักทะเบียน

ส่วนที่
๓
การจัดทำเลขหมายประจำบ้าน
 

ตอนที่
๑
บ้านที่ต้องกำหนดเลขหมายประจำบ้าน
 

ข้อ ๑๒
บ้านหลังหนึ่ง ให้กำหนดเลขหมายประจำบ้านเพียงเลขหมายเดียว

ข้อ ๑๓
บ้านที่ปลูกเป็นตึกแถวหรือห้องแถวหรืออาคารชุด
ให้กำหนดหมายเลขประจำบ้านทุกห้อง โดยถือว่าห้องหรืออาคารชุดหนึ่งๆ
เป็นบ้านหลังหนึ่ง

ข้อ ๑๔
บ้านที่ปลูกไว้สำหรับให้เช่าเป็นหลังๆ
ให้กำหนดเลขหมายประจำบ้านทุกหลังแม้จะมีผู้เช่าแล้วหรือไม่ก็ตาม

ข้อ ๑๕
เรือหรือแพ ที่จอดอยู่ประจำตามลำน้ำ และมีผู้อาศัยอยู่ประจำ
ให้กำหนดเลขหมายประจำบ้านไว้เช่นเดียวกัน
โดยถือว่าเรือลำหนึ่งหรือแพหลังหนึ่งเป็นบ้านๆ หนึ่ง

ข้อ ๑๖
บ้านซึ่งมีโรงเรือนหรือสิ่งปลูกสร้างอยู่ในเขตเดียวกัน เช่น วัด ค่ายทหาร
โรงเรียน เรือนจำ สถานีตำรวจ ให้กำหนดเลขหมายประจำบ้านแต่ละแห่งเพียงหมายเลขเดียว
แต่ถ้าเจ้าบ้านประสงค์จะกำหนดเลขหมายประจำบ้านขึ้นอีก ก็ให้นายทะเบียนกำหนดให้

ข้อ ๑๗
บ้านที่มีบุคคลอาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราวให้กำหนดเลขหมายประจำบ้านเช่นเดียวกัน
หากอาศัยร่วมกันกับบุคคลสัญชาติไทย
หรือบุคคลต่างด้าวที่มีใบสำคัญประจำตัวคนต่างด้าว
ให้กำหนดเลขหมายประจำบ้านเลขเดียวกันกับทะเบียนบ้าน (ท.ร. ๑๔) ฉบับสีขาว
และทะเบียนบ้าน (ท.ร. ๑๓) ฉบับสีเหลือง

ข้อ ๑๘
เลขหมายประจำบ้าน ขนาดสูง ๒ นิ้วฟุต จะใช้เขียนบนแผ่นโลหะหรือแผ่นไม้ก็ได้
ให้มีขนาดพองามและมองเห็นได้ชัดเจน

ตอนที่
๒
การกำหนดเลขหมายประจำบ้าน
 

ข้อ ๑๙
ให้กำหนดเลขหมายประจำบ้าน ดังต่อไปนี้
ในเขตสำนักทะเบียนท้องถิ่น ให้นายทะเบียนท้องถิ่นดำเนินการดังนี้
(๑) ตั้งชื่อ ถนน ตรอก ซอย
ในเขตเทศบาลทุกแห่งจนครบและนำแผ่นป้ายบอกชื่อไว้หัวถนน ปลายถนน และตรงมุมแยก
ในกรณีที่ตรอกหรือซอยเดียวกันมีชื่อเดิมหลายชื่อไม่เหมือนกันให้เลือกใช้ชื่อตรอกหรือซอยนั้นเพียงชื่อเดียว
โดยใช้ชื่อที่ประชาชนนิยม
(๒) ให้กำหนดเลขหมายประจำบ้านเรียงตามลำดับบ้าน
โดยแต่ละถนน ตรอก ซอย แม่น้ำ หรือลำคลองสายหนึ่งๆ ขึ้นลำดับหนึ่งใหม่
จนตลอดสายทุกสาย
(๓) การเรียงเลขหมายประจำบ้าน
ให้เริ่มจากจุดสมมุติก่อน เมื่อหันหลังไปทางจุดสมมุติฝั่งขวาของถนน ตรอก ซอย
แม่น้ำหรือลำคลอง ให้เลขหมายประจำบ้านเป็นเลขคู่เรียงต่อไปตามลำดับ เช่น ๒, ๔, ๖,
๘ ฯลฯ ส่วนฝั่งซ้ายมือให้ติดเลขหมายประจำบ้านเป็นเลขคี่เรียงกันไปตามลำดับ เช่น ๑,
๓, ๕, ๗ ฯลฯ
นอกเขตสำนักทะเบียนท้องถิ่น
ให้นายทะเบียนตำบลดำเนินการดังนี้
(๑)
ถือปฏิบัติเช่นเดียวกันกับการกำหนดเลขหมายประจำบ้านในเขตสำนักทะเบียนท้องถิ่น
(๒) เรียงลำดับเลขหมายประจำบ้านเป็นรายหมู่บ้าน
เมื่อขึ้นหมู่บ้านใหม่ให้ขึ้นหมายเลข ๑ เสมอไป
(๓) เริ่มต้นให้เลขหมายประจำบ้าน
ตั้งแต่ในเขตชุมชฃนุมชนที่หนาแน่นในหมู่บ้านนั้นๆ เสียก่อน
แล้วจึงกำหนดเลขหมายประจำบ้านที่อยู่ใกล้ถนนสายใหญ่ หรือริมน้ำเป็นลำดับที่ ๒
จนสุดสายแล้วแยกเป็นสายอื่นๆ ต่อไป ตามความเหมาะสมและสะดวกแก่การค้นหาบ้าน
โดยให้ถือหลักว่าบ้านที่อยู่ใกล้เคียงกันควรจะให้เลขหมายประจำบ้านใกล้กัน

ข้อ ๒๐
ถ้าชุมนุมชนใดมีบ้านอยู่เป็นหย่อมๆ หรือบ้านที่อยู่ระเกะระกะไม่เป็นระเบียบ
ให้กำหนดจุดสมมุติขึ้นก่อน แล้วกำหนดเส้นทางจากจุดสมมุตินั้นและปฏิบัติตามข้อ ๑๙

ข้อ ๒๑
ในกรณีที่ไม่สามารถกำหนดจุดเริ่มต้นใดๆ ได้ ให้กำหนดจุดสมมุติขึ้นก่อน
แล้วกำหนดเลขหมายประจำบ้านเริ่มต้นจากจุดสมมุตินั้น

ข้อ ๒๒
บริเวณพื้นที่ที่มีอาณาเขตติดต่อกันหลายท้องที่ ให้นายทะเบียนแต่ละท้องที่ติดกันนั้น
ทำความตกลงกันว่า ถนน ตรอก ซอย แม่น้ำ ลำคลอง
สายใดที่ติดต่อกันระหว่างท้องถิ่นให้ติดหมายเลขประจำบ้านฝั่งใดเป็นฝั่งขวาหรือฝั่งซ้ายเพื่อให้เหมือนกันโดยตลอด

ข้อ ๒๓
เมื่อได้กำหนดเลขหมายประจำบ้านไปแล้ว ต่อมามีบ้านปลูกสร้างขึ้นใหม่ระหว่างบ้านหลังใดก็ให้ใช้หมายเลขประจำบ้านของบ้านที่อยู่ใกล้กันแล้วเพิ่มตัวเลขไว้ท้ายเป็นเลขทับไป
เช่น ๕/๒, ๕/๓ เป็นเลขประจำบ้านที่ปลูกสร้างขึ้นใหม่
นายทะเบียนอาจกำหนดเลขหมายประจำบ้านของบ้านหลังเดิมซึ่งถูกรื้อถอนหรือทำลายไป
ให้แก่บ้านซึ่งปลูกสร้างขึ้นใหม่ได้

ข้อ ๒๔
บ้านที่ปลูกสร้างขึ้นโดยมิชอบด้วยกฎหมายและระเบียบแบบแผน เช่น
บ้านที่ปลูกสร้างในที่สาธารณะ ปลูกสร้างโดยบุกรุกป่าสงวน
หรือบ้านที่ปลูกสร้างโดยมิได้รับอนุญาตตามกฎหมายว่าด้วยการควบคุมการก่อสร้าง
เป็นบ้านชั่วคราวให้ถือเสมือนบ้านที่จะต้องกำหนดเลขหมายประจำบ้านให้ตามระเบียบนี้

ตอนที่
๓
วิธีการกำหนดเลขหมายประจำบ้านและเลขรหัสประจำบ้าน
 

ข้อ ๒๕
เมื่อมีโรงเรือนหรือสิ่งปลูกสร้างเกิดขึ้น โดยมีลักษณะเป็น บ้าน
ตามความหมายในมาตรา ๔ (๑) แห่ง พ.ร.บ. การทะเบียนราษฎร พ.ศ. ๒๔๙๙
แก้ไขเพิ่มเติมโดยประกาศของคณะปฏิวัติ ฉบับที่ ๒๓๔ ลงวันที่ ๓๑ ตุลาคม ๒๕๑๕
เจ้าบ้านจะต้องแจ้งการสร้างบ้านใหม่และขอกำหนดเลขหมายประจำบ้านต่อนายทะเบียนผู้รับแจ้ง
ในเขตสำนักทะเบียนท้องถิ่น ให้แจ้งต่อนายทะเบียนท้องถิ่น
นอกเขตสำนักทะเบียนท้องถิ่นให้แจ้งต่อนายทะเบียนตำบลหรือผู้ช่วยนายทะเบียนตำบลประจำหมู่บ้านก็ได้สุดแล้วแต่ความสะดวก
การแจ้งการสร้างบ้านใหม่และขอให้กำหนดเลขหมายประจำบ้านให้ถือปฏิบัติ
ดังนี้
ก. ในเขตสำนักทะเบียนท้องถิ่น ให้ดำเนินการดังนี้
(๑) รับแจ้งตามแบบพิมพ์ ท.ร. ๙
(๒) ตรวจสอบหลักฐานเกี่ยวกับตัวผู้แจ้ง
สภาพและลักษณะของบ้านว่า เป็นบ้านตามความหมายที่กำหนดไว้
(๓) ออกหลักฐานการรับแจ้งกำหนดเลขหมายประจำบ้าน
(๔) จัดทำทะเบียนและสำเนาทะเบียนบ้านฉบับเจ้าบ้าน
(๕) ให้เลขรหัสประจำบ้าน
(๖) ลงรายการในแบบรายงาน ท.ร. ๙๙ (๑)
(๗)
เก็บทะเบียนบ้านและมอบสำเนานทะเบียนบ้านให้แก่ผู้แจ้ง
(๘) จัดส่งแบบรายงาน ท.ร. ๙๙ ตอนที่ ๑
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและรายงาน
เพื่อสำนักทะเบียนจังหวัดจะได้รวบรวมนำส่งให้สำนักงานกลางทะเบียนราษฎรดำเนินการต่อไป
ข. นอกเขตสำนักทะเบียนท้องถิ่น
ให้ดำเนินการดังนี้
๑. ถ้าเป็นการแจ้งต่อนายทะเบียนตำบล ให้ดำเนินการดังนี้
(๑) รับแจ้งตามแบบพิมพ์ ท.ร. ๙
(๒) ตรวจสอบหลักฐานเกี่ยวกับตัวผู้แจ้ง
สภาพและลักษณะของบ้าน ว่าเป็นบ้านตามความหมายที่กำหนดไว้
(๓) ออกหลักฐานการรับแจ้งกำหนดเลขหมายประจำบ้าน
(๔) นำหลักฐานและ ท.ร. ๙ เสนอนายทะเบียนอำเภอ
๒ เมื่อนายทะเบียนอำเภอได้รับ ท.ร. ๙
ให้ดำเนินการดังนี้
(๑) จัดทำทะเบียนและสำเนาทะเบียนบ้านฉบับเจ้าบ้าน
(๒) ให้เลขรหัสประจำบ้าน
(๓) ลงรายการในแบบรายงาน ท.ร. ๙๙ (๑)
(๔)
เก็บทะเบียนบ้านและมอบสำเนานทะเบียนบ้านให้แก่ผู้แจ้ง
(๕) จัดส่งแบบรายงาน ท.ร. ๙๙ ตอนที่ ๑
ไปให้สำนักทะเบียนจังหวัดตามระยะเวลา และวิธีการที่กำหนดไว้ในส่วนการส่งและรายงาน
เพื่อสำนักทะเบียนจังหวัดจะได้รวบรวมนำส่งให้สำนักงานกลางทะเบียนราษฎรดำเนินการต่อไป
๓. ถ้าแจ้งต่อผู้ช่วยนายทะเบียนตำบลประจำหมู่บ้าน
ให้ดำเนินการดังนี้
(๑) รับแจ้งตามแบบพิมพ์ ท.ร. ๙
(๒) ตรวจสอบหลักฐานเกี่ยวกับตัวผู้แจ้ง
สภาพและลักษณะของบ้าน ว่าเป็นบ้านตามความหมายที่กำหนดไว้
(๓) นำ ท.ร. ๙
และหลักฐานประกอบการแจ้งเสนอนายทะเบียนตำบล
(๔)
นายทะเบียนตำบลดำเนินการกำหนดเลขหมายประจำบ้าน แล้วนำหลักฐานและ ท.ร. ๙
เสนอนายทะเบียนอำเภอ
(๕) นายทะเบียนอำเภอดำเนินการจัดทำทะเบียนบ้านตาม
ข ๒ (๑)  (๕)

ข้อ ๒๖
กรณีที่มีการรื้อบ้าน บ้านถูกทำลาย ให้ถือปฏิบัติดังนี้
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑) รับแจ้งตามแบบพิมพ์ ท.ร. ๙
(๒) เรียกสำเนาทะเบียนบ้านฉบับเจ้าบ้าน
และตรวจสอบหลักฐานเกี่ยวกับตัวผู้แจ้งและสภาพบ้านว่ามีการรื้อถอนหรือถูกทำลายจนไม่มีสภาพเป็นบ้านจริง
(๓)
จำหน่ายทะเบียนบ้านและสำเนาทะเบียนบ้านฉบับเจ้าบ้าน แล้วแยกเก็บไว้ต่างหาก
โดยหมายเหตุว่า แจ้งบ้านรื้อถอนหรือถูกทำลาย ตาม ท.ร. ๙
ลงวันที่.........เดือน...................พ.ศ. ..............
พร้อมทั้งลงชื่อนายทะเบียน วัน เดือน ปีกำกับ
(๔)
ดำเนินการแจ้งการย้ายที่อยู่ของบุคคลที่มีชื่ออยู่ในทะเบียนบ้านที่ได้จำหน่ายตามระเบียบสำนักงานกลางทะเบียนราษฎร
(๕) ลงรายการในแบบรายงาน ท.ร. ๙๙ (๒)
(๖) จัดส่งแบบรายงาน ท.ร. ๙๙ ตอนที่ ๑
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและรายงาน
เพื่อสำนักทะเบียนจังหวัดจะได้รวบรวมนำส่งให้สำนักงานกลางทะเบียนราษฎรดำเนินการต่อไป
ข. นอกเขตสำนักทะเบียนท้องถิ่น 
๑. ถ้าเป็นการแจ้งต่อนายทะเบียนตำบล
ให้ดำเนินการดังนี้
(๑) รับแจ้งตามแบบพิมพ์ ท.ร. ๙
(๒) เรียกสำเนาทะเบียนบ้านฉบับเจ้าบ้าน
และตรวจสอบหลักฐานเกี่ยวกับตัวผู้แจ้งและตรวจสอบสภาพบ้านว่ามีการรื้อถอนหรือถูกทำลายจนไม่มีสภาพเป็นบ้านจริง
(๓) นำ ท.ร. ๙
และหลักฐานประกอบการแจ้งเสนอนายทะเบียนอำเภอ
๒
เมื่อนายทะเบียนอำเภอได้รับ ท.ร. ๙ ให้ดำเนินการดังนี้
(๑) จำหน่ายทะเบียนบ้านและสำเนาทะเบียนบ้านฉบับเจ้าบ้าน
แล้วแยกเก็บไว้ต่างหาก 
(๒)
ดำเนินการแจ้งการย้ายที่อยู่ของบุคคลที่มีชื่ออยู่ในทะเบียนบ้านที่ได้จำหน่ายตามระเบียบสำนักงานกลางทะเบียนราษฎร
(๓) ลงรายการในแบบรายงาน ท.ร. ๙๙ (๒)
(๔) จัดส่งแบบรายงาน ท.ร. ๙๙ ตอนที่ ๑ ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและรายงาน
เพื่อสำนักทะเบียนจังหวัดจะได้รวบรวมนำส่งให้สำนักงานกลางทะเบียนราษฎรดำเนินการต่อไป
๓. ถ้าแจ้งต่อผู้ช่วยนายทะเบียนตำบลประจำหมู่บ้าน
ให้ดำเนินการดังนี้
(๑) รับแจ้งตามแบบพิมพ์ ท.ร. ๙
(๒) เรียกสำเนาทะเบียนบ้านฉบับเจ้าบ้าน
และตรวจสอบหลักฐานเกี่ยวกับตัวผู้แจ้งและสภาพบ้านว่ามีการรื้อถอนหรือถูกทำลายจนไม่มีสภาพเป็นบ้านจริง
(๓) ส่ง ท.ร. ๙
และหลักฐานประกอบการแจ้งไปให้นายทะเบียนตำบล
(๔)
นายทะเบียนตำบลดำเนินการตรวจสอบและรวบรวมหลักฐานเสนอนายทะเบียนอำเภอ
(๕) นายทะเบียนอำเภอดำเนินการตาม ข ๒ (๑) 
(๕)

ข้อ ๒๗
ในกรณีที่มีการรื้อบ้าน บ้านถูกทำลาย และไม่ปรากฏเจ้าบ้าน
ให้เจ้าหน้าที่ฝ่ายปกครองแห่งท้องที่นั้นเป็นผู้แจ้งต่อนายทะเบียนผู้รับแจ้งแทนเจ้าบ้านและให้นายทะเบียนถือปฏิบัติเช่นเดียวกับข้อ
๒๖ โดยอนุโลม

ข้อ ๒๘
ในกรณีที่มีการรวมบ้านจากสองหลัง หรือมากกว่าสองหลัง
มาเป็นบ้านหลังเดียวกัน ให้ถือปฏิบัติเช่นเดียวกับการรื้อบ้าน
หรือบ้านถูกทำลายตามข้อ ๒๖ และการแก้ไขรายการที่อยู่ของบ้านตามข้อ ๓๐ โดยอนุโลม
โดยให้ถือว่าบ้านที่จะนำมารวมนั้นเป็นบ้านที่จะต้องถูกจำหน่าย
และต้องลงรายการในแบบรายงาน ท.ร. ๙๙ (๒) ให้ครบทุกหลัง
ส่วนบ้านที่ถูกรวมยังคงใช้เลขรหัสประจำบ้านเลขเดิม
แต่ต้องแก้ไขรายการที่อยู่ของบ้าน ซึ่งจะต้องลงรายการในแบบรายงาน ท.ร. ๙๙ (๓)
เพียงหลังเดียว

ข้อ ๒๙
ในกรณีที่มีการแยกบ้านออกมาใหม่จากบ้านหลังเดิมให้ถือปฏิบัติเช่นเดียวกับการสร้างบ้านใหม่
และการขอกำหนดเลขหมายประจำบ้านตามข้อ ๒๕ และการแก้ไขรายการที่อยู่ของบ้านตามข้อ ๓๐
โดยอนุโลม โดยให้ลงรายการในแบบรายงาน ท.ร. ๙๙ (๑) และ (๓) ในใบรายงานเดียวกัน
โดยให้ถือว่าบ้านที่จะแยกออกไปตั้งใหม่ทุกหลังเป็นบ้านที่ได้ปลูกสร้างขึ้นใหม่
ซึ่งจะต้องออกทะเบียนบ้านและกำหนดเลขรหัสประจำบ้านให้พร้อมทั้งลงรายการในแบบรายงาน
ท.ร. ๙๙ (๑) ส่วนบ้านที่ถูกแยกยังคงใช้เลขรหัสประจำบ้านเลขเดิม
แต่ต้องแก้ไขรายการที่อยู่ของบ้าน ซึ่งจะต้องลงรายการในแบบรายงาน ท.ร. ๙๙ (๓)
เพียงหลังเดียว

ข้อ ๓๐
การแก้ไขรายการที่อยู่ของบ้านใรทะเบียนบ้าน
เนื่องจากลงรายการไว้ผิดไปจากข้อเท็จจริงเดิม
หรือจำเป็นต้องแก้ไขรายการที่อยู่ของบ้านให้ตรงกับข้อเท็จจริง
เนื่องจากมีการรวมบ้านตามข้อ ๒๘ หรือแยกบ้านตามข้อ ๒๙
ให้นายทะเบียนอำเภอหรือท้องถิ่นดำเนินการแก้ไขให้ถูกต้องตรงกับข้อเท็จจริงแล้วแต่กรณี
และให้รายงานตามแบบ ท.ร. ๙๙ (๓) แล้วจัดส่งแบบรายงาน ท.ร. ๙๙ ตอนที่ ๑
ไปให้สำนักทะเบียนต่างจังหวัดตามระยะเวลาและวิธีการที่กำหนดไว้ในส่วนการส่งและรายงาน
เพื่อสำนักทะเบียนจังหวัดจะได้นำส่งไปให้สำนักงานกลางทะเบียนราษฎรดำเนินการต่อไป

ข้อ ๓๑ การกำหนดเลขหมายประจำบ้านกรณีเปลี่ยนแปลงเขตการปกครอง
ให้ถือปฏิบัติดังนี้
ก. การตั้งหมู่บ้านขึ้นใหม่
(๑)
ให้ถือเลขหมายประจำบ้านและเลขรหัสประจำบ้านที่ได้กำหนดไว้ประจำบ้านแต่ละบ้านของหมู่บ้านเดิมนั้นเป็นเลขหมายประจำของหมู่บ้านที่ตั้งขึ้นใหม่ต่อไป
โดยไม่ต้องเปลี่ยนแปลงแก้ไขแต่ประการใด
(๒)
ให้นายทะเบียนอำเภอหรือนายทะเบียนท้องถิ่นแล้วแต่กรณี แก้ไข หมู่ที่
ในทะเบียนบ้านและสำเนาทะเบียนบ้านให้ตรงกับ หมู่ที่...
ที่ได้จัดตั้งขึ้นใหม่ สำหรับหมู่บ้านนั้น เช่น บ้านเลขที่
๔๗๑ หมู่ที่ ๔ ตำบลทับสะแก ได้แยกหมู่ที่ ๔ ออกเป็น ๒ หมู่คือ หมู่ที่ ๔
และหมู่ที่ ๕ และบ้านเลขที่ ๔๗๑ นี้ ไปขึ้นอยู่ในหมู่ที่ ๕
ก็คงแก้เพียงหมู่ที่เป็น บ้านเลขที่ ๔๗๑ หมู่ที่ ๕
ตำบลทับสะแก เป็นต้น
(๓)
ให้นายทะเบียนอำเภอหรือนายทะเบียนท้องถิ่นแล้วแต่กรณี
แยกทะเบียนบ้านของหมู่บ้านที่ตั้งขึ้นใหม่นั้นออกเป็นหมู่บ้านใหม่ของตำบลนั้นๆ
และจัดเก็บทะเบียนบ้านตามระเบียบสำนักงานกลางทะเบียนราษฎร
(๔) รายงานการแก้ไข
เปลี่ยนแปลงหรือเพิ่มเติมรายการที่อยู่ของบ้านที่จัดตั้งเป็นหมู่บ้านขึ้นใหม่
ตามแบบรายงานการแก้ไขเปลี่ยนแปลง เพิ่มเติม หรือจำหน่ายเกี่ยวกับบ้าน กรณีแก้ไขเปลี่ยนแปลง
เพิ่มเติม เป็นจำนวนมาก (ท.ร. ๙๙/๑) โดยให้จัดส่งแบบรายงาน ท.ร. ๙๙/๑
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป
ข. การเปลี่ยนแปลงเขตตำบล
ถ้าเป็นการโอนหมู่บ้านทั้งหมู่บ้านจากตำบลหนึ่งไปขึ้นกับอีกตำบลหนึ่ง
หรือเป็นการจัดตั้งตำบลขึ้นใหม่
ให้ถือเลขหมายประจำบ้านและเลขรหัสประจำบ้านเดิมทั้งหมด
คงเปลี่ยนแปลงเฉพาะรายการหมู่ที่และตำบลเท่านั้น
และให้ถือปฏิบัติเช่นเดียวกับการจัดตั้งหมู่บ้านขึ้นใหม่ ตามข้อ ๓๑ ก. โดยอนุโลม
พร้อมทั้งรายงานตามแบบ ท.ร. ๙๙/๑
ค.
ถ้าเป็นการโอนหมู่บ้านแต่เพียงบางส่วนของตำบลหนึ่งไปขึ้นกับอีกตำบลหนึ่งหรือในตำบลเดียวกันก็ตาม
บ้านอาจจะมีเลขหมายประจำบ้านซ้ำกัน เช่น บ้านเลขที่ ๔ หมู่ที่ ๒
โอนไปขึ้นอยู่กับหมู่ที่ ๓ กรณีเช่นนี้ บ้านเลขที่ ๔ ในหมู่ที่ ๓ จะมีสองบ้าน
ซึ่งจะต้องแก้ไขเปลี่ยนแปลงเลขหมายประจำบ้านเลขที่ ๔ ไม่ให้ซ้ำกัน
ให้ถือปฏิบัติเช่นเดียวกับกรณีเลขหมายประจำบ้านซ้ำกันตามข้อ ๓๓ โดยอนุโลม
ง.
ถ้าเป็นการจัดตั้งสำนักทะเบียนอำเภอหรือสำนักทะเบียนท้องถิ่นขึ้นใหม่ให้ปฏิบัติดังนี้
(๑) จัดทำบัญชีรับมอบทะเบียนบ้านจากสำนักทะเบียนเดิม
(๒)
แก้ไขรายการที่ตั้งหรือที่อยู่ของบ้านในทะเบียนบ้านและสำเนาทะเบียนบ้านให้เป็นปัจจุบันหรือถูกต้องตรงตามข้อเท็จจริง
(๓) รายงานการแก้ไข
เปลี่ยนแปลงรายกทารที่ตั้งหรือที่อยู่ของบ้านตามแบบรายงาน ท.ร. ๙๙/๑
โดยให้จัดส่งแบบรายงานไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๓๒
เมื่อนายทะเบียนเห็นควรเปลี่ยนแปลงเลขหมายประจำบ้านในเขตสำนักทะเบียนในบางส่วนหรือจะเปลี่ยนแปลงใหม่ทั้งหมด
เนื่องจากเลขหมายประจำบ้านที่กำหนดไว้ไม่เป็นระเบียบหรือสับสนยากแก่การค้นหาตรวจสอบ
ให้ถือปฏิบัติดังนี้
ก. ในเขตสำนักทะเบียนท้องถิ่น ให้ดำเนินการดังนี้
(๑)
ประกาศให้ราษฎรหรือเจ้าบ้านในเขตที่มีการปรับปรุงเพื่อเปลี่ยนแปลงเลขหมายประจำบ้านให้ทราบอย่างน้อย
๑๕ วัน
(๒) จัดทำแผนที่หรือแผนผังของบริเวณที่เปลี่ยนแปลงเลขหมายประจำบ้านโดยสังเขป
(๓)
สำรวจตรวจสอบบริเวณที่จะกำหนดเลขหมายประจำบ้าน
(๔) กำหนดเลขหมายประจำบ้านขึ้นใหม่
โดยถือปฏิบัติตามระเบียบว่าด้วยการกำหนดเลขหมายประจำบ้าน
(๕)
เมื่อกำหนดเลขหมายประจำบ้านเสร็จเรียบร้อยแล้วให้แจ้งเจ้าบ้านนำสำเนาทะเบียนบ้านมาแก้ไขให้ถูกต้อง
(๖)
รายงานการแก้ไขเปลี่ยนแปลงรายการที่ตั้งหรือที่อยู่ของบ้านตามแบบรายงาน ท.ร. ๙๙/๑
โดยให้จัดส่งแบบรายงานไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินต่อไป
(๗)
แจ้งให้หน่วยราชการหรือหน่วยงานที่เกี่ยวข้องต่างๆ เช่น สำนักงานที่ดิน ไปรษณีย์
โทรศัพท์ การประปาหรือการไฟฟ้าเป็นต้น เพื่อเป็นการประสานงานต่อไป
ข. นอกเขตสำนักทะเบียนท้องถิ่น
ให้ดำเนินการดังนี้
(๑) ประกาศให้ราษฎรหรือเจ้าบ้านในเขตที่มีการปรับปรุงเพื่อเปลี่ยนแปลงเลขหมายประจำบ้านให้ทราบอย่างน้อย
๑๕ วัน
(๒)
จัดทำแผนที่หรือแผนผังของบริเวณที่จะเปลี่ยนแปลงเลขหมายประจำบ้านโดยสังเขป
(๓)
สำรวจตรวจสอบบริเวณที่จะกำหนดเลขหมายประจำบ้านใหม่
(๔) กำหนดเลขหมายประจำบ้านขึ้นใหม่
โดยถือปฏิบัติตามระเบียบว่าด้วยการกำหนดเลขหมายประจำบ้าน
(๕)
เมื่อกำหนดเลขหมายประจำบ้านใหม่เสร็จเรียบร้อยแล้ว
ให้แจ้งเจ้าบ้านนำสำเนาทะเบียนบ้านมาแก้ไขให้ถูกต้อง
(๖)
รายงานการแก้ไขเปลี่ยนแปลงรายการที่ตั้งหรือที่อยู่ของบ้านตามแบบรายงาน ท.ร. ๙๙/๑
โดยให้จัดส่งแบบรายงานไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงานเพื่อรวบรวมนำส่งให้สำนักงานกลางทะเบียนราษฎรดำเนินต่อไป
(๗)
แจ้งให้หน่วยราชการหรือหน่วยงานที่เกี่ยวข้องต่างๆ เช่น สำนักงานที่ดิน ไปรษณีย์
โทรศัพท์ การประปา หรือ การไฟฟ้า เป็นต้น เพื่อเป็นการประสานงานต่อไป

ข้อ ๓๓
กรณีเลขหมายประจำบ้านซ้ำกัน ให้นายทะเบียนกำหนดเลขหมายประจำบ้านใหม่
โดยให้ถือปฏิบัติดังนี้
ก. ในเขตสำนักทะเบียนท้องถิ่น ให้ดำเนินการดังนี้
(๑)
เรียกเจ้าบ้านให้นำสำเนาทะเบียนบ้านฉบับเจ้าบ้านที่มีเลขหมายประจำบ้านซ้ำกันมาดำเนินการสอบสวนให้ได้ข้อเท็จจริงว่าบ้านหลังใดให้เลขหมายประจำบ้านก่อน
ทั้งนี้
ให้ถือเลขหมายประจำบ้านของบ้านที่ได้มาก่อนเป็นเลขหมายประจำบ้านที่ถูกต้องของบ้านหลังนั้นเว้นแต่นายทะเบียนจะเห็นสมควรกำหนดเลขหมายประจำบ้านเป็นอย่างอื่นก็ให้ทำได้
(๒) ให้เจ้าบ้านที่มีเลขหมายประจำบ้านซ้ำกับบ้านหลังอื่น
ยื่นคำร้องขอเลขหมายประจำบ้านตามแบบ ท.ร. ๙
(๓) กำหนดเลขหมายประจำบ้านตามระเบียบ
(๔)
ดำเนินการแก้ไขรายการในช่องบ้านเลขที่ในทะเบียนบ้านและสำเนาทะเบียนบ้านฉบับเจ้าบ้าน
แล้วกรอกแบบรายงาน ท.ร. ๙๙ (๓)
(๕) รายงานการแก้ไขเปลี่ยนแปลงรายการที่ตั้งหรือที่อยู่ของบ้านตามแบบรายงาน
ท.ร. ๙๙ ตอนที่ ๑
โดยให้จัดส่งแบบรายงานไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป
ข. นอกเขตสำนักทะเบียนท้องถิ่น
ให้ดำเนินการดังนี้
๑. ถ้าแจ้งต่อนายทะเบียนตำบล ให้ดำเนินการดังนี้
(๑)
เรียกเจ้าบ้านให้นำสำเนาทะเบียนบ้านฉบับเจ้าบ้านของบ้านที่มีเลขหมายประจำบ้านซ้ำกัน
มาดำเนินการสอบสวนให้ได้ข้อเท็จจริงว่าบ้านหลังใดได้เลขหมายประจำบ้านก่อน ทั้งนี้
ให้ถือเลขหมายประจำบ้านของบ้านที่ได้มาก่อนเป็นเลขหมายประจำบ้านที่ถูกต้องของบ้านหลังนั้น
เว้นแต่นายทะเบียนจะเห็นสมควรกำหนดเลขหมายประจำบ้านเป็นอย่างอื่นก็ให้ทำได้
(๒)
ให้เจ้าบ้านที่มีเลขหมายประจำบ้านซ้ำกับบ้านหลังอื่นยื่นคำร้องขอเลขหมายประจำบ้านตามแบบ
ท.ร. ๙
(๓) กำหนดเลขหมายประจำบ้านตามระเบียบ
(๔) นำหลักฐาน ท.ร. ๙ เสนอนายทะเบียนอำเภอ
๒. เมื่อนายทะเบียนอำเภอได้รับ ท.ร. ๙
ให้ดำเนินการดังนี้
(๑)
ดำเนินการแก้ไขรายการในช่องบ้านเลขที่ในทะเบียนบ้าน
และสำเนาทะเบียนบ้านฉบับเจ้าบ้าน แล้วกรอกแบบรายงาน ท.ร. ๙๙ (๓)
(๒)
รายงานการแก้ไขเปลี่ยนแปลงรายการที่ตั้งหรือที่อยู่ของบ้านตามแบบรายงาน ท.ร. ๙๙
ตอนที่ ๑
โดยให้จัดส่งแบบรายงานไปให้สำนักทะเบียนจังหวัดตามระยะเวลาและวิธีการที่กำหนดไว้
ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป
๓. ถ้าแจ้งต่อผู้ช่วยนายทะเบียนตำบลประจำหมู่บ้าน
ให้ดำเนินการดังนี้
(๑)
เรียกเจ้าบ้านให้นำสำเนาทะเบียนบ้านฉบับเจ้าบ้าน
เพื่อดำเนินการสอบสวนในเบื้องต้นให้ได้ข้อเท็จจริงว่าบ้านหลังใดได้เลขหมายประจำบ้านก่อน
(๒) ยื่นคำร้องขอเลขหมายประจำบ้านตามแบบ ท.ร. ๙
(๓) ส่ง ท.ร. ๙
และหลักฐานประกอบการแจ้งไปให้นายทะเบียนตำบล
(๔) นายทะเบียนตำบลดำเนินการกำหนดเลขหมายประจำบ้านตามระเบียบ
แล้วรวบรวมหลักฐานเสนอนายทะเบียนอำเภอ
(๕) นายทะเบียนอำเภอดำเนินการตาม ข. ๒ (๑) 
(๒)

ข้อ ๓๔
ในกรณีจำหน่ายบ้านตามข้อ ๒๖ และข้อ ๒๗ หรือกรณีรวมบ้านตามข้อ ๒๘
ให้ดำเนินการจำหน่ายเลขรหัสประจำบ้านของบ้านที่จำหน่ายหรือยุบมารวมกับบ้านใหม่แล้วแต่กรณีทุกครั้งไป
โดยไม่ให้นำกลับมาใช้ใหม่อีก แม้ว่าจะมีการปลูกสร้างบ้านขึ้นใหม่ในบริเวณนั้นก็ตาม

ข้อ ๓๕
การแก้ไขรายการที่อยู่ของบ้านหลังใดหลังหนึ่ง หรือหลายหลังตามข้อ ๓๑, ๓๒
และ ๓๓ ให้ใช้เลขรหัสประจำบ้านเลขเดิม โดยไม่ต้องแก้ไขเปลี่ยนแปลงหรือดำเนินการให้ใหม่
แม้ว่าเลขรหัสประจำบ้านจะไม่ตรงกับรหัสสำนักทะเบียนก็ตาม

ตอนที่
๔
จุดสมมุติในการให้เลขหมายประจำบ้าน
 

ข้อ ๓๖
ถนนที่เป็นทางเข้าเขตชุมนุมชน ให้ถือต้นทางของเขตชุมนุมชนนั้นเป็นจุดสมมุติ

ข้อ ๓๗
ถนนที่ตั้งจากริมฝั่งแม่น้ำ ริมคลอง หรือชายทะเล
ให้ถือจากริมฝั่งแม่น้ำริมคลอง หรือชายทะเลนั้นเป็นจุดสมมุติ

ข้อ ๓๘
ตรอกหรือซอยให้ถือถนนใหญ่ซึ่งตรอกหรือซอยนั้นแยกมาเป็นจุดสมมุติ

ข้อ ๓๙
บ้านที่อยู่ริมน้ำที่ไม่มีถนน ตรอก หรือซอย ให้ถือปากน้ำเป็นจุดสมมุติ

ข้อ ๔๐
จุดสมมุติอื่นๆ ที่เหมาะสม เช่น
หมู่บ้านที่มีบ้านระเกะระกะให้จัดทำเส้นทางสมมุติขึ้นเสียก่อน
แล้วจึงกำหนดเลขหมายประจำบ้านให้

ตอนที่
๕
วิธีติดเลขหมายประจำบ้าน
 

ข้อ ๔๑
บ้านทั่วไปให้ติดเลขหมายประจำบ้านไว้ที่ประตูทางเข้าหรือที่บุคคลภายนอกมองเห็นได้ง่าย

ข้อ ๔๒
บ้านที่มีรั้วบ้านโดยรอบ ให้ติดเลขหมายประจำบ้านไว้ที่ประตูรั้วบ้านทางเข้า
ถ้ารั้วบ้านมีประตูทางเข้าหลายทางให้ติดไว้ที่ประตูรั้วซึ่งใช้เข้าออกโดยปกติ

ข้อ ๔๓
บ้านที่อยู่ริมแม่น้ำ และมีศาลาท่าน้ำ
ให้ติดเลขหมายประจำบ้านไว้ที่ศาลาท่าน้ำของบ้านนั้น ถ้าบ้านใดไม่มีศาลาท่าน้ำ ให้ติดไว้ที่บ้านซึ่งสามารถมองจากลำน้ำเห็นได้โดยชัดเจน

ข้อ ๔๔
บ้านที่มีรั้วบ้านแต่ไม่มีกรอบประตูรั้วบ้าน
ให้ติดเลขหมายประจำบ้านไว้ตรงเสาประตูรั้วบ้านทางเข้าด้านขวามือ

ข้อ ๔๕
บ้านที่มีรั้วบ้านและกรอบประตูรั้วบ้าน
ให้ติดเลขหมายประจำบ้านไว้ตรงกลางของขอบประตูรั้วบ้านเบื้องบน

ข้อ ๔๖
บ้านที่มีหลายชั้นและแยกการปกครองต่างหากจากกัน เช่น ห้องเช่า หรืออาคารชุด
ให้ติดเลขหมายประจำบ้านทุกห้องเรียงตามลำดับจากห้องข้างล่างขึ้นไปหาชั้นบน

ส่วนที่
๔
ตอนที่
๕
วิธีติดเลขหมายประจำบ้าน
 

ข้อ ๔๗
ให้นายทะเบียนอำเภอและนายทะเบียนท้องถิ่น
จัดทำทะเบียนบ้านพร้อมทั้งกำหนดเลขรหัสประจำบ้านสำหรับทุกบ้านที่มีเลขหมายประจำบ้าน

ข้อ ๔๘
ทะเบียนบ้าน (ท.ร. ๑๔) ฉบับสีขาว
ใช้สำหรับบ้านที่ได้ปลูกสร้างและมีลักษณะเป็นบ้านตามความหมายของระเบียบนี้
และใช้ลงรายการเฉพาะบุคคลที่มีสัญชาติไทยและบุคคลต่างด้าวที่มีใบสำคัญประจำตัวคนต่างด้าว

ข้อ ๔๙
ทะเบียนบ้าน (ท.ร. ๑๓) สีเหลือง
ใช้สำหรับบ้านที่ได้ปลูกสร้างและมีลักษณะเป็นบ้านตามความหมายของระเบียบนี้
และใช้ลงรายการเฉพาะบุคคลซึ่งอาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
รวมทั้งบุตรของบุคคลดังกล่าว

ข้อ ๕๐
เลขรหัสประจำบ้าน ให้กำหนดด้วยเลข ๑๑ หลัก
ตามบัญชีการให้เลขรหัสประจำบ้านที่สำนักงานกลางทะเบียนราษฎรจัดส่งให้
การให้เลขรหัสประจำบ้าน
กำหนดให้บ้านละหนึ่งหมายเลขโดยไม่ซ้ำกัน
กรณีบ้านที่ได้กำหนดเลขหมายประจำบ้านแล้ว
แต่ยังไม่มีเลขรหัสประจำบ้าน ให้กำหนดเลขรหัสประจำบ้านให้

ข้อ ๕๑
การจัดทำสำเนาทะเบียนบ้าน ให้เป็นไปตามแบบที่ผู้อำนวยการทะเบียนกำหนด

ตอนที่
๒
ทะเบียนคนบ้านกลาง
 

ข้อ ๕๒
ทะเบียนคนบ้านกลาง
เป็นทะเบียนที่ใช้สำหรับลงรายการของบุคคลที่ถูกแจ้งย้ายโดยไม่ทราบที่อยู่หรือบุคคลที่มีชื่ออยู่ในทะเบียนบ้าน
แต่บ้านได้ถูกจำหน่ายไปแล้วไม่ว่ากรณีใดโดยยังไม่ได้แจ้งย้ายออกไปอยู่ที่อื่น
รวมทั้งบุคคลที่ไม่อาจมีชื่อหรือเพิ่มชื่อในทะเบียนบ้านทั่วไปได้
ทะเบียนคนบ้านกลาง
ไม่ใช่ทะเบียนบ้านแต่อนุโลมให้ใช้แบบพิมพ์ทะเบียนบ้านเป็นทะเบียนคนบ้านกลาง
ให้นายทะเบียนอำเภอและนายทะเบียนท้องถิ่นจัดทำทะเบียนคนบ้านกลาง
สำหรับสำนักทะเบียนแต่ละแห่ง
การจัดทำทะเบียนคนบ้านกลางสำหรับบุคคลสัญชาติไทยหรือบุคคลต่างด้าวที่มีใบสำคัญประจำตัวคนต่างด้าว
ให้ใช้แบบพิมพ์ทะเบียนบ้าน ท.ร. ๑๔
ส่วนบุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
ให้ใช้แบบพิมพ์ทะเบียนบ้าน ท.ร. ๑๓

ข้อ ๕๓
บุคคลซึ่งมีรายการปรากฎอยู่ในทะเบียนคนบ้านกลางไม่อาจจะขอคัดและรับรองสำเนารายการเพื่อนำไปอ้างอิงหรือใช้สิทธิในกรณีต่างๆ
เว้นแต่จะดำเนินการแจ้งย้ายเข้าในทะเบียนบ้านที่ตนอาศัยอยู่ในปัจจุบันเป็นที่เรียบร้อยแล้ว

ข้อ ๕๔
การเพิ่มหรือจำหน่ายรายการบุคคลในทะเบียนคนบ้านกลาง
ให้ถือปฏิบัติตามระเบียบว่าด้วยการแจ้งย้ายหรือการเพิ่มชื่อบุคคลในทะเบียนบ้านโดยอนุโลม

ตอนที่
๓
ทะเบียนคนเกิด
 

ข้อ ๕๕
การแจ้งการเกิดภายในกำหนดของคนเกิดในท้องที่ซึ่งเกิดในบ้าน ถ้าเป็นการเกิดในเขตสำนักทะเบียนท้องถิ่น
ให้แจ้งต่อนายทะเบียนท้องถิ่น ถ้าเป็นการเกิดนอกเขตสำนักทะเบียนท้องถิ่น
ผู้แจ้งการเกิดสามารถเลือกแจ้งได้โดยจะแจ้งต่อนายทะเบียนตำบลโดยตรงหรือจะแจ้งต่อผู้ช่วยนายทะเบียนตำบลประจำหมู่บ้านก็ได้
ทั้งนี้ แล้วแต่ความสะดวกของผู้แจ้งเมื่อนายทะเบียนผู้รับแจ้งได้รับแจ้งการเกิด
ให้ถือปฏิบัติดังนี้
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑)
เรียกสำเนาทะเบียนบ้านและบัตรประจำตัวจากผู้แจ้งแล้วตรวจสอบหลักฐานเกี่ยวกับตัวผู้แจ้งหรือเจ้าบ้าน
มารดาและบิดาของเด็กที่แจ้งการเกิด รวมทั้งหลักฐานอื่นๆ
เพื่อให้ได้รายการข้อมูลที่ถูกต้องสมบูรณ์สำหรับการออกสูติบัตรให้มากที่สุด เช่น
หนังสือรับรองการเกิด (กรณีที่มารดาของเด็กมีผู้รักษาพยาบาลโดยอาชีพ)
บัตรประจำตัวหรือหนังสือมอบหมายกรณีเจ้าบ้านหรือมารดาเด็ก แล้วแต่กรณี
ไม่ได้มาแจ้งการเกิดด้วยตนเอง เป็นต้น
(๒) กรอกสูติบัตรทั้ง ๓ ตอน
และลงลายมือชื่อนายทะเบียนผู้รับแจ้งในหนังสือรับรองการเกิด (ถ้ามี)
(๓)
เพิ่มรายการคนเกิดพร้อมเลขประจำตัวประชาชนลงในทะเบียนบ้านและสำเนาทะเบียนบ้าน
(๔) มอบสูติบัตรตอนที่ ๑
พร้อมทั้งสำเนาทะเบียนบ้านคืนให้แก่ผู้แจ้ง
(๕) ส่งสูติบัตรตอนที่ ๒
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป
(๖) ส่งสูติบัตรตอนที่ ๓
ไปยังสำนักงานสาธารณสุขจังหวัด และหากมีหนังสือรับรองการเกิดให้แนบติดกับสูติบัตรตอนที่
๓ ไปด้วย
ข. นอกเขตสำนักทะเบียนท้องถิ่น
๑. ถ้าแจ้งต่อนายทะเบียนตำบล ให้ดำเนินการดังนี้
(๑)
เรียกสำเนาทะเบียนบ้านและบัตรประจำตัวจากผู้แจ้งแล้วตรวจสอบหลักฐานเกี่ยวกับตัวผู้แจ้งหรือเจ้าบ้าน
มารดาและบิดาของเด็กที่แจ้งการเกิด รวมทั้งหลักฐานอื่นๆ เพื่อให้ได้รายการข้อมูลที่ถูกต้องสมบูรณ์สำหรับการออกสูติบัตรให้มากที่สุด
เช่น หนังสือรับรองการเกิด (กรณีที่มารดาของเด็กมีผู้รักษาพยาบาลโดยอาชีพ)
บัตรประจำตัวหรือหนังสือมอบหมายกรณีเจ้าบ้านหรือมารดาเด็ก แล้วแต่กรณี
ไม่ได้มาแจ้งการเกิดด้วยตนเอง เป็นต้น
(๒) กรอกสูติบัตรทั้ง ๓ ตอน
และลงลายมือชื่อนายทะเบียนผู้รับแจ้งการเกิดในหนังสือรับรองการเกิด (ถ้ามี)
(๓) มอบสูติบัตรตอนที่ ๑ ให้แก่ผู้แจ้ง
(๔) นำสูติบัตรตอนที่ ๒ ตอนที่ ๓
พร้อมทั้งสำเนาทะเบียนบ้านและหนังสือรับรองการเกิด (ถ้ามี) เสนอนายทะเบียนอำเภอ
๒. เมื่อนายทะเบียนอำเภอได้รับสูติบัตรตอนที่ ๒
ตอนที่ ๓ พร้อมทั้งสำเนาทะเบียนบ้าน และหนังสือรับรองการเกิด (ถ้ามี)
แล้วให้ปฏิบัติดังนี้
(๑)
เพิ่มรายการคนเกิดพร้อมเลขประจำตัวประชาชนลงในทะเบียนบ้านและสำเนาทะเบียนบ้าน
(๒) คืนสำเนาทะเบียนบ้านให้แก่ผู้แจ้ง
(๓) ส่งสูติบัตร ตอนที่ ๒
ไปให้สำนักทะเบียนจังหวัดตามระยะเวลา
และวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป
(๔) ส่งสูติบัตร ตอนที่ ๓
ไปยังสำนักงานสาธารณสุขจังหวัดและหากมีหนังสือรับรองการเกิดให้แนบติดกับสูติบัตรตอนที่
๓ ไปด้วย
๓. ถ้าแจ้งต่อผู้ช่วยนายทะเบียนตำบลประจำหมู่บ้าน
ให้ดำเนินการดังนี้
(๑)
เรียกสำเนาทะเบียนบ้านและบัตรประจำตัวจากผู้แจ้ง
แล้วตรวจสอบหลักฐานเกี่ยวกับตัวผู้แจ้งหรือเจ้าบ้านมารดาและบิดาของเด็กที่แจ้งการเกิด
รวมทั้งหลักฐานอื่นๆ เพื่อให้ได้รายการที่ถูกต้องสมบูรณ์สำหรับการออกสูติบัตรให้มากที่สุด
เช่น หนังสือรับรองการเกิด (กรณีที่มารดาของเด็กมีผู้รักษาพยาบาลโดยอาชีพ)
บัตรประจำตัว หรือหนังสือมอบหมายกรณีที่เจ้าบ้านหรือมารดาเด็ก แล้วแต่กรณี
ไม่ได้มาแจ้งการเกิดด้วยตัวเอง เป็นต้น แล้วตรวจสอบการตั้งชื่อของเด็กให้ถูกต้องตามระเบียบแบบแผน
(๒) กรอกแบบพิมพ์ใบรับแจ้งการเกิด ท.ร. ๑ ตอนหน้า
แล้วมอบหลักฐานการแจ้งการเกิดให้แก่ผู้แจ้ง โดยให้ผู้แจ้งลงลายมือชื่อในช่อง ได้รับหลักฐานการรับแจ้งการเกิดแล้ว
ลงชื่อ ... ผู้แจ้ง ด้วย
(๓) ส่งใบรับการแจ้งการเกิด ท.ร. ๑ ตอนหน้า
หนังสือรับรองการเกิด และหลักฐานอื่น (ถ้ามี)
พร้อมด้วยสำเนาทะเบียนบ้านไปยังนายทะเบียนตำบล
(๔) นายทะเบียนตำบลดำเนินการตามข้อ ข. ๑ (๒) 
(๔)
(๕) นายทะเบียนอำเภอดำเนินการตามข้อ ข. ๒ (๑) 
(๔)

ข้อ ๕๖
เมื่อนายทะเบียนได้รับแจ้งว่ามีคนต่างท้องที่มาเกิดในบ้าน โดยได้มาแจ้งภายในกำหนดเวลา
ให้ถือปฏิบัติเช่นเดียวกับการแจ้งการเกิดตามข้อ ๕๕
และเมื่อมารดาประสงค์จะนำเด็กไปอยู่ที่อื่นให้ดำเนินการแจ้งการย้ายที่อยู่ตามระเบียบ

ข้อ ๕๗
การแจ้งการเกิดภายในกำหนดของคนเกิดในท้องที่
ซึ่งเกิดนอกบ้านให้ปฏิบัติเช่นเดียวกันกับข้อ ๕๕ โดยอนุโลม เว้นแต่การเพิ่มรายการคนเกิดและเลขประจำตัวประชาชนให้ดำเนินการเพิ่มเข้าทะเบียนคนบ้านกลาง
แล้วดำเนินการแจ้งการย้ายที่อยู่ตามระเบียบ

ข้อ ๕๘
การแจ้งการเกิดภายในกำหนดของคนต่างท้องที่ซึ่งเกิดนอกบ้าน
ให้ปฏิบัติเช่นเกี่ยวกันกับข้อ ๕๕ โดยอนุโลม เว้นแต่การเพิ่มรายการคนเกิดและเลขประจำตัวประชาชนให้ดำเนินการเพิ่มเข้าทะเบียนคนบ้านกลาง
แล้วให้ดำเนินการแจ้งการย้ายคนเกิดออกจากทะเบียนคนบ้านกลางไปเข้าทะเบียนบ้านที่มารดามีชื่ออยู่
หรือที่ซึ่งเด็กจะต้องไปอาศัยอยู่ ตามระเบียบว่าด้วยการแจ้งการย้ายที่อยู่ 

ข้อ ๕๙
การแจ้งการเกิดของเด็กภายในกำหนดของคนต่างท้องที่ซึ่งมาเกิดในโรงพยาบาล
หรือสถานพยาบาลอื่นใด ให้ถือปฏิบัติดังต่อไปนี้
(๑) ให้ผู้ทำคลอดออกหนังสือรับรองการเกิด
โดยให้กรอกรายการให้ครบถ้วนมากที่สุด
(๒) กรณีที่เจ้าบ้านของโรงพยาล
หรือสถานพยาบาลประสงค์ให้ผู้อื่นไปแจ้งการเกิดแทน ให้ลงชื่อในช่อง เจ้าบ้านผู้มอบอำนาจให้ไปแจ้งการเกิด
ในหนังสือรับรองการเกิด
(๓) ให้ผู้รับมอบอำนาจซึ่งได้แก่มารดาของเด็ก
หรือบุคคลอื่น ลงชื่อในช่อง ผู้รับมอบอำนาจในการแจ้งเกิด
(๔) มอบหนังสือรับรองการเกิดตอนที่ ๑
ให้แก่ผู้รับมอบอำนาจตาม (๓) ไปดำเนินการแจ้งเกิดต่อนายทะเบียนผู้รับแจ้งแห่งท้องที่ที่โรงพยาบาลตั้งอยู่
(๕)
ให้นายทะเบียนผู้รับแจ้งเรียกหนังสือรับรองการเกิดและบัตรประจำตัวจากผู้แจ้ง
แล้วตรวจสอบหลักฐานเกี่ยวกับตัวผู้แจ้งหรือเจ้าบ้าน
มารดาและบิดาของเด็กที่แจ้งการเกิดรวมทั้งหลักฐานอื่นๆ เพื่อให้ได้รายการข้อมูลที่ถูกต้องสมบูรณ์สำหรับการออกสูติบัตรให้มากที่สุด
(๖) แล้วกรอกสูติบัตรทั้ง ๓ ตอน
และลงลายมือชื่อนายทะเบียนผู้รับแจ้งการเกิดในหนังสือรับรองการเกิด
(๗) มอบสูติบัตรตอนที่ ๑ ให้แก่ผู้แจ้ง
(๘) นายทะเบียนอำเภอหรือนายทะเบียนท้องถิ่น แล้วแต่กรณี
เพิ่มรายการคนเกิดพร้อมทั้งเลขประจำตัวประชาชนลงในทะเบียนคนบ้านกลาง
(๙)
ดำเนินการแจ้งย้ายคนเกิดออกจากทะเบียนคนบ้านกลางเข้าไปทะเบียนที่มารดามีชื่ออยู่
หรือซึ่งเด็กจะต้องไปอาศัยอยู่แล้วมอบใบแจ้งย้ายตอนที่ ๑ และ ๒ ให้แก่ผู้แจ้ง
โดยปฏิบัติตามระเบียบว่าด้วยการแจ้งการย้ายที่อยู่
(๑๐) ส่งสูติบัตรตอนที่ ๒
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป
(๑๑) ส่งสูติบัตรตอนที่ ๓
พร้อมทั้งแนบหนังสือรับรองการเกิดตอนที่ ๑ ไปให้สาธารณสุขจังหวัด

ข้อ ๖๐
การแจ้งการเกิดภายในกำหนดของคนเกิดในท้องที่ซึ่งเกิดในโรงพยาบาล
หรือสถานพยาบาลอื่นใด ให้ถือปฏิบัติดังต่อไปนี้
(๑) ดำเนินการตามข้อ ๕๙ (๑) 
(๖)
(๒) นายทะเบียนอำเภอหรือนายทะเบียนท้องถิ่น
แล้วแต่กรณี เพิ่มรายการคนเกิดพร้อมเลขประจำตัวประชาชนลงในทะเบียนบ้านและสำเนาทะเบียนบ้านของมารดา
หรือที่เด็กจะต้องอาศัยอยู่
(๓) มอบสูติบัตรตอนที่ ๑
และสำเนาทะเบียนบ้านฉบับเจ้าบ้านให้แก่ผู้แจ้ง
(๔) ส่งสูติบัตรตอนที่ ๒
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป
(๕) ส่งสูติบัตรตอนที่ ๓
พร้อมทั้งแนบหนังสือรับรองการเกิดตอนที่ ๑ ไปให้สาธารณสุขจังหวัด

ข้อ ๖๑
คนเกิดใหม่ซึ่งถูกทอดทิ้งไว้
เมื่อพนักงานฝ่ายปกครองหรือตำรวจได้รับแจ้งแล้ว
ให้ออกหลักฐานการรับแจ้งของพนักงานฝ่ายปกครอง ของฝ่ายตำรวจ หรือแบบพิมพ์สูติบัตร
ท.ร. ๑ ตอนหน้าแล้วแต่กรณี
แล้วแจ้งไปยังนายทะเบียนผู้รับแจ้งแห่งท้องที่ที่คนเกิดใหม่ถูกทอดทิ้งไว้
และให้นายทะเบียนผู้รับแจ้ง รับแจ้งตามแบบพิมพ์สูติบัตร ท.ร. ๑ ตอนหน้า
ให้หน่วยงานที่รับสงเคราะห์เด็กหรือผู้ที่ได้รับอุปการะเลี้ยงดูเด็กเป็นผู้ขอให้นายทะเบียนผู้รับแจ้งแห่งท้องที่ที่คนเกิดใหม่ถูกทอดทิ้งไว้ออกสูติบัตรให้
เมื่อนายทะเบียนผู้รับแจ้งได้รับคำร้องแล้ว
ให้ส่งเรื่องราวไปยังนายทะเบียนอำเภอหรือนายทะเบียนท้องถิ่น แล้วแต่กรณี
เพื่อสอบสวนให้ได้ความแน่ชัดเกี่ยวกับรายการของเด็ก เช่น ชื่อตัว ชื่อสกุล
วันเดือนปีเกิด ชื่อบิดามารดา และสัญชาติของบิดามารดา
แล้วนำเสนอนายอำเภอเพื่อพิจารณา เมื่อนายอำเภออนุมัติแล้ว
ให้สั่งนายทะเบียนผู้รับแจ้งออกสูติบัตร
โดยกรอกข้อความในสูติบัตรเท่าที่สามารถจะกรอกได้
รายการใดที่ไม่ทราบให้ทำเครื่องหมาย - ไว้
แล้วดำเนินการตามข้อ ๕๕ โดยอนุโลมโดยให้หมายเหตุในที่ว่างด้านล่างของสูติบัตรทั้ง
๓ ตอนว่า คำร้องที่ หรือหนังสือที่ .... ลงวันที่ ... และ ....
เป็นผู้อุปการะ
เมื่อนายทะเบียนตำบลหรือท้องถิ่น แล้วแต่กรณี
ได้ออกสูติบัตรแล้วหากปรากฏว่าหน่วยงานที่รับสงเคราะห์เด็ก หรือผู้ที่ได้รับอุปการะเลี้ยงดูมีบ้านอยู่ในเขตท้องที่
ให้เพิ่มชื่อเด็กเข้ายังทะเบียนบ้านของหน่วยงานหรือบ้านของผู้ที่รับอุปการะนั้น
แต่หากปรากฏว่าหน่วยงานที่รับสงเคราะห์เด็กหรือผู้ที่ได้รับอุปการะเลี้ยงดูไม่ได้อยู่ในท้องที่
ให้นายทะเบียนเพิ่มชื่อเด็กเข้ายังทะเบียนคนบ้านกลาง
และหากหน่วยงานที่รับสงเคราะห์เด็กหรือผู้ที่ได้รับอุปการะเลี้ยงดูเด็กมีความประสงค์ที่จะนำเด็กไปอยู่ที่อื่นก็ให้ดำเนินการแจ้งการย้ายที่อยู่ตามระเบียบ

ข้อ ๖๒
การแจ้งการเกิดเกินกำหนด สำหรับบุคคลสัญชาติไทย
ให้ผู้แจ้งยื่นคำร้องต่อนายทะเบียนแห่งท้องที่ที่เด็กเกิด แล้วให้ปฏิบัติดังนี้
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑) เปรียบเทียบคดีความผิด
(๒) ดำเนินการสอบสวนพยานบุคคล ได้แก่
พยานแวดล้อมกรณีและประจักษ์พยานอย่างน้อย ๒ คน รวมทั้งพยานเอกสาร (ถ้ามี)
แล้วรวบรวมหลักฐานเรื่องราวพร้อมด้วยความเห็นเสนอนายอำเภอท้องที่พิจารณา
(๓)
เมื่อนายอำเภอท้องที่พิจารณาอนุมัติแล้วให้นายทะเบียนท้องถิ่นดำเนินการตามระเบียบว่าด้วยการรับแจ้งการเกิดตาม
ข้อ ๕๕ ก. (๒)  (๖) หรือข้อ ๕๗ แล้วแต่กรณี โดยอนุโลม
ข. นอกเขตสำนักทะเบียนท้องถิ่น
ให้นายทะเบียนตำบลรับคำร้องและนำเรื่องราวเสนอนายทะเบียนอำเภอ
และให้นายทะเบียนอำเภอดำเนินการเช่นเดียวกับนายทะเบียนท้องถิ่น
กรณีแจ้งการเกิดเกินกำหนดในเขตสำนักทะเบียนท้องถิ่น โดยอนุโลม

ข้อ ๖๓
เมื่อมีการแจ้งการเกิดเกินกำหนดของบุตรบุคคลต่างด้าว
ซึ่งมีใบสำคัญประจำตัวคนต่างด้าว ให้นายทะเบียนอำเภอหรือนายทะเบียนท้องถิ่น
ปฏิบัติดังนี้
(๑) ให้ผู้แจ้งยื่นคำร้องตามแบบพิมพ์ ท.ร. ๓๑
(๒)
ให้นายทะเบียนเปรียบเทียบคดีความผิดแล้วสอบสวนหลักฐานของผู้ร้องเท่าที่พึงมี
ดังนี้
๑.
หลักฐานที่แสดงว่าบิดาหรือมารดาเป็นบุคคลสัญชาติไทย เช่น ทะเบียนบ้าน ทะเบียนทหาร
สูติบัตร ใบสุทธิประกาศนียบัตร บัตรประจำตัวประชาชน เป็นต้น
๒. หลักฐานที่แสดงว่าบิดาหรือมารดา หรือทั้งสองคน
เป็นบุคคลต่างด้าวที่อาศัยอยู่ในประเทศไทยโดยชอบด้วยกฎหมาย เช่น
ใบสำคัญประจำตัวคนต่างด้าว เป็นต้น
๓. หลักฐานในการพิสูจน์ตัวบุคคลของบุคคลที่เกิดแต่ไม่ได้แจ้งการเกิดภายในกำหนด
เช่น ใบสุทธิ ประกาศนียบัตร ทะเบียนนักเรียน เป็นต้น
๔.
รูปถ่ายของบุคคลที่เกิดแต่ไม่ได้แจ้งการเกิดภายในกำหนดขนาด ๓x๒
นิ้ว จำนวน ๒ รูป
๕. รูปถ่ายทั้งครอบครัว จำนวน ๑ รูป
โดยระบุชื่อและความสัมพันธ์กับเด็กทุกคนไว้ด้านหลังรูป
(๓) ให้นายทะเบียนสอบสวนพยานหลักฐานดังต่อไปนี้
เพิ่มเติม
๑.
สาเหตุที่บิดามารดาของเด็กไม่แจ้งการเกิดและความจำเป็นที่มาขอแจ้งการเกิด
๒. ผู้ทำคลอด ผู้รู้เห็นการเกิด
หรือหนังสือรับรองการเกิด
๓. กำนัน ผู้ใหญ่บ้าน
(นอกเขตสำนักทะเบียนท้องถิ่น)
๔. ข้าราชการสัญญาบัตรหรือผู้มีฐานะมั่นคง
๕.
ภาพถ่ายสำเนาทะเบียนบ้านที่จะเพิ่มชื่อเด็กเข้าในทะเบียนบ้าน
(๔) เอกสารหลักฐานต่างๆ
หากเป็นสำเนาของหน่วยงานใดให้หน่วยงานนั้นเป็นผู้รับรองสำเนา
(๕)
ให้นายทะเบียนรวบรวมเอกสารและพยานหลักฐานต่างๆ ตาม (๑)  (๔)
แล้วเสนอความเห็นผ่านตามลำดับชั้นให้กระทรวงมหาดไทยพิจารณาต่อไป
(๖) เมื่อกระทรวงมหาดไทยพิจารณาอนุมัติแล้ว
ให้นายทะเบียนผู้รับแจ้งดำเนินการรับแจ้งการเกิดเกินกำหนด
และให้นายทะเบียนอำเภอหรือท้องถิ่นแล้วแต่กรณี ดำเนินการตามข้อ ๕๕ ก. (๒) 
(๖) หรือข้อ ๕๗ แล้วแต่กรณี โดยอนุโลม พร้อมทั้งหมายเหตุในแบบพิมพ์สูติบัตร ท.ร. ๒
ตรงที่ว่างด้านล่างทั้ง ๓ ตอนว่า อนุมัติตามหนังสือกระทรวงมหาดไทย
ที่ มท ....... / ....... ลงวันที่ ....... 
เช่น อนุมัติตามหนังสือกระทรวงมหาดไทย ที่ มท ๐๔๐๒/๐๐๑ ลงวันที่ ๑ ก.พ. ๒๕๒๗
(๗) กรณีที่กระทรวงมหาดไทยพิจารณาไม่อนุมัติ ให้นายทะเบียนแจ้งให้ผู้ยื่นคำร้องทราบแล้วเพิ่มชื่อบุคคลที่ขอแจ้งการเกิดภายในกำหนดเวลาดังกล่าวเข้าในทะเบียนคนบ้านกลางของบุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว

ข้อ ๖๔
สำหรับการแจ้งการเกิดภายในกำหนดและเกินกำหนดของบุคคลที่อาศัยอยู่ในราชอาณาจักรไทยโดยไม่ชอบด้วยกฎหมายหรือในลักษณะชั่วคราว
ให้ยึดถือแนวทางปฏิบัติตามข้อ ๕๕ ก. (๑)  (๖) และข้อ ๖๒
แล้วแต่กรณี โดยอนุโลม แต่การแจ้งการเกิดนอกเขตสำนักทะเบียนท้องถิ่น
ให้แจ้งโดยตรงต่อนายทะเบียนตำบลเท่านั้น กรณีแจ้งการเกิดเกินกำหนด ให้หมายเหตุในสูติบัตรตอนล่างทั้ง
๓ ตอนว่า ตามคำร้องที่ ......... ลงวันที่ ......... 
ส่วนการเพิ่มรายการคนเกิดในทะเบียนนั้นให้เพิ่มลงในทะเบียนบ้าน ท.ร. ๑๓
หรือทะเบียนคนบ้านกลาง ท.ร. ๑๓ ในกรณีที่บุคคลนั้นไม่สามารถหาบ้านอยู่อาศัยได้

ข้อ ๖๕
การแจ้งการเกิดของบุคคลสัญชาติไทยในต่างประเทศ
ก. กรณีประเทศที่เด็กเกิด
มีสถานทูตหรือสถานกงสุลไทยให้แจ้งการเกิดที่สถานทูตหรือสถานกงสุลไทย
เมื่อนายทะเบียนได้รับแจ้งให้ดำเนินการดังนี้
(๑)
เรียกหลักฐานเกี่ยวกับผู้แจ้งและบิดามารดาของเด็ก
(๒) กรอกสูติบัตรทั้ง ๓ ตอน
(๓) สูติบัตรตอน ๑ มอบให้แก่ผู้แจ้ง
(๔) สูติบัตรตอน ๒
ส่งไปยังสำนักงานกลางาทะเบียนราษฎร
(๕) สูติบัตรตอน ๓ เก็บเข้าแฟ้มทะเบียนคนเกิด
ข.
กรณีประเทศที่เด็กเกิดไม่มีสถานทูตหรือสถานกงสุลไทย
ให้แจ้งการเกิดตามแบบพิมพ์ของประเทศที่เกิด โดยอนุโลม

ข้อ ๖๖
เมื่อนายทะเบียนผู้รับแจ้งได้รับแจ้งการเกิด
ให้แนะนำผู้แจ้งตั้งชื่อบุตรเกิดใหม่พร้อมกับการแจ้งการเกิด
และพิจารณาด้วยว่าชื่อที่ขอตั้งนั้นถูกต้องตามหลักเกณฑ์การตั้งชื่อบุคคลหรือไม่
ถ้ายังไม่ถูกต้องก็แนะนำให้ตั้งชื่อเสียใหม่ให้ถูกต้อง

ข้อ ๖๗
ถ้าบิดาหรือมารดาประสงค์จะเปลี่ยนชื่อบุตรเกิดใหม่ภายในหกเดือน
นับแต่ได้แจ้งชื่อไว้แล้ว ให้ยื่นคำร้องต่อนายทะเบียนอำเภอหรือนายทะเบียนท้องถิ่น แล้วแต่กรณี
เมื่อนายทะเบียนอำเภอหรือนายทะเบียนท้องถิ่นได้รับคำร้องแล้วให้ดำเนินการดังนี้
(๑) เรียกสำเนาทะเบียนบ้านและสูติบัตรตอนที่ ๑
จากผู้แจ้ง
(๒) พิจารณาชื่อที่ขอเปลี่ยนใหม่นั้นถูกต้องตามหลักเกณฑ์การตั้งขื่อบุคคลหรือไม่
ถ้ายังไม่ถูกต้องก็นำนำให้ตั้งชื่อเสียใหม่ให้ถูกต้อง
(๓) แก้ชื่อในสูติบัตร ตอนที่ ๑ และทะเบียนคนเกิด
(สูติบัตรตอนที่ ๒)
(๔)
แก้ชื่อในทะเบียนบ้านและสำเนาทะเบียนบ้านแล้วลงชื่อและวันเดือนปีกำกับ
พร้อมทั้งหมายเหตุในทะเบียนบ้านและสำเนาทะเบียนบ้านด้วย
(๕) มอบสูติบัตร ตอนที่ ๑
และสำเนาทะเบียนบ้านแก่ผู้แจ้ง
(๖) รายงานตามแบบ ท.ร. ๙๗ (๒)
และส่งไปให้สำนักทะเบียนจังหวัด เพื่อรวบรวมส่งให้สำนักงานกลางทะเบียนราษฎร
ตามระยะเวลาและวิธีการที่กำหนดไว้ในส่วนการส่งและการรายงาน
(๗) กรณีทะเบียนคนเกิดอยู่ต่างสำนักทะเบียน
ให้รายงานไปยังสำนักทะเบียนที่มีทะเบียนคนเกิด เพื่อให้แก้ไขให้ถูกต้องตรงกันต่อไป

ข้อ ๖๘
แบบพิมพ์ ท.ร. ๑
ให้ใช้เป็นสูติบัตรสำหรับออกให้บุคคลสัญชาติไทยแจ้งการเกิดภายในกำหนด
แบบพิมพ์ ท.ร. ๒ ให้ใช้เป็นสูติบัตรสำหรับออกให้บุคคลสัญชาติไทยแจ้งการเกิดเกินกำหนด
แบบพิมพ์ ท.ร. ๓
ให้ใช้เป็นสูติบัตรสำหรับออกให้บุคคลที่อาศัยอยู่ในราชอาณาจักรโดยไม่ชอบด้วยกฎหมายหรือในลักษณะชั่วคราวแจ้งการเกิดภายในกำหนดหรือเกินกำหนด

ข้อ ๖๙
สูติบัตรตอนที่ ๒ ที่ได้จัดส่งไปให้สำนักงานกลางทะเบียนราษฎรดำเนินการ
เมื่อสำนักงานกลางทะเบียนราษฎรได้ดำเนินการเสร็จและได้ส่งกลับคืนให้จังหวัดแล้ว
ให้จังหวัดส่งคืนสำนักทะเบียนเพื่อจัดเก็บเข้าแฟ้มตามระเบียบต่อไป

ตอนที่
๔
ทะเบียนคนตาย
 

ข้อ ๗๐
การแจ้งการตายภายในกำหนดของคนตายในท้องที่ซึ่งตายในบ้าน ในกรณีในเขตสำนักทะเบียนท้องถิ่น
ให้แจ้งต่อนายทะเบียนท้องถิ่น
ส่วนนอกเขตสำนักทะเบียนท้องถิ่นอาจเลือกแจ้งต่อนายทะเบียนตำบลหรือผู้ช่วยนายทะเบียนตำบลประจำหมู่บ้านแห่งท้องที่ที่ตายก็ได้
ทั้งนี้ แล้วแต่ความสะดวกของผู้แจ้ง เมื่อนายทะเบียนผู้รับแจ้งได้แจ้งการตาย
ให้ปฏิบัติดังนี้
ก.
ในเขตสำนักทะเบียนท้องถิ่นให้นายทะเบียนท้องถิ่นดำเนินการดังนี้
(๑)
เรียกสำเนาทะเบียนบ้านจากผู้แจ้งและตรวจสอบหลักฐานเกี่ยวกับตัวผู้แจ้ง
เจ้าบ้านและคนตาย รวมทั้งหลักฐานอื่นๆ
เพื่อให้ได้รายการข้อมูลที่ถูกต้องสมบูรณ์สำหรับการออกมรณบัตรให้มากที่สุด เช่น
หนังสือมอบหมายกรณีที่เจ้าบ้านไม่ได้มาแจ้งการตายด้วยตนเอง เป็นต้น
(๒) ถ้าผู้ตายมีผู้รักษาพยาบาลโดยอาชีพ
ให้เรียกหนังสือรับรองการตายจากผู้แจ้งด้วย
(๓) กรอกมรณบัตรทั้ง ๓ ตอน
(๔)
จำหน่ายรายการคนตายออกจากทะเบียนบ้านและสำเนาทะเบียนบ้าน โดยประทับเครื่องหมาย ตาย
สีแดงไว้หน้าชื่อ
(๕) มอบมรณบัตร ตอนที่ ๑
สำเนาทะเบียนบ้านและบัตรประจำตัวคืนให้แก่ผู้แจ้ง
(๖) ส่งมรณบัตรตอนที่ ๒ ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงานเพื่อรวบรวมนำส่งให้สำนักงานกลางทะเบียนราษฎรดำเนินการต่อไป
(๗) ส่งมรณบัตรตอนที่ ๓
ไปยังสำนักงานสาธารณสุขจังหวัด หากมีหนังสือรับรองการตายให้แนบติดไปด้วย
ข. นอกเขตสำนักทะเบียนท้องถิ่น
๑. ถ้าแจ้งต่อนายทะเบียนตำบล ให้ดำเนินการ
ดังนี้
(๑)
เรียกสำเนาทะเบียนบ้านและบัตรประจำตัวผู้แจ้งพร้อมกับตรวจสอบหลักฐานเกี่ยวกับตัวผู้แจ้งหรือเจ้าบ้านและคนตาย
รวมทั้งหลักฐานอื่นๆ
เพื่อให้ได้รายการข้อมูลที่ถูกต้องสมบูรณ์สำหรับการออกมรณบัตรให้มากที่สุด เช่น
หนังสือมอบหมายกรณีที่เจ้าบ้านไม่ได้มาแจ้งการตายด้วยตนเอง เป็นต้น
(๒) ถ้าผู้ตายมีผู้รักษาพยาบาลโดยอาชีพ
ให้เรียกหนังสือรับรองการตายจากผู้แจ้งด้วย
(๓) กรอกมรณบัตรทั้ง ๓ ตอน
(๔) มอบมรณบัตรตอนที่ ๑ให้แก่ผู้แจ้ง
(๕) นำมรณบัตรตอนที่ ๒ ตอนที่ ๓
หนังสือรับรองการตาย (ถ้ามี) พร้อมสำเนาทะเบียนบ้านเสนอนายทะเบียนอำเภอ
๒. เมื่อนายทะเบียนอำเภอได้รับมรณบัตรตอนที่ ๒
ตอนที่ ๓ และหนังสือรับรองการตาย (ถ้ามี) พร้อมสำเนาทะเบียนบ้านให้ดำเนินการดังนี้
(๑)
จำหน่ายรายการคนตายออกจากทะเบียนบ้านและสำเนาทะเบียนบ้าน โดยประทับเครื่องหมาย ตาย
สีแดงไว้หน้าชื่อ แล้วมอบสำเนาทะเบียนบ้านคืนให้แก่ผู้แจ้ง
(๒) ส่งมรณบัตรตอนที่ ๒
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงานเพื่อรวบรวมนำส่งให้สำนักงานกลางทะเบียนราษฎรดำเนินการต่อไป
(๓) ส่งมรณบัตรตอนที่ ๓
ไปให้สำนักงานสาธารณสุขจังหวัด หากมีหนังสือรับรองการตายให้แนบติดไปด้วย
๓. ถ้าแจ้งต่อผู้ช่วยนายทะเบียนตำบลประจำหมู่บ้าน
ให้ดำเนินการดังนี้
(๑) เรียกสำเนาทะเบียนบ้านและบัตรประจำตัวจากผู้แจ้ง
พร้อมกับตรวจสอบหลักฐานเกี่ยวกับตัวผู้แจ้ง เจ้าบ้าน และคนตาย รวมทั้งหลักฐานอื่นๆ
เพื่อให้ได้รายการข้อมูลที่ถูกต้องสมบูรณ์สำหรับออกมรณบัตรให้มากที่สุด
(๒) ถ้าผู้ตายมีผู้รักษาพยาบาลโดยอาชีพ
ให้เรียกหนังสือรับรองการตายจากผู้แจ้งด้วย
(๓)
ดำเนินการรับแจ้งการตายตามแบบพิมพ์ใบรับแจ้งการตาย ท.ร. ๔ ตอนหน้า
แล้วออกหลักฐานการรับแจ้งการตายให้แก่ผู้แจ้ง
(๔) ส่งใบรับแจ้งการตาย ท.ร. ๔ ตอนหน้า
หนังสือรับรองการตาย (ถ้ามี) พร้อมด้วยสำเนาทะเบียนบ้านไปยังนายทะเบียนตำบล
(๕) นายทะเบียนตำบลดำเนินการออกมรณบัตร ท.ร. ๔
ตาม ข. ๑ (๓)  (๕)
(๖)
นายทะเบียนอำเภอดำเนินการจำหน่ายรายการคนตายในทะเบียนบ้านและสำเนาทะเบียนบ้าน ตาม
ข. ๒ (๑)  (๓) 

ข้อ ๗๑
เมื่อนายทะเบียนผู้รับแจ้งว่ามีคนตายในท้องที่ซึ่งผู้ตายมีถิ่นที่อยู่ในเขตสำนักทะเบียนที่รับแจ้ง
แต่ตายนอกบ้านให้ดำเนินการตามระเบียบว่าด้วยการรับแจ้งการตายตามข้อ ๗๐
โดยอนุโลมและเรียกเจ้าบ้านที่ผู้ตายมีชื่ออยู่ในทะเบียนบ้าน
ให้นำสำเนาทะเบียนบ้านมาเพื่อจำหน่ายรายการคนตายแล้วคืนให้เจ้าบ้านไป

ข้อ ๗๒
เมื่อนายทะเบียนได้รับแจ้งว่ามีคนตายในท้องที่ซึ่งผู้ตายมิได้มีถิ่นที่อยู่ภายในเขตสำนักทะเบียนที่รับแจ้ง
ให้ดำเนินการตามระเบียบว่าด้วยการรับแจ้งการตาย ตามข้อ ๗๐ โดยอนุโลม
โดยให้ระบุในมรณบัตรทั้ง ๓ ตอนตรงที่ว่างด้านล่างว่า คนต่างท้องที่
แล้วนำสำเนามรณบัตร ตอนที่ ๒
ส่งไปให้สำนักทะเบียนที่ผู้ตายมีชื่ออยู่ในทะเบียนบ้าน และให้สำนักทะเบียนที่ผู้ตายมีชื่ออยู่
ดำเนินการดังนี้
(๑)
จำหน่ายรายการคนตายในทะเบียนบ้านและสำเนาทะเบียนบ้าน
(๒) ลงรายการในสำเนามรณบัตรตอนที่ ๒ ให้ครบถ้วน
โดยเฉพาะเลขประจำตัวประชาชนของผู้ตาย
(๓) เมื่อดำเนินการตาม (๑) 
(๒) เสร็จแล้ว ให้ส่งสำเนามรณบัตรตอนที่ ๒ คืนสำนักทะเบียนผู้รับแจ้งภายใน ๑๕ วัน
นับแต่วันที่ได้รับสำเนามรณบัตรตอนที่ ๒
(๔) หากเวลาผ่านพ้นไปพอสมควร
และสำนักทะเบียนที่คนต่างท้องที่มาตายยังไม่ได้รับสำเนามรณบัตรตอนที่ ๒
จากสำนักทะเบียนที่ผู้ตายมีชื่ออยู่ในทะเบียนบ้านให้ทักท้วงไป หากทักท้วงเกินกว่า
๒ ครั้งแล้วยังไม่ได้รับสำเนามรณบัตรตอนที่ ๒ อีก ให้รายงาน
สำนักงานกลางทะเบียนราษฎรทราบ เพื่อดำเนินการต่อไป
(๕)
เมื่อสำนักทะเบียนที่คนต่างท้องที่มาตายได้รับสำเนามรณบัตรตอนที่ ๒
จากสำนักทะเบียนที่ผู้ตายมีชื่ออยู่ในทะเบียนบ้านแล้ว
ให้ดำเนินการตรวจสอบแก้ไขกับมรณบัตรตอนที่ ๒ ที่เก็บรักษาไว้
แล้วดำเนินการจัดส่งให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๗๓
เมื่อมีคนต่างท้องที่มาตายโดยทราบว่า ผู้ตาย ชื่ออะไร นามสกุลอะไร และรายละเอียดประกอบส่วนอื่นๆ
แต่ไม่ทราบว่าผู้ตายมีชื่ออยู่ในทะเบียนบ้านใด
ให้ปฏิบัติตามระเบียบว่าด้วยการแจ้งการตาย ตามข้อ ๗๐
หากภายหลังทราบว่าผู้ตายมีชื่ออยู่ในทะเบียนบ้านใด ให้ปฏิบัติตามข้อ ๗๒ โดยอนุโลม

ข้อ ๗๔
เมื่อนายทะเบียนผู้รับแจ้งได้รับแจ้งว่ามีบุคคลตายแต่ไม่ทราบรายละเอียดว่าผู้ตายคือใคร
หรือผู้ตายได้ตายด้วยโรคติดต่ออันตรายหรือตายโดยผิดธรรมชาติ ให้ออกใบรับแจ้งการตาย
ท.ร. ๔ ตอนหน้าให้แก่ผู้แจ้ง
โดยชะลอการออกมรณบัตรไว้ก่อนจนกว่าจะสืบทราบได้ว่าผู้ตายคือใคร
หรือจนกว่าจะได้รับความเห็นชอบจากเจ้าพนักงานตามพระราชบัญญัติการทะเบียนราษฎร พ.ศ.
๒๔๙๙ แก้ไขเพิ่มเติมโดยประกาศของคณะปฏิบัติฉบับที่ ๒๓๔ ลงวันที่ ๓๑ ตุลาคม พ.ศ.
๒๕๑๕ มาตรา ๒๐ แล้วแต่กรณี จึงจะดำเนินการออกมรณบัตรให้ต่อไป

ข้อ ๗๕
ในกรณีคนตายนอกบ้าน ถ้าพนักงานฝ่ายปกครองหรือตำรวจได้รับแจ้งการตายแล้ว
ให้ออกหลักฐานการรับแจ้งให้แก่ผู้แจ้งแล้วให้รีบแจ้งต่อนายทะเบียนผู้รับแจ้งที่ผู้ตายได้มาตายในเขตท้องที่นั้นและเมื่อนายทะเบียนผู้รับแจ้งได้รับแจ้งแล้วให้ดำเนินการตามระเบียบว่าด้วยการรับแจ้งการตายตามข้อ
๗๐ หรือข้อ ๗๒ โดยอนุโลม แล้วแต่กรณี

ข้อ ๗๖
เมื่อมีผู้มาแจ้งการตายโดยยังไม่พบศพ
ให้นายทะเบียนผู้รับแจ้งดำเนินการดังนี้
(๑) ในกรณีที่ผู้หาย
ได้หายไปในเขตท้องที่ที่ตนมีชื่ออยู่ในทะเบียนบ้านและมีข้อเท็จจริงซึ่งเจ้าพนักงานฝ่ายปกครอง
หรือพนักงานฝ่ายสอบสวนเชื่อว่าตายแต่ยังไม่พบศพ
ให้นายทะเบียนผู้รับแจ้งออกใบรับแจ้งการตาย ท.ร. ๔ ตอนหน้า
ให้แก่ผู้แจ้งไว้เป็นหลักฐานโดยไม่ต้องออกมรณบัตร
แล้วส่งเรื่องราวไปยังนายทะเบียนอำเภอหรือนายทะเบียนท้องถิ่น แล้วแต่กรณี
เพื่อจำหน่ายรายการในทะเบียนบ้านและสำเนาทะเบียนบ้าน
โดยให้หมายเหตุในทะเบียนบ้านว่า ได้รับแจ้งจาก
.................................... ว่า นายหรือนาง
.................................... (แล้วแต่กรณี) ถูกฆ่าตาย หรือตกน้ำตาย ฯลฯ
(ตามข้อเท็จจริง) แต่ยังไม่พบศพ ตามใบรับแจ้ง ลงวันที่ .....เดือน
..................... พ.ศ. ....... ลงชื่อนายทะเบียนกำกับไว้
(๒) ในกรณีที่ผู้หายไปมิได้มีชื่ออยู่ในทะเบียนบ้านในท้องที่ที่ได้รับแจ้ง
และปรากฏข้อเท็จจริงจากเจ้าพนักงานฝ่ายปกครองหรือพนักงานฝ่ายสอบสวน เช่นเกี่ยวกับข้อ
๗๖ (๑) ให้นายทะเบียนผู้รับแจ้งออกใบรับแจ้งการตาย ท.ร. ๔ ตอนหน้าให้แก่ผู้แจ้ง
แล้วแจ้งไปยังนายทะเบียนท้องที่ผู้หายไปมีชื่ออยู่ในทะเบียนบ้าน และให้นายทะเบียนแห่งท้องที่ นั้น
หมายเหตุไว้ในทะเบียนบ้านเช่นที่เดียวกับ ข้อ ๗๖ (๑)
(๓) กรณีตาม (๑), (๒)
ให้สำนักทะเบียนรายงานตามแบบ ท.ร. ๙๘ ไปยังสำนักทะเบียนจังหวัดเพื่อรวบรวมส่งสำนักงานกลางทะเบียนราษฎรดำเนินการต่อไป

ข้อ ๗๗
เมื่อมีผู้แจ้งการตายเกินกำหนด ให้นายทะเบียนท้องถิ่นหรือนายทะเบียนอำเภอ
ปฏิบัติดังนี้
(๑) เปรียบเทียบคดีความผิด
(๒) ดำเนินการสอบสวนพยานหลักฐาน
ถ้าพิจารณาเห็นว่าไม่มีการทุจริตแอบแฝง
ให้นายทะเบียนผู้รับแจ้งออกมรณบัตรให้แก่ผู้แจ้ง
โดยให้ถือปฏิบัติตามระเบียบว่าด้วยการรับแจ้งการตาย ตามข้อ ๗๐ หรือข้อ ๗๒
แล้วแต่กรณี โดยอนุโลม
และให้หมายเหตุในมุมบนด้านขวาของมรณบัตรทุกตอนด้วยหมึกสีแดงว่า แจ้งการตายเกินกำหนด
แล้วให้นายทะเบียนลงชื่อ วันเดือนปีกำกับ แล้วจำหน่ายรายการในทะเบียนบ้าน

ข้อ ๗๘
เมื่อได้มีการแจ้งการตายหรือการหายไปของบุคคลและได้ดำเนินการจำหน่ายรายการในทะเบียนบ้าน
โดยได้รายงานตามแบบ ท.ร. ๙๘
ให้สำนักงานกลางทะเบียนราษฎรดำเนินการเป็นที่เรียบร้อยแล้วต่อมาภายหลังข้อเท็จจริงปรากฏว่าบุคคลนั้นยังไม่ตาย
หรือได้กลับมาแล้วให้ปฏิบัติดังนี้
(๑)
ให้ยื่นคำร้องขอแก้ไขรายการตามระเบียบว่าด้วยการแก้ไขรายการ
(๒)
ให้นายทะเบียนสอบสวนพยานหลักฐานให้ปรากฏข้อเท็จจริงดังกล่าวแล้วรวบรวมพยานหลักฐานนำเสนอนายอำเภอพิจารณา
(๓) เมื่อนายอำเภอพิจารณาอนุมัติแล้ว
ให้นายทะเบียนแก้ไขรายการจากที่ได้จำหน่ายว่าตาย หรือหมายเหตุว่าหายไป
ให้ตรงกับข้อเท็จจริง โดยขีดฆ่าคำว่าตายหรือหมายเหตุการหายไป
ลงชื่อนายทะเบียนกำกับ
แล้วหมายเหตุในช่องบันทึกการแก้ไขรายการด้านหลังของทะเบียนบ้านว่า บุคคลลำดับที่
........ แก้ไขรายการตามคำร้องที่ ........ / .............. ลงวันที่
..............  แล้วลงลายมือชื่อนายทะเบียนกำกับ
(๔) กรอกรายงานตามแบบ ท.ร. ๙๘ (๑)
โดยให้ลงรายการในช่องเลขประจำตัวประชาชนปัจจุบัน (ถ้ามี)
และช่องรายการเลขประจำตัวประชาชนที่ให้เปลี่ยนใหม่
เป็นเลขประจำตัวประชาชนเลขเดียวกันทั้งสองรายการเหมือนกัน
แล้วนำส่งให้สำนักทะเบียนจังหวัดตามระยะเวลาและวิธีการที่ระบุไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๗๙
เมื่อมีผู้มาแจ้งว่ามีคนตายและการตายนั้นไม่มีเหตุอันควรสงสัยว่าตายด้วยโรคติดต่ออันตรายหรือตายโดยผิดธรรมชาติ
ให้นายทะเบียนผู้รับแจ้งถามผู้แจ้งว่าจะเก็บ ฝัง หรือเผาศพ ณ สถานที่ใด เมื่อใด แล้วให้ลงรายการในใบรับแจ้งการตาย
ท.ร. ๔ ตอนหน้า หรือมรณบัตรทั้ง ๓ ตอน แล้วแต่กรณี
และหลักฐานดังกล่าวให้ใช้เป็นหลักฐานแห่งการอนุญาตในการเก็บ ฝัง หรือเผาศพ
จากนายทะเบียนผู้รับแจ้ง

ข้อ ๘๐
เมื่อจะเคลื่อนย้ายศพที่เก็บหรือฝังผิดไปจากสถานที่ได้แจ้งไว้เดิม ถ้าศพอยู่ในท้องที่ใดให้แจ้งขออนุญาตต่อนายทะเบียนท้องที่นั้น
โดยให้นายทะเบียนผู้รับแจ้งเรียกมรณบัตรจากผู้แจ้งแล้วสลักหลังอนุญาตให้เก็บ ฝัง
จากสถานที่ใดไป ณ สถานที่ใด เมื่อใด ลงชื่อนายทะเบียนแล้วมอบคืนผู้แจ้งไป

ข้อ ๘๑
ในกรณีที่ได้รับอนุญาตให้เก็บศพหรือฝังศพแล้ว ต่อมาเปลี่ยนแปลงการจัดการศพ
ถ้าศพนั้นอยู่ในท้องที่ใดให้แจ้งขออนุญาตต่อนายทะเบียนท้องที่นั้น
ให้นายทะเบียนผู้รับแจ้งเรียกมรณบัตรจากผู้แจ้งแล้วบันทึกในช่อง การเปลี่ยนแปลงการจัดการศพ
ลงชื่อนายทะเบียนแล้วมอบคืนผู้แจ้งไป
ถ้าเป็นกรณีที่มีข้อความอนุญาตจากนายทะเบียนหลายครั้งในฉบับเดียวกันให้ถือข้อความอนุญาตครั้งหลังสุดเป็นการอนุญาตอันชอบ

ข้อ ๘๒
การแจ้งการตายนอกราชอาณาจักร
ให้กงสุลไทยหรือข้าราชการสถานทูตที่กระทรวงการต่างประเทศแต่งตั้งเป็นนายทะเบียน
มีหน้าที่รับแจ้งการตายของคนสัญชาติไทยหรือคนต่างด้าวซึ่งมีถิ่นที่อยู่ในราชอาณาจักร
โดยให้รับแจ้งตามแบบพิมพ์ที่กำหนดและให้ถือปฏิบัติดังนี้
(๑) ตรวจสอบหลักฐานของผู้แจ้งและหลักฐานของผู้ตาย
รวมทั้งหลักฐานอื่นๆ
เพื่อให้ได้รายการข้อมูลที่ถูกต้องสมบูรณ์สำหรับการออกมรณบัตรให้มากที่สุด
(๒) กรอกมรณบัตรทั้ง ๓ ตอน
(๓) มอบมรณบัตรตอนที่ ๑
พร้อมหลักฐานคืนให้แก่ผู้แจ้ง
(๔) เก็บมรณบัตรตอนที่ ๓ เข้าแฟ้มทะเบียนคนตาย
(๕) จัดส่งมรณบัตรตอนที่ ๒
ไปยังสำนักงานกลางทะเบียนราษฎร กรมการปกครอง เพื่อดำเนินการตามระเบียบต่อไป

ข้อ ๘๓
ในกรณีตายในประเทศที่ไม่มีกงสุลหรือสถานทูตไทยประจำอยู่ หลักฐานการตายที่ออกโดยรัฐบาลของประเทศนั้น
เมื่อได้แปลเป็นภาษาไทยและกระทรวงการต่างประเทศได้รับรองความถูกต้องให้ใช้เป็นหลักฐานแทนมรณบัตรได้

ข้อ ๘๔
เมื่อเจ้าบ้านหรือผู้มีส่วนได้เสีย
นำมรณบัตรหรือหลักฐานแทนมรณบัตรของคนตายนอกราชอาณาจักรมาเพื่อขอจำหน่ายรายการคนตายในทะเบียนบ้าน
ให้นายทะเบียนอำเภอหรือนายทะเบียนท้องถิ่นแล้วแต่กรณี ปฏิบัติดังต่อไปนี้
(๑)
จำหน่ายรายการคนตายออกจากทะเบียนบ้านและสำเนาทะเบียนบ้านโดยประทับเครื่องหมาย ตาย
สีแดงไว้หน้าชื่อ
(๒)
หมายเหตุในด้านหลังของมรณบัตรหรือหลักฐานการตายแทนมรณบัตรว่า จำหน่ายคนตายออกจากบ้านเลขที่
................ หมู่ที่ ................ถนน ................ ตำบล
................อำเภอ ................จังหวัด ................
(๓) กรอกรายงานตามแบบ ท.ร. ๙๘ (๒)
โดยหมายเหตุตรงที่ว่างด้านบนด้วยหมึกสีแดงว่า ตายต่างประเทศ
หากผู้ตายไม่มีเลขประจำตัวประชาชน ให้เว้นช่องรายการเลขประจำตัวประชาชนไว้
แล้วนำส่งสำนักทะเบียนจังหวัดตามระยะเวลาและวิธีการในส่วนการส่งและการรายงาน
เพื่อรวบรวมนำส่งสำนักงานกลางทะเบียนราษฎรดำเนินการต่อไป

ข้อ ๘๕
แบบพิมพ์ ท.ร. ๔ ให้ใช้เป็นมรณบัตร สำหรับออกให้แก่การแจ้งการตายของบุคคลสัญชาติไทยหรือบุคคลต่างด้าวที่มีชื่ออยู่ในทะเบียนบ้าน
แบบพิมพ์ ท.ร. ๕ ให้ใช้เป็นมรณบัตร
สำหรับออกให้แก่การแจ้งการตายของบุคคลซึ่งอาศัยอยู่ในประเทศไทยโดยมิชอบด้วยกฎหมายหรือในลักษณะชั่วคราว
แบบพิมพ์ ท.ร. ๑๑
ให้ใช้เป็นมรณบัตรสำหรับออกให้แก่การแจ้งการตายของบุคคลสัญชาติไทยหรือบุคคลต่างด้าวที่มีใบสำคัญประจำตัวต่างด้าวที่ออกให้โดยสถานทูต
สถานกงสุลไทยกรณีที่ได้ตายนอกราชอาณาจักร

ข้อ ๘๖
เมื่อสำนักทะเบียนได้รับมรณบัตรตอนที่ ๒
คืนจากสำนักงานกลางทะเบียนราษฎรแล้ว
ให้เก็บเข้าแฟ้มแยกตามระเบียบและวิธีการที่กำหนด

ตอนที่
๕
การย้ายที่อยู่
 

ข้อ ๘๗
ให้นายทะเบียนรับแจ้งการย้ายที่อยู่ได้เฉพาะบุคคลที่มีชื่ออยู่ในทะเบียนบ้านและทะเบียนคนบ้านกลางเท่านั้น

ข้อ ๘๘ การแจ้งการย้ายที่อยู่
ในเขตสำนักทะเบียนท้องถิ่นให้แจ้งต่อนายทะเบียนท้องถิ่น
ส่วนในเขตสำนักทะเบียนอำเภอผู้แจ้งอาจเลือกแจ้งต่อนายทะเบียนตำบลหรือผู้ช่วยนายทะเบียนตำบลประจำหมู่บ้านก็ได้
ทั้งนี้ แล้วแต่ความสะดวกของผู้แจ้ง เมื่อนายทะเบียนผู้รับแจ้ได้รับแจ้ง
ให้ปฏิบัติดังนี้

การแจ้งย้ายออก
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑) เรียกสำเนาทะเบียนบ้านและบัตรประจำตัวของเจ้าบ้านในกรณีที่เจ้าบ้านมาแจ้งย้ายเอง
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนบ้านเดียวกันกับเจ้าบ้าน
ให้เรียกบัตรประจำตัวของผู้ได้รับมอบหมายด้วย
แต่ถ้าผู้ได้รับมอบหมายไม่มีชื่ออยู่ในทะเบียนเดียวกันกับเจ้าบ้านให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒)
นำทะเบียนบ้านออกมาตรวจสอบดูรายการโดยเฉพาะรายการเลขประจำตัวประชาชน
แล้วกรอกใบแจ้งการย้ายที่อยู่ทั้ง ๓ ตอน
ให้ถูกต้องครบถ้วนตรงกับรายการในทะเบียนบ้าน ถ้าผู้ย้ายไม่ทราบเลขหมายประจำบ้าน
และเลขรหัสประจำบ้านที่จะไปอยู่ใหม่ให้กรอกแต่ชื่ออำเภอและจังหวัดที่จะย้ายไปอยู่
(๓)
จำหน่ายรายการย้ายในทะเบียนบ้านและสำเนาทะเบียนบ้าน พร้อมทั้งประทับตราเครื่องหมาย
ย้าย
สีน้ำเงินหน้ารายการบุคคลที่ย้าย
(๔) ประทับตราเครื่องหมาย สำนักทะเบียนในเขตปฏิบัติการตรงช่องย้ายออกในใบแจ้งการย้ายที่อยู่ทั้ง
๓ ตอน ด้วยหมึกสีแดง
(๕) มอบใบแจ้งการย้ายที่อยู่ตอนที่ ๑ ตอนที่ ๒
และสำเนาทะเบียนบ้านให้ผู้แจ้ง
โดยให้ผู้แจ้งลงชื่อรับในใบแจ้งการย้ายที่อยู่ตอนที่ ๓ ด้านหลัง
(๖) ส่งใบแจ้งการย้ายที่อยู่ตอนที่ ๓ ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลาง ทะเบียนราษฎรดำเนินการต่อไป
(๗)
เมื่อได้รับการตอบรับการย้ายออกตามใบแจ้งการย้ายที่อยู่ตอนที่ ๓
จากสำนักงานกลางทะเบียนราษฎร ให้นายทะเบียนจัดเก็บไว้ในแฟ้มตามระเบียบว่าด้วยการจัดเก็บ
กรณีที่สำนักงานกลางทะเบียนราษฎรทักท้วงกลับมาเนื่องจากรายการในใบแจ้งการย้ายที่อยู่ไม่สมบูรณ์
หรือไม่ถูกต้องตรงกันกับรายการในทะเบียนบ้านของสำนักงานกลางทะเบียนราษฎร
ให้สำนักทะเบียนดำเนินการตรวจสอบข้อเท็จจริง แล้วแจ้งผลไปให้สำนักงานกลางทะเบียนราษฎรทราบภายใน
๗ วัน นับแต่วันได้รับหนังสือทักท้วง
(๘)
เมื่อได้รับการตอบรับการแจ้งย้ายเข้าตามใบแจ้งการย้ายที่อยู่ตอนที่ ๒
จากสำนักทะเบียนปลายทาง ให้นายทะเบียนตรวจสอบกับทะเบียนบ้าน
ถ้าเห็นว่าถูกต้องให้ลงชื่อในช่อง ได้รับตอบแล้ว
ในทะเบียนบ้านแล้วจัดเก็บไว้ในแฟ้มตามระเบียบว่าด้วยการจัดเก็บ
หากตรวจสอบแล้วปรากฏว่ารายการไม่ถูกต้องตรงกับรายการในทะเบียนบ้าน
ให้ทักท้วงกลับไปยังสำนักทะเบียนปลายทาง
เพื่อสอบสวนผู้แจ้งย้ายเข้าและดำเนินการต่อไป
(๙)
ในกรณีที่สำนักงานกลางทะเบียนราษฎรทักท้วงกลับมาเนื่องจากการย้ายเข้าที่สำนักทะเบียนปลายทางครั้งนี้มีรายการในใบแจ้งการย้ายที่อยู่ตอนที่
๑ (ย้ายเข้า) ไม่สมบูรณ์
หรือมีรายการไม่ถูกต้องตรงกันกับรายการในทะเบียนบ้านของสำนักงานกลางทะเบียนราษฎรให้สำนักทะเบียนดำเนินการตรวจสอบข้อเท็จจริง
แล้วแจ้งผลไปให้สำนักงานกลางทะเบียนราษฎรทราบภายใน ๗ วัน
นับแต่วันได้รับหนังสือทักท้วงเพื่อพิจารณาสั่งการหรือดำเนินการต่อไป
ข. นอกเขตสำนักทะเบียนท้องถิ่น
ให้ดำเนินการดังนี้ 
๑. ถ้าแจ้งต่อนายทะเบียนตำบล ให้ดำเนินการดังนี้
(๑)
เรียกสำเนาทะเบียนบ้านและบัตรประจำตัวของเจ้าบ้าน ในกรณีที่เจ้าบ้านมาแจ้งย้ายออก
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนบ้านเดียวกันกับเจ้าบ้าน
ให้เรียกบัตรประจำตัวของผู้ได้รับมอบหมายด้วย
แต่ถ้าผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้าน
ให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒) กรอกใบแจ้งการย้ายที่อยู่ทั้ง ๓
ตอนให้ถูกต้องครบถ้วน ถ้าผู้ย้ายไม่ทราบเลขหมายประจำบ้าน
และเลขรหัสประจำบ้านที่จะไปอยู่ใหม่ ให้กรอกแต่ชื่ออำเภอและจังหวัดที่จะย้ายไปอยู่
(๓) ประทับตราเครื่องหมาย สำนักทะเบียนในเขตปฏิบัติการ
ที่สำนักงานกลางทะเบียนราษฎรได้แจกจ่ายให้ตรงช่องย้ายออกในใบแจ้งการย้ายที่อยู่ทั้ง
๓ ตอนด้วยหมึกสีแดง
(๔) นำใบแจ้งการย้ายที่อยู่ทั้ง ๓ ตอน
พร้อมด้วยสำเนาทะเบียนบ้านเสนอนายทะเบียนอำเภอ
(๕)
เมื่อนายทะเบียนอำเภอได้รับใบแจ้งการย้ายที่อยู่ทั้ง ๓ ตอนและสำเนาทะเบียนบ้าน
ให้นำทะเบียนบ้านออกมาตรวจสอบดูรายการในใบแจ้งการย้ายที่อยู่กับรายการในทะเบียนบ้านให้ถูกต้องตรงกัน
โดยเฉพาะรายการเลขประจำตัวประชาชน หากปรากฏว่าไม่ถูกต้องตรงกัน
ให้แก้ไขให้ถูกต้องตรงกับรายการในทะเบียนบ้านแล้วจำหน่ายรายการย้ายในทะเบียนบ้านและสำเนาทะเบียนบ้าน
พร้อมทั้งประทับตราเครื่องหมาย ย้าย
สีน้ำเงิน หน้ารายการบุคคลที่ย้าย
(๖) มอบใบแจ้งการย้ายที่อยู่ตอนที่ ๑ ตอนที่ ๒
และสำเนาทะเบียนบ้าน โดยให้ผู้แจ้งลงชื่อรับในใบแจ้งการย้ายที่อยู่ ตอนที่ ๓
ด้านหลัง
(๗) ส่งใบแจ้งการย้ายที่อยู่ตอนที่ ๓
ไปให้สำนักทะเบียนจังหวัดตามระยะเวลา
และวิธีการที่กำหนดไว้ในส่วนการส่งและการรายงานเพื่อจัดนำส่งให้สำนักงานกลางทะเบียนราษฎรดำเนินการต่อไป
(๘) ดำเนินการตาม ก. (๗)  (๙)
๒. ถ้าแจ้งต่อผู้ช่วยนายทะเบียนตำบลประจำหมู่บ้าน
ให้ดำเนินการดังนี้
(๑) เรียกสำเนาทะเบียนบ้านและบัตรประจำตัวของเจ้าบ้าน
ในกรณีที่เจ้าบ้านมาแจ้งย้ายเอง
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายจากเจ้าบ้านมีชื่ออยู่ในทะเบียนบ้านเดียวกันกับเจ้าบ้าน
ให้เรียกบัตรประจำตัวของผู้ได้รับมอบหมายด้วย
แต่ถ้าผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้าน
ให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒)
ดำเนินการรับแจ้งการย้ายที่อยู่ตามแบบพิมพ์ใบรับแจ้งการย้ายที่อยู่ ท.ร. ๖ ตอนหน้า
แล้วมอบ หลักฐานการรับแจ้งการย้ายที่อยู่
พร้อมกับให้ผู้แจ้งลงลายมือชื่อรับในช่อง ได้รับหลักฐานการรับแจ้งการย้ายที่อยู่แล้ว
ลงชื่อ ................................... ผู้รับแจ้ง
(๓) ส่งใบรับแจ้งการย้ายที่อยู่ ท.ร. ๖ ตอนหน้า
พร้อมหลักฐานไปยังนายทะเบียนตำบล
(๔) นายทะเบียนตำบลดำเนินการตาม ข. (๒) 
(๔) 
(๕) นายทะเบียนอำเภอดำเนินการตาม ข. (๕) 
(๘)

การแจ้งย้ายเข้า
ข้อ ๘๙
เมื่อนายทะเบียนได้รับแจ้งว่ามีคนย้ายเข้ามาอยู่ในบ้านใด ให้ปฏิบัติดังนี้
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑) เรียกสำเนาทะเบียนบ้าน ใบแจ้งการย้ายที่อยู่
ตอนที่ ๑ และ ตอนที่ ๒ บัตรประจำตัวของเจ้าบ้าน ในกรณีที่เจ้าบ้านมาแจ้งย้ายเข้า
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนบ้านเดียวกันกับเจ้าบ้าน
ให้เรียกบัตรประจำตัวของผู้ที่ได้รับมอบหมายด้วย
แต่หากผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้านให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒)
นำทะเบียนบ้านของเจ้าบ้านที่จะแจ้งย้ายเข้ามาตรวจดู
รายการที่อยู่แล้วกรอกรายการเลขรหัสประจำบ้านของบ้านที่ย้ายเข้าลงในใบแจ้งการย้ายที่อยู่
ตอนที่ ๑ และตอนที่ ๒
(๓) ถ้าเป็นการย้ายเข้าผิดไปจากที่แจ้งไว้เดิม
ให้รับแจ้งย้ายเข้าได้
และให้แก้ไขรายการในใบแจ้งการย้ายที่อยู่ให้ถูกต้องโดยเฉพาะในช่องเลขรหัสประจำบ้านของบ้านที่จะย้ายเข้าไปอยู่
(๔) เพิ่มรายการคนย้ายเข้าในทะเบียนบ้าน
และสำเนาทะเบียนบ้าน
(๕) ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายเข้าในใบแจ้งการย้ายที่อยู่ตอนที่ ๑ และ ตอนที่ ๒ ด้วยหมึกสีแดง
(๖) คืนสำเนาทะเบียนบ้านให้แก่ผู้แจ้ง
(๗) ส่งใบแจ้งการย้ายที่อยู่ตอนที่ ๑
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินการต่อไป
(๘) ส่งใบแจ้งการย้ายที่อยู่ตอนที่ ๒
ไปให้สำนักทะเบียนต้นทางเพื่อดำเนินการต่อไป
(๙)
เมื่อสำนักงานกลางทะเบียนราษฎรได้จัดทำทะเบียนการย้ายที่อยู่เสร็จเรียบร้อยและได้จัดส่งใบแจ้งการย้ายที่อยู่ตอนที่
๑ กลับคืนมา ให้ดำเนินการตรวจสอบกับทะเบียนบ้านของสำนักทะเบียนแล้วดำเนินการจัดเก็บไว้ในแฟ้มตามระเบียบว่าด้วยการจัดเก็บ
(๑๐)
เมื่อสำนักงานกลางทะเบียนราษฎรได้จัดทำทะเบียนการย้ายที่อยู่
และได้ตรวจพบว่ารายการในใบแจ้งการย้ายที่อยู่ตอนที่ ๑ ไม่สมบูรณ์
หรือรายการไม่ถูกต้องตรงกับรายการในทะเบียนบ้านของสำนักงานกลางทะเบียนราษฎร
และได้มีหนังสือทักท้วงกลับมา ให้ระงับการแจ้งการย้ายออกของบุคคลนั้น
และดำเนินการตรวจสอบข้อเท็จจริงแล้วแจ้งผลไปให้สำนักงานกลางทะเบียนราษฎรทราบภายใน
๗ วัน นับแต่วันที่ได้รับหนังสือทักท้วง เพื่อสำนักงานกลางทะเบียนราษฎรจะได้พิจารณาสั่งการหรือดำเนินการต่อไป
ข. นอกเขตสำนักทะเบียนท้องถิ่น
๑. ถ้าแจ้งต่อนายทะเบียนตำบล ให้ดำเนินการ
ดังนี้
(๑) เรียกสำเนาทะเบียนบ้าน
ใบแจ้งการย้ายที่อยู่ตอนที่ ๑ ตอนที่ ๒
บัตรประจำตัวของเจ้าบ้านในกรณีที่เจ้าบ้านมาแจ้งย้ายเข้า
หากเจ้าบ้านมอบให้ผู้อื่นมาแจ้ง และผู้ที่ได้รับมอบหมายมีชื่ออยู่ในทะเบียนบ้านเดียวกันกับเจ้าบ้าน
ให้เรียกบัตรประจำตัวของผู้ได้รับมอบหมายด้วย
แต่หากผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้านให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒)
ถ้าเป็นการย้ายเข้าผิดไปจากที่แจ้งไว้เดิมให้รับแจ้งย้ายได้
และแก้ไขรายการในใบแจ้งการย้ายที่อยู่ให้ถูกต้อง
โดยเฉพาะในช่องเลขรหัสประจำบ้านของบ้านที่จะย้ายเข้าไปอยู่
(๓) นำใบแจ้งการย้ายที่อยู่ตอนที่ ๑ ตอนที่ ๒
พร้อมสำเนาทะเบียนบ้าน เสนอนายทะเบียนอำเภอ
เมื่อนายทะเบียนอำเภอได้รับใบแจ้งการย้ายที่อยู่ตอนที่
๑ ตอนที่ ๒ และสำเนาทะเบียนบ้าน ให้ปฏิบัติดังนี้
(๔)
นำทะเบียนบ้านของบ้านที่จะแจ้งย้ายเข้าออกมาตรวจดูรายการที่อยู่แล้วกรอกรายการเลขรหัสประจำบ้านของบ้านที่ย้ายเข้าลงในใบแจ้งการย้ายที่อยู่ตอนที่
๑ และตอนที่ ๒
(๕)
เพิ่มรายการคนย้ายเข้าในทะเบียนบ้านและสำเนาทะเบียนบ้าน
(๖) ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายเข้าในใบแจ้งการย้ายที่อยู่ตอนที่ ๑ และ ตอนที่ ๒ ด้วยหมึกสีแดง
(๗) คืนสำเนาทะเบียนบ้านให้แก่ผู้แจ้ง
(๘) ส่งใบแจ้งการย้ายที่อยู่ตอนที่ ๑ ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินการต่อไป
(๙) ส่งใบแจ้งการย้ายที่อยู่ตอนที่ ๒
ไปให้สำนักทะเบียนต้นทางเพื่อดำเนินการต่อไป
(๑๐) เมื่อสำนักงานกลางทะเบียนราษฎรได้จัดทำทะเบียนการย้ายที่อยู่เสร็จเรียบร้อยแล้ว
และได้จัดส่งใบแจ้งการย้ายที่อยู่ตอนที่ ๑ กลับคืนมา
ให้ดำเนินการตรวจสอบกับทะเบียนบ้านของสำนักทะเบียนแล้วดำเนินการจัดเก็บไว้ในแฟ้มตามระเบียบว่าด้วยการจัดเก็บ
(๑๑)
เมื่อสำนักงานกลางทะเบียนราษฎรได้จัดทำทะเบียนการย้ายที่อยู่และได้ตรวจพบว่ารายการในใบแจ้งการย้ายที่อยู่
ตอนที่ ๑ ไม่สมบูรณ์ หรือรายการไม่ถูกต้องตรงกับรายการในทะเบียนบ้านของสำนักงานกลางทะเบียนราษฎร
และได้มีหนังสือทักท้วงกลับมา ให้ระงับการแจ้งการย้ายออกของบุคคลนั้น
และดำเนินการตรวจสอบข้อเท็จจริง แล้วแจ้งผลไปให้สำนักงานกลางทะเบียนราษฎรทราบภายใน
๗ วันนับแต่วันที่ได้รับหนังสือทักท้วง
เพื่อสำนักงานกลางทะเบียนราษฎรจะได้พิจารณาสั่งการหรือดำเนินการต่อไป
๒. ถ้าแจ้งต่อผู้ช่วยนายทะเบียนตำบลประจำหมู่บ้าน
ให้ดำเนินการดังนี้
(๑) เรียกสำเนาทะเบียนบ้าน
ใบแจ้งการย้ายที่อยู่ตอนที่ ๑ ตอนที่ ๒
บัตรประจำตัวของเจ้าบ้านในกรณีที่เจ้าบ้านมาแจ้งย้ายเข้า
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนบ้านเดียวกันกับเจ้าบ้าน
ให้เรียกบัตรประจำตัวของผู้ที่ได้รับมอบหมายด้วย
แต่ถ้าหากผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้าน
ให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒)
ดำเนินการแจ้งย้ายเข้าตามแบบพิมพ์ใบรับแจ้งการย้ายที่อยู่ ท.ร. ๖ ตอนหน้า
แล้วออกหลักฐานการรับแจ้งการย้ายเข้าให้แก่ผู้แจ้ง
(๓) ส่ง ท.ร. ๖ ตอนหน้า พร้อมด้วยใบแจ้งการย้ายที่อยู่
ตอนที่ ๑ ตอนที่ ๒ และสำเนาทะเบียนบ้านไปยังนายทะเบียนตำบล
(๔)
นายทะเบียนตำบลดำเนินการรับแจ้งการย้ายเข้าตาม ข. (๒)  (๓)
(๕)
นายทะเบียนอำเภอดำเนินการเพิ่มรายการคนย้ายเข้าในทะเบียนบ้านตาม ข. (๔) 
(๑๑)

ข้อ ๙๐
เมื่อมีคนในบ้านออกไปจากบ้านที่ตนมี่ชื่ออยู่ในทะเบียนบ้านเกินกว่า ๑๘๐
วันโดยไม่ทราบว่าไปอยู่ ณ ที่ใด
หรือเจ้าบ้านตรวจพบว่ามีบุคคลที่ไม่รู้จักแอบแฝงเข้ามามีชื่ออยู่ในทะเบียนบ้านโดยไม่ได้รับความยินยอม
ให้เจ้าบ้านหรือนายทะเบียนอำเภอหรือนายทะเบียนท้องถิ่นแล้วแต่กรณี
ดำเนินการแจ้งย้ายบุคคลนั้นออกจากทะเบียนบ้านโดยไม่ทราบที่อยู่ โดยให้นายทะเบียนดำเนินการดังต่อไปนี้
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑) เรียกสำเนาทะเบียนบ้านและบัตรประจำตัวของเจ้าบ้านในกรณีที่เจ้าบ้านมาแจ้งเอง
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนบ้านเดียวกันกับเจ้าบ้าน
ให้เรียกบัตรประจำตัวของผู้ที่ได้รับมอบหมายด้วย
แต่ถ้าผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้านให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒)
นำทะเบียนบ้านออกมาตรวจสอบดูรายการโดยเฉพาะรายการเลขประจำตัวประชาชน
แล้วกรอกใบแจ้งการย้ายที่อยู่ทั้ง ๓ ตอนให้ถูกต้องครบถ้วนตรงกับรายการในทะเบียนบ้าน
โดยในช่อง ไปอยู่ที่
ให้กรอกว่า ย้ายเข้าทะเบียนบ้านคนกลาง
(๓) ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายออกในใบแจ้งการย้ายที่อยู่ออกทั้ง ๓ ตอน ด้วยหมึกสีแดง
(๔)
จำหน่ายรายการย้ายในทะเบียนบ้านและสำเนาทะเบียนบ้าน พร้อมทั้งประทับตราเครื่องหมาย
ย้าย
สีน้ำเงินหน้ารายการบุคคลที่ย้าย
(๕) เพิ่มรายการคนย้ายเข้าในทะเบียนคนบ้านกลาง
โดยให้ถือปฏิบัติตามระเบียบว่าด้วยการย้ายเข้า โดยอนุโลม
และให้หมายเหตุในช่องย้ายเข้าว่ามาจากบ้านเลขที่ใด เมื่อใด
(๖) ส่งใบแจ้งการย้ายที่อยู่ตอนที่ ๑
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินการต่อไปส่วนใบแจ้งการย้ายที่อยู่ตอนที่
๒ และ ตอนที่ ๓ ให้จัดเก็บไว้ในแฟ้มตามระเบียบว่าด้วยการจัดเก็บ
(๗)
เมื่อได้รับการตอบรับการย้ายเข้าทะเบียนคนบ้านกลางตามใบแจ้งการย้ายที่อยู่ตอนที่ ๑
จากสำนักงานกลางทะเบียนราษฎร ให้ตรวจสอบกับทะเบียนบ้านของสำนักทะเบียน ถ้าเห็นว่าถูกต้องให้ลงชื่อในช่องได้รับตอบแล้วในทะเบียนบ้าน
ส่วนใบแจ้งการย้ายที่อยู่ตอนที่ ๑ ให้จัดเก็บไว้ในแฟ้มตามระเบียบว่าด้วยการจัดเก็บ
(๘) เมื่อสำนักงานกลางทะเบียนราษฎรได้จัดทำทะเบียนการย้ายที่อยู่
และได้ตรวจพบว่ารายการในใบแจ้งการย้ายที่อยู่ตอนที่ ๑ ไม่สมบูรณ์หรือรายการไม่ถูกต้องตรงกับรายการในทะเบียนบ้านของสำนักงานกลางทะเบียนราษฎร
และได้มีหนังสือทักท้วงกลับมาให้ระงับการแจ้งการย้ายออกของบุคคลนั้น
และดำเนินการตรวจสอบข้อเท็จจริงแล้วแจ้งผลไปให้สำนักงานกลางทะเบียนราษฎรทราบภายใน
๗ วัน นับแต่วันที่ได้รับหนังสือทักท้วง
เพื่อสำนักงานกลางทะเบียนราษฎรจะได้พิจารณาสั่งการหรือดำเนินการต่อไป
ข. นอกเขตสำนักทะเบียนท้องถิ่น
ให้นายทะเบียนตำบลดำเนินการดังนี้
(๑)
เรียกสำเนาทะเบียนบ้านและบัตรประจำตัวของเจ้าบ้านในกรณีที่เจ้าบ้านมาแจ้งเอง
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนบ้านเดียวกันกับเจ้าบ้านให้เรียกบัตรประจำตัวของผู้ได้รับมอบหมายด้วย
แต่ถ้าผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้าน
ให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒) กรอกใบแจ้งการย้ายที่อยู่ทั้ง ๓
ตอนให้ถูกต้องครบถ้วนตรงกับรายการในสำเนาทะเบียนบ้าน โดยในช่อง ไปอยู่ที่
ให้กรอกว่า ย้ายเข้าทะเบียนคนบ้านกลาง
(๓) ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายออกในใบแจ้งการย้ายที่อยู่ทั้ง ๓ ตอน ด้วยหมึกสีแดง
(๔) นำใบแจ้งการย้ายที่อยู่ทั้ง ๓ ตอน
พร้อมด้วยสำเนาทะเบียนบ้านเสนอนายทะเบียนอำเภอ
เมื่อนายทะเบียนอำเภอได้รับใบแจ้งการย้ายที่อยู่ทั้ง ๓ ตอน และสำเนาทะเบียนบ้าน
ให้ดำเนินการ ดังนี้
(๕)
นำทะเบียนบ้านออกมาตรวจสอบดูรายการในใบแจ้งการย้ายที่อยู่กับรายการในทะเบียนบ้านให้ถูกต้องตรงกันโดยเฉพาะรายการเลขประจำตัวประชาชน
หากปรากฏว่ารายการไม่ครบถ้วนหรือไม่ถูกต้องตรงกันกับรายการในทะเบียนบ้านให้เพิ่มเติมหรือแก้ไขให้ถูกต้องตรงกันกับรายการในทะเบียนบ้าน
แล้วดำเนินการจำหน่ายรายการย้ายในทะเบียนบ้านและสำเนาทะเบียนบ้าน พร้อมทั้งประทับตราเครื่องหมาย
ย้าย
สีน้ำเงินหน้ารายการบุคคลที่ย้าย
(๖) เพิ่มรายการคนย้ายเข้าในทะเบียนคนบ้านกลาง
โดยให้ถือปฏิบัติตามระเบียบว่าด้วยการแจ้งการย้ายเข้า
โดยอนุโลมและให้หมายเหตุในช่องย้ายเข้าว่ามาจากบ้านเลขที่ใด เมื่อใด
(๗) ส่งใบแจ้งการย้ายที่อยู่ตอนที่ ๑ ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินการต่อไปส่วนในแจ้งการย้ายที่อยู่ตอนที่
๒ และตอนที่ ๓ ให้จัดเก็บไว้ในในแฟ้มตามระเบียบว่าด้วยการจัดเก็บ
(๘) เมื่อสำนักงานกลางทะเบียนราษฎรได้จัดทำทะเบียนการย้ายที่อยู่และได้ตรวจพบว่ารายการในใบแจ้งการย้ายที่อยู่ตอนที่
๑ ไม่สมบูรณ์หรือรายการไม่ถูกต้องตรงกับรายการในทะเบียนบ้านของสำนักงานกลางทะเบียนราษฎร
และได้มีหนังสือทักท้วงกลับมา ให้ระงับการแจ้งการย้ายออกของบุคคลนั้น
และดำเนินการตรวจสอบข้อเท็จจริงแล้วแจ้งผลไปให้สำนักงานกลางทะเบียนราษฎรทราบภายใน
๗ วัน นับแต่วันที่ได้รับหนังสือทักท้วง
เพื่อสำนักงานกลางทะเบียนราษฎรจะได้พิจารณาสั่งการหรือดำเนินการต่อไป

ข้อ ๙๑
ในกรณีที่บ้านรื้อถอน หรือถูกทำลาย ซึ่งได้จำหน่ายเลขหมายประจำบ้านแล้ว
หากเจ้าบ้านไม่มาขอแจ้งย้ายคนในบ้านออกให้นายทะเบียนดำเนินการแจ้งย้ายโดยไม่ทราบที่อยู่
และเพิ่มรายการคนย้ายเข้าในทะเบียนคนบ้านกลาง
โดยให้ถือปฏิบัติเช่นเดียวกับการย้ายไม่ทราบที่อยู่ตามข้อ ๙๐ โดยอนุโลม
ในกรณีที่บุคคลได้แจ้งการย้ายออกแล้ว
แต่ไม่สามารถย้ายเข้าบ้านหลังหนึ่งหลังใดได้ให้นายทะเบียนท้องถิ่นหรือนายทะเบียนตำบลแล้วแต่กรณี
รับแจ้งย้ายเข้าในทะเบียนคนบ้านกลาง
โดยให้ถือปฏิบัติเช่นเดียวกับการย้ายไม่ทราบที่อยู่ตามข้อ ๙๐ โดยอนุโลม ทั้งนี้
เพื่อมิให้รายการของบุคคลนั้นตกหล่นจากทะเบียน

ข้อ ๙๒
เมื่อบุคคลซึ่งมีชื่ออยู่ในทะเบียนคนบ้านกลางมาขอแจ้งการย้ายที่อยู่
ให้ปฏิบัติดังนี้
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑) เรียกบัตรประจำตัวของผู้แจ้ง
และตรวจสอบความถูกต้องของรายการบุคคลที่ปรากฏอยู่ในทะเบียนคนบ้านกลางกับหลักฐานบัตรประจำตัว
ถ้าบุคคลที่มีชื่อยู่ในทะเบียนคนบ้านกลางมอบหมายให้ผู้อื่นมาแจ้งแทน
ให้เรียกหนังสือมอบหมายและบัตรประจำตัวของผู้ที่ได้รับมอบหมายเพิ่มเติมด้วย
(๒)
กรอบใบแจ้งการย้ายที่อยู่ทั้ง ๒ ตอนให้ถูกต้องครบถ้วนทุกรายการ
โดยเฉพาะรายรายการเลขประจำตัวตัวประชาชน ถ้าผู้ย้ายไม่ทราบเลขหมายประจำบ้านและเลขรหัสประจำบ้านของบ้านที่จะไปอยู่ให้กรอกแต่ชื่ออำเภอและจังหวัดที่จะย้ายไปอยู่
(๓)
จำหน่ายรายการย้ายในทะเบียนคนบ้านกลางพร้อมทั้งประทับตรา เครื่องหมาย ย้าย
สีน้ำเงิน หน้ารายการบุคคลที่ย้าย
(๔)
ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายที่อยู่ทั้ง ๓ ตอน ด้วยหมึกสีแดง
(๕)
มอบใบแจ้งการย้ายที่อยู่ตอนที่ ๑ และตอนที่ ๒ ให้ผู้แจ้ง
โดยให้ผู้แจ้งลงชื่อรับใบใบแจ้งการย้ายที่อยู่ตอนที่ ๓ ด้านหลัง
(๖) ส่งใบแจ้งการย้ายที่อยู่ตอนที่ ๓
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักกลางทะเบียนราษฎรดำเนินการต่อไป
(๗)
ดำเนินการตามระเบียบว่าด้วยการแจ้งย้ายออกตามข้อ ๘๘ ก. (๗)-(๙)
ข. นอกเขตสำนักทะเบียนท้องถิ่น
ให้นายทะเบียนตำบลดำเนินการดังนี้
(๑)
เรียกบัตรประจำตัวของผู้แจ้ง และตรวจสอบความถูกต้องของรายการบุคคลที่ปรากฏอยู่ในทะเบียนคนบ้านกลางกับหลักฐานบัตรประจำตัว
ถ้าบุคคลที่มีชื่อยู่ในทะเบียนคนบ้านกลางมอบหมายให้บุคคลอื่นมาแจ้งแทน
ให้เรียกหนังสือมอบหมายและบัตรประจำตัวของผู้ที่ได้รับมอบหมายเพิ่มเติม
(๒)
กรอบใบแจ้งการย้ายที่อยู่ทั้ง ๓ ตอนให้ถูกต้องครบถ้วน
ถ้าผู้ย้ายไม่ทราบเลขหมายประจำบ้านและเลขรหัสประจำบ้านของบ้านที่จะไปอยู่
ให้กรอกแต่ชื่ออำเภอและจังหวัดที่จะย้ายไปอยู่
(๓)
ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายออกในใบแจ้งการย้ายที่อยู่ทั้ง ๓ ตอน ด้วยหมึกสีแดง
(๔)
นำใบแจ้งการย้ายที่อยู่ทั้ง ๓ ตอน เสนอนายทะเบียนอำเภอ
(๕)
เมื่อนายทะเบียนอำเภอได้รับใบแจ้งการย้ายที่อยู่ทั้ง ๓ ตอน
ให้นำทะเบียนคนบ้านกลางออกมาตรวจสอบดูรายการในใบแจ้งการย้ายที่อยู่กับรายการในทะเบียนคนบ้านกลางให้ถูกต้องตรงกันโดยเฉพาะรายการเลขประจำตัวประชาชนหากปรากฏว่าไม่ถูกต้องตรงกันหรือรายการไม่ครบถ้วน
ให้แก้ไขเพิ่มเติมให้ถูกต้องตรงกันกับรายการในทะเบียนคนบ้านกลาง
แล้วจำหน่ายรายการย้ายในทะเบียนคนบ้านกลางพร้อมทั้งประทับเครื่องหมาย ย้าย
สีน้ำเงินหน้ารายการบุคคลที่ย้าย
(๖)
มอบใบแจ้งการย้ายที่อยู่ตอนที่ ๑ และตอนที่ ๒ ให้แก่ผู้แจ้ง
โดยให้ผู้แจ้งลงชื่อรับในใบแจ้งการย้ายที่อยู่ตอนที่ ๓ ด้านหลัง
(๗)
ส่งใบแจ้งการย้ายที่อยู่ตอนที่ ๓
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินการต่อไป
(๘)
ดำเนินการว่าด้วยการแจ้งย้ายออกตามข้อ ๘๘ ก. (๗)-(๙)

ข้อ ๙๓
เมื่อผู้ใดแจ้งการย้ายที่อยู่ออกไปแล้ว
ต่อมาขอแจ้งย้ายเข้ากลับมาอยู่ที่เดิม โดยยังไม่ได้ไปแจ้งย้ายเข้าอยู่ ณ
ที่แห่งใหม่ ให้นายทะเบียนตำบลหรือนายทะเบียนท้องถิ่น แล้วแก่กรณี
เรียกใบแจ้งการย้ายที่อยู่ตอนที่ ๑ และตอนที่ ๒ คืนจากผู้ย้าย
แล้วดำเนินการเพิ่มรายการลงในทะเบียนบ้านที่กลับเข้ามาอยู่
เช่นเดียวกับการย้ายเข้ามาอยู่ใหม่อีกครั้งหนึ่ง โดยอนุโลม
โดยให้หมายเหตุในช่องย้ายเข้ามาจากว่า ย้ายกลับที่เดิม
และให้ดำเนินการแก้ไขรายการที่อยู่ในช่องไปอยู่ที่ในใบแจ้งการย้ายที่อยู่ตอนที่ ๑
และตอนที่ ๒ ว่า ย้ายกลับที่เดิม
แล้วให้ถือปฏิบัติตามระเบียบว่าด้วยการแจ้งย้ายเข้าตามข้อ ๘๙ โดยอนุโลม
ส่วนใบแจ้งการย้ายที่อยู่ตอนที่ ๒ ให้เก็บเข้าแฟ้มไว้ตามระเบียบว่าด้วยการจัดเก็บ

ข้อ ๙๔
ในกรณีผู้ย้ายที่อยู่ไปแจ้งการย้ายเข้าต่อนายทะเบียนแห่งท้องที่ที่ไปอยู่ใหม่
โดยมิได้แจ้งการย้ายออกต่อนายทะเบียนแห่งท้องที่ที่ตนมีชื่อยู่ในทะเบียนบ้าน
(การแจ้งย้ายปลายทาง) ให้ปฏิบัติดังนี้
ก. ในเขตสำนักทะเบียนท้องถิ่น
๑. ถ้าเป็นสำนักทะเบียนปลายทาง
(สำนักทะเบียนที่ขอแจ้งย้ายเข้า) ใหันายทะเบียนท้องถิ่นดำเนินการดังนี้
(๑)
เรียกสำเนาทะเบียนบ้านของบ้านที่จะย้ายเข้าจากผู้แจ้ง
และหนังสือยินยอมของเจ้าบ้านที่จะเข้าไปอยู่ใหม่ บัตรประจำตัวของเจ้าบ้าน
พร้อมทั้งตรวจสอบหลักฐานบัตรประจำตัวของผู้ย้าย
(๒) เรียกเก็บค่าธรรมเนียม ๕ บาท
(๓) กรอกใบแจ้งการย้ายที่อยู่ทั้ง ๓ ตอน ให้ครบถ้วนถูกต้อง
โดยเฉพาะรายการเลขรหัสประจำบ้านของบ้านที่ขอแจ้งการย้ายเข้า และให้หมายเหตุว่า แจ้งย้ายปลายทาง
แล้วลงรายการรหัสสำนักทะเบียนท้องถิ่นตรงมุมซ้ายมือด้านบนของใบแจ้งการย้ายที่อยู่ทั้ง
๓ ตอน
(๔) ส่งใบแจ้งการย้ายที่อยู่ตอนที่ ๒ และตอนที่ ๓
ไปยังนายทะเบียนท้องถิ่นหรือนายทะเบียนอำเภอแห่งท้องที่ที่ผู้นั้นมีชื่ออยู่ในทะเบียนบ้าน
เพื่อตรวจสอบและจำหน่ายชื่อบุคคลดังกล่าวออกจากทะเบียนบ้าน
สำหรับใบแจ้งการย้ายที่อยู่ที่ ๑
ให้ติดไว้กับทะเบียนบ้านเพื่อรอดำเนินการเพิ่มชื่อบุคคลเข้าในทะเบียนบ้านและสำเนาทะเบียนบ้านต่อไป
(๕) คืนสำเนาทะเบียนบ้านและหลักฐานให้แก่ผู้แจ้ง
แล้วแนะนำให้ผู้แจ้งคอยการติดต่อจากนายทะเบียนเพื่อนำสำเนาทะเบียนบ้านมาดำเนินการเพิ่มชื่อต่อไป
(๖)
เมื่อสำนักทะเบียนต้นทางได้ดำเนินการและส่งใบแจ้งการย้ายที่อยู่ตอนที่ ๒
กลับมาให้เรียบร้อยแล้ว ให้แยกเก็บไว้ในแฟ้มระหว่างรอดำเนินการต่างหากแล้วเรียกเจ้าบ้านที่บุคคลย้ายเข้าไปอยู่ใหม่ให้นำสำเนาทะเบียนบ้านมาเพิ่มรายการคนย้ายเข้าในทะเบียนบ้านและสำเนาทะเบียนบ้าน
(๗)
เมื่อเจ้าบ้านหรือผู้ได้รับมอบหมายจากเจ้าบ้าน
นำสำเนาทะเบียนบ้านมาให้นายทะเบียนเพื่อดำเนินการเพิ่มชื่อบุคคลที่ขอแจ้งย้ายปลายทางเข้าในทะเบียนบ้าน
ให้นายทะเบียนดำเนินการดังต่อไปนี้
(๘)
เรียกสำเนาทะเบียนบ้านและบัตรประจำตัวของเจ้าบ้าน ในกรณีที่เจ้าบ้านมาแจ้งย้ายเอง
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนเดียวกันกับเจ้าบ้าน
ให้เรียกบัตรประจำตัวของผู้ได้รับมอบหมายด้วย
แต่ถ้าผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้าน
ให้เรียกหนังสือมอบหมายเพิ่มเติมนอกเหนือจากหลักฐานดังกล่าวข้างต้น
(๙) นำใบแจ้งการย้ายที่อยู่ตอนที่ ๒
ที่ได้รับจากสำนักทะเบียนต้นทาง และใบแจ้งการย้ายที่อยู่ตอนที่ ๑
ออกมาตรวจสอบดูรายการแล้วกรอกข้อความในใบแจ้งการย้ายที่อยู่ตอนที่ ๑
ให้ครบถ้วนถูกต้องตรงกับใบแจ้งการย้ายที่อยู่ตอนที่ ๒
โดยเฉพาะอย่างยิ่งรายการเลขประจำตัวประชาชนและเลขรหัสประจำบ้านของบ้านที่ย้ายออก
(๑๐) เพิ่มรายการบุคคลที่ขอแจ้งย้ายปลายทางเข้าในทะเบียนบ้านและสำเนาทะเบียนบ้าน
ให้ถูกต้องครบถ้วนโดยเฉพาะอย่างยิ่งรายการเลขประจำตัวประชาชน
แล้วประทับตราเครื่องหมาย สำนักทะเบียนในเขตปฏิบัติการ
ตรงช่องย้ายเข้าในการแจ้งการย้ายที่อยู่ตอนที่ ๑ และตอนที่ ๒
(๑๑)
มอบสำเนาทะเบียนบ้านคืนให้แก่ผู้แจ้งแล้วเก็บใบแจ้งการย้ายที่อยู่ตอนที่ ๑
และตอนที่ ๒ เข้าแฟ้มตามระเบียบว่าด้วยการจัดเก็บ
(๑๒) จัดส่งใบแจ้งการย้ายที่อยู่ ตอนที่ ๒
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินการต่อไป
(๑๓) เมื่อสำนักงานกลางทะเบียนราษฎรได้จัดทำทะเบียนการย้ายที่อยู่เสร็จเรียบร้อยและได้จัดส่งใบแจ้งการย้ายที่อยู่ตอนที่
๒
กลับคืนมาให้ดำเนินการตรวจสอบกับทะเบียนบ้านของสำนักทะเบียนแล้วดำเนินการจัดเก็บไว้ในแฟ้มตามระเบียบว่าด้วยการจัดเก็บ
(๑๔) เมื่อสำนักงานกลางทะเบียนราษฎรได้จัดทำทะเบียนการย้ายที่อยู่ได้ตรวจพบว่ารายการในใบแจ้งการย้ายที่อยู่ตอนที่
๒ ไม่สมบูรณ์
หรือรายการไม่ถูกต้องตรงกันกับรายการในทะเบียนบ้านของสำนักงานกลางทะเบียนราษฎร
และได้มีหนังสือทักท้วงกลับมาให้ระงับการแจ้งการย้ายออกของบุคคลนั้น
และดำเนินการตรวจสอบข้อเท็จจริงแล้วแจ้งผลไปให้สำนักงานกลางทะเบียนราษฎรทราบภายใน
๗ วันนับแต่วันที่ได้รับหนังสือทักท้วง
เพื่อสำนักงานกลางทะเบียนราษฎรจะได้พิจารณาสั่งการหรือดำเนินการต่อไป
๒. ถ้าเป็นสำนักทะเบียนต้นทาง
(สำนักทะเบียนผู้ที่ย้ายมีชื่ออยู่ในทะเบียนบ้าน) ให้นายทะเบียนท้องถิ่นดำเนินการดังนี้
(๑)
เมื่อได้รับหนังสือและใบแจ้งการย้ายที่อยู่ตอนที่ ๒ และตอนที่ ๓
จากสำนักทะเบียนปลายทาง (ที่บุคคลไปอยู่ใหม่)
ว่ามีบุคคลที่มีชื่อยู่ในทะเบียนบ้านในเขตความรับผิดชอบ
มีความประสงค์จะย้ายไปอยู่ในท้องที่ของสำนักทะเบียนปลายทาง ให้มีหนังสือเรียกเจ้าบ้านที่บุคคลนั้นมีชื่ออยู่ในทะเบียนบ้าน
ให้นำสำเนาทะเบียนบ้านมาขอจำหน่วยชื่อต่อไป
(๒)
เมื่อเจ้าบ้านหรือผู้ได้รับมอบหมายได้นำสำเนาทะเบียนบ้านมาแล้ว
ให้นายทะเบียนท้องถิ่นดำเนินการดังต่อไปนี้
(๓)
เรียกสำเนาทะเบียนบ้านและบัตรประจำตัวของเจ้าบ้านในกรณีที่เจ้าบ้านมาแจ้งย้ายเอง
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนเดียวกันกับเจ้าบ้านให้เรียกบัตรประจำตัวของผู้ได้รับมอบหมายด้วย
แต่ถ้าผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้าน
ให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๔)
ให้เจ้าบ้านหรือผู้ได้รับมอบหมายลงชื่อตรงช่องผู้แจ้งย้ายออกในใบแจ้งการย้ายที่อยู่ตอนที่
๒ และตอนที่ ๓
(๕)
นำทะเบียนบ้านออกมาตรวจสอบดูรายการในใบแจ้งการย้ายที่อยู่ตอนที่ ๒ และตอนที่ ๓
ให้ถูกต้องตรงกันกับรายการในทะเบียนบ้าน
หากปรากฏว่ารายการไม่ถูกต้องหรือไม่ครบถ้วน
ให้แก้ไขรายการหรือเพิ่มเติมรายการในทะเบียนบ้าน
โดยเฉพาะอย่างยิ่งรายการเลขประจำตัวประชาชนและรายการเลขรหัสประจำบ้านที่ย้ายออก
(๖) ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายออกในใบแจ้งการย้ายที่อยู่ตอนที่ ๒ และตอนที่ ๓ ด้วยหมึกสีแดง
(๗) คืนสำเนาทะเบียนบ้านและหลักฐานๆ
ให้แก่ผู้แจ้ง แล้วจัดเก็บทะเบียนบ้านตามระเบียบว่าด้วยการจัดเก็บ
(๘) ส่งใบแจ้งการย้ายที่อยู่ตอนที่ ๒
ไปให้สำนักทะเบียนปลายทางเพื่อดำเนินการย้ายเข้าต่อไป
(๙) ส่งใบแจ้งการย้ายที่อยู่ตอนที่ ๓
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนิการต่อไป
(๑๐)
เมื่อได้รับการตอบรับการแจ้งย้ายออกตามใบแจ้งการย้ายที่อยู่ตอนที่ ๓
จากสำนักงานกลางทะเบียนราษฎร ให้นายทะเบียนจัดเก็บไว้ในแฟ้มตามระเบียบว่าด้วยการจัดเก็บ
กรณีที่สำนักงานกลางทะเบียนราษฎรท้วงกลับมา
เพื่อจากรายการในในทะเบียน ย้ายที่อยู่ไม่สมบูรณ์
หรือไม่ถูกต้องตรงกันกับรายการในทะเบียนบ้านสำนักงานกลางทะเบียนราษฎร
ให้สำนักทะเบียนดำเนินการตรวจสอบข้อเท็จจริงแล้วแจ้งผลให้ไปสำนักกลางทะเบียนราษฎรทราบภายใน
๗ วันนับแต่วันได้รับหนังสือทักท้วงเพื่อสำนักงานกลางทะเบียนราษฎร
จะได้พิจารณาสั่งการหรือดำเนินการต่อไป
(๑๑)
ในกรณีที่สำนักงานกลางทะเบียนราษฎรทักท้วงกลับมา
เนื่องจากการย้ายเข้าที่สำนักทะเบียนปลายทางในครั้งนี้มีรายการในใบแจ้งการย้ายที่อยู่ตอนที่
๑ (ย้ายเข้า) ไม่สมบูรณ์
หรือมีรายการไม่ถูกต้องตรงกันกับรายการในทะเบียนบ้านของสำนักงานกลางทะเบียนราษฎร
ให้สำนักทะเบียนดำเนินการตรวจสอบข้อเท็จจริงแล้วแจ้งผลไปให้สำนักงานกลางทะเบียนราษฎรทราบภายใน
๗ วัน นับแต่วันได้รับหนังสือทักท้วง
เพื่อสำนักงานกลางทะเบียนราษฎรจะได้พิจารณาสั่งการหรือดำเนินการต่อไป
ข. นอกเขตสำนักทะเบียนท้องถิ่น
๑. ถ้าเป็นสำนักทะเบียนปลายทาง
(สำนักทะเบียนที่ขอแจ้งย้ายเข้า) ให้นายทะเบียนตำบลดำเนินการดังนี้
(๑)
เรียกสำเนาทะเบียนบ้านของบ้านที่จะย้ายเข้าจากผู้แจ้งและหนังสือยินยอมของเจ้าบ้านที่จะเข้าไปอยู่ใหม่
หรือบัตรประจำตัวของเจ้าบ้าน พร้อมทั้งตรวจสอบหลักฐานบัตรประจำตัวของผู้ย้าย
(๒) กรอบใบแจ้งการย้ายที่อยู่ทั้ง ๓ ตอน
ให้ครบถ้วนถูกต้องและหมายเหตุว่า แจ้งย้ายปลายทาง)
(๓) นำสำเนาทะเบียนบ้าน
หนังสือยินยอมของเจ้าบ้านหรือบัตรประจำตัวของเจ้าบ้านและใบแจ้งการย้ายที่อยู่ทั้ง
๓ ตอน เสนอนายทะเบียนอำเภอ
เมื่อนายทะเบียนอำเภอได้รับหลักฐานจากนายทะเบียนตำบลแล้วให้ดำเนินการดังนี้
(๔) เรียกเก็บค่าธรรมเนียม ๕ บาท
(๕)
นำทะเบียนบ้านของบ้านที่จะย้ายเข้าไปอยู่ออกมาตรวจสอบดูรายการที่อยู่ของบ้านกับใบแจ้งการย้ายที่อยู่ทั้ง
๓ ตอนให้ถูกต้องครบถ้วนตรงกัน
โดยเฉพาะอย่างยิ่งรายการเลขรหัสประจำบ้านของบ้านที่จะย้ายเข้าไปอยู่
(๖)
ลงรายการรหัสสำนักทะเบียนอำเภอตรงมุมซ้ายมือด้านบนของใบแจ้งการย้ายที่อยู่ทั้ง ๓
ตอน
(๗) ดำเนินการตาม ก. ๑. (๔)-(๑๔) โดยอนุโลม
๒. ถ้าเป็นสำนักทะเบียนต้นทาง
(สำนักทะเบียนที่มีชื่ออยู่ในทะเบียนบ้าน) ให้นายทะเบียนอำเภอดำเนินการตาม ก. ๒
(๑)-(๑๑) โดยอนุโลม

ข้อ ๙๕
ให้สำนักทะเบียนต้นทางดำเนินการตอบรับใบแจ้งการย้ายที่อยู่ตอนที่ ๒
ไปยังสำนักทะเบียนปลายทางภายใน ๑๕ วัน นับแต่วันที่ได้รับใบแจ้งการย้ายที่อยู่ตอนที่
๒ และตอนที่ ๓ จากสำนักทะเบียนปลายทาง

ข้อ ๙๖
ให้ยกเว้นการแจ้งการย้ายที่อยู่
ในกรณีแจ้งย้ายปลายทางของบุคคลที่มีชื่ออยู่ในทะเบียนคนบ้านกลาง

ข้อ ๙๗
การกรอกใบแจ้งการย้ายที่อยู่ในกรณีแจ้งย้ายปลายทางให้สำนักทะเบียนปลายทาง
ซึ่งเป็นผู้ออกใบแจ้งการย้ายที่อยู่เป็นผู้กรอกรายการต่างๆ ให้ครบถ้วน
ยกเว้นช่องลงชื่อผู้แจ้งย้ายออก
ช่องลงชื่อผู้รับแจ้งย้ายออกและช่องเลขรหัสประจำบ้านที่ย้ายออก
โดยให้เจ้าบ้านหรือผู้ได้รับมอบหมายจากเจ้าบ้านของบ้านที่ผู้แจ้งย้ายปลายทางมีชื่ออยู่ในทะเบียนบ้านเป็นผู้ลงชื่อในช่องผู้แจ้งย้ายออก
และให้นายทะเบียนของสำนักทะเบียนต้นทางเป็นผู้ลงรายการเลขรหัสประจำบ้านที่ย้ายออกพร้อมทั้งลงลายมือชื่อในช่องผู้รับแจ้งย้ายออก
กรณีไม่ทราบหรือไม่อาจกรอกรายการให้ครบถ้วนถูกต้องได้
เช่นรายการเลขประจำตัวประชาชนของผู้แจ้งย้ายปลายทาง ให้สำนักทะเบียนต้นทางเมื่อรับใบแจ้งการย้ายที่อยู่
ตอนที่ ๒ และตอนที่ ๓ เป็นผู้กรอกรายการดังกล่าวให้ครบถ้วน

ข้อ ๙๘
กรณีที่มีการแจ้งการย้ายออกแต่ยังมิได้ไปดำเนินการแจ้งย้ายเข้า
และผู้ย้ายได้ถึงแก่ความตายก่อน ให้ระงับการรับแจ้งย้ายเข้าไว้
โดยให้สำนักทะเบียนท้องที่ที่บุคคลดังกล่าวได้ตายดำเนินการรับแจ้งการตายตามระเบียบ
และให้ส่งใบแจ้งการย้ายที่อยู่กลับคืนไปยังสำนักทะเบียนต้นทางที่ออกใบแจ้งการย้ายที่อยู่
เพื่อจัดเก็บมันเข้าแฟ้มตามระเบียบว่าด้วยการจัดเก็บต่อไป

ข้อ ๙๙
การย้ายที่อยู่สำหรับทหาร ให้ปฏิบัติดังนี้
(๑)
นายทหารหรือทหารประจำการ
ให้ปฏิบัติตามกฎหมายและระเบียบว่าด้วยการแจ้งย้ายที่อยู่เช่นเดียวกันกับบุคคลทั่วไป
(๒)
บุคคลเข้ารับราชการเป็นทหารเกณฑ์ผลัดใดก็ตามให้เป็นหน้าที่ของเจ้าบ้านของหน่วยที่ทหารผู้นั้นเข้ามาสังกัด
เป็นผู้แจ้งรายชื่อต่อนายอำเภอแห่งท้องที่ที่ทหารมีชื่ออยู่ในทะเบียนบ้าน
เพื่อให้นายอำเภอแจ้งไปยังนายทะเบียนท้องถิ่นหรือนายทะเบียนอำเภอดำเนินการให้เจ้าบ้านมาแจ้งย้ายออกตามระเบียบ
(๓)
ให้นายทะเบียนท้องถิ่นหรือนายทะเบียนอำเภอแล้วแต่กรณี
รวบรวมใบแจ้งการย้ายที่อยู่ตอนที่ ๑ และตอนที่ ๒ ส่งให้นายอำเภอแห่งท้องที่ที่มีการแจ้งการย้ายออกเพื่อส่งต่อไปยังหน่วยทหารที่แจ้งรายชื่อมาเพื่อจะได้นำไปดำเนินการแจ้งย้ายเข้าตามระเบียบต่อไป
(๔)
ในกรณีที่ทหารกองประจำการถูกปลดปล่อยออกจากกรมหรือกองประจำการ
ให้เป็นหน้าที่ของเจ้าบ้านของหน่วยทหารที่จะดำเนินการแจ้งการย้ายออกต่อนายทะเบียนผู้รับแจ้งแห่งท้องที่นั้น
และมอบหลักฐานใบแจ้งการแจ้งย้ายที่อยู่ตอนที่ ๑ และตอนที่ ๒
ให้แก่ทหารที่ปลดกองประจำการ
เพื่อนำไปดำเนินการแจ้งย้ายเข้ายังท้องที่ที่ไปอยู่ใหม่ต่อไป

ข้อ ๑๐๐
ในกรณีคนย้ายออกไปอยู่ต่างประเทศ ให้ปฏิบัติดังนี้
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑)
เรียกสำเนาทะเบียนบ้านและบัตรประจำตัวของเจ้าบ้านในกรณีที่เจ้าบ้านมาแจ้งย้ายเอง
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนบ้านเดียวกันกับเจ้าบ้าน
ให้เรียกบัตรประจำตัวของผู้ได้รับมอบหมายด้วย
แต่ถ้าผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้าน
ให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒)
นำทะเบียนบ้านออกมาตรวจสอบดูรายการโดยเฉพาะรายการเลขประจำตัวประชาชน
แล้วกรอกใบแจ้งการย้ายที่อยู่ทั้ง ๓ ตอน
ให้ถูกต้องครบถ้วนตรงกับรายการในทะเบียนบ้าน
สำหรับช่องไปอยู่ที่ให้กรอกชื่อประเทศที่จะไปอยู่
(๓)
จำหน่ายรายการย้ายในทะเบียนบ้านและสำเนาทะเบียนบ้าน พร้อมทั้งประทับตราเครื่องหมาย
ย้าย สีน้ำเงิน
หน้ารายการบุคคลที่ย้าย
(๔) ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายออกในใบแจ้งการย้ายที่อยู่ทั้งสามตอน ด้วยหมึกสีแดง
(๕) มอบใบแจ้งการย้ายที่อยู่ตอนที่ ๑
และสำเนาทะเบียนบ้านให้ผู้แจ้ง
โดยให้ผู้แจ้งลงชื่อรับในใบแจ้งการย้ายที่อยู่ตอนที่ ๓ ด้านหลัง
(๖) เก็บใบแจ้งการย้ายที่อยู่ ตอนที่ ๒
ไว้ในแฟ้มตามระเบียบว่าด้วยการจัดเก็บ
(๗) ส่งใบแจ้งการย้ายที่อยู่ ตอนที่ ๓
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินการต่อไป
(๘)
เมื่อได้รับการตอบรับการย้ายออกตามใบแจ้งการย้ายที่อยู่ ตอนที่ ๓
จากสำนักงานกลางทะเบียนราษฎร
ให้นายทะเบียนจัดเก็บไว้ในแฟ้มตามระเบียบว่าด้วยการจัดเก็บ
กรณีที่สำนักงานกลางทะเบียนราษฎรทักท้วงกลับมา
เนื่องจากรายการในใบแจ้งการย้ายที่อยู่ไม่สมบูรณ์
หรือไม่ถูกต้องตรงกันกับรายการในทะเบียนบ้านของสำนักงานกลางทะเบียนราษฎรให้สำนักทะเบียนดำเนินการตรวจสอบข้อเท็จจริง
แล้วแจ้งผลไปให้สำนักงานกลางทะเบียนราษฎรทราบภายใน ๗ วัน
นับแต่วันได้รับหนังสือทักท้วง
ข. นอกเขตสำนักทะเบียนท้องถิ่น
ให้นายทะเบียนตำบลดำเนินการดังนี้
(๑)
เรียกสำเนาทะเบียนบ้านและบัตรประจำตัวของเจ้าบ้าน ในกรณีที่เจ้าบ้านมาแจ้งย้ายออก
หากเจ้าบ้านมอบหมายให้ผู้อื่นมาแจ้งและผู้ที่ได้รับมอบหมายมีชื่ออยู่ในทะเบียนบ้านเดียวกันกับเจ้าบ้านให้เรียกบัตรประจำตัวของผู้ได้รับมอบหมายด้วย
แต่ถ้าผู้ได้รับมอบหมายไม่มีชื่ออยู่ในทะเบียนบ้านเดียวกันกับเจ้าบ้าน
ให้เรียกหนังสือมอบหมายจากเจ้าบ้านเพิ่มเติมนอกเหนือจากหลักฐานดังกล่าวข้างต้น
(๒) กรอบใบแจ้งการย้ายที่อยู่ทั้ง ๓
ตอนให้ถูกต้องครบถ้วน สำหรับช่วงไปอยู่ที่ให้กรอกชื่อประเทศที่จะไปอยู่
(๓) ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายออก ในใบแจ้งการย้ายที่อยู่ทั้ง ๓ ตอน ด้วยหมึกสีแดง
(๔) นำใบแจ้งการย้ายที่อยู่ทั้ง ๓ ตอน
พร้อมสำเนาทะเบียนบ้านเสนอนายทะเบียนอำเภอ
(๕)
เมื่อนายทะเบียนอำเภอได้รับใบแจ้งการย้ายที่อยู่ทั้ง ๓ ตอน และสำเนาทะเบียนบ้าน
ให้นำทะเบียนบ้านออกมาตรวจสอบดูรายการในใบแจ้งการย้ายที่อยู่กับรายการในทะเบียนบ้านให้ถูกต้องตรงกัน
โดยเฉพาะรายการเลขประจำตัวประชาชน
หากปรากฏว่าไม่ถูกต้องตรงกันให้แก้ไขให้ถูกต้องตรงกับรายการในทะเบียนบ้าน
แล้วจำหน่ายรายการย้ายในทะเบียนบ้านและสำเนาทะเบียนบ้าน
พร้อมทั้งประทับตราเครื่องหมาย ย้าย
สีน้ำเงิน หน้ารายการบุคคลที่ย้าย
(๖) ดำเนินการตาม ก. (๕)-(๘)

ข้อ ๑๐๑
เมื่อได้รับแจ้งว่าบุคคลย้ายกลับมาจากต่างประเทศให้ปฏิบัติดังนี้
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑) เรียกหลักฐานหนังสือเดินทาง
บัตรประจำตัวใบแจ้งการย้ายที่อยู่ ตอนที่ ๑ และสำเนาทะเบียนบ้านแล้วตรวจสอบรายการต่างๆ
เช่น ชื่อตัว-ชื่อสกุล ในใบแจ้งการย้ายที่อยู่กับหลักฐานอื่นๆ เป็นต้น
(๒)
เพิ่มรายการคนย้ายเข้าในทะเบียนบ้านและสำเนาทะเบียนบ้าน โดยให้ระบุในช่องย้ายมาจาก
เป็นชื่อประเทศที่บุคคลผู้นั้นเดินทางกลับมาตามหลักฐานหนังสือเดินทาง
(๓) ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายเข้าในใบแจ้งการย้ายที่อยู่ ตอนที่ ๑ ด้วยหมึกสีแดง
(๔) ส่งใบแจ้งการย้ายที่อยู่ ตอนที่ ๑
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อจัดส่งให้สำนักงานกลางทะเบียนราษฎรดำเนินการต่อไป
(๕)
เมื่อสำนักงานกลางทะเบียนราษฎรได้จัดทำทะเบียนการย้ายที่อยู่เสร็จเรียกร้อยและได้จัดส่งใบแจ้งการย้ายที่อยู่ตอนที่
๑
กลับคืนมาให้ดำเนินการตรวจสอบกับทะเบียนบ้านของสำนักทะเบียนแล้วดำเนินการจัดเก็บไว้ในแฟ้มตามระเบียบว่าด้วยการจัดเก็บ
(๖) เมื่อสำนักงานกลางทะเบียนราษฎรได้จัดทำทะเบียนการย้ายที่อยู่
และได้ตรวจพบว่ารายการในใบแจ้งการย้ายที่อยู่ตอนที่ ๑ ไม่สมบูรณ์
หรือรายการไม่ถูกต้องตรงกับรายการในทะเบียนบ้านของสำนักงานกลางทะเบียนราษฎร
และได้มีหนังสือทักท้วงกลับมาให้ระงับการแจ้งการย้ายออกของบุคคลนั้น และดำเนินการตรวจสอบข้อเท็จจริงแล้วแจ้งผลไปให้สำนักงานกลางทะเบียนราษฎรทราบภายใน
๗ วัน นับแต่วันที่ได้รับหนังสือทักท้วง
เพื่อสำนักงานกลางทะเบียนราษฎรจะได้พิจารณาสั่งการหรือดำเนินการต่อไป
(๗)
กรณีที่ผู้ย้ายเข้ามายังไม่มีเลขประจำตัวประชาชนให้กำหนดเลขประจำตัวประชาชนเป็นบุคคลประเภทที่
๕ จากบัญชีการให้เลขประจำตัวประชาชนแก่บุคคลประเภทที่ ๕
และรายงานการเพิ่มชื่อบุคคลตามแบบ ท.ร. ๙๘
เพื่อรวบรวมจัดส่งให้สำนักทะเบียนจังหวัด
ตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งต่อให้สำนักงานกลางทะเบียนราษฎรดำเนินการต่อไป
ข. นอกเขตสำนักทะเบียนท้องถิ่น
ให้นายทะเบียนตำบลดำเนินการดังนี้
(๑) เรียกหลักฐานหนังสือเดินทาง บัตรประจำตัว
ใบแจ้งการย้ายที่อยู่ ตอนที่ ๑ และสำเนาทะเบียนบ้าน แล้วตรวจสอบรายการต่างๆ เช่น
ชื่อตัว-ชื่อสกุล ในใบแจ้งการย้ายที่อยู่กับหลักฐานอื่นๆ เป็นต้น
(๒) นำใบแจ้งการย้ายที่อยู่ ตอนที่ ๑
และหลักฐานดังกล่าวเสนอนายทะเบียนอำเภอ
(๓) นายทะเบียนอำเภอดำเนินการ
เช่นเดียวกับในเขตสำนักทะเบียนท้องถิ่น ก. (๒)-(๗)

ข้อ ๑๐๒
เมื่อได้รับแจ้งหรือทราบว่ามีผู้อพยพไปอยู่ต่างประเทศ
หรือถูกเนรเทศออกนอกราชอาณาจักรให้ปฏิบัติดังนี้
ก. ในเขตสำนักทะเบียนท้องถิ่น
ให้นายทะเบียนท้องถิ่นดำเนินการดังนี้
(๑) เรียกสำเนาทะเบียนบ้านและตรวจสอบหลักฐาน
ซึ่งแสดงว่าเป็นผู้อพยพหรือถูกเนรเทศไปต่างประเทศ
(๒) กรอกใบแจ้งการย้ายที่อยู่ ทั้ง ๓ ตอน
ให้ครบถ้วนถูกต้อง โดยเฉพาะรายการเลขประจำตัวประชาชน สำหรับช่องไปอยู่ที่ให้ระบุว่า
อพยพไปประเทศหรือถูกเนรเทศไปประเทศ.................
เมื่อวันที่ ................... แล้วแต่กรณี
(๓)
จำหน่ายรายการคนย้ายในทะเบียนบ้านและสำเนาทะเบียนบ้านพร้อมทั้งประทับตราเครื่องหมาย
ย้าย หมึกสีน้ำเงิน
หน้ารายการบุคคลที่ย้าย ส่วนช่องไปอยู่ที่ให้กรอกว่า อพยพไปประเทศหรือถูกเนรเทศไปประเทศ
.......................... เมื่อวันที่ ................
แล้วแต่กรณี
(๔) ประทับตราเครื่องหมาย สำนักทะเบียนในเขตปฏิบัติการ
ตรงช่องย้ายออกในใบแจ้งการย้ายที่อยู่ทั้ง ๓ ตอน ด้วยหมึกสีแดง
(๕) ส่งใบแจ้งการย้ายที่อยู่ ตอนที่ ๓
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินการต่อไป
(๖) เก็บใบแจ้งการย้ายที่อยู่ ตอนที่ ๑ และตอนที่
๒ ไว้ในแฟ้มตามระเบียบว่าด้วยการจัดเก็บ
(๗) ดำเนินการว่าด้วยการย้ายออกตามข้อ ๘๘ ก. (๗)
ข. นอกเขตสำนักทะเบียนท้องถิ่น
ให้นายทะเบียนตำบลดำเนินการดังนี้
(๑)
เรียกสำเนาทะเบียนบ้านและตรวจสอบหลักฐานซึ่งแสดงว่าเป็นผู้อพยพหรือถูกเนรเทศไปต่างประเทศ
(๒) กรอกใบแจ้งการย้ายที่อยู่ทั้ง ๓ ตอน
ให้ครบถ้วนถูกต้องโดยเฉพาะรายการเลขประจำตัวประชาชน สำหรับช่องไปอยู่ที่ให้ระบุว่า
อพยพไปประเทศหรือถูกเนรเทศไปประเทศ.........................
เมื่อวันที่ ......................... แล้วแก่กรณี
(๓) นำใบแจ้งการย้ายที่อยู่ทั้ง ๓ ตอน
พร้อมหลักฐานเสนอนายทะเบียนอำเภอ
(๔) นายทะเบียนอำเภอดำเนินการเช่นเดียวกันกับในเขตสำนักทะเบียนท้องถิ่น
(๓)-(๖)

ข้อ ๑๐๓
การแจ้งการย้ายที่อยู่ของบุคคลที่อาศัยอยู่ในประเทศไทย
โดยไม่ชอบด้วยกฎหมายหรือในลักษณะชั่วคราว รวมทั้งบุตรของบุคคลดังกล่าว
ถ้ามีหน่วยงานหรือส่วนราชการควบคุมดูแลอยู่ ให้ถือปฏิบัติตามระเบียบนี้ว่าด้วยการแจ้งการย้าย
แต่ต้องได้รับความเห็นชอบจากหน่วยงานหรือส่วนราชการที่ควบคุมดูแลบุคคลดังกล่าวเสียก่อนจึงจะสามารถดำเนินการแจ้งย้ายได้

ข้อ ๑๐๔
กรณีที่ผู้แจ้งการย้ายที่อยู่ทำใบแจ้งการย้ายที่อยู่สูญหาย
หรือชำรุดไม่สามารถอ่านข้อความได้ ให้ผู้แจ้งการย้ายที่อยู่ขอใบแทนใบแจ้งการย้ายที่อยู่ได้ที่สำนักทะเบียนอำเภอหรือสำนักทะเบียนท้องถิ่นที่ออกใบแจ้งการย้ายที่อยู่ให้
โดยให้นายทะเบียนอำเภอหรือนายทะเบียนท้องถิ่นพิจารณาดำเนินการออกใบแทนใบแจ้งการย้ายที่อยู่
ให้ดังนี้
(๑)
ให้ผู้แจ้งดำเนินการแจ้งความกรณีใบแจ้งการย้ายที่อยู่สูญหายและคัดสำเนาแจ้งความเป็นหลักฐาน
ถ้าเป็นกรณีชำรุด ให้นายทะเบียนเรียกใบแจ้งการย้ายที่อยู่ที่ชำรุดเพื่อตรวจสอบ
แล้วแยกเก็บไว้ต่างหาก
(๒)
ให้นายทะเบียนอำเภอหรือนายทะเบียนท้องถิ่นแล้วแต่กรณี
สอบสวนเรื่องราวบันทึกปากคำผู้ทำให้ใบแจ้งการย้ายที่อยู่สูญหายหรือผู้แจ้งย้ายออกไว้ประกอบหลักฐาน
เมื่อเชื่อถือได้ว่าไม่มีเหตุทุจริตแอบแฝงอยู่
ให้นายทะเบียนท้องถิ่นหรือนายทะเบียนอำเภอแล้วแต่กรณีพิจารณาสั่งการให้นายทะเบียนผู้รับแจ้งออกใบแทนใบแจ้งการย้ายที่อยู่ให้
(๓) การออกใบแทนใบแจ้งการย้ายที่อยู่
ให้ตรวจสอบรายการจากทะเบียนบ้าน
(๔) กรอกใบแจ้งการย้ายที่อยู่ทั้ง ๓ ตอน
ให้ครบถ้วนถูกต้องตรงกับรายการในทะเบียนบ้าน โดยเฉพาะรายการเลขประจำตัวประชาชน
และหมายเหตุที่มุมบนด้านซ้ายของใบแทนใบแจ้งการย้ายที่อยู่ว่า ใบแทนใบแจ้งการย้ายที่อยู่
การกรอกรายการต่างๆ ในใบแจ้งการย้ายที่อยู่ ให้ถือปฏิบัติเสมือนการออกใบแจ้งการย้ายที่อยู่ใหม่
(๕) มอบใบแจ้งการย้ายที่อยู่ ตอนที่ ๑ และตอนที่
๒ ให้ผู้ร้องไปดำเนินการแจ้งย้ายเข้าต่อไป สำหรับตอนที่ ๓
ให้จัดเก็บในแฟ้มตามระเบียบว่าด้วยการจัดเก็บ

ข้อ ๑๐๕
เมื่อมีบุคคลมาขอแจ้งการย้ายที่อยู่ในเขตสำนักทะเบียนอำเภอหรือสำนักทะเบียนท้องถิ่น
หรือภายในเขตสำนักทะเบียนสาขาหรือสำนักทะเบียนเฉพาะกิจเดียวกัน
(ย้ายภายในเขตสำนักทะเบียน) ให้ดำเนินการดังนี้
ก.
ในเขตสำนักทะเบียนท้องถิ่นให้นายทะเบียนท้องถิ่นดำเนินการดังนี้
(๑) ดำเนินการย้ายออกตามข้อ ๘๘ ก. (๑)-(๔)
(๒) ดำเนินการย้ายเข้าตามข้อ ๘๙ ก. (๑)-(๖)
(๓) จัดเก็บใบแจ้งการย้ายที่อยู่ ตอนที่ ๒
และตอนที่ ๓ ไว้ในแฟ้มตามระเบียบว่าด้วยการจัดเก็บ
(๔) ส่งเฉพาะใบแจ้งการย้ายที่อยู่ตอนที่ ๑
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินต่อไป
(๕)
เมื่อสำนักงานกลางทะเบียนราษฎรได้จัดทำทะเบียนการย้ายที่อยู่เสร็จเรียบร้อยและได้จัดส่งใบแจ้งการย้ายที่อยู่ตอนที่
๑
กลับคืนมาให้ดำเนินการตรวจสอบกับทะเบียนบ้านของสำนักทะเบียนแล้วดำเนินการจัดเก็บไว้ในแฟ้มตามระเบียบว่าด้วยการจัดเก็บ
(๖)
เมื่อสำนักงานกลางทะเบียนราษฎรได้จัดทำทะเบียนการย้ายที่อยู่และได้ตรวจพบว่ารายการในใบแจ้งการย้ายที่อยู่ตอนที่
๑ ไม่สมบูรณ์
หรือรายการไม่ถูกต้องตรงกับรายการในทะเบียนบ้านของสำนักงานกลางทะเบียนราษฎร
และได้มีหนังสือทักท้วงกลับมาให้ระงับการแจ้งการย้ายออกของบุคคลนั้นและดำเนินการตรวจสอบข้อเท็จจริงแล้วแจ้งผลไปให้สำนักงานกลางทะเบียนราษฎรทราบภายใน
๗ วัน นับแต่วันที่ได้รับหนังสือทักท้วง
เพื่อสำนักงานกลางทะเบียนราษฎรจะได้พิจารณาสั่งการหรือดำเนินการต่อไป
ข. นอกเขตสำนักทะเบียนท้องถิ่น
ให้นายทะเบียนตำบลดำเนินการดังนี้
(๑) ดำเนินการย้ายออกตาม ข้อ ๘๘ ข. (๑)-(๕)
(๒) ดำเนินการย้ายเข้าตาม ข้อ ๘๙ ข. (๑)-(๑๑)
ค.
ถ้าเป็นการแจ้งย้ายที่อยู่ภายในเขตสำนักทะเบียนสาขาหรือสำนักทะเบียนเฉพาะกิจเดียวกันให้ถือปฏิบัติเช่นเดียวกับสำนักทะเบียนท้องถิ่นหรือสำนักทะเบียนอำเภอ
แล้วแต่กรณี โดยอนุโลม

ข้อ ๑๐๖
การแจ้งการย้ายที่อยู่ของบุคคลสัญชาติไทย
และบุคคลต่างด้าวที่อาศัยอยู่ในประเทศโดยชอบด้วยกฎหมาย
มีใบสำคัญประจำตัวคนต่างด้วย ให้ใช้แบบพิมพ์ใบแจ้งการย้ายที่อยู่ ท.ร. ๖
การแจ้งการย้ายที่อยู่ของบุคคลที่อาศัยอยู่ในประเทศไทยโดยไม่ชอบด้วยกฎหมาย
หรือในลักษณะชั่วคราว ให้ใช้แบบพิมพ์ใบแจ้งการย้ายที่อยู่ ท.ร. ๗

ส่วนที่
๕
การความคุมทะเบียนราษฎร
 
ตอนที่
๑
การขอเพิ่มชื่อบุคคลเข้าในทะเบียนบ้าน
 

ข้อ ๑๐๗
บุคคลสัญชาติไทยที่เกิดก่อนวันที่ ๑ มิถุนายน พ.ศ. ๒๔๙๙
และไม่มีชื่ออยู่ในทะเบียนบ้าน (ท.ร. ๑๔) เพราะตกสำรวจตรวจสอบทะเบียนราษฎร พ.ศ.
๒๔๙๙ มีความประสงค์จะขอเพิ่มชื่อในทะเบียนบ้าน (ท.ร. ๑๔)
ให้ยื่นคำร้องต่อนายทะเบียนอำเภอหรือนายทะเบียนท้องถิ่นแห่งท้องที่ที่ผู้ขอเพิ่มชื่อมีที่อยู่ในปัจจุบัน
เมื่อนายทะเบียนอำเภอหรือนายทะเบียนท้องถิ่นได้รับคำร้องแล้วให้ดำเนินการดังนี้
(๑)
สอบสวนพยานบุคคลผู้มีฐานะมั่นคงและอยู่ในท้องที่ติดต่อกันมาไม่น้อยกว่า ๕ ปี
หรือข้าราชการสัญญาบัตรอย่างน้อย ๒ ปาก และให้สอบสวนพยานเอกสาร (ถ้ามี) เพิ่มเติม
(๒)
ให้มีหนังสือขอตรวจสอบไปยังนายทะเบียนท้องที่ซึ่งผู้ร้องอ้างว่าเคยมีภูมิลำเนาอยู่
เพื่อตรวจสอบว่าผู้ร้องมีชื่ออยู่ในทะเบียนบ้านในท้องที่นั้นหรือไม่
(๓)
ให้มีหนังสือขอตรวจสอบไปยังนายทะเบียนคนต่างด้าวท้องที่
และสำนักกิจการญวนหรือหน่วยงานที่มีหน้าที่ควบคุมคนต่างด้าวอื่นในท้องที่นั้น
(ถ้ามี)
(๔) รวบรวมหลักฐานทั้งหมดพร้อมความเห็น
เสนอไปยังนายอำเภอแห่งท้องที่
(๕)
เมื่อนายอำเภอพิจารณาอนุมัติแล้วให้นายทะเบียนอำเภอหรือนายทะเบียนท้องถิ่นดำเนินการเพิ่มชื่อในทะเบียนบ้านและสำเนาทะเบียนบ้าน
พร้อมทั้งหมายเหตุในช่องย้ายเข้ามาจากว่า คำร้องที่ ...........
ลงวันที่ ......... หรือ หนังสือที่ .........
ลงวันที่ ............ แล้วแต่กรณีและลงวัน เดือน ปี
ที่เพิ่มชื่อในช่องวันเดือนปีที่ย้ายเข้า แล้วลงชื่อนายทะเบียนกำกับ
(๖)
กำหนดเลขประจำตัวประชาชนให้แก่ผู้ได้รับอนุญาตให้เพิ่มชื่อเข้าในทะเบียนบ้านตามบัญชีการให้เลขประจำตัวประชาขนแก่บุคคลประเภทที่
๕ ที่สำนักงานกลางทะเบียนราษฎรส่งมาให้
(๗)
รายงานการเพิ่มชื่อบุคคลในทะเบียนบ้านตามแบบรายงาน ท.ร. ๙๘
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการสวนและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๐๘
บุคคลต่างด้วยที่มีใบสำคัญประจำตัวคนต่างด้าวแต่ไม่มีชื่อในทะเบียนบ้าน
(ท.ร. ๑๔) เพราะตกสำรวจตรวจสอบทะเบียนราษฎร พ.ศ. ๒๔๙๙
ประสงค์ขอเพิ่มชื่อในทะเบียนบ้าน (ท.ร. ๑๔)
ให้เจ้าบ้านยื่นคำร้องต่อนายทะเบียนอำเภอหรือนายทะเบียนท้องถิ่นแห่งท้องที่ที่ผู้ขอเพิ่มชื่อมีภูมิลำเนาในปัจจุบัน
เมื่อนายทะเบียนได้รับคำร้องแล้ว ให้ดำเนินการดังนี้
(๑)
ตรวจสอบใบสำคัญประจำตัวคนต่างด้าวของผู้ขอเพิ่มชื่อทุกรายว่าได้ต่ออายุใบสำคัญประจำตัวคนต่างด้าวถูกต้องหรือไม่หากขาดการต่ออายุให้ดำเนินการให้ถูกต้องเสียก่อน
(๒)
ให้คัดใบสำคัญประจำตัวคนต่างด้าวให้ปรากฏรายการในหน้าที่ ๑ ถึงหน้าที่ ๖
หน้ารายการย้ายที่อยู่ หน้ารายการต่ออายุครั้งสุดท้าย หน้ารายการบุตรอายุต่ำกว่า
๑๒ ปี ที่อยู่ในครอบครัวโดยให้นายทะเบียนคนต่างด้าวรับรองสำเนาถูกต้อง
(๓) แนบรูปถ่ายปัจจุบันหน้าตรงไม่สวมหมวก
ไม่สวมแว่นตาขนาด ๒×๓ นิ้ว ของคนต่างด้วยที่ขอเพิ่มชื่อจำนวน ๒ รูป
(๔)
ส่งสำเนาใบสำคัญประจำตัวคนต่างด้วยและรูปถ่ายของคนต่างด้วย
ซึ่งร้องขอเพิ่มชื่อให้กองทะเบียนคนต่างด้วยและภาษีอากรกรมตำรวจ
ตรวจสอบความถูกต้องตรงกันกับหลักฐานที่เก็บรักษาไว้
(๕)
เสนอเรื่องราวไปยังกระทรวงมหาดไทยพร้อมด้วยความเห็น
(๖) เมื่อได้รับอนุมัติจากกระทรวงมหาดไทยให้ดำเนินการเพิ่มชื่อในทะเบียนบ้านและสำเนาทะเบียนบ้าน
พร้อมกับหมายเหตุในช่องย้ายเข้ามาจากว่า ที่
มท........ลว........
และลงวันเดือนปีที่เพิ่มชื่อในช่องวันเดือนปีที่ย้ายเข้า
แล้วลงชื่อนายทะเบียนกำกับ
(๗) กำหนดเลขประจำตัวประชาชนให้แก่ผู้ได้รับอนุญาตให้เพิ่มชื่อเข้าในทะเบียนบ้านตามบัญชีการให้เลขประจำตัวประชาชนแก่บุคคลประเภทที่
๕ ตามที่สำนักงานกลางทะเบียนราษฎรส่งมาให้
(๘) รายงานการเพิ่มชื่อในทะเบียนบ้านตามแบบรายงาน
ท.ร. ๙๘ ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานทะเบียนราษฎรดำเนินการต่อไป

ข้อ ๑๐๙
บุคคลต่างด้าวซึ่งได้รับอนุญาตให้มีถิ่นที่อยู่ในประเทศไทยขอเพิ่มชื่อในทะเบียนบ้าน
(ท.ร. ๑๔)
ให้เจ้าบ้านยื่นคำร้องขอต่อนายทะเบียนอำเภอหรือนายทะเบียนท้องถิ่นแห่งท้องทีที่ผู้ขอเพิ่มชื่อมีที่อยู่ในปัจจุบัน
เมื่อนายทะเบียนได้รับคำร้องแล้ว ให้ดำเนินการดังนี้
(๑)
ตรวจสอบหลักฐานการอนุญาตให้มีถิ่นที่อยู่และให้ตรวจคนเข้าเมืองท้องที่รับรองว่าหลักฐานดังกล่าวถูกต้อง
(๒)
ให้นายทะเบียนอำเภอหรือนายทะเบียนท้องถิ่นเพิ่มชื่อตามใบสำคัญถิ่นที่อยู่และหมายเหตุในช่องย้ายเข้า
มาจากว่า ใบสำคัญถิ่นที่อยู่เลขที่ ....... โควต้าเข้าเมืองเลขที่
.....
และลงวันเดือนปีที่เพิ่มชื่อในช่องวันเดือนปีที่ย้ายเข้า
แล้วลงชื่อนายทะเบียนกำกับ
(๓)
กำหนดเลขประจำตัวประชาชนให้แก่ผู้ได้รับอนุญาตเพิ่มชื่อในทะเบียนบ้านตามบัญชีการให้เลขประจำตัวประชาชนแก่บุคคลประเภทที่
๕ ที่สำนักทะเบียนราษฎรส่งมาให้
(๔)
รายงานการเพิ่มชื่อบุคคลในทะเบียนบ้านตามแบบรายงาน ท.ร. ๙๘
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๑๐
บุคคลต่างด้าวที่อาศัยอยู่ในราชอาณาจักรไทยโดยไม่ชอบด้วยกฎหมายหรือในลักษณะชั่วคราว
ขอเพิ่มชื่อเข้าในทะเบียนบ้าน (ท.ร. ๑๓) ให้ดำเนินการดังนี้
ก.
ถ้าบุคคลที่ขอเพิ่มชื่อมีบิดาหรือมารดาสัญชาติไทยหรือบิดาหรือมารดาเป็นบุคคลต่างด้าวที่มีใบสำคัญประจำตัวคนต่างด้าว
ให้เจ้าบ้านยื่นคำร้องต่อนายทะเบียนอำเภอหรือนายทะเบียนท้องถิ่นแห่งท้องที่ที่ผู้ขอเพิ่มชื่อมีที่อยู่ในปัจจุบัน
เมื่อนายทะเบียนได้รับคำร้องแล้ว ให้ดำเนินการดังนี้
(๑) ตรวจสอบหลักฐานของเจ้าบ้านและบิดามารดา
(๒) เสนอเรื่องไปยังนายอำเภอเพื่อขออนุมัติ
(๓) เพิ่มชื่อลงในทะเบียนบ้าน (ท.ร. ๑๓)
และสำนเนาทะเบียนบ้าน (ท.ร. ๑๓) พร้อมทั้งหมายเหตุในช่องย้ายเข้า มาจากว่า คำร้องที่
........ ลว ........ หรือ หนังสือที่ .........
ลงวันที่ ......... แล้วแต่กรณี แล้วลงชื่อนายทะเบียนกำกับ
(๔) กำหนดเลขประจำตัวประชาชนให้แก่บุคคลที่ได้รับอนุญาตให้เพิ่มชื่อเข้าในทะเบียนบ้าน
ตามบัญชีการให้เลขประจำตัวประชาชนแก่บุคคลประเภทที่ ๖
ที่สำนักงานกลางทะเบียนราษฎรจัดส่งมาให้
(๕)
รายงานการเพิ่มชื่อบุคคลในทะเบียนบ้านตามแบบรายงาน ท.ร. ๙๘
ไปยังสำนักทะเบียนจังหวัดตามระยะเวลาและวิธีการกำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป
ข.
กรณีบุคคลขอเพิ่มชื่อบิดาและมารดาเป็นบุคคลต่างด้าวที่อาศัยอยู่ในอาณาจักรไทยโดยไม่ชอบด้วยกฎหมายหรือในลักษณะชั่วคราว
ให้ผ่านการตรวจสอบจากส่วนราชการหรือหน่วยงานที่ควบคุมหรือรับผิดชอบบุคคลนั้นก่อน
เมื่อนายทะเบียนแห่งท้องที่ที่บุคคลขอเพิ่มชื่อภูมิลำเนาอยู่ในปัจจุบัน
ได้รับแจ้งจากส่วนราชการหรือหน่วยงานที่ควบคุมหรือรับผิดชอบบุคคลดังกล่าว
ให้เพิ่มชื่อลงในทะเบียนบ้านสำหรับบุคคลซึ่งอาศัยอยู่ในราชอาณาจักรไทยโดยไม่ชอบด้วยกฎหมายหรือในลักษณะชั่วคราว
(ท.ร. ๑๓) และสำเนาทะเบียนบ้านดังกล่าว และดำเนินการเช่นเดียวกับบุคคล
ซึ่งบิดาหรือมารดาเป็นบุคคลสัญชาติไทยหรือบิดาหรือมารดาเป็นบุคคลต่างด้าวที่มีใบสำคัญประจำตัวคนต่างด้าวตามข้อ
ก. โดยอนุโลม

ข้อ ๑๑๑
เด็กอนาถาซึ่งอยู่ในความอุปการะเลี้ยงดูของผู้ขอเพิ่มชื่อในทะเบียนบ้าน
ให้เจ้าบ้านยื่นคำร้องขอต่อนายทะเบียนอำเภอหรือนายทะเบียนท้องถิ่นแห่งท้องที่ที่ผู้ขอเพิ่มชื่อในทะเบียนบ้านมีภูมิลำเนาในปัจจุบัน
เมื่อนายทะเบียนได้รับคำร้องแล้ว ให้ดำเนินการดังนี้
(๑) สอบสวนพยานเอกสารของผู้ร้องขอและเด็กที่ขอเพิ่มชื่อ
(ถ้ามี)
พร้อมทั้งสอบสวนพยานบุคคลที่มีฐานะมั่นคงและอยู่ในท้องที่ติดต่อกันมาไม่น้อยกว่า ๕
ปี หรือข้าราชการสัญญาบัตรอย่างน้อย ๒ ปาก
(๒)
รวบรวมหลักฐานทั้งหมดเสนอไปยังนายอำเภอแห่งท้องที่พร้อมด้วยความเห็น
(๓) เมื่อนายอำเภอพิจารณาอนุญาตแล้ว ให้นายทะเบียนดำเนินการเพิ่มชื่อในทะเบียนบ้านและสำเนาทะเบียนบ้านฉบับเจ้าบ้าน
โดยลงรายการตามข้อเท็จจริงเท่าที่ปรากฏทราบได้ในขณะนั้นรายการใดที่ไม่ให้ทำเครื่องหมาย
  
ไว้พร้อมกับหมายเหตุในช่องย้ายเข้า มาจากว่า คำร้องที่
....... ลงวันที่ .......... หรือ หนังสือที่
........ ลงวันที่ .......... แล้วแต่กรณี
พร้อมทั้งลงชื่อนายทะเบียนกำกับไว้
(๔)
กำหนดเลขประจำตัวประชาชนให้แก่ผู้ที่ได้รับอนุญาตให้เพิ่มชื่อเข้าในทะเบียนบ้านตามบัญชีการให้เลขประจำตัวประชาชนแก่บุคคลประเภทที่
๕ ที่สำนักงานกลางทะเบียนราษฎรจัดส่งมาให้
(๕) รายงานการเพิ่มชื่อบุคคลในทะเบียนบ้านตามแบบรายงาน
ท.ร. ๙๘
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๑๒
เมื่อมีผู้ร้องขอเพิ่มชื่อในทะเบียนบ้าน (ท.ร. ๑๔) โดยอาศัยสูติบัตรแบบเก่าเป็นหลักฐานสำคัญ
ให้ยื่นคำร้อง ณ
สำนักทะเบียนในเขตท้องที่ออกสูติบัตรและให้นายทะเบียนอำเภอหรือนายทะเบียนท้องถิ่นดำเนินการดังนี้
(๑)
สวบสวนให้ปรากฏข้อเท็จจริงว่าผู้ร้องขอไม่มีชื่อในทะเบียนบ้านจริง
และเป็นบุคคลเดียวกันกับผู้ที่มีชื่อและรายละเอียดที่ปรากฏอยู่ในสูติบัตร
(๒) ตรวจสอบหลักฐานสูติบัตรตอนที่ ๒
ซึ่งเก็บไว้ที่สำนักทะเบียนว่ามีรายการถูกต้องตรงกัน
(๓) รวบรวมหลักฐานเสนอไปยังนายอำเภอเพื่อพิจารณา
(๔) เมื่อนายอำเภอพิจารณาอนุมัติแล้ว
ให้เพิ่มชื่อบุคคลในทะเบียนบ้านและสำเนาทะเบียนบ้านฉบับเจ้าบ้านและให้หมายเหตุในช่องย้ายเข้า
มาจาก ในทะเบียนบ้าน ว่า ท.ร. ๑๙ ที่
......./.......... ลงวันที่ .............
หรือ หนังสือที่ ............. ลงวันที่ .............
แล้วแต่กรณี พร้อมทั้งลงชื่อนายทะเบียนกำกับไว้
กรณีที่ผู้ร้องขอเพิ่มชื่อไม่มีบ้านอยู่ในเขตสำนักทะเบียนที่ร้องขอ
ให้เพิ่มชื่อเข้าในทะเบียนคนบ้านกลางของสำนักทะเบียนและเมื่อผู้ร้องประสงค์จะไปอยู่ที่ใดก็ให้ดำเนินการแจ้งย้ายที่อยู่ตามระเบียบ
(๕)
กำหนดเลขประจำตัวประชาชนให้แก่ผู้ได้รับอนุมัติให้เพิ่มชื่อเข้าในทะเบียนบ้านตามบัญชีการให้เลขประจำตัวประชาชนแก่บุคคลประเภทที่
๕ ที่สำนักงานกลางทะเบียนราษฎรจัดส่งให้
(๖)
รายงานการเพิ่มชื่อบุคคลในทะเบียนบ้านหรือตามแบบรายงาน ท.ร. ๙๘
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๑๓
เมื่อมีการขอเพิ่มชื่อเข้าในทะเบียนบ้านโดยคนไทยที่ลี้ภัยหรือเดินทางกลับต่างประเทศหรือเกิดในต่างประเทศแล้วเดินทางเข้ามาในประเทศไทยโดยไม่มีหลักฐานที่แสดงว่าเป็นบุคคลสัญชาติไทยเมื่อนายทะเบียนอำเภอหรือนายทะเบียนท้องถิ่นได้รับคำร้อง
ให้ดำเนินการดังนี้
(๑)
ให้นายทะเบียนอำเภอหรือนายทะเบียนท้องถิ่นส่งตัวบุคคลดังกล่าวไปรายงานตัวต่อตรวจคนเข้าเมืองแห่งท้องที่ที่เดินทางเข้ามาในประเทศไทยก่อน
เมื่อตรวจคนเข้าเมืองดำเนินการตามกฎหมายและระเบียบแล้ว
หากเชื่อว่าเป็นบุคคลสัญชาติไทยก็จะมีหนังสือแจ้งให้นายทะเบียนทราบ
(๒)
ให้นายทะเบียนอำเภอหรือนายทะเบียนท้องถิ่นดำเนินการสวบสวนข้อเท็จจริงเพิ่มเติมทั้งพยานบุคคลและพยานเอกสาร
(ถ้ามี) แล้วเสนอนายอำเภอเพื่อพิจารณา
(๓) เมื่อนายอำเภอได้อนุมัติแล้ว
ให้เพิ่มชื่อบุคคลในทะเบียนบ้าน (ท.ร. ๑๔) และสำเนาทะเบียน (ท.ร. ๑๔)
โดยให้หมายเหตุในช่องย้ายเข้า มาจากว่า คำร้องที่ ..........
ลงวันที่ ........... หรือ หนังสือที่
............ ลงวันที่ ............. แล้วแก่กรณี
พร้อมทั้งลงวันเดือนปีที่เพิ่มชื่อในช่องวันเดือนปีที่ย้ายเข้า
และลงชื่อนายทะเบียนกำกับ พร้อมทั้งกำหนดเลขประจำตัวประชาชนให้ตามบัญชีการให้เลขประจำตัวประชาชนแก่บุคคลประเภทที่
๕ ที่สำนักงานกลางทะเบียนราษฎรจัดส่งมาให้
(๔) รายงานการเพิ่มชื่อในทะเบียนบ้านตามแบบรายงาน
ท.ร. ๙๘
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๑๔
เมื่อมีคนสัญชาติไทยเกิดในต่างประเทศและได้แจ้งการการเกิดต่อสถานทูตหรือสถานกงสุลไทย
ต่อมาได้เดินทางเข้ามาในราชอาณาจักร
และมีความประสงค์จะขอเพิ่มชื่อเข้าในทะเบียนบ้าน
ให้บิดาหรือมารดาหรือเจ้าบ้านที่บุคคลดังกล่าวจะเข้าไปอยู่อาศัย
หรือเจ้าตัวยื่นคำร้องต่อนายทะเบียนอำเภอหรือนายทะเบียนท้องถิ่นแห่งท้องที่ที่บุคคลนั้นมีที่อยู่ในปัจจุบัน
เมื่อนายทะเบียนอำเภอหรือนายทะเบียนท้องถิ่นได้รับคำร้องแล้ว
ให้ดำเนินการดังต่อไปนี้
(๑)
เรียกหนังสือเดินทางที่ออกให้โดยรัฐบาลไทยของบุคคลดังกล่าวและถ้ามีบัตรประจำตัวประชาชนของบิดา
มารดา หรือของเจ้าบ้าน ก็ให้แนบสำเนาติดไว้ด้วย
(๒)
เรียกสูติบัตรที่สถานทูตหรือสถานกงสุลไทยออกให้พร้อมทั้งสำเนาทะเบียนบ้านที่ต้องการจะเพิ่มชื่อเข้า
(๓)
รวบรวมพยานหลักฐานพร้อมความเห็นเสนอนายอำเภอเพื่อพิจารณา
(๔) เมื่อนายอำเภอได้อนุมัติแล้ว
ให้เพิ่มชื่อบุคคลในทะเบียนบ้าน (ท.ร. ๑๔) และสำเนาทะเบียนบ้าน (ท.ร. ๑๔)
โดยให้หมายเหตุในช่องย้ายเข้า มาจากว่า คำร้องที่
............ ลงวันที่ ............... หรือ หนังสือที่
............... ลงวันที่ .............. แล้วแต่กรณี
พร้อมทั้งลงวันเดือนปีที่เพิ่มชื่อในช่องย้ายเข้า มาจาก
และลงชื่อนายทะเบียนกำกับพร้อมทั้งกำหนดเลขประจำตัวประชาชนให้ตามบัญชีการให้เลขประจำตัวประชาชนแก่บุคคลประเภทที่
๕ ที่สำนักงานกลางทะเบียนราษฎรจัดส่งมาให้
(๕) รายงานการเพิ่มชื่อในทะเบียนบ้านตามแบบรายงาน
ท.ร. ๙๘ ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๑๕
เมื่อมีกรณีที่จะต้องเพิ่มชื่อบุคคลเข้าในทะเบียนบ้านของบุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
(ท.ร. ๑๓) เนื่องจากบุคคลนั้นได้ถูกจำหน่ายชื่อออกจากทะเบียนบ้าน (ท.ร. ๑๔)
เพราะเหตุที่บุคคลนั้นเข้าเงื่อนไขตามประกาศคณะปฏิบัติฉบับที่ ๓๓๗ ลงวันที่ ๑๓
ธันวาคม ๒๕๑๕
หรือในกรณีอื่นใดก็ตามให้ถือว่าบุคคลนั้นได้เปลี่ยนสถานภาพบุคคลจากสถานภาพที่อาศัยอยู่ในประเทศไทยโดยชอบด้วยกฎหมาย
หรือสถานภาพบุคคลสัญชาติไทยมาเป็นสถานภาพที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
หรือสถานภาพถูกถอนสัญชาติไทยหรือไม่ได้สัญชาติไทยให้นายทะเบียนอำเภอหรือนายทะเบียนท้องถิ่น
แล้วแต่กรณีปฏิบัติดังนี้
(๑) จำหน่ายชื่อบุคคลนั้นออกจากทะเบียนบ้าน (ท.ร.
๑๔) แล้วให้เพิ่มรายการบุคคลเข้าในทะเบียนบ้าน (ท.ร. ๑๓)
ของบ้านที่ได้พักอาศัยอยู่ในปัจจุบัน
หากไม่มีบ้านที่อาศัยอยู่ในปัจจุบันให้ดำเนินการเพิ่มชื่อเข้าในทะเบียนคนบ้านกลาง
(ท.ร. ๑๓) โดยหมายเหตุในช่องย้ายเข้า มาจาก ว่า จำหน่ายออกจาก
ท.ร. ๑๔ บ้านเลขที่ .......หมู่ที่........ตำบล.........
หรือ คำร้องที่ ........... ลงวันที่............
หรือ หนังสือที่ .......... ลงวันที่ ...........
แล้วแต่กรณี และในช่อง เข้ามาอยู่เมื่อ
ให้ระบุวันเดือนปีที่เพิ่มชื่อเข้าใน ท.ร. ๑๓ พร้อมทั้งให้นายทะเบียนลงชื่อกำกับไว้ด้วย
(๒)
กำหนดเลขประจำตัวประชาชนให้แก่บุคคลที่เพิ่มชื่อเข้าใน ท.ร. ๑๓
ใหม่ตามบัญชีการให้เลขประจำตัวประชาชนแก่บุคคลประเภทที่ ๖
ที่สำนักงานกลางทะเบียนราษฎรจัดส่งมาให้
(๓) กรอกแบบรายงาน ท.ร. ๙๘ ทั้งกรณีที่ ๑
(เพิ่มชื่อ) และกรณีที่ ๒ (จำหน่ายชื่อ)
(๔) รายงานการเพิ่มชื่อในทะเบียนบ้านตามแบบรายงาน
ท.ร. ๙๘
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนราชการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๑๖
เมื่อมีกรณีที่จะต้องเพิ่มชื่อบุคคลเข้าในทะเบียนบ้าน (ท.ร. ๑๔)
เนื่องจากบุคคลนั้นได้ถูกจำหน่ายชื่อออกจากทะเบียนบ้านของบุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
(ท.ร. ๑๓)
เพราะเหตุที่บุคคลนั้นได้รับอนุมัติเป็นกรณีพิเศษเฉพาะรายจากกระทรวงมหาดไทย
หรือได้รับอนุมัติให้มีใบสำคัญประจำตัวคนต่างด้าว
หรือมีคำพิพากษาถึงที่สุดให้ได้รับสัญชาติไทยหรือในกรณีอื่นใดที่ชอบด้วยกฎหมาย
ให้ถือว่าบุคคลนั้นได้เปลี่ยนสถานภาพบุคคลจากสถานภาพที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
หรือสถานภาพถูกถอนสัญชาติไทยหรือไม่ได้สัญชาติไทย
มาเป็นสถานภาพที่อาศัยอยู่ในประเทศไทยโดยชอบด้วยกฎหมาย
หรือสถานภาพบุคคลสัญชาติไทยให้นายทะเบียนอำเภอหรือนายทะเบียนท้องถิ่น แล้วแต่กรณี
ดำเนินการดังต่อไปนี้
(๑) เมื่อจำหน่ายชื่อบุคคลนั้นออกจากทะเบียนบ้าน
(ท.ร. ๑๓) แล้ว ให้เพิ่มรายการบุคคลเข้าในทะเบียนบ้าน (ท.ร. ๑๔)
ของบ้านที่ได้พักอาศัยอยู่ในปัจจุบัน
หากไม่มีบ้านที่อยู่อาศัยในปัจจุบันให้ดำเนินการเพิ่มชื่อเข้าในทะเบียนคนบ้านกลาง
(ท.ร. ๑๔) โดยหมายเหตุในช่องย้ายเข้า มาจาก ว่า คำร้องที่
.......ลงวันที่ ......... หรือ หนังสือที่
......... ลงวันที่ .......... แล้วแต่กรณี และในช่อง เข้ามาอยู่เมื่อ
ให้ระบุวันเดือนปีที่เพิ่มชื่อเข้าใน ท.ร. ๑๔
พร้อมทั้งให้นายทะเบียนลงชื่อกำกับไว้ด้วย
(๒)
กำหนดเลขประจำตัวประชาชนให้แก่ผู้ได้รับอนุญาตให้เพิ่มชื่อเข้าในทะเบียนบ้าน
ตามบัญชีการให้เลขประจำตัวประชาชนแก่บุคคลประเภทที่ ๕
ที่สำนักงานกลางทะเบียนราษฎรจัดส่งมาให้
(๓) กรอกแบบรายงาน ท.ร. ๙๘ ทั้งกรณีที่ ๑
(เพิ่มชื่อ) และกรณีที่ ๒ (จำหน่ายชื่อ)
(๔)
รายงานการเพิ่มชื่อบุคคลในทะเบียนบ้านตามแบบรายงาน ท.ร. ๙๘
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๑๗
เมื่อมีผู้ร้องขอเพิ่มชื่อในทะเบียนบ้าน (ท.ร. ๑๔)
ตามหลักฐานใบแจ้งการย้ายที่อยู่แบบเดิม
ให้ยื่นคำร้องต่อนายทะเบียนอำเภอหรือนายทะเบียนท้องถิ่นที่ผู้ร้องขอมีความประสงค์จะขอเพิ่มชื่อ
และเมื่อนายทะเบียนอำเภอหรือนายทะเบียนท้องถิ่น แล้วแต่กรณี
ได้รับแจ้งแล้วให้ดำเนินการดังนี้
(๑)
ตรวจสอบหลักฐานบัตรประจำตัวเจ้าบ้าน ผู้ร้องขอเพิ่มชื่อ และหลักฐานอื่น
เช่น หนังสือมอบหมายจากเจ้าบ้าน (ถ้ามี) ตามระเบียบว่าด้วยการแจ้งการย้ายที่อยู่
(๒)
สอบถามไปยังสำนักทะเบียนที่ผู้ร้องขอเพิ่มชื่อได้แจ้งการย้ายออกมาว่าบุคคลที่ขอเพิ่มชื่อ
เคยมีชื่ออยู่ในเขตสำนักทะเบียนที่แจ้งย้ายออกจริงหรือไม่
(๓)
เสนอเรื่องราวไปยังนายอำเภอเพื่อพิจารณา
(๔)
เมื่อนายอำเภอพิจารณาอนุมัติแล้ว
ให้ส่งเรื่องราวไปยังนายทะเบียนอำเภอหรือนายทะเบียนท้องถิ่น
เพื่อดำเนินการรับแจ้งย้ายเข้าบุคคล
(๕)
เพิ่มชื่อบุคคลในทะเบียนบ้านและสำเนาทะเบียนบ้าน
โดยดำเนินการตามระเบียบว่าด้วยการแจ้งการย้ายที่อยู่ โดยอนุโลมทั้งนี้
ให้หมายเหตุในช่องย้ายเขา มาจาก ว่า ใบแจ้งย้ายที่ ..........
ลงวันที่ .......... หรือ หนังสือที่ .........
ลงวันที่............
พร้อมทั้งลงวันเดือนปีที่เพิ่มชื่อในช่องวันเดือนปีที่ย้ายเข้า
แล้วลงชื่อนายทะเบียนกำกับไว้ด้วย
(๖)
กำหนดเลขประจำตัวประชาชนให้แก่ผู้ที่ได้รับการเพิ่มชื่อเข้าในทะเบียนบ้านตามบัญชีการให้เลขประจำตัวประชาชนแก่บุคคลประเภทที่
๕ ที่สำนักงานกลางทะเบียนราษฎรจัดส่งมาให้
(๗)
รายงานการเพิ่มชื่อบุคคลในทะเบียนบ้านตามแบบรายงาน ท.ร. ๙๘
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๑๘
เมื่อมีคำพิพากษาถึงที่สุดให้บุคคลได้รับสัญชาติไทยและเมื่อนายทะเบียนได้รับคำร้องแล้ว
ให้ดำเนินการเพิ่มชื่อในทะเบียนบ้านตามข้อ ๑๑๖ โดยอนุโลม
เว้นแต่ในช่องย้ายเข้ามาจาก ให้ระบุว่า คำพิพากษาคดีหมายเลขแดงที่
....... ลงวันที่ ..........

ข้อ ๑๑๙
เมื่อมีผู้ร้องขอเพิ่มชื่อบุคคลในทะเบียนบ้าน (ท.ร. ๑๔)
โดยอ้างว่าตนเองหรือบุคคลที่ขอเพิ่มชื่อเคยมีชื่ออยู่ในทะเบียนบ้านแบบเดิม เช่น
ทะเบียนบ้านปี ๒๔๙๙ หรือทะเบียนบ้านปี ๒๕๑๕ เป็นต้น
ให้นายทะเบียนอำเภอหรือนายทะเบียนท้องถิ่น แล้วแต่กรณี ดำเนินการดังนี้
(๑)
ตรวจค้นหลักฐานทะเบียนบ้านฉบับเดิมว่าบุคคลที่ขอเพิ่มชื่อเคยมีชื่ออยู่ในทะเบียนบ้านนั้น
จริงหรือไม่
(๒)
สอบสวนปากคำเจ้าบ้าน
และบุคคลที่ขอเพิ่มชื่อตลอดจนพยานบุคคลอื่นประกอบให้ได้ความแน่ชัดว่าบุคคลที่ขอเพิ่มชื่อนั้นเป็นบุคคลคนเดียวกับบุคคลที่มีชื่ออยู่ในทะเบียนบ้านที่ผู้ร้องขออ้างถึง
(๓) เสนอเรื่องราวไปยังนายอำเภอเพื่อพิจารณา
(๔) เมื่อนายอำเภออนุมัติแล้ว
ให้เพิ่มชื่อบุคคลที่ขอเพิ่มชื่อลงในทะเบียนบ้านโดยให้หมายเหตุในช่องย้ายเข้า
มาจาก ว่า คำร้องที่ ............ ลงวันที่ .........
หรือ หนังสือที่ ........ ลงวันที่ ............
แล้วแต่กรณี
พร้อมทั้งลงวันเดือนปีที่เพิ่มชื่อในช่องวันเดือนปีที่ย้ายเข้าแล้วลงชื่อนายทะเบียนกำกับ
(๕)
กำหนดเลขประจำตัวประชาชนให้แก่บุคคลที่เพิ่มชื่อเข้าในทะเบียนบ้านตามบัญชีการให้เลขประจำตัวประชาชนแก่บุคคลประเภทที่
๕ ที่สำนักกลางทะเบียนราษฎรจัดส่งให้
(๖)
รายงานการเพิ่มชื่อบุคคลในทะเบียนบ้านตามแบบรายงาน ท.ร. ๙๘
ไปยังสำนักทะเบียนจังหวัดตามระยะเวลาและวิธีที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักงานกลางทะเบียนราษฎรดำเนินการต่อไป

ข้อ ๑๒๐
เมื่อมีบุคคลที่เข้ามาอาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
โดยการอพยพหรือหลบหนีเข้ามาหรือขอลี้ภัยเข้ามาอยู่ใหม่
และเมื่อหน่วยงานของทางราชการที่เกี่ยวข้องได้ดำเนินการควบคุมให้อยู่ในสถานที่ใดสถานที่หนึ่งเรียบร้อยแล้ว
ให้นายทะเบียนอำเภอหรือนายทะเบียนท้องถิ่นแห่งท้องที่ที่สถานที่นั้นอยู่จัดทำทะเบียนบ้าน
(ท.ร. ๑๓) ให้เลขรหัสประจำบ้าน ให้เลขประจำตัวประชาชน
เพื่อควบคุมรายการทะเบียนประวัติของบุคคลเหล่านั้นไว้ และเมื่อมีการเกิด การตาย
การย้ายที่อยู่ การแก้ไขรายการ การเพิ่มชื่อ จำหน่ายชื่อ การปลูกสร้างบ้านขึ้นใหม่
หรือกรณีอื่นใดเกี่ยวกับการทะเบียนราษฎร
ก็ให้ถือถือปฏิบัติตามระเบียบราษฎรในส่วนต่างๆ โดยอนุโลม

ข้อ ๑๒๑
การเพิ่มชื่อบุคคลเข้าในทะเบียนบ้าน (ท.ร. ๑๔) และ (ท.ร. ๑๓)
นอกเหนือจากที่ได้กำหนดไว้ในระเบียบนี้
ให้รายงานสำนักงานกลางทะเบียนราษฎรสั่งการเฉพาะกรณี

ตอนที่
๒
การจำหน่ายชื่อบุคคลออกจากทะเบียนบ้าน
 

ข้อ ๑๒๒
นอกจากที่ได้กำหนดไว้ในข้ออื่นแห่งระเบียบนี้
การจำหน่ายชื่อบุคคลออกจากทะเบียนบ้าน ให้ปฏิบัติดังนี้
ก. กรณีบุคคลที่มีชื่ออยู่ในทะเบียนบ้านเกินกว่า
๑ แห่ง และอยู่ในเขตสำนักทะเบียนเดียวกัน
ให้นายทะเบียนอำเภอหรือนายทะเบียนท้องถิ่น แล้วแต่กรณี ดำเนินการดังนี้
(๑) เรียกบุคคลที่มีชื่อในทะเบียนบ้านเกินกว่า ๑
แห่ง ให้มายืนยันที่อยู่ที่แน่นอนเพียงแห่งเดียว
หากนายทะเบียนได้มีหนังสือติดต่อบุคคลที่มีชื่อซ้ำมาสอบสวนให้ปากคำข้อเท็จจริง
แต่บุคคลดังกล่าวไม่มาตามที่นายทะเบียนเรียก หลังจากที่ได้มีหนังสือเรียนไปแล้ว ๓
ครั้ง ให้นายทะเบียนดำเนินการจำหน่ายชื่อออกจากในทะเบียนบ้านเช่นเดียวกัน
(๒)
จำหน่ายชื่อบุคคลออกจากทะเบียนบ้านและสำเนาทะเบียนบ้านที่บุคคลดังกล่าวไม่ได้อยู่จริง
และให้หมายเหตุในช่องย้ายออกไปที่ว่า ชื่อซ้ำตามคำร้องที่
........... หรือหนังสือที่ ............. ลงวันที่ .............
แล้วลงชื่อนายทะเบียนกำกับไว้
(๓)
รายงานการจำหน่ายชื่อบุคคลออกจากทะเบียนบ้านตามแบบรายงาน ท.ร. ๙๘
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อที่จะได้นำส่งให้สำนักงานกลางทะเบียนราษฎรดำเนินการต่อไป
ข. กรณีบุคคลมีชื่ออยู่ในทะเบียนบ้านเกินกว่า ๑
แห่ง และอยู่ต่างสำนักทะเบียนกัน
ให้สำเนาหลักฐานยืนยันการมีภูมิลำเนาอยู่ในเขตสำนักทะเบียนดังกล่าว
ไปยังสำนักทะเบียนอำเภอหรือสำนักทะเบียนท้องถิ่นที่บุคคลนั้นมีชื่ออยู่ในทะเบียนบ้าน
เพื่อดำเนินการจำหน่ายชื่ออกจากทะเบียนบ้าน และให้ถือปฏิบัติเช่นเดียวกับ ข้อ ก.
(๑)  (๓)
ค. กรณีสำนักงานกลางทะเบียนราษฎร
ตรวจสอบพบว่าบุคคลมีชื่อในทะเบียนบ้านเกินกว่า ๑ แห่ง ให้ดำเนินการดังนี้
(๑) ให้สำเนาหลักฐานบุคคลที่มีชื่อในทะเบียนบ้านเกินกว่า
๑ แห่ง
แจ้งไปยังสำนักทะเบียนอำเภอหรือสำนักทะเบียนท้องถิ่นที่บุคคลนั้นมีชื่ออยู่ในทะเบียนบ้าน
(๒)
เมื่อสำนักทะเบียนอำเภอหรือสำนักทะเบียนท้องถิ่นได้รับแจ้งจากสำนักงานกลางทะเบียนราษฎร
ให้ดำเนินการตาม ข้อ ก. (๑)  (๓)
(๓) เมื่อสำนักงานกลางทะเบียนราษฎรได้รับแจ้งตามรายงาน
ท.ร. ๙๘
แล้วให้ดำเนินการจำหน่ายชื่อบุคคลออกจากทะเบียนบ้านของสำนักงานกลางทะเบียนราษฎรให้ถูกต้องเป็นปัจจุบัน

ข้อ ๑๒๓
ในกรณีที่บุคคลมีชื่ออยู่ในทะเบียนบ้าน (ท.ร. ๑๔)
โดยไม่ชอบด้วยกฎหมายหรือระเบียบแบบแผน หรือเป็นบุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
ให้นายทะเบียนอำเภอหรือนายทะเบียนท้องถิ่น แล้วแต่กรณี ดำเนินการดังนี้
(๑)
สอบสวนพยานหลักฐานโดยละเอียดแล้วรวบรวมเสนอนายอำเภอ
(๒)
นายอำเภอตรวจสอบหลักฐานแล้วรวบรวมหลักฐานทั้งหมดเสนอผู้ว่าราชการจังหวัดพร้อมด้วยความเห็น
สำหรับสำนักทะเบียนท้องถิ่นในเขตกรุงเทพมหานครให้นำเสนอปลัดกรุงเทพมหานคร
เมื่อผู้ว่าราชการจังหวัดหรือปลัดกรุงเทพมหานคร
แล้วแต่กรณีได้มีคำสั่งอนุมัติแล้ว
ให้นายอำเภอแจ้งให้นายทะเบียนจำหน่ายชื่อบุคคลออกจากทะเบียนบ้าน
(๓) เมื่อนายทะเบียนจำหน่ายชื่อบุคคลดังกล่าวออกจากทะเบียนบ้าน
(ท.ร. ๑๔) แล้วให้เพิ่มชื่อบุคคลดังกล่าวในทะเบียนบ้าน (ท.ร. ๑๓)
และกำหนดเลขประจำตัวประชาชนให้ใหม่ตามบัญชีการให้เลขประจำตัวประชาชนแก่บุคคลประเภทที่
๖
(๔) รายงานการจำหน่ายชื่อบุคคลออกจากทะเบียนบ้าน
(ท.ร. ๑๔) และรายงานการเพิ่มชื่อบุคคลเข้าในทะเบียนบ้าน (ท.ร. ๑๓) ตามแบบรายงาน
ท.ร. ๙๘ โดยกรอกข้อความใน ท.ร. ๙๘ ทั้งกรณีที่ ๑ (เพิ่มชื่อ) และกรณีที่ ๒
(จำหน่ายชื่อ)
แล้วส่งไปให้สำนักทะเบียนจังหวัดเพื่อรวบรวมส่งให้สำนักงานกลางทะเบียนราษฎรตามระยะเวลาและวิธีการที่กำหนดไว้ในส่วนการส่งและการรายงานเพื่อดำเนินการต่อไป

ข้อ ๑๒๔
ในกรณีที่สำนักงานทะเบียนกลางราษฎรตรวจสอบพบว่าบุคคลที่มีชื่ออยู่ในทะเบียนบ้าน
(ท.ร. ๑๔) โดยไม่ชอบด้วยกฎหมายหรือระเบียบแบบแผนตามข้อ ๑๒๓ ให้ดำเนินการดังนี้
(๑)
ให้สำเนาหลักฐานบุคคลดังกล่าวแจ้งไปยังสำนักทะเบียนอำเภอหรือสำนักทะเบียนท้องถิ่นที่บุคคลนั้นมีชื่ออยู่ในทะเบียนบ้าน
(๒)
เมื่อสำนักทะเบียนอำเภอหรือสำนักทะเบียนท้องถิ่น
ได้รับแจ้งจากสำนักงานกลางทะเบียนราษฎร ให้ดำเนินการตาม ข้อ ๑๒๓ (๓) 
(๔)

ข้อ ๑๒๕
เมื่อปรากฏแน่ชัดว่าบุคคลในทะเบียนบ้านนั้นได้ตายไปแล้ว แต่ยังไม่ได้จำหน่ายชื่อออกจากทะเบียนบ้าน
ให้นายทะเบียนอำเภอหรือนายทะเบียนท้องถิ่นดำเนินการดังนี้
(๑)
เรียกเจ้าบ้านให้มายื่นคำร้องขอจำหน่ายชื่อบุคคลที่ตายไปแล้วออกจากทะเบียนบ้าน
กรณีที่นายทะเบียนเป็นผู้ตรวจสอบพลและปรากฏแน่ชัดว่าบุคคลนั้นได้ตายแล้ว
ให้ดำเนินการต่อไปใน (๒)
(๒)
สอบสวนพยานหลักฐานโดยละเอียดแล้วรวบรวมหลักฐานเสนอนายอำเภอพร้อมด้วยความเห็น
(๓)
เมื่อนายอำเภอพิจารณาอนุมัติแล้วให้จำหน่ายชื่อบุคคลดังกล่าวออกจากทะเบียน
โดยให้หมายเหตุในช่องย้ายออกไปที่ว่า คำร้องที่ ........
ลงวันที่ .......... หรือ หนังสือที่
........... ลงวันที่ ........... แล้วแต่กรณี
พร้อมทั้งลงวันเดือนปีที่จำหน่ายชื่อในช่องวันเดือนปีที่ย้ายออก
และลงชื่อนายทะเบียนกำกับ
(๔)
รายงานการจำหน่ายชื่อบุคคลออกจากทะเบียนบ้านตามแบบรายงาน ท.ร. ๙๘
ไปให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อที่จะได้นำส่งให้สำนักงานกลางทะเบียนราษฎรดำเนินการต่อไป

ข้อ ๑๒๖
การจำหน่ายชื่อกรณีอื่นๆ ตามที่กระทรวงมหาดไทยสั่งการเฉพาะราย
เมื่อนายทะเบียนได้รับแจ้งแล้ว
ให้จำหน่ายชื่อบุคคลในทะเบียนบ้านและสำเนาทะเบียนบ้าน พร้อมทั้งหมายเหตุในช่องย้ายออกไปที่
ว่า หนังสือกระทรวงมหาดไทยที่ ........ ลงวันที่ ........
พร้อมทั้งลงวันเดือนปีที่จำหน่ายชื่อในช่องวันเดือนปีที่ย้ายออก
และลงชื่อนายทะเบียนกำกับ
แล้วรายงานการจำหน่ายชื่อบุคคลออกจากทะเบียนบ้านตามแบบรายงาน ท.ร. ๙๘
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อจะได้นำส่งให้สำนักงานกลางทะเบียนราษฎรดำเนินการต่อไป

ข้อ ๑๒๗
การจำหน่ายชื่อบุคคลในทะเบียนบ้าน
นอกเหนือจากที่กำหนดไว้ในระเบียบนี้ให้รายงานสำนักงานกลางทะเบียนราษฎร
พิจารณาสั่งการเป็นการเฉพาะกรณี

ตอนที่
๓
การแก้ไขรายการในเอกสารการทะเบียนราษฎร
 

ข้อ ๑๒๘
การแก้ไขเปลี่ยนแปลงทะเบียนคนเกิด ทะเบียนคนตาย หรือสูติบัตร และมรณบัตร
ซึ่งได้ลงทะเบียนแล้ว ให้ปฏิบัติตามหลักเกณฑ์และวิธีการดังต่อไปนี้
(๑)
ในกรณีที่ผู้ยื่นคำร้องขอแก้ไขเปลี่ยนแปลงทะเบียนนำเอกสารราชการมาแสดง
ให้ผู้ยื่นคำร้องแสดงเอกสารดังกล่าวต่อนายทะเบียนอำเภอหรือนายทะเบียนท้องถิ่น
เมื่อนายทะเบียนอำเภอหรือนายทะเบียนท้องถิ่นพิจารณาเห็นว่าเอกสารดังกล่าวเชื่อถือได้
ให้แก้ไขเปลี่ยนแปลงทะเบียนให้
(๒)
ในกรณีที่ผู้ยื่นคำร้องขอแก้ไขเปลี่ยนแปลงทะเบียนไม่มีเอกสารราชการมาแสดง
ให้นายทะเบียนอำเภอหรือนายทะเบียนท้องถิ่นสอบสวนพยานหลักฐานแล้วบันทึกเสนอนายอำเภอเพื่อพิจารณาเห็นว่าพยานหลักฐานดังกล่าวเชื่อถือได้
ให้นายอำเภอสั่งนายทะเบียนอำเภอหรือนายทะเบียนท้องถิ่นแก้ไขเปลี่ยนแปลงทะเบียนให้
(๓) ในกรณีการแก้ไขเปลี่ยนแปลงข้อผิดพลาดเล็กน้อย
เช่น เขียนตัวสะกด หรือการันต์เกี่ยวกับชื่อตัว ชื่อรอง หรือชื่อสกุลผิด เป็นต้น
เมื่อนายทะเบียนอำเภอหรือนายทะเบียนท้องถิ่นสอบสวนพยานหลักฐานเห็นเป็นที่เชื่อถือได้
ให้แก้ไขเปลี่ยนแปลงทะเบียนให้
(๔) ในกรณีการแก้ไขเปลี่ยนแปลงเกี่ยวกับสัญชาติจากสัญชาติอื่นเป็นสัญชาติไทยให้นายทะเบียนอำเภอหรือนายทะเบียนท้องถิ่นสอบสวนพยานหลักฐาน
แล้วเสนอตามลำดับชั้นเพื่อให้กระทรวงมหาดไทยพิจารณา
เว้นแต่กรณีการได้สัญชาติไทยตามบทบัญญัติแห่งกฎหมาย
ไม่อาจพิจารณาสั่งการเป็นอย่างอื่นได้ เช่น การได้รับพระบรมราชานุญาตให้แปลงสัญชาติเป็นไทย
การได้รับอนุญาตให้กลับคืนสัญชาติไทย การถือสัญชาติไทยตามสามี
การที่ศาลมีคำพิพากษาถึงที่สุดว่าบุคคลนั้นมีสัญชาติไทย เป็นต้น

ข้อ ๑๒๙
การแก้ไขเปลี่ยนแปลงรายการในทะเบียนบ้าน หรือสำเนาทะเบียนบ้านให้นำข้อ ๑๒๘
มาใช้บังคับ โดยอนุโลม

ข้อ ๑๓๐
การแก้ไขเปลี่ยนแปลงหรือเพิ่มเติมรายการต่างๆ
ของบุคคลในทะเบียนบ้านสูติบัตร มรณบัตร ในกรณีดังต่อไปนี้ให้รายงานตามแบบ ท.ร. ๙๗
คือ
ก. ในทะเบียนบ้าน
การแก้ไขเปลี่ยนแปลงหรือเพิ่มเติมรายการคำนำหน้านาม
ชื่อตัว ชื่อสกุล เพศ สถานภาพเจ้าบ้าน วันเดือนปีเกิด สัญชาติ ชื่อมารดา
เลขประจำตัวประชาชนของมารดา สัญชาติของมารดา ชื่อบิดา เลขประจำตัวประชาชนของบิดา
สัญชาติของบิดา และวันเดือนปีที่ย้ายเข้า
ข. ในสูติบัตร
การแก้ไขเปลี่ยนแปลงหรือเพิ่มเติมรายการของจังหวัด
อำเภอและตำบลที่เป็นสถานที่เกิด
ค. ใบมรณบัตร
การแก้ไขเปลี่ยนแปลงหรือเพิ่มเติมรายการของวันเดือนปีที่ตาย
จังหวัด อำเภอ ตำบลที่เป็นสถานที่ตาย และสาเหตุการตาย
การรายงานตามแบบ ท.ร. ๙๗
ให้สำนักทะเบียนรายงานไปยังสำนักทะเบียนจังหวัด
ตามระยะเวลาและวิธีการที่กำหนดไว้ในส่วนการส่งและการรายงาน
เพื่อรวบรวมนำส่งให้สำนักกลางทะเบียนราษฎรดำเนินการต่อไป

ข้อ ๑๓๑
เมื่อมีผู้มายื่นคำร้องขอแก้ไขรายการต่างๆ ในทะเบียนบ้าน
ขอคัดสำเนาทะเบียนบ้าน ขอแจ้งการย้ายที่อยู่ หรือกรณีอื่นใดก็ตาม
หากนายทะเบียนตรวจพบว่ามีบุคคลในทะเบียนบ้านที่มีอายุครบ ๑๕ ปีบริบูรณ์
ให้แก้ไขรายการคำนำหน้านามในทะเบียนบ้านและสำเนาทะเบียนบ้าน
จากเด็กชายหรือเด็กหญิง เป็นนายหรือนางสาว แล้วแต่กรณีได้ แล้วรายงานตามแบบ ท.ร.
๙๗
ไปยังสำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงาน
เพื่อที่จะได้นำส่งให้สำนักงานกลางทะเบียนราษฎรดำเนินการต่อไป

ข้อ ๑๓๒
รายการต่างๆ ที่นายทะเบียนหรือเจ้าหน้าที่ที่ได้รับมอบหมายจากนายทะเบียนกรอกลงในแบบพิมพ์เกี่ยวกับการทะเบียนราษฎรไว้แล้ว
หากมีการแก้ไขเปลี่ยนแปลงใหม่ จะเป็นเพราะเขียนผิดหรือผิดพลาดเพราะเหตุอื่นใดก็ตาม
จะลบ ขูดหรือทำด้วยประการใดๆ ให้เลือนหายไปไม่ได้ แต่ให้ใช้วิธีขีดฆ่าคำหรือข้อความเดิมแล้วเขียนคำหรือข้อความที่ถูกต้องแทนด้วยหมึกสีแดง
พร้อมทั้งลงชื่อนายทะเบียนและวันเดือนปีกำกับ

ข้อ ๑๓๓
ห้ามมิให้นายทะเบียนตำบลแก้ไขเปลี่ยนแปลงรายการในสำเนาทะเบียนบ้านที่นายทะเบียนอำเภอได้ลงชื่อไว้แล้ว

ตอนที่
๔
การขอตรวจค้น
คัดและรับรองสำเนาทะเบียนราษฎร
 

ข้อ ๑๓๔
ผู้มีส่วนได้เสียจะขอตรวจดูทะเบียนราษฎรหรือขอคัดหรือรับรองสำเนารายการได้ที่สำนักทะเบียนอำเภอ
สำนักทะเบียนท้องถิ่น หรือสำนักงานกลางทะเบียนราษฎรได้ในระหว่างเวลาราชการ

ข้อ ๑๓๕
เอกสารการทะเบียนราษฎรที่ผู้มีส่วนได้เสียจะขอตรวจดูทะเบียนราษฎร หรือขอคัด
หรือรับรองสำเนารายการ ณ สำนักทะเบียนอำเภอและสำนักทะเบียนท้องถิ่น ได้แก่
(๑) ทะเบียนบ้าน (ท.ร. ๑๔) หรือทะเบียนบ้าน (ท.ร.
๑๓)
(๒) สูติบัตร (ท.ร. ๑) หรือสูติบัตร (ท.ร. ๒)
หรือสูติบัตร (ท.ร. ๓)
(๓) มรณบัตร (ท.ร. ๔) หรือมรณบัตร (ท.ร. ๕)

ข้อ ๑๓๖
การยื่นคำร้องเพื่อขอตรวจสอบ คัดหรือรับรองสำเนารายการ ณ
สำนักงานกลางทะเบียนราษฎร ให้ผู้อำนวยการทะเบียนหรือรองผู้อำนวยการทะเบียน
คัดและรับรองสำเนาให้ดังนี้
(๑)
สูติบัตรและมรณบัตรเฉพาะของสำนักทะเบียนในเขตปฏิบัติการที่ได้เริ่มจัดเก็บไว้ด้วยระบบไมโครฟิล์มตั้งแต่วันที่สำนักทะเบียนอำเภอหรือสำนักทะเบียนท้องถิ่นนั้นๆ
ได้ถูกกำหนดให้เป็นสำนักทะเบียนในเขตปฏิบัติการ
(๒) ทะเบียนบ้าน
เฉพาะฉบับที่สำนักงานกลางทะเบียนราษฎรได้ดำเนินการถ่ายสำเนาเพื่อนำมาจัดทำทะเบียนบ้านของสำนักงานกลางทะเบียนราษฎร
(๓) รายการบุคคลในทะเบียนบ้านของสำนักทะเบียนในเขตปฏิบัติการ

ข้อ ๑๓๗
การขอตรวจดูทะเบียนราษฎรหรือขอคัดหรือรับรองสำเนารายการตามข้อ ๑๓๕
ให้ดำเนินการได้เฉพาะรายการที่ปรากฏในเอกสารจากต้นฉบับหรือหลักฐานของสำนักทะเบียนเท่านั้น

ข้อ ๑๓๘
การคัดหรือรับรองสำเนารายการ ให้ปฏิบัติดังนี้
ก. ในเขตสำนักทะเบียนท้องถิ่นหรือสำนักทะเบียนอำเภอ
ให้นายทะเบียนอำเภอหรือนายทะเบียนท้องถิ่นดำเนินการดังนี้
(๑)
ยื่นคำร้องตามแบบคำร้องที่ใช้ในการทะเบียนราษฎร
(๒)
ตรวจสอบหลักฐานของผู้ร้องขอว่าเป็นผู้มีส่วนได้เสียจริง
(๓) คัดหรือรับรองสำเนารายการตามหลักฐานที่ปรากฏ
(๔) เรียกเก็บค่าธรรมเนียมการรับรองสำเนารายการฉบับละ
๕ บาท
ข. ที่สำนักงานกลางทะเบียนราษฎร
ให้ดำเนินการดังนี้
(๑)
ยื่นคำรองตามแบบคำร้องที่ใช้ในการทะเบียนราษฎร
(๒)
ตรวจสอบหลักฐานของผู้ร้องขอว่าเป็นผู้มีส่วนได้เสียจริง
(๓) สำเนาสูติบัตรหรือมรณบัตร หรือทะเบียนบ้าน
แล้วแต่กรณี ด้วยระบบไมโครฟิล์ม แล้ว
ให้ผู้อำนวยการทะเบียนหรือรองผู้อำนวยการทะเบียนรับรองสำเนาเอกสารดังกล่าว
(๔) ถ้าเป็นการขอตรวจสอบและให้รับรองรายการบุคคล
ให้ดำเนินการสำเนารายการบุคคลจากทะเบียนบ้านของสำนักงานกลางทะเบียนราษฎรด้วยระบบคอมพิวเตอร์
แล้วส่งให้ผู้อำนวยการทะเบียน หรือรองผู้อำนวยการทะเบียนรับรองสำเนารายการบุคคล
(๕) เรียกเก็บค่าธรรมเนียมการรับรองสำเนารายการ
ฉบับละ ๕ บาท

ข้อ ๑๓๙
ในกรณีขอให้นายทะเบียนอำเภอหรือนายทะเบียนท้องถิ่นคัดและรับรองสำเนารายการในทะเบียน
เพื่อใช้เป็นหลักฐานดังต่อไปนี้ให้ได้รับการยกเว้นค่าธรรมเนียม คือ
(๑) สำเนาทะเบียนเพื่อใช้เกี่ยวกับการศึกษาทั่วไป
(๒)
สำเนาทะเบียนเพื่อใช้เกี่ยวกับการเข้ารับราชการทหาร
(๓)
สำเนาทะเบียนเพื่อใช้เกี่ยวกับการสงเคราะห์ผู้มีบุตรมาก
(๔)
สำเนาทะเบียนเพื่อใช้เกี่ยวกับการจัดที่ดินเพื่ออยู่อาศัยหรือประกอบอาชีพกสิกรรม

ตอนที่
๕
การตรวจสอบปรับปรุงทะเบียน
 

ก.
การตรวจการปฏิบัติงานของสำนักทะเบียน
 

ข้อ ๑๔๐
ให้ผู้อำนวยการทะเบียนหรือผู้ที่ได้รับมอบหมายจากผู้อำนวยการทะเบียนหรือกรมการปกครอง
ตรวจการปฏิบัติงานของสำนักทะเบียนจังหวัด ทุก ๓ เดือน และในกรณีจำเป็นผู้อำนวยการทะเบียนหรือผู้ที่ได้รับมอบหมายอาจตรวจการปฏิบัติงานของสำนักทะเบียนอำเภอ
สำนักทะเบียนท้องถิ่น สำนักทะเบียนสาขา
และสำนักทะเบียนเฉพาะกิจนอกเหนือจากระยะเวลาที่กำหนดไว้ได้

ข้อ ๑๔๑
ให้นายทะเบียนจังหวัดออกไปตรวจสอบการปฏิบัติงานการทะเบียนราษฎรของสำนักทะเบียนอำเภอ
สำนักทะเบียนท้องถิ่น สำนักทะเบียนสาขา และสำนักทะเบียนเฉพาะกิจในเขตจังหวัดทุก ๓
เดือน

ข้อ ๑๔๒
ให้นายทะเบียนอำเภอตรวจสอบการปฏิบัติงานการทะเบียนราษฎรของสำนักทะเบียนตำบล
สำนักทะเบียนสาขา และสำนักทะเบียนเฉพาะกิจ ภายในเขตอำเภอหรือกิ่งอำเภอ อย่างน้อย ๖
เดือนต่อ ๑ ครั้ง

ข้อ ๑๔๓
ให้นายทะเบียนตำบลตรวจสอบการปฏิบัติงานการทะเบียนราษฎรในตำบลที่รับผิดชอบทุก
๓ เดือน

ข้อ ๑๔๔
ในการตรวจสอบการปฏิบัติงานแต่ละครั้ง
ให้ผู้ตรวจสอบติดตามข้อบกพร่องและข้อเสนอแนะที่ได้เสนอให้มีการแก้ไขปรับปรุงในครั้งก่อนๆ
ด้วยทุกครั้ง และให้จังหวัดรวบรวมผลการตรวจการปฏิบัติงานทะเบียนราษฎรเฉพาะของนายทะเบียนจังหวัดและนายทะเบียนอำเภอ
ส่งสำนักงานกลางทะเบียนราษฎรตามระยะเวลาและวิธีการที่กำหนด

ข.
การตรวจสอบปรับปรุงการทะเบียนราษฎร
 

ข้อ ๑๔๕
ให้สำนักทะเบียนจังหวัด สำนักทะเบียนอำเภอ สำนักทะเบียนท้องถิ่น
สำนักทะเบียนตำบล สำนักทะเบียนสาขา
และสำนักทะเบียนเฉพาะกิจตรวจสอบปรับปรุงงานการทะเบียนราษฎร
ตามวิธีการและโครงการต่างๆ เช่น โครงการจัดหน่วยบริการอำเภอเคลื่อนที่
โครงการจัดสัปดาห์งานทะเบียนราษฎร
ตลอดจนตรวจสอบปรับปรุงงานการทะเบียนราษฎรตามที่ผู้ตรวจสอบได้แนะนำให้ปฏิบัติ
และการตรวจสอบปรับปรุงตามที่สำนักงานกลางทะเบียนราษฎรได้สั่งการให้ดำเนินการ
แล้วแต่กรณี

ข้อ ๑๔๖
เมื่อสำนักทะเบียนอำเภอ หรือสำนักทะเบียนท้องถิ่นหรือสำนักทะเบียนสาขา
หรือสำนักทะเบียนเฉพาะกิจ แล้วแต่กรณี ได้รับบัญชีคนในบ้าน ซึ่งสำนักงานกลางทะเบียนราษฎรได้จัดส่งมาให้
ให้ดำเนินการดังนี้
(๑)
นำทะเบียนบ้านออกมาตรวจสอบรายการบ้านและรายการบุคคลในทะเบียนบ้านกับรายการบ้าน
และรายการบุคคลในบัญชีคนในบ้านจนครบทุกบ้าน
และทุกรายบุคคลในเขตความรับผิดชอบของสำนักทะเบียน
(๒) เมื่อพบรายการบ้านและรายการบุคคลในทะเบียนบ้านกับรายการบ้าน
และรายการบุคคลในบัญชีคนในบ้านไม่ถูกต้องตรงกัน
ให้ตรวจสอบข้อเท็จจริงแล้วแก้ไขเพิ่มเติมรายการให้ถูกต้องตรงกัน
โดยให้นายทะเบียนลงลายมือชื่อกำกับไว้
ในกรณีที่ไม่อาจตรวจสอบข้อเท็จจริงได้ให้ยึดถือรายการความถูกต้องในทะเบียนบ้านของสำนักทะเบียนเป็นหลัก
(๓)
เมื่อได้มีการแก้ไขเพิ่มเติมรายการในบัญชีคนในบ้านตาม (๒)
ให้ฉีกบัญชีคนในบ้านที่มีการแก้ไขรายการนั้นออก และรายงานส่งสำนักทะเบียนจังหวัด
ตามระยะเวลาและวิธีการที่กำหนดไว้ในส่วนการส่งและการรายงาน
เพื่อนำส่งให้สำนักงานกลางทะเบียนราษฎรดำเนินการตรวจสอบแก้ไขต่อไป

ข้อ ๑๔๗
เมื่อสำนักทะเบียนอำเภอ หรือสำนักทะเบียนท้องถิ่นหรือสำนักทะเบียนสาขา
หรือสำนักทะเบียนเฉพาะกิจ แล้วแต่กรณี ได้รับสำเนาทะเบียนบ้านฉบับเจ้าบ้าน
ที่สำนักงานกลางทะเบียนราษฎรได้จัดพิมพ์ด้วยระบบคอมพิวเตอร์ แล้วจัดส่งมาให้เพื่อดำเนินการแจกจ่ายให้แก่เจ้าบ้านแต่ละบ้านในเขตความรับผิดชอบของสำนักทะเบียน
ให้นายทะเบียนดำเนินการดังนี้
(๑)
นำทะเบียนบ้านออกมาตรวจสอบรายการบ้านและรายการบุคคลในบ้านกับรายการบ้านและรายการบุคคลในบ้านในสำเนาทะเบียนบ้านฉบับเจ้าบ้าน
ให้จนครบทุกบ้านและทุกรายการบุคคลในเขตความรับผิดชอบของสำนักทะเบียนก่อนดำเนินการแจกจ่ายให้แก่เจ้าบ้านต่อไป
(๒)
เมื่อพบรายการบ้านและรายการบุคคลในทะเบียนบ้านตามรายการบ้านและรายการบุคคลในสำเนาทะเบียนบ้านฉบับเจ้าบ้านไม่ถูกต้องตรงกัน
ให้ตรวจสอบข้อเท็จจริงแล้วแก้ไขเพิ่มเติมรายการให้ถูกต้องตรงกันโดยให้นายทะเบียนลงชื่อกำกับไว้
ในกรณีที่ไม่อาจตรวจสอบข้อเท็จจริงได้
ให้ยึดถือรายการความถูกต้องในทะเบียนบ้านเป็นหลัก
(๓)
เมื่อดำเนินการตรวจสอบรายการบุคคลรายการใดเสร็จแล้ว
ให้นายทะเบียนลงชื่อในช่องทะเบียน (ช่องที่ ๒)
ในสำเนาทะเบียนบ้านฉบับเจ้าบ้านทุกรายการบุคคลโดยไม่ให้เว้นว่างหรือใช้เครื่องหมายปีกกาโดยเด็ดขาด
ทั้งนี้ เพื่อเป็นการรับรองรายการความถูกต้องที่ได้ตรวจสอบแล้วของแต่ละรายการบุคคล
(๔)
เมื่อมีการแก้ไขเพิ่มเติมรายการบ้านและบุคคลตาม (๒) ให้จัดทำแบบรายงานตามแบบ ท.ร.
๙๗ หรือ ท.ร. ๙๘ หรือ ท.ร. ๙๙ แล้วแต่กรณี ยกเว้นกรณีที่มีการเพิ่มเติมรายการบุคคลตามสูติบัตร
หรือใบแจ้งการย้ายที่อยู่ (ย้ายเข้า) และการจำหน่ายรายการบุคคลตามมรณบัตร
หรือใบแจ้งย้ายที่อยู่ (ย้ายออก) ซึ่งได้มีหลักฐาน สูติบัตร มรณบัตร
ใบแจ้งการย้ายที่อยู่
เป็นหลักฐานสำหรับการเพิ่มเติมหรือจำหน่ายรายการของบุคคลเหล่านั้นอยู่แล้ว
สำหรับแบบรายงาน ท.ร. ๙๗, ท.ร. ๙๘ และ ท.ร. ๙๙
ที่ได้จัดทำรายงานสำหรับการแก้ไขเพิ่มเติมรายการบ้านและรายการบุคคลนั้นๆ ไว้แล้ว
ไม่ต้องจัดทำซ้ำอีกเช่นเดียวกัน
(๕) เมื่อได้จัดทำแบบรายงาน ท.ร. ๙๗, ท.ร. ๙๘ และ
ท.ร. ๙๙ ตาม (๔) เป็นที่เรียบร้อยแล้ว ให้จัดส่งให้สำนักทะเบียนจังหวัดตามระยะเวลาและวิธีการที่กำหนดไว้ในส่วนการส่งและการรายงานเพื่อนำส่งให้สำนักงานกลางทะเบียนราษฎรดำเนินการตรวจสอบและแก้ไขต่อไป

ข้อ ๑๔๘
ในการแจกจ่ายสำเนาทะเบียนบ้านให้แก่เจ้าบ้าน
ให้เรียกสำเนาทะเบียนบ้านฉบับเจ้าบ้านเดิมคืน แล้วมอบสำเนาทะเบียนบ้านฉบับใหม่ให้แก่เจ้าบ้าน
โดยแนะนำให้เจ้าบ้านตรวจสอบดูรายการในสำเนาทะเบียนบ้านว่าถูกต้องตรงกันกับฉบับเดิมหรือไม่
หากรายการถูกต้องตรงกันให้เจ้าบ้านหรือผู้ได้รับมอบหมายลงชื่อรับตรงช่องผู้รับสำเนาทะเบียนบ้านในสำเนาทะเบียนบ้านด้านล่างมุมขวามือทุกแผ่น
หากเจ้าบ้านหรือผู้ได้รับมอบหมายตรวจพบว่ามีรายการไม่ถูกต้องตรงกันให้นายทะเบียนนำทะเบียนบ้านออกมาเพื่อตรวจสอบ
แล้วให้ยึดถือรายการในทะเบียนบ้านเป็นหลัก
หากเจ้าบ้านหรือผู้ได้รับมอบหมายเห็นว่ารายการในทะเบียนบ้านไม่ถูกต้องตรงกับข้อเท็จจริงให้เจ้าบ้านหรือผู้ได้รับมอบหมายยื่นคำร้องเพื่อดำเนินการขอแก้ไขรายการ
เพิ่มชื่อหรือจำหน่ายชื่อตามระเบียบในส่วนนั้นๆ
เมื่อมีการแก้ไขรายการในสำเนาทะเบียนบ้านฉบับเจ้าบ้านฉบับใหม่ที่จะแจกให้แก่เจ้าบ้านให้ดำเนินการตามข้อ
๑๔๗ (๔)  (๕) โดยอนุโลม

ข้อ ๑๔๙
เมื่อสำนักทะเบียนอำเภอหรือสำนักทะเบียนท้องถิ่น
สำนักทะเบียนสาขาหรือสำนักทะเบียนเฉพาะกิจ แล้วแต่กรณี ได้รับสำเนาทะเบียนบ้าน
(ท.ร. ๑๓, ๑๔) ฉบับถ่ายเอกสาร สูติบัตร (ท.ร. ๑, ๒, ๓) ตอนที่ ๒ มรณบัตร (ท.ร. ๔,
๕) ตอนที่ ๒ ใบแจ้งการย้ายที่อยู่ (ท.ร. ๖, ๗) ตอนที่ ๑ ตอนที่ ๒ และตอนที่ ๓
แบบรายงาน ท.ร. ๙๗ ตอนที่ ๑ ท.ร. ๙๘ ตอนที่ ๑ ท.ร. ๙๙ ตอนที่ ๑ และท.ร. ๙๙/๑
ที่ส่งกลับมาเนื่องจากมีกรณีทักท้วงจากสำนักงานกลางทะเบียนราษฎร
ให้นายทะเบียนดำเนินการตรวจสอบข้อเท็จจริงและแก้ไขปรับปรุงรายการให้ถูกต้องโดยให้ดำเนินการดังนี้
(๑) หากทักท้วงเนื่องจากไม่ได้ลงรายการให้ตรวจสอบข้อเท็จจริงแล้วลงรายการให้ถูกต้องครบถ้วนด้วยหมึกสีแดงให้ชัดเจนพร้อมทั้งลงชื่อนายทะเบียนกำกับไว้
(๒) หากทักท้วงเนื่องจากลงรายการไม่ชัดเจน
ให้ตรวจสอบข้อเท็จจริงแล้วลงรายการใหม่ด้วยหมึกสีแดงให้ชัดเจน
พร้อมทั้งลงชื่อนายทะเบียนกำกับไว้
(๓) หากทักท้วงเนื่องจากลงรายการผิดไปจากต้นฉบับ
เช่น รายการเลขรหัสประจำบ้านและเลขประจำตัวประชาชนเป็นต้น
ให้ตรวจสอบรายการจากต้นฉบับแล้วแก้ไขรายการให้ถูกต้องตรงกับต้นฉบับ
ด้วยหมึกสีแดงพร้อมทั้งลงชื่อนายทะเบียนกำกับไว้
(๔)
หากทักท้วงกลับมาเนื่องจากมีรายการผิดไปจากข้อเท็จจริงให้ตรวจสอบข้อเท็จจริงแล้วดำเนินการแก้ไขหรือเพิ่มเติมตามระเบียบที่เกี่ยวกับส่วนนั้นๆ
ได้เลย โดยให้นายทะเบียนลงชื่อกำกับไว้
(๕)
หากทักท้วงมาโดยสำนักงานกลางทะเบียนราษฎรระบุให้ดำเนินการแก้ไขหรือเพิ่มเติมหรือจำหน่ายตามที่สำนักงานกลางทะเบียนราษฎรกำหนดวิธีมาโดยเฉพาะ
ให้ดำเนินการแก้ไขตามวิธีการที่สำนักงานกลางทะเบียนราษฎรกำหนด
แล้วให้นายทะเบียนลงชื่อกำกับไว้พร้อมทั้งหมายเหตุในช่องบันทึกการแก้ไขรายการว่า แก้ไขหรือเพิ่มเติมหรือจำหน่ายรายการ
..... ตามหนังสือที่ ......... ลงวันที่ ......
(๖) เมื่อดำเนินการตาม (๑) หรือ (๒) หรือ (๓)
หรือ (๔) หรือ (๕) แล้วแต่กรณี เสร็จเรียบร้อยแล้ว
ให้จัดส่งเอกสารการทะเบียนราษฎรเหล่านั้นให้สำนักทะเบียนจังหวัดภายใน ๗
วันนับแต่วันที่ได้รับเอกสารดังกล่าว
เพื่อนำส่งให้สำนักงานกลางทะเบียนราษฎรตรวจสอบความถูกต้องและดำเนินการต่อไป

ข้อ ๑๕๐
เมื่อสำนักทะเบียนอำเภอ สำนักทะเบียนท้องถิ่น สำนักทะเบียนสาขา
หรือสำนักทะเบียนเฉพาะกิจ ได้รับหนังสือทักท้วงจากสำนักงานกลางทะเบียนราษฎรตามข้อ
๑๔๙ โดยไม่มีสำเนาเอกสารหรือต้นฉบับส่งมาด้วย ให้นายทะเบียนอำเภอดำเนินการดังนี้
(๑) ค้นหาเอกสารการทะเบียนราษฎรฉบับที่ถูกทักท้วงเพื่อนำออกมาตรวจสอบดูรายการตามที่ทักท้วง
(๒) ดำเนินการแก้ไขปรับปรุงรายการตามข้อ ๑๔๙ (๑) 
(๕) แล้วแต่กรณี โดยอนุโลม
(๓) ดำเนินการจัดส่งเอกสารตามข้อ ๑๔๙ (๖)
โดยอนุโลม

ข้อ ๑๕๑
สำนักงานกลางทะเบียนราษฎรอาจกำหนดวิธีการตรวจสอบปรับปรุงแก้ไขเพิ่มเติม
เป็นกรณีเฉพาะราขนอกเหนือจากข้อ ๑๔๘ และข้อ ๑๔๙
โดยจะระบุวิธีการแต่ละกรณีไว้ในหนังสือทักท้วงนั้นๆ

ตอนที่
๖
การส่งและการรายงาน
 

ข้อ ๑๕๒
แบบพิมพ์และรายงานการทะเบียนราษฎรที่ได้ดำเนินการเสร็จแล้ว
ซึ่งสำนักทะเบียนอำเภอและสำนักทะเบียนท้องถิ่นจะต้องจัดส่งให้สำนักทะเบียนจังหวัดเพื่อดำเนินการนำส่งให้สำนักงานกลางทะเบียนราษฎรดำเนินการต่อไป
มีดังนี้
(๑) แบบพิมพ์สูติบัตร ท.ร. ๑ ตอนที่ ๒
ซึ่งได้ดำเนินการรับแจ้งการเกิดภายในกำหนดเสร็จสิ้นแล้ว ตามข้อ ๕๕, ๕๖, ๕๗, ๕๘,
๕๙, ๖๐ และ ๖๑
(๒) แบบพิมพ์สูติบัตร ท.ร. ๒ ตอนที่ ๒
ซึ่งได้ดำเนินการรับแจ้งการเกิดเกินกำหนดเสร็จสิ้นแล้ว ตามข้อ ๖๒ และ ๖๓
(๓) แบบพิมพ์สูติบัตร ท.ร. ๓ ตอนที่ ๒
ซึ่งได้ดำเนินการรับแจ้งการเกิดสำหรับบุตรของบุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
เสร็จสิ้นแล้ว ตามข้อ ๖๔
(๔) แบบพิมพ์มรณบัตร ท.ร. ๔ และ ท.ร. ๕ ตอนที่ ๒
ซึ่งได้ดำเนินการรับแจ้งการตายเสร็จสิ้นแล้ว ตามข้อ ๗๐, ๗๑, ๗๒, ๗๓, ๗๔, ๗๕, ๗๗
และ ๙๘
(๕) แบบพิมพ์ใบแจ้งการย้ายที่อยู่ ท.ร. ๖ และ
ท.ร. ๗ ตอนที่ ๑ ที่ออกให้โดยสำนักทะเบียนในเขตปฏิบัติการ
และนำย้ายเข้าในทะเบียนบ้านของสำนักทะเบียนในเขตปฏิบัติการเช่นเดียวกัน
ซึ่งได้ดำเนินการแจ้งย้ายเข้าเสร็จสิ้นแล้ว ตามข้อ ๘๙, ๙๐, ๙๑, ๙๓, ๑๐๑, และ ๑๐๕
(๖) แบบพิมพ์ใบแจ้งย้ายที่อยู่ ท.ร. ๖ และ ท.ร. ๗
ตอนที่ ๑ ที่ออกให้โดยสำนักทะเบียนที่ไม่ใช่เป็นสำนักทะเบียนในเขตปฏิบัติการ
แต่นำมาแจ้งย้ายเข้าในทะเบียนบ้านของสำนักทะเบียนในเขตปฏิบัติการ
ซึ่งได้ดำเนินการแจ้งย้ายเข้าเสร็จสิ้นแล้ว ตามข้อ ๘๙, ๙๐, ๙๑, ๙๓, ๑๐๑ และ ๑๐๕
(๗) แบบพิมพ์ใบแจ้งการย้ายที่อยู่ ท.ร. ๖ และ
ท.ร. ๗ ตอนที่ ๒
ซึ่งได้ดำเนินการแจ้งย้ายเข้าปลายทางยังสำนักทะเบียนในเขตปฏิบัติการโดยสำนักทะเบียนต้นทางที่ดำเนินการย้ายออกให้เป็นสำนักทะเบียนในเขตปฏิบัติการเช่นเดียวกัน
ซึ่งได้ดำเนินการเสร็จสิ้นแล้วตามข้อ ๙๔ ก ๑ และ ๙๔ ข ๒
(๘) แบบพิมพ์ใบแจ้งการย้ายที่อยู่ ท.ร. ๖ และ
ท.ร. ๗ ตอนที่ ๒
ซึ่งได้ดำเนินการแจ้งย้ายเข้าปลายทางยังสำนักทะเบียนในเขตปฏิบัติการ
โดยสำนักทะเบียนต้นทางที่ดำเนินการย้ายออกให้
ไม่ได้เป็นสำนักทะเบียนในเขตปฏิบัติการ ซึ่งได้ดำเนินการเสร็จสิ้นแล้ว ตามข้อ ๙๔
ก. ๑ และ ๙๔ ข. ๑
(๙) แบบพิมพ์ใบแจ้งการย้ายที่อยู่ ท.ร. ๖ และ
ท.ร. ๗ ตอนที่ ๓ ซึ่งได้ดำเนินการแจ้งย้ายออกเสร็จสิ้นแล้ว ตามข้อ ๘๘, ๙๒, ๙๔ ก ๒,
๙๔ ข ๒, ๙๙ และ ๑๐๐
(๑๐) แบบรายงานแก้ไขรายการ
เปลี่ยนแปลงหรือเพิ่มเติมรายการต่างๆ ของบุคคลตามแบบ ท.ร. ๙๗ ตอนที่ ๑
ซึ่งได้ดำเนินการเสร็จสิ้นแล้ว ตามข้อ ๑๓๐ และ ๑๓๑
(๑๑) แบบรายงานการเพิ่มชื่อ
เปลี่ยนสถานภาพหรือจำหน่ายชื่อบุคคลในทะเบียนบ้านตามแบบ ท.ร. ๙๘ ตอนที่ ๑
ซึ่งได้ดำเนินการเสร็จสิ้นแล้ว ตามข้อ ๗๖, ๗๘, ๘๔, ๑๐๗, ๑๐๘, ๑๐๙, ๑๑๐, ๑๑๑, ๑๑๒,
๑๑๓, ๑๑๔, ๑๑๕, ๑๑๖, ๑๑๗, ๑๑๘, ๑๑๙, ๑๒๐, ๑๒๑, ๑๒๒, ๑๒๓, ๑๒๔, ๑๒๕, ๑๒๖, และ ๑๒๗
(๑๒) แบบรายงานการแก้ไข เปลี่ยนแปลง
เพิ่มเติมหรือจำหน่ายเกี่ยวกับบ้าน ตามแบบ ท.ร. ๙๙ ตอนที่ ๑ ซึ่งได้ดำเนินการเสร็จสิ้นแล้ว
ตามข้อ ๒๕, ๒๖, ๒๗, ๒๘, ๒๙, ๓๐ และ ๓๓
(๑๓) แบบรายงานการแก้ไข เปลี่ยนแปลง
หรือเพิ่มเติมรายการที่อยู่ของบ้าน กรณีที่มีการแก้ไขเปลี่ยนแปลง
หรือเพิ่มเติมเป็นจำนวนมากตามแบบ ท.ร. ๙๙/๑ ซึ่งได้ดำเนินการเสร็จสิ้นแล้ว ตามข้อ
๓๑ และ ๓๒
(๑๔) แบบพิมพ์และแบบรายงานการทะเบียนราษฎรตา (๑) 
(๑๓) ที่ได้แก้ไขรายการถูกต้องแล้ว ตามที่สำนักงานกลางทะเบียนราษฎรทักท้วงมา
(๑๕)
บัญชีคนในบ้านที่ได้แก้ไขรายการให้ถูกต้องแล้ง
การจัดส่งเอกสารตาม (๑), (๒) และ (๓)
ให้รวมจัดส่งในซองเดียวกันและเอกสารตาม (๔) 
(๑๓) ให้จัดส่งแยกซองในแต่ละประเภท
โดยให้จัดส่งเฉพาะแบบพิมพ์และแบบรายงานที่จัดทำหรือออกให้ตั้งแต่วันที่สำนักทะเบียนนั้นๆ
ถูกกำหนดเป็นสำนักทะเบียนในเขตปฏิบัติการ
ส่วนเอกสารตาม (๑๔)
ให้รวมจัดส่งในซองเดียวกันเช่นเดียวกับเอกสารตาม (๑๕)
โดยให้จัดส่งทันที่ที่ดำเนินการเสร็จแยกต่างหากจากเอกสารตาม (๑) 
(๑๓)

ข้อ ๑๕๓
ให้สำนักทะเบียนอำเภอ สำนักทะเบียนท้องถิ่น
จัดส่งแบบพิมพ์การทะเบียนราษฎรและแบบรายงานตามข้อ ๑๕๒ ไปยังสำนักทะเบียนจังหวัด
ยกเว้น
สำนักทะเบียนท้องถิ่นในเขตกรุงเทพมหานครให้จัดส่งไปยังสำนักงานกลางทะเบียนราษฎรโดยตรง
สำหรับสำนักทะเบียนสาขา หรือสำนักทะเบียนเฉพาะกิจ
ให้รวบรวมแล้วทำหนังสือจัดส่งไปให้สำนักทะเบียนอำเภอหรือสำนักทะเบียนท้องถิ่นซึ่งสำนักทะเบียนสาขาหรือสำนักทะเบียนเฉพาะกิจตั้งอยู่
ก่อนถึงกำหนดส่งของสำนักทะเบียนอำเภอหรือสำนักทะเบียนท้องถิ่น ๒ วัน

ข้อ ๑๕๔
ระยะเวลาการจัดส่งแบบพิมพ์การทะเบียนราษฎรและแบบรายงาน ตามข้อ ๑๕๒
ให้เป็นไปดังนี้
ก. สำนักทะเบียนท้องถิ่นในเขตกรุงเทพมหานคร
ให้จัดส่งโดยตรงไปยังสำนักงานกลางทะเบียนราษฎรทุกวันศุกร์ ยกเว้น
ถ้าตรงกับวันหยุดราชการให้เลื่อนถัดไปเป็นวันแรกของวันเปิดทำการ
ข. ให้สำนักทะเบียนจังหวัดทุกจังหวัด
นอกจากกรุงเทพมหานคร จัดส่งไปยังสำนักงานกลางทะเบียนราษฎร ทุก ๑ เดือน
โดยให้สำนักทะเบียนอำเภอและสำนักทะเบียนท้องถิ่นจัดส่งให้สำนักทะเบียนจังหวัดก่อนถึงกำหนดส่ง
๓ วัน
สำหรับช่วงระยะเวลาในการกำหนดส่งของสำนักทะเบียนจังหวัดแต่ละจังหวัดให้เป็นไปดังนี้
(๑) จังหวัดที่มีรหัสขึ้นต้นด้วยเลข ๑
ให้รวบรวมนำส่งให้ถึงสำนักงานกลางทะเบียนราษฎร ในวันที่ ๑ ของเดือน
(๒) จังหวัดที่มีรหัสขึ้นต้นด้วยเลข ๒
ให้รวบรวมนำส่งให้ถึงสำนักงานกลางทะเบียนราษฎร ในวันที่ ๒ ของเดือน
(๓) จังหวัดที่มีรหัสขึ้นต้นด้วยเลข ๓
ให้รวบรวมนำส่งให้ถึงสำนักงานกลางทะเบียนราษฎร ในวันที่ ๓ ของเดือน
(๔) จังหวัดที่มีรหัสขึ้นต้นด้วยเลข ๔
ให้รวบรวมนำส่งให้ถึงสำนักงานกลางทะเบียนราษฎร ในวันที่ ๔ ของเดือน
(๕) จังหวัดที่มีรหัสขึ้นต้นด้วยเลข ๕
ให้รวบรวมนำส่งให้ถึงสำนักงานกลางทะเบียนราษฎร ในวันที่ ๕ ของเดือน
(๖) จังหวัดที่มีรหัสขึ้นต้นด้วยเลข ๖
ให้รวบรวมนำส่งให้ถึงสำนักงานกลางทะเบียนราษฎร ในวันที่ ๖ ของเดือน
(๗) จังหวัดที่มีรหัสขึ้นต้นด้วยเลข ๗
ให้รวบรวมนำส่งให้ถึงสำนักงานกลางทะเบียนราษฎร ในวันที่ ๗ ของเดือน
(๘) จังหวัดที่มีรหัสขึ้นต้นด้วยเลข ๘
ให้รวบรวมนำส่งให้ถึงสำนักงานกลางทะเบียนราษฎร ในวันที่ ๘ ของเดือน
(๙) จังหวัดที่มีรหัสขึ้นต้นด้วยเลข ๙
ให้รวบรวมนำส่งให้ถึงสำนักงานกลางทะเบียนราษฎร ในวันที่ ๙ ของเดือน
ในกรณีที่วันที่กำหนดให้นำส่งถึงสำนักงานกลางทะเบียนราษฎรเป็นวันหยุดให้เลื่อนถัดไปเป็นวันแรกของวันเปิดทำการเป็นวันที่กำหนดให้นำส่งถึงสำนักงานกลางทะเบียนราษฎร

ข้อ ๑๕๕
การรวบรวมนำส่งแบบพิมพ์และแบบรายงานการทะเบียนราษฎร ตามข้อ ๑๕๒ (๑) 
(๓) ไปให้สำนักทะเบียนจังหวัด
ให้นายทะเบียนอำเภอหรือนายทะเบียนท้องถิ่นนอกเขตกรุงเทพมหานครแล้วแต่กรณี
ดำเนินการดังนี้
(๑) บรรจุแบบพิมพ์และแบบรายงานเท่าที่มีอยู่บรรจุลงซองเอกสารตามรูปแบบที่สำนักงานกลางทะเบียนราษฎรกำหนด
(๒)
นับจำนวนเอกสารในแต่ละซองลงรายการหน้าซองบรรจุเอกสารให้ถูกต้องครบถ้วนทุกซอง
(๓)
จัดทำหนังสือนำส่งและบัญชีนำส่งเอกสารไปให้สำนักทะเบียนจังหวัดตามรูปแบบที่สำนักงานกลางทะเบียนราษฎรกำหนด
(๔) บรรจุซองเอกสารที่ได้ดำเนินการเสร็จแล้วตาม
(๒) ลงในถุงบรรจุซองเอกสารของแต่ละสำนักทะเบียน
ซึ่งสำนักงานกลางทะเบียนราษฎรได้แจกจ่ายมาให้
(๕)
นำถุงบรรจุซองเอกสารที่ได้ดำเนินการเสร็จแล้วตาม (๔) พร้อมทั้งหนังสือนำส่งตาม (๓)
ส่งให้ถึงจังหวัดก่อนวันกำหนดของจังหวัดในการนำส่งให้สำนักงานกลางทะเบียนราษฎรตามข้อ
๑๕๔ อย่างน้อย ๓ วัน
(๖)
เมื่อเจ้าหน้าที่ผู้รับผิดชอบของสำนักทะเบียนจังหวัดได้ตรวจสอบจำนวนซองเอกสารบัญชีนำส่งถูกต้องเป็นที่เรียบร้อย
ให้เจ้าหน้าที่ผู้รับผิดชอบของสำนักทะเบียนจังหวัดลงชื่อรับไว้ในหนังสือนำส่งทั้งสองตอน
แล้วฉีกตอนที่ ๑ ให้สำนักทะเบียนเพื่อใช้ดำเนินการต่อไป ส่วนตอนที่ ๒
ให้ติดไว้กับเล่มหนังสือนำส่งเพื่อเก็บไว้เป็นหลักฐานต่อไป

ข้อ ๑๕๖
การรวบรวมนำส่งแบบพิมพ์และแบบรายงานการทะเบียนราษฎรที่ได้ดำเนินการเสร็จแล้วตามข้อ
๑๕๕ ไปให้สำนักงานกลางทะเบียนราษฎร
ให้นายทะเบียนจังหวัดยกเว้นกรุงเทพมหานครดำเนินดังนี้
(๑)
เตือนและเร่งรัดให้สำนักทะเบียนอำเภอและสำนักทะเบียนท้องถิ่นในเขตความรับผิดชอบทุกสำนักทะเบียน
ดำเนินการจัดส่งให้เป็นไปตามวิธีการและระยะเวลาที่กำหนดไว้ในข้อ ๑๕๕
(๒) รวบรวมหนังสือและบัญชีนำส่งแบบพิมพ์และแบบรายการทะเบียนราษฎร
ตอนที่ ๑ ตามข้อ ๑๕๕
เพื่อจัดทำหนังสือและบัญชีนำส่งของสำนักทะเบียนจังหวัดตามรูปแบบที่สำนักกลางทะเบียนราษฎรกำหนด
(๓)
รวบรวมถุงบรรจุซองเอกสารของทุกสำนักทะเบียนพร้อมด้วยหนังสือนำส่งของจังหวัด
เพื่อนำส่งให้แก่สำนักงานกลางทะเบียนราษฎรภายในกำหนดเวลาที่ระบุไว้ในข้อ ๑๕๔
(๔)
ในการรวบรวมถุงบรรจุซองเอกสารส่งให้แก่สำนักงานกลางทะเบียนราษฎร (๓)
ให้จังหวัดมอบหมายเจ้าหน้าที่ผู้รับผิดชอบระดับสัญญาบัตรจำนวน ๑ คน
เพื่อรับผิดชอบนำส่งสำนักงานกลางทะเบียนราษฎรด้วยตนเอง

ข้อ ๑๕๗
การรวบรวมนำส่งแบบพิมพ์และแบบรายงานการทะเบียนราษฎรตามข้อ ๑๕๓ (๑) 
(๓)
ไปให้สำนักงานกลางทะเบียนราษฎรให้สำนักทะเบียนท้องถิ่นภายในเขตกรุงเทพมหานครดำเนินการดังนี้
(๑)
รวบรวมแบบพิมพ์และแบบรายงานเท่าที่มีอยู่บรรจุลงซองเอกสารตามรูปแบบที่สำนักงานกลางทะเบียนราษฎรกำหนด
(๒) นับจำนวนเอกสารในแต่ละซอง
แล้วลงรายการหน้าซองบรรจุเอกสารให้ถูกต้องครบถ้วนทุกซอง
(๓)
จัดทำหนังสือและบัญชีนำส่งเอกสารไปให้สำนักงานกลางทะเบียนราษฎรตามรูปแบบที่สำนักงานกลางทะเบียนราษฎรกำหนด
(๔) บรรจุซองเอกสารที่ได้ดำเนินการเสร็จแล้วตาม
(๒) ลงในถุงบรรจุซองเอกสารของแต่ละสำนักทะเบียน
ซึ่งสำนักงานทะเบียนราษฎรได้แจกจ่ายมาให้
(๕)
นำถุงบรรจุซองเอกสารที่ได้ดำเนินการเสร็จแล้วตาม (๔) พร้อมทำหนังสือส่งตาม (๓)
ส่งให้ถึงสำนักงานกลางทะเบียนราษฎรทุกวันศุกร์
โดยให้สำนักทะเบียนมอบหมายเจ้าหน้าที่ผู้รับผิดชอบระดับสัญญาบัตรจำนวน ๑ คน
เพื่อรับผิดชอบนำส่งสำนักงานกลางทะเบียนราษฎรด้วยตนเอง

ข้อ ๑๕๘
การรวบรวมจัดส่งแบบพิมพ์และแบบรายงานทะเบียนราษฎรตามข้อ ๑๕๒ (๑๔)
ไปให้สำนักงานกลางทะเบียนราษฎร ให้สำนักทะเบียนอำเภอและสำนักทะเบียนท้องถิ่น
ดำเนินการดังนี้
(๑)
เมื่อดำเนินการแก้ไขตามหนังสือทักท้วงเสร็จเรียบร้อยแล้ว
ให้รวบรวมบรรจุซองเอกสารเดียวกันทุกประเภทแบบพิมพ์และแบบรายงาน
ซึ่งเป็นซองเอกสารตามรูปแบบที่สำนักงานกลางทะเบียนราษฎรกำหนด
(๒)
จัดทำหนังสือนำส่งตามรูปแบบที่สำนักงานกลางทะเบียนราษฎรกำหนดแล้วบรรจุไว้ในซองเอกสารเดียวกัน
ในกรณีที่มีเอกสารทักท้วงที่ได้แก้ไขรายการเสร็จแล้วเป็นจำนวนมากและจำเป็นต้องบรรจุใส่ซองเอกสารมากกว่าหนึ่งซอง
ให้แยกจัดทำหนังสือส่งกำกับบรรจุไว้ในซองทุกซอง
(๓)
นำซองเอกสารและหนังสือนำส่งที่ได้จัดทำเสร็จแล้ว (๑) และ (๒)
เสนอผ่านสำนักทะเบียนจังหวัด
(๔) เมื่อสำนักทะเบียนจังหวัดได้รับซองเอกสารพร้อมหนังสือนำส่งแล้วให้เจ้าหน้าที่ผู้รับผิดชอบของสำนักทะเบียนจังหวัดตรวจสอบดูจำนวนเอกสารในซอง
แล้วทำหนังสือนำส่งที่บรรจุไว้ในซองเสนอต่อให้นายทะเบียนจังหวัดลงนามในหนังสือ
แล้วจัดส่งให้สำนักงานกลางทะเบียนราษฎรโดยทันทีต่อไป
สำหรับสำนักทะเบียนท้องถิ่นในเขตกรุงเทพมหานครให้นำส่งให้สำนักงานกลางทะเบียนราษฎรโดยตรง

ข้อ ๑๕๙
การรวบรวมจัดส่งแบบพิมพ์และแบบรายงานการทะเบียนราษฎรตามข้อ ๑๕๒ (๑๕)
ไปให้สำนักงานกลางทะเบียนราษฎรให้สำนักงานทะเบียนอำเภอและสำนักทะเบียนท้องถิ่น
ดำเนินการตามข้อ ๑๕๘ โดยอนุโลม

ข้อ ๑๖๐
เมื่อสำนักทะเบียนจังหวัดยกเว้นกรุงเทพมหานคร
ได้รับแบบพิมพ์และแบบรายงานการทะเบียนราษฎรตามข้อ ๑๕๒ (๑) 
(๑๕) ซึ่งได้จัดส่งหรือรับมาจากสำนักงานกลางทะเบียนราษฎร
ให้ดำเนินการจัดส่งให้สำนักทะเบียนอำเภอหรือสำนักทะเบียนท้องถิ่นแล้วแต่กรณี
โดยมิชักช้า เพื่อสำนักทะเบียนจะได้ดำเนินการตรวจสอบปรับปรุงแก้ไขให้ถูกต้อง
หรือสำนักทะเบียนจัดเก็บไว้ตามระเบียบว่าด้วยการจัดเก็บ แล้วแต่กรณีต่อไป

ตอนที่
๗
การจัดทำรายงานสถิติการทะเบียนราษฎร
 

ข้อ ๑๖๑
สำนักทะเบียนในเขตปฏิบัติการ
ให้ยกเลิกการจัดทำรายงานปฏิบัติงานการทะเบียนราษฎร

ข้อ ๑๖๒
ให้ผู้อำนวยการทะเบียนจัดทำรายงานสถิติการทะเบียนราษฎรของสำนักทะเบียนในเขตปฏิบัติการ
ดังนี้
(๑) จัดทำรายงานสถิติจำนวนราษฎร
(๒) จัดทำรายงานสถิติเกี่ยวกับบ้าน
(๓) จัดทำรายงานสถิติเกี่ยวกับการเกิด
(๔) จัดทำรายงานสถิติเกี่ยวกับการตาย
(๕) จัดทำรายงานสถิติเกี่ยวกับการย้ายที่อยู่
(๖) จัดทำรายงานสถิติเกี่ยวกับการเพิ่มชื่อบุคคล
(๗)
จัดทำรายงานสถิติเกี่ยวกับการจำหน่ายชื่อบุคคล
(๘)
จัดทำรายงานสถิติเกี่ยวกับการขอแก้ไขรายการบุคคล
รูปแบบและรายละเอียดของรายการสถิติการทะเบียนราษฎรตาม
(๑)  (๘) ของสำนักทะเบียนในเขตปฏิบัติการ ให้เป็นไปตามที่ผู้อำนวยการทะเบียนกำหนด

ข้อ ๑๖๓
การจัดทำสถิติการทะเบียนราษฎรตามข้อ ๑๖๒ ให้กำหนดระยะเวลาดำเนินการ ดังนี้
(๑) ประกาศรายงานสถิติประจำเดือน
(๒) ประกาศรายงานสถิติทุก ๓ เดือน
(๓) ประกาศรายงานสถิติทุก ๖ เดือน
กรณีเพื่อประโยชน์แก่ทางราชการหรือการปฏิบัติงานทะเบียนราษฎร
ผู้อำนวยการทะเบียนอาจประกาศสถิติการทะเบียนราษฎรนอกเหนือจากที่กำหนดไว้ใน (๑) 
(๓) ก็ได้

ข้อ ๑๖๔
ให้ผู้อำนวยการทะเบียน
รวบรวมรายงานยอดจำนวนราษฎรทั่วราชอาณาจักรที่มีอยู่ในวันที่ ๓๑ ธันวาคม
ของปีที่ล่วงมาและนำประกาศในราชกิจจานุเบกษาภายในเดือนมีนาคมของทุกปี

ส่วนที่
๖
การจัดทำและควบคุมทะเบียนราษฎรของสำนักงานกลางทะเบียนราษฎร
 

ตอนที่
๑
บททั่วไป
 

ข้อ ๑๖๕
การจัดทำและควบคุมทะเบียนราษฎรของสำนักงานกลางทะเบียนราษฎร
ให้จัดทำจากเอกสารทะเบียนราษฎรของสำนักทะเบียนในเขตปฏิบัติการ ตามโครงการจัดทำเลขประจำตัวประชาชนในแต่ละประเภทด้วยระบบคอมพิวเตอร์
โดยให้เริ่มทยอยจัดทำเป็นเขตๆ
ตามที่สำนักงานกลางทะเบียนราษฎรกำหนดจนครบทุกสำนักทะเบียนทั่วประเทศ
ซึ่งให้รวมถึงสำนักทะเบียนอื่นใดที่จะจัดตั้งขึ้นใหม่ในอนาคตด้วย

ข้อ ๑๖๖
รายการวิธีการจัดทำและควบคุมทะเบียนราษฎรของสำนักงานกลางทะเบียนราษฎรด้วยระบบคอมพิวเตอร์
ให้เป็นไปตามรายการและวิธีการที่สำนักงานกลางทะเบียนราษฎรกำหนด

ข้อ ๑๖๗
การกำหนดสำนักทะเบียนอำเภอ ท้องถิ่น สาขา หรือเฉพาะกิจ
เป็นสำนักทะเบียนในเขตปฏิบัติการ ให้กำหนดลำดับการเป็นสำนักทะเบียนในเขตปฏิบัติการ
โดยยึดถือรหัสสำนักทะเบียนจังหวัดจากน้อยไปหามากเป็นสำคัญ
ยกเว้นสำนักทะเบียนแห่งแรกในเขตปฏิบัติการ
ให้กำหนดสำนักทะเบียนท้องถิ่นเขตบางกะปิเป็นสำนักทะเบียนแห่งแรกในเขตปฏิบัติการตามโครงการจัดทำเลขประจำตัวประชาชนและในกรณีจำเป็นเพื่อประโยชน์ในการจัดทำและควบคุมทะเบียน
ผู้อำนวยการทะเบียนอาจพิจารณากำหนดเป็นอย่างอื่นได้

ตอนที่
๒
ทะเบียนบ้าน
 

ข้อ ๑๖๘
การจัดทำทะเบียนบ้านครั้งเริ่มแรก
ให้จัดทำจากสำเนาทะเบียนบ้านฉบับถ่ายสำเนาของแต่ละสำนักทะเบียนในเขตปฏิบัติการ
การจัดทำทะเบียนบ้านเพิ่มเติม จำหน่าย
และแก้ไขปรับปรุงรายการที่อยู่ของบ้าน ให้จัดทำจากแบบรายงานการแก้ไข
เปลี่ยนแปลงเพิ่มเติม หรือจำหน่ายเกี่ยวกับบ้าน แบบ ท.ร. ๙๙ ตอนที่ ๑ ท.ร. ๙๙/๑
และบัญชีคนในบ้านที่ได้ตรวจสอบแก้ไขรายการแล้ว

ข้อ ๑๖๙
เมื่อจัดทำทะเบียนบ้านของสำนักทะเบียนในเขตปฏิบัติการแห่งใดเสร็จเรียบร้อยแล้ว
ให้จัดพิมพ์บัญชีคนในบ้านของสำนักทะเบียนนั้นๆ
เพื่อส่งให้สำนักทะเบียนตรวจสอบและแก้ไขให้ถูกต้องตรงกันกับทะเบียนบ้านของสำนักทะเบียนต่อไป

ข้อ ๑๗๐
เมื่อแก้ไขปรับปรุงทะเบียนบ้านของสำนักงานกลางทะเบียนราษฎรให้ถูกต้องตรงกันกับทะเบียนบ้านของสำนักทะเบียนในเขตปฏิบัติการแต่ละแห่งเป็นที่เรียบร้อยแล้ว
ให้จัดพิมพ์ทะเบียนบ้านฉบับเจ้าบ้านและบัตรทะเบียนคนของทุกคนในแต่ละบ้านโดยแยกประเภทของบุคคล
เพื่อส่งให้สำนักทะเบียนนั้นๆ ดำเนินการแจกจ่ายให้แก่เจ้าบ้านแต่ละบ้านต่อไป

ข้อ ๑๗๑
ให้จัดพิมพ์บัญชีคนในบ้านของสำนักทะเบียนในเขตปฏิบัติการที่ได้จัดทำทะเบียนบ้านเสร็จเรียบร้อยแล้ว
ส่งให้สำนักทะเบียนนั้นๆ
ตรวจสอบและแก้ไขให้ถูกต้องตรงกันกับทะเบียนบ้านของสำนักทะเบียนเป็นประจำทุก ๖
เดือน

ตอนที่
๓
ทะเบียนคนเกิด
 

ข้อ ๑๗๒
การจัดทำทะเบียนคนเกิดของสำนักทะเบียนในเขตปฏิบัติการจากสูติบัตร (ท.ร. ๑,
๒ และ ๓) ตอนที่ ๒ โดยให้เริ่มจัดทำตั้งแต่วันที่สำนักทะเบียนนั้นๆ
ถูกกำหนดให้เป็นเขตปฏิบัติการ
และให้จัดทำเฉพาะสูติบัตรที่ออกให้ตั้งแต่วันนั้นเป็นต้นไป

ข้อ ๑๗๓
เมื่อได้จัดทำทะเบียนคนเกิดของบุคคลรายใดแล้ว
ให้จัดพิมพ์บัตรทะเบียนของบุคคลนั้นๆ โดยแยกประเภทของบุคคล
เพื่อส่งให้สำนักทะเบียนที่บุคคลนั้นมีชื่ออยู่ในทะเบียนบ้านแจกจ่ายให้แก่บุคคลนั้นต่อไป

ข้อ ๑๗๔
สูติบัตร (ท.ร. ๑, ๒, ๓) ตอนที่ ๒
ที่นำมาจัดทำทะเบียนคนเกิดให้ดำเนินการถ่ายสำเนาไว้ด้วยระบบไมโครฟิล์มเพื่อประโยชน์ในการอ้างอิง
ตรวจสอบ และคัดรับรองสำเนาต่อไป
สูติบัตรเมื่อได้จัดทำทะเบียนคนเกิดเสร็จเรียบร้อยแล้วให้จัดส่งไปเก็บไว้ที่สำนักทะเบียนในเขตปฏิบัติการที่ออกสูติบัตรตามระเบียบว่าด้วยการจัดเก็บสูติบัตร

ตอนที่
๔
ทะเบียนคนตาย
 

ข้อ ๑๗๕
การจัดทำทะเบียนคนตายของสำนักทะเบียนในเขตปฏิบัติการจากมรณบัตร (ท.ร. ๔, ๕)
ตอนที่ ๒ โดยให้เริ่มจัดทำตั้งแต่วันที่สำนักทะเบียนนั้นๆ
ถูกกำหนดให้เป็นเขตปฏิบัติการ
และให้จัดทำเฉพาะมรณบัตรที่ออกให้ตั้งแต่วันนั้นเป็นต้นไป

ข้อ ๑๗๖
มรณบัตร (ท.ร. ๔, ๕) ตอนที่ ๒
ที่นำมาจัดทำทะเบียนคนเกิดให้ดำเนินการถ่ายสำเนาไว้ด้วยวระบบไมโครฟิล์มเพื่อประโยชน์ในการอ้างอิง
ตรวจสอบ และคัดรับรองสำเนาต่อไป
มรณบัตรเมื่อได้จัดทำทะเบียนคนตายเสร็จเรียบร้อยแล้ว
ให้จัดส่งไปเก็บไว้ที่สำนักทะเบียนในเขตปฏิบัติการที่ออกมรณบัตรตามระเบียบว่าด้วยการจัดเก็บมรณบัตร

ตอนที่
๕
การย้ายที่อยู่
 

ข้อ ๑๗๗
การจัดทำทะเบียนการย้ายออกของสำนักทะเบียนในเขตปฏิบัติการให้จัดทำจากใบแจ้งการย้าย
(ท.ร. ๖, ๗) ตอนที่ ๓ โดยให้เริ่มจัดทำตั้งแต่วันที่สำนักทะเบียนนั้นๆ
ถูกกำหนดให้เป็นเขตปฏิบัติการและให้จัดทำเฉพาะใบแจ้งย้ายตอนที่ ๓
ที่ออกให้ตั้งแต่วันนั้นเป็นต้นไป

ข้อ ๑๗๘
การจัดทำทะเบียนการย้ายเข้าในกรณีทั่วไปและกรณีย้ายปลายทางของสำนักทะเบียนในเขตปฏิบัติการ
ให้จัดทำจากใบแจ้งย้าย (ท.ร. ๖, ๗) ตอนที่ ๑ สำหรับการย้ายเข้ากรณีทั่วไป
และจัดทำจากใบแจ้งย้าย (ท.ร. ๖, ๗) ตอนที่ ๒
สำหรับการย้ายเข้าปลายทางโดยให้เริ่มจัดทำตั้งแต่วันที่สำนักทะเบียนนั้นๆ ถูกกำหนดให้เป็นเขตปฏิบัติการและให้จัดทำเฉพาะใบแจ้งย้ายตอนที่
๑ หรือตอนที่ ๒ แล้วแต่กรณี ที่รับแจ้งเข้าตั้งแต่วันนั้นเป็นต้นไป

ข้อ ๑๗๙
เมื่อได้จัดทำทะเบียนการย้ายเข้าของบุคคลรายใดแล้วหากปรากฏว่ายังไม่ได้จัดพิมพ์บัตรทะเบียนคนให้แก่บุคคลนั้น
ให้จัดพิมพ์ทะเบียนคนของบุคคลนั้นๆ โดยแยกประเภทของบุคคล
เพื่อส่งให้สำนักทะเบียนที่บุคคลนั้นมีชื่ออยู่ในทะเบียนบ้านแจกจ่ายให้แก่บุคคลนั้นต่อไป

ข้อ ๑๘๐
การจัดทำทะเบียนย้ายออกจากใบแจ้งย้ายตอนที่ ๓
หากตรวจพบว่าบุคคลที่แจ้งย้ายออกไม่มีรายการหรือรายการไม่ถูกต้องตรงกันกับทะเบียนบ้านของสำนักงานกลางทะเบียนราษฎร
ให้สอบสวนแล้วทำหนังสือทักท้วงและส่งใบแจ้งย้ายตอนที่ ๓
กลับไปให้สำนักทะเบียนต้นทางดำเนินการตรวจสอบแก้ไขให้ถูกต้องตรงกับข้อเท็จจริงต่อไป

ข้อ ๑๘๑
การจัดทำทะเบียนการย้ายเข้าจากใบแจ้งย้ายตอนที่ ๑
หากตรวจสอบพบว่าบุคคลที่แจ้งย้ายเข้าไม่มีรายการหรือรายการไม่ถูกต้องตรงกับทะเบียนบ้านของสำนักงานกลางทะเบียนราษฎรให้สอบสวนแล้วทำหนังสือทักท้วงและส่งใบแจ้งย้ายที่อยู่ตอนที่
๑
กลับไปให้สำนักทะเบียนต้นทางดำเนินการตรวจสอบแก้ไขให้ถูกต้องตรงกับข้อเท็จจริงต่อไป
และให้ทำหนังสือแจ้งไปยังสำนักทะเบียนปลายทาง เพื่อระงับการแจ้งย้ายเข้าไว้ก่อน

ข้อ ๑๘๒
ใบแจ้งการย้ายที่อยู่ (ท.ร. ๖, ๗) ตอนที่ ๑ และตอนที่ ๒
ที่นำมาจัดทำทะเบียนการย้ายที่อยู่
ให้ดำเนินการถ่ายสำเนาไว้ด้วยระบบไมโครฟิล์มเพื่อประโยชน์ในการอ้างอิงและตรวจสอบต่อไป

ข้อ ๑๘๓
ใบแจ้งการย้ายที่อยู่ (ท.ร. ๖, ๗) ตอนที่ ๑
ที่นำมาจัดทำทะเบียนการย้ายเข้าเมื่อจัดทำเสร็จเรียบร้อยแล้ว
ให้ส่งกลับไปเก็บไว้ที่สำนักทะเบียนปลายทางที่รับย้ายเข้า
ตามระเบียบการจัดเก็บใบแจ้งการย้ายที่อยู่

ข้อ ๑๘๔
ใบแจ้งการย้ายที่อยู่ (ท.ร. ๖, ๗) ตอนที่ ๓ ที่นำมาจัดทำทะเบียนการย้ายออกเมื่อจัดทำเสร็จเรียบร้อยแล้ว
ให้ส่งกลับไปเก็บไว้ที่สำนักทะเบียนต้นทางที่รับย้ายออก
ตามระเบียบการจัดเก็บใบแจ้งการย้ายที่อยู่

ตอนที่
๖
การเพิ่มชื่อและจำหน่ายชื่อ
 

ข้อ ๑๘๕
ให้สำนักงานกลางทะเบียนราษฎรดำเนินการเพิ่มชื่อเข้าทะเบียนบ้าน
หรือจำหน่ายชื่อออกจากทะเบียนบ้านของสำนักงานกลางทะเบียนราษฎร
ตามแบบรายงานการเพิ่มชื่อเปลี่ยนสถานภาพ หรือจำหน่ายชื่อ (ท.ร. ๙๘) ตอนที่ ๑
ที่ส่งมาจากสำนักทะเบียนในเขตปฏิบัติการโดยให้เริ่มจัดทำตั้งแต่วันที่สำนักทะเบียนนั้นๆ
ถูกกำหนดให้เป็นเขตปฏิบัติการ และให้จัดทำเฉพาะแบบรายงาน ท.ร. ๙๘
ที่รายงานตั้งแต่วันนั้นเป็นต้นไป

ข้อ ๑๘๖
เมื่อได้ดำเนินการเพิ่มชื่อบุคคลในทะเบียนบ้านของสำนักงานกลางทะเบียนราษฎรเป็นที่เรียบร้อยแล้ว
ให้จัดพิมพ์บัตรทะเบียนคนของบุคคลนั้นๆ โดยแยกประเภทของบุคคล
เพื่อส่งให้สำนักทะเบียนที่บุคคลนั้นมีชื่ออยู่ในทะเบียนบ้านแจกจ่ายให้แก่บุคคลนั้นต่อไป

ข้อ ๑๘๗
แบบรายงานการเพิ่มชื่อ เปลี่ยนสถานภาพ หรือจำหน่ายชื่อ (ท.ร. ๙๘) ตอนที่ ๑
ที่นำมาเพิ่มชื่อหรือจำหน่ายชื่อบุคคลให้ดำเนินการถ่ายสำเนาได้ด้วยไมโครฟิล์ม
เพื่อประโยชน์ในการอ้างอิงและตรวจสอบต่อไป

ข้อ ๑๘๘
แบบรายงาน ท.ร. ๙๘ ตอนที่ ๑ เมื่อได้จัดทำเสร็จเรียบร้อยแล้วให้ส่งไปทำลาย

ข้อ ๑๘๙
หากปรากฏว่าบุคคลที่มีชื่ออยู่ในทะเบียนบ้านของสำนักงานกลางทะเบียนราษฎรมีอายุเกินกว่า
๗๐ ปีขึ้นไป
ให้จำหน่ายชื่อบุคคลเหล่านั้นออกจากทะเบียนบ้านแล้วจัดทำทะเบียนแยกไว้ต่างหาก
ยกเว้นบุคคลนั้นมีสถานภาพเป็นเจ้าบ้านก็ให้คงชื่อไว้ในทะเบียนบ้านต่อไป

ตอนที่
๗
การแก้ไขรายการ
 

ข้อ ๑๙๐
ให้สำนักงานกลางทะเบียนราษฎรดำเนินการแก้ไขรายการหรือเพิ่มเติมรายการในทะเบียนราษฎรที่ได้จัดทำไว้แล้ว
ณ สำนักงานกลางทะเบียนราษฎร ตามแบบรายงานการแก้ไขเปลี่ยนแปลงหรือเพิ่มเติมรายการต่างๆ
ของบุคคล (ท.ร. ๙๗) ตอนที่ ๑ ที่ส่งมาจากสำนักทะเบียนในเขตปฏิบัติการ
โดยให้เริ่มจัดทำตั้งแต่วันที่สำนักทะเบียนนั้นๆ ถูกกำหนดให้เป็นเขตปฏิบัติการ
และให้จัดทำเฉพาะแบบรายงาน ท.ร. ๙๗ ที่รายงานตั้งแต่วันนั้นเป็นต้นไป

ข้อ ๑๙๑
แบบรายงานตามแบบ ท.ร. ๙๗ ตอนที่ ๑
ที่นำมาดำเนินการแก้ไขรายการหรือเพิ่มเติมรายการในทะเบียนบ้านของสำนักงานกลางทะเบียนราษฎร
ให้ดำเนินการถ่ายไว้ด้วยระบบไมโครฟิล์ม เพื่อประโยชน์ในการอ้างอิง และตรวจสอบต่อไป
แบบรายงาน ท.ร. ๙๗ ตอนที่ ๑
เมื่อได้จัดทำเสร็จเรียบร้อยแล้วให้ส่งไปทำลาย

ข้อ ๑๙๒
ให้สำนักงานกลางทะเบียนราษฎรดำเนินการตรวจสอบความถูกต้องของแบบพิมพ์และแบบรายงานการทะเบียนราษฎรตามข้อ
๑๕๒ ที่ได้จัดส่งมาจากสำนักทะเบียนอำเภอ และสำนักทะเบียนท้องถิ่นในเขตปฏิบัติการ
ก่อนที่จะส่งไปถ่ายไว้ด้วยระบบไมโครฟิล์มและบันทึกข้อมูลรายการในแบบพิมพ์และแบบรายงานดังกล่าวเพื่อจัดทำทะเบียนบ้านตามข้อ
๑๖๘  ๑๙๑ ต่อไป

ข้อ ๑๙๓
ในการตรวจสอบความถูกต้องของแบบพิมพ์และแบบรายงานการทะเบียนราษฎรตามข้อ ๑๙๒
ให้ดำเนินการตรวจสอบ ดังต่อไปนี้
(๑)
ตรวจดูว่าเป็นประเภทแบบพิมพ์และแบบรายงานที่กำหนดให้ส่งตามระเบียบ
(๒) ตรวจดูการลงรายการในแบบพิมพ์และแบบรายงาน
(๓)
ตรวจดูการลงชื่อในช่องนายทะเบียนของนายทะเบียน
(๔) ตรวจดูการลงรหัส รายการข้อมูลต่างๆ
(๕)
ตรวจดูกรณีเอกสารปลอมหรือกรณีที่อาจมีการทุจริตต่างๆ

ข้อ ๑๙๔
เมื่อมีการตรวจสอบเอกสารตามข้อ ๑๙๓ และพบข้อผิดพลาด
ให้ดำเนินการดังต่อไปนี้
(๑) เมื่อพบว่าไม่ใช่แบบพิมพ์หรือแบบรายงานที่กำหนดให้ส่งตามระเบียบ
ให้แยกแบบพิมพ์หรือแบบรายงานนั้นออกไว้ต่างหาก
แล้วจัดส่งคืนสำนักทะเบียนที่ได้จัดส่งมา
ตามวิธีการที่กำหนดไว้ในส่วนการส่งและการทำลายเอกสาร
(๒) เมื่อพบว่าการลงรายการในแบบพิมพ์และแบบรายงาน
ไม่ชัดเจน ไม่ถูกต้อง
หรือลงรายการไม่ครบถ้วนในสาระสำคัญให้แยกแบบพิมพ์หรือแบบรายงานนั้นออกไว้ต่างหาก
จัดทำหนังสือทักท้วงการส่งแบบพิมพ์หรือแบบรายงานนั้นๆ
กลับไปยังสำนักทะเบียนที่ได้จัดส่งมา
ตามวิธีการที่กำหนดไว้ในส่วนการส่งและการทำลายเอกสารเพื่อให้สำนักทะเบียนนั้นๆ ดำเนินการตรวจสอบข้อเท็จจริงและแก้ไขเพิ่มเติมรายการให้ถูกต้องตรงกับข้อเท็จจริงต่อไป
(๓)
เมื่อพบว่ารายการในช่องลงชื่อนายทะเบียนในแบบพิมพ์และแบบรายงานไม่มีการลงลายมือชื่อนายทะเบียนกำกับไว้
ให้ดำเนินการตาม (๒) โดยอนุโลม
(๔) เมื่อพบว่ามีรายการลงรหัสข้อมูลผิดพลาด ไม่ถูกต้องตรงกับรหัสรายการข้อมูลนั้นๆ
ให้ดำเนินการแก้ไขให้ถูกต้องตามวิธีการที่ผู้อำนวยการทะเบียนกำหนด
(๕)
เมื่อสงสัยว่าแบบพิมพ์หรือแบบรายงานนั้นเป็นเอกสารปลอม
หรือมีประเด็นสำคัญที่ส่อให้เห็นว่าอาจมีการทุจริตเกิดขึ้นให้ตรวจสอบข้อเท็จจริงแล้วทำหนังสือนำส่งให้ผู้ตรวจการทะเบียนตามข้อ
๑๔๐ ดำเนินการต่อไป
เมื่อได้ดำเนินการตาม (๒) และ (๓)
แล้วให้สำนักงานกลางทะเบียนราษฎรหมั่นตรวจสอบติดตามผลการดำเนินการของสำนักทะเบียนนั้นๆ
ให้ดำเนินการให้ถูกต้องเรียบร้อย
แล้วส่งแบบพิมพ์หรือแบบรายงานกลับคืนให้สำนักงานกลางทะเบียนราษฎรภายในกำหนดเวลาเพื่อดำเนินการตรวจสอบข้อเท็จจริงและดำเนินการต่อไป

ข้อ ๑๙๕
เมื่อได้บันทึกรายการในแบบพิมพ์และแบบรายงานที่ผ่านการตรวจสอบมาแล้วตามข้อ
๑๙๓, ๑๙๔ และ ๑๙๕
ให้จัดพิมพ์รายการเหล่านั้นทุกรายการพร้อมทั้งหมายเหตุกรณีที่อาจมีรายการผิดพลาด
หรือกรณีทุจริตใต้รายการบุคคลหรือบ้านนั้นๆ ด้วยระบบคอมพิวเตอร์
เพื่อนำมาตรวจสอบความถูกต้องกับรายการในแบบพิมพ์และแบบรายงานการทะเบียนราษฎรอีกครั้งหนึ่ง

ข้อ ๑๙๖
การตรวจสอบรายการตามข้อ ๑๙๕ ให้ดำเนินการตรวจสอบดังนี้
(๑) ดำเนินการตรวจสอบตามข้อ ๑๙๓ (๑) 
(๕) 
(๒) ตรวจสอบดูข้อเท็จจริงเป็นกรณีๆ
ไปสำหรับรายการบุคคลและแบบรายการบ้าน
ที่มีการหมายเหตุที่อาจมีกรณีทุจริตหรือรายการผิดพลาดในกรณีต่างๆ
(๓) เมื่อตรวจสอบพบข้อผิดพลาดตาม (๑)
ให้ดำเนินการตามข้อ ๑๙๔ (๑)  (๕) โดยอนุโลม
(๔) เมื่อตรวจพบข้อผิดพลาดตาม (๒)
ให้ตรวจดูข้อเท็จจริง หากสามารถดำเนินการแก้ไขได้ ก็ให้ดำเนินการแก้ไขให้ถูกต้อง
และหากจำเป็นต้องแก้ไขรายการในทะเบียนบ้านของสำนักทะเบียนอำเภอหรือสำนักทะเบียนท้องถิ่นให้ถูกต้องตรงกันด้วย
ก็ให้แจ้งสำนักทะเบียนแห่งนั้นๆ ดำเนินการแก้ไขให้ถูกต้องตรงกัน
หากตรวจสอบข้อเท็จจริงแล้วไม่สามารถแกไขให้ถูกต้องตามข้อเท็จจริงได้
ก็ให้ดำเนินการตามข้อ ๑๙๔ (๒) หรือ (๕) แล้วแต่กรณี โดยอนุโลม

ข้อ ๑๙๗
เมื่อได้ดำเนินการจัดทำทะเบียนบ้านไว้ด้วยระบบคอมพิวเตอร์เรียบร้อยแล้วและได้ปรากฏรายงานหรือตรวจสอบด้วยระบบคอมพิวเตอร์แล้วปรากฏว่ามีรายการบ้านและรายการบุคคลใดบุคคลหนึ่งไม่ถูกต้องหรืออาจมีการทุจริตขึ้นได้
ให้ดำเนินการตรวจสอบข้อเท็จจริงแล้วดำเนินการตามข้อ ๑๕๔ (๒) หรือ (๕) แล้วแต่กรณี
โดยอนุโลม

ข้อ ๑๙๘
รายละเอียดและวิธีการในการตรวจสอบความถูกต้องของแบบพิมพ์และแบบรายงานตามข้อ
๑๙๓ การดำเนินการเมื่อพบข้อผิดพลาดตามข้อ ๑๙๔ การตรวจสอบรายการตามข้อ ๑๙๖
และการตรวจสอบรายการตามข้อ ๑๙๖ และการตรวจสอบข้อเท็จจริงตามข้อ ๑๙๗
ให้เป็นไปตามที่ผู้อำนวยการทะเบียนกำหนด

ตอนที่
๙
การส่งและทำลายเอกสาร
 

ข้อ ๑๙๙
แบบพิมพ์การทะเบียนราษฎรที่ได้จัดทำทะเบียนบ้านตามข้อ ๑๖๘ 
๑๙๘ เสร็จเรียบร้อยแล้ว โดยไม่มีกรณีที่จะต้องทักท้วงกลับไปยังสำนักทะเบียนที่ได้จัดส่งมา
ซึ่งสำนักงานกลางทะเบียนราษฎรจะต้องดำเนินการจัดส่งกลับไปเก็บไว้ตามระเบียบว่าด้วยการจัดเก็บ
ยังสำนักทะเบียนที่ได้จัดส่งมา ได้แก่
(๑) ท.ร. ๑, ๒, ๓ ตอนที่ ๒
(๒) ท.ร. ๔, ๕ ตอนที่ ๒
(๓) ท.ร. ๖, ๗ ตอนที่ ๑
ซึ่งได้แจ้งย้ายออกจากสำนักทะเบียนในเขตปฏิบัติการ
(๔) ท.ร. ๖, ๗ ตอนที่ ๑
ซึ่งได้แจ้งย้ายออกจากสำนักทะเบียนที่ไม่ได้เป็นสำนักทะเบียนในเขตปฏิบัติการ
(๕) ท.ร. ๖, ๗ ตอนที่ ๒
ซึ่งได้แจ้งย้ายปลายทางออกจำสำนักทะเบียนในเขตปฏิบัติการ
(๖) ท.ร. ๖,๗ ตอนที่ ๒ ซึ่งได้แจ้งย้ายปลายทางออกจากสำนักทะเบียน
ที่ไม่ได้เป็นสำนักทะเบียนในเขตปฏิบัติการ
(๗) ท.ร. ๖, ๗ ตอนที่ ๓
ซึ่งได้แจ้งย้ายออกจากสำนักทะเบียนในเขตปฏิบัติการ
แบบพิมพ์การทะเบียนราษฎร (๑)  (๖)
ให้สำนักงานกลางทะเบียนราษฎรดำเนินการรวบรวมจัดส่งกลับคืนให้สำนักทะเบียนจังหวัด
ยกเว้นกรุงเทพมหานคร
เพื่อนำส่งให้แก่สำนักทะเบียนอำเภอหือสำนักทะเบียนท้องถิ่นแล้วแต่กรณีต่อไป
โดยให้บรรจุแยกซองเอกสารในแต่ละประเภทแล้วบรรจุลงถุงบรรจุซองเอกสาร
เช่นเดียวกันกับที่สำนักทะเบียนอำเภอหรือสำนักทะเบียนท้องถิ่นได้จัดส่งมาให้สำนักงานกลางทะเบียนราษฎร
การจัดส่งแบบพิมพ์ดังกล่าวให้สำนักงานกลางทะเบียนราษฎรส่งมอบให้แก่เจ้าหน้าที่ผู้รับผิดชอบของสำนักทะเบียนจังหวัดในขณะที่ได้นำเอกสารมาส่งยังสำนักงานกลางทะเบียนราษฎรตามข้อ
๑๕๖
เพื่อจะได้มีผู้รับผิดชอบนำกลับไปแจกจ่ายส่งต่อให้สำนักทะเบียนอำเภอหรือสำนักทะเบียนท้องถิ่นต่อไป
สำหรับสำนักทะเบียนท้องถิ่นในเขตกรุงเทพมหานคร
ให้สำนักงานกลางทะเบียนราษฎรส่งมอบให้แก่เจ้าหน้าที่ผู้รับผิดชอบของสำนักทะเบียนท้องถิ่นเขต
ในขณะที่ได้นำเอกสารมาส่งยังสำนักงานกลางทะเบียนราษฎรตามข้อ ๑๕๗

ข้อ ๒๐๐
แบบพิมพ์การทะเบียนราษฎรตามข้อ ๑๕๒ ที่จะต้องส่งกลับสำนักทะเบียนที่ได้จัดส่งมา
เนื่องจากมีกรณีที่จะต้องทักท้วง ให้สำนักงานกลางทะเบียนราษฎรดำเนินการ ดังนี้
(๑) ประทับหมายเลขเอกสารที่ต้องทักท้วง
(๒) จัดทำทะเบียนควบคุมเอกสารที่ต้องทักท้วง
(๓)
จัดทำใบทักท้วงตามที่ผู้อำนวยการทะเบียนกำหนดติดไปกับเอกสารทุกใบที่มีการทักท้วง
เพื่อแนะนำวิธีการตรวจสอบข้อเท็จจริงและดำเนินการในแต่ละกรณีเป็นการเฉพาะ
(๔) จัดทำหนังสือนำส่งไปให้สำนักทะเบียนจังหวัด
หรือสำนักทะเบียนท้องถิ่นภายในเขตกรุงเทพมหานคร แล้วแต่กรณี
(๕) บรรจุเอกสารที่มีใบทักท้วงติดอยู่ทุกใบ
และหนังสือนำส่งลงซองเอกสารแล้วจัดส่งไปให้สำนักทะเบียนจังหวัด
ส่วนสำนักทะเบียนท้องถิ่นในเขตกรุงเทพมหานครให้ส่งมอบให้แก่เจ้าหน้าที่ผู้รับผิดชอบของสำนักทะเบียนท้องถิ่น
ในขณะที่ได้นำเอกสารมาส่งยังสำนักงานกลางทะเบียนราษฎรตามข้อ ๑๕๗
(๖) เมื่อสำนักทะเบียนจังหวัดยกเว้นกรุงเทพมหานครได้รับซองเอกสารที่ทักท้วงให้จัดทำทะเบียนควบคุมการทักท้วงแล้วแจกจ่ายต่อไปให้สำนักทะเบียนในเขตความรับผิดชอบ
(๗)
ให้สำนักทะเบียนจังหวัดตรวจสอบดูทะเบียนควบคุมการทักท้วง
แล้วเร่งรัดการดำเนินการของสำนักทะเบียนที่เห็นว่าเวลาดำเนินการล่วงเลยมานานแล้ว
หรือเร่งรัดตามที่สำนักงานกลางทะเบียนราษฎรได้เตือนมา

ข้อ ๒๐๑
แบบรายงานการทะเบียนราษฎรทีได้จัดทำทะเบียนราษฎรตามข้อ ๑๖๘ 
๑๙๘ เสร็จเรียบร้อยแล้ว
โดยไม่มีกรณีที่จะต้องทักท้วงกลับไปยังสำนักทะเบียนที่ได้จัดส่งมา
ให้สำนักงานกลางทะเบียนราษฎรจัดทำลายโดยเร็ว ตามวิธีการทีผู้อำนวยการทะเบียนกำหนดแบบรายงานการทะเบียนราษฎรดังกล่าว
ได้แก่
(๑) ท.ร. ๙๗ ตอนที่ ๑
(๒) ท.ร. ๙๘ ตอนที่ ๑ และ
(๓) ท.ร. ๙๙ ตอนที่ ๑ ท.ร. ๙๙/๑ ตอนที่ ๑

ส่วนที่
๗
การใช้แบบพิมพ์และการจัดเก็บแบบพิมพ์
 

ตอนที่
๑
แบบพิมพ์และการใช้แบบพิมพ์
 

ข้อ ๒๐๒
แบบพิมพ์ที่ใช้ในการทะเบียนราษฎรของสำนักทะเบียนในเขตปฏิบัติการมีดังต่อไปนี้
ก. แบบพิมพ์ตามระเบียบสำนักงานกลางทะเบียนราษฎร
กรมการปกครอง ว่าด้วยการจัดทำทะเบียนราษฎร แก้ไขเพิ่มเติม (ฉบับที่ ๑) พ.ศ. ๒๕๑๘
ซึ่งได้แก่
ท.ร. ๓๑ เป็นคำร้องที่ใช้ในการทะเบียนราษฎร
ข. แบบพิมพ์ตามระเบียบสำนักงานกลางทะเบียนราษฎร
กรมการปกครอง ว่าด้วยการจัดทำทะเบียนราษฎร แก้ไขเพิ่มเติม (ฉบับที่ ๘) พ.ศ. ๒๕๒๖
ซึ่งได้แก่
ท.ร. ๑๔
เป็นทะเบียนบ้านที่ใช้ลงรายการบุคคลในบ้านแต่ละหลังที่มีสัญชาติไทยหรือเป็นบุคคลต่างด้าวที่มีใบสำคัญประจำตัวคนต่างด้าว
ค. แบบพิมพ์ตามระเบียบสำนักงานกลางทะเบียนราษฎร
กรมการปกครอง ว่าด้วยการจัดทำทะเบียนราษฎร แก้ไขเพิ่มเติม (ฉบับที่ ๙) พ.ศ. ๒๕๒๖
ข้อ ๑๕ ซึ่งได้แก่
(๑) ท.ร. ๑ เป็นสูติบัตร
ใช้ออกให้สำหรับบุคคลสัญชาติไทยที่แจ้งเกิดภายในกำหนด
(๒) ท.ร. ๒ เป็นสูติบัตร
ใช้ออกให้สำหรับบุคคลสัญชาติไทยที่แจ้งเกิดเกินกำหนด
(๓) ท.ร. ๓ เป็นสูติบัตร
ใช้ออกให้สำหรับบุคคลซึ่งเกิดในประเทศไทย
ซึ่งบิดาหรือมารดาเป็นบุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
(๔) ท.ร. ๔ เป็นมรณบัตร
ใช้ออกให้สำหรับการตายของบุคคลสัญชาติไทยหรือบุคคลต่างด้าวที่มีชื่ออยู่ในทะเบียนบ้าน
ท.ร. ๑๔
(๕) ท.ร. ๕ เป็นมรณบัตร
ใช้ออกให้สำหรับการตายของบุคคล.ซึ่งอาศัยอยู่ในประเทศไทยโดยมิชอบด้วยกฎหมายหรือในลักษณะชั่วคราว
(๖) ท.ร. ๖ เป็นใบแจ้งการย้ายที่อยู่
ใช้ออกให้สำหรับบุคคลสัญชาติไทยและบุคคลต่างด้าวที่มีใบสำคัญประจำตัวคนต่างด้าวและมีชื่ออยู่ในทะเบียนบ้าน
ท.ร. ๑๔
(๗) ท.ร. ๙ เป็นใบรับแจ้งเกี่ยวกับบ้าน
ใช้ออกให้สำหรับการเปลี่ยนแปลงรายการของบ้าน
ง. แบบพิมพ์ตามระเบียนสำนักงานกลางทะเบียนราษฎร
กรมการปกครอง ว่าด้วยการจัดทำทะเบียนราษฎร แก้ไขเพิ่มเติม (ฉบับที่ ๑๑) พ.ศ. ๒๕๒๗
ซึ่งได้แก่
(๑) ท.ร. ๑๓
เป็นทะเบียนสำหรับลงรายการบุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
(๒) ท.ร. ๑๐ เป็นสูติบัตร
สำหรับการรับแจ้งการเกิดของบุคคลที่เกิดนอกราชอาณาจักรและได้รับสัญชาติไทย
(๓) ท.ร. ๑๑ เป็นมรณบัตร
สำหรับการรับแจ้งการตายของบุคคลสัญชาติไทยหรือบุคคลต่างด้าวซึ่งมีถิ่นที่อยู่ในราชอาณาจักรไทย
ที่ตายนอกราชอาณาจักรไทย
(๔) ท.ร. ๗ เป็นใบแจ้งการย้ายที่อยู่
สำหรับการแจ้งการย้ายที่อยู่ของบุคคลที่อาศัยอยู่ในประเทศไทยโดยไม่ชอบด้วยกฎหมายหรือในลักษณะชั่วคราว
จ. แบบพิมพ์ตามระเบียบสำนักงานกลางทะเบียนราษฎรกรมการปกครอง
ว่าด้วยการจัดทำทะเบียนราษฎร แก้ไขเพิ่มเติม (ฉบับที่ ๑๒) พ.ศ. ๒๕๒๗ ซึ่งได้แก่
(๑) ท.ร. ๑/๑ เป็นหนังสือรับรองการเกิด
ใช้ออกสำหรับการรับรองการเกิดของบุคคลที่เกิดในโรงพยาบาลหรือสถานพยาบาล
ที่มีผู้รักษาพยาบาลโดยอาชีพ
(๒) ท.ร. ๔/๑ เป็นหนังสือรับรองการตายใช้ออกสำหรับการรับรองการตายของบุคคลที่ตายในโรงพยาบาลหรือสถานพยาบาล
ที่มีผู้รักษาพยาบาลโดยอาชีพ
ฉ.
แบบพิมพ์หรือบัญชีที่สำนักงานกลางทะเบียนราษฎรกำหนดขึ้นเกี่ยวกับการทะเบียนราษฎร
(๑) ใบรับแจ้งการเกิด (ท.ร. ๑ ตอนหน้า)
(๒) ใบรับแจ้งการตาย (ท.ร. ๔ ตอนหน้า)
(๓) ใบรับแจ้งการย้ายที่อยู่ (ท.ร. ๖ ตอนหน้า)
(๔) บัญชีการให้เลขรหัสประจำบ้าน
เป็นบัญชีที่สำนักงานกลางทะเบียนราษฎรได้จัดพิมพ์รายการเลขรหัสประจำบ้านเพื่อจัดส่งให้สำนักทะเบียนอำเภอและสำนักทะเบียนท้องถิ่นดำเนินการกำหนดเลขรหัสประจำบ้านให้แก่บ้านทุกบ้านที่ยังไม่มีเลขรหัสประจำบ้านและบ้านที่ได้ปลูกสร้างขึ้นใหม่ทุกหลัง
ซึ่งแบ่งออกเป็น ๒ ประเภท
คือบัญชีการให้เลขรหัสประจำบ้านแก่บ้านที่มีทะเบียนบ้านแบบ ท.ร. ๑๔
และบัญชีการให้เลขรหัสประจำบ้านแก่บ้านที่มีทะเบียนบ้านแบบ ท.ร. ๑๓
(๕) บัญชีการให้เลขประจำตัวประชาชน
เป็นบัญชีที่สำนักงานกลางทะเบียนราษฎรได้จัดพิมพ์รายการเลขประจำตัวประชาชน
เพื่อจัดส่งให้สำนักทะเบียนอำเภอและสำนักทะเบียนท้องถิ่นดำเนินการกำหนดเลขประจำตัวประชาชนแก่บุคคลที่ขอเพิ่มชื่อเข้าในทะเบียนบ้าน
หรือมีชื่อยู่ในทะเบียนบ้าน แต่ยังไม่มีเลขประจำตัวประชาชน ซึ่งแบ่งออกเป็น ๒
ประเภท คือบัญชีการให้เลขประจำตัวประชาชนแก่บุคคลประเภทที่ ๕
และบัญชีการให้เลขประจำตัวประชาชนแก่บุคคลประเภทที่ ๖
(๖) บัญชีคนในบ้าน
เป็นบัญชีที่สำนักงานกลางทะเบียนราษฎรได้จัดพิมพ์รายการบุคคลในบ้านแต่ละบ้าน
ซึ่งได้มีการจัดทำทะเบียนบ้านของสำนักงานกลางทะเบียนราษฎรไว้ด้วยระบบคอมพิวเตอร์เสร็จเรียบร้อยแล้ว
เพื่อจัดส่งไปให้สำนักทะเบียนในเขตปฏิบัติการดำเนินการตรวจสอบความถูกต้องกับทะเบียนบ้านของสำนักทะเบียนนั้นๆ
(๗) บัตรทะเบียนคน
เป็นบัตรที่สำนักงานกลางทะเบียนราษฎรได้จัดพิมพ์รายการบุคคลแต่ละคนที่มีชื่อในทะเบียนบ้านของสำนักทะเบียนในเขตปฏิบัติการ
โดยแยกตามประเภทของบุคคล
เพื่อแจกจ่ายให้แก่ประชาชนแต่ละคนไว้ใช้อ้างอิงเลขประจำตัวประชาชนและรายการของบุคคลแต่ละคนตั้งแต่เกิดไปจนตาย
(๘) แบบรายงาน
ท.ร. ๙๙/๑ เป็นแบบรายงานการแก้ไข เปลี่ยนแปลง
หรือเพิ่มเติมรายการที่อยู่ของบ้านในกรณีที่การแก้ไขเปลี่ยนแปลง
หรือเพิ่มเติมเป็นจำนวนมาก

ข้อ ๒๐๓
กำหนดแบบพิมพ์การทะเบียนราษฎรขึ้นใหม่แนบท้ายระเบียบนี้ ดังต่อไปนี้
(๑) ท.ร. ๙๗ เป็นแบบรายงานการแก้ไขเปลี่ยนแปลง
หรือเพิ่มเติมรายการต่างๆ ของบุคคลในทะเบียนบ้าน สูติบัตรและมรณบัตร
(๒) ท.ร. ๙๘ เป็นแบบรายงานการเพิ่ม/เปลี่ยน
สถานภาพหรือจำหน่ายชื่อบุคคลในทะเบียน
(๓) ท.ร. ๙๙ เป็นแบบรายงานการแก้ไข เปลี่ยนแปลง
เพิ่มเติมหรือจำหน่ายเกี่ยวกับบ้าน

ข้อ ๒๐๔
การยกเลิกจำหน่ายแบบพิมพ์การทะเบียนราษฎร ให้ดำเนินการดังนี้
(๑) สูติบัตรที่ชำรุดเสียหายจนไม่สามารถใช้ปฏิบัติได้
เช่น เลขประจำตัวไม่ตรงกันทั้ง ๓ คน
กรอกรายการผิดพลาดหรือเลขรหัสของสำนักทะเบียนไม่ตรง
หรือรายการเลขประจำตัวประชาชนไม่ชัดเจน เป็นต้น
ให้จำหน่ายแล้วรวบรวมรายงานไปยังสำนักทะเบียนจังหวัดเพื่อรวบรวมส่งให้สำนักงานกลางทะเบียนราษฎรต่อไป
โดยให้เขียนคำว่า ยกเลิก
สีแดงและทำเครื่องหมายกากบาดในสูติบัตรทั้ง ๓ ตอน
พร้อมทั้งระบุสาเหตุที่ยกเลิกด้วย
(๒)
มรณบัตรที่ชำรุดเสียหายจนไม่สามารถใช้ปฏิบัติได้ เช่น
กรณีรายการผิดพลาดหรือมรณบัตรไม่ครบ ๓ ตอน เป็นต้น
ให้สำนักทะเบียนอำเภอหรือสำนักทะเบียนท้องถิ่น แล้วแต่กรณี จำหน่ายมรณบัตรดังกล่าว
แล้วแยกเก็บในแฟ้มไว้ต่างหาก โดยเขียนคำว่า ยกเลิก
สีแดงทั้ง ๓ ตอน
(๓)
ใบแจ้งการย้ายที่อยู่ชำรุดเสียหายจนไม่สามารถใช้ปฏิบัติได้ เช่น กรอกรายการผิดพลาด
หรือใบแจ้งการย้ายที่อยู่ไม่ครบ ๓ ตอน เป็นต้น ให้สำนักทะเบียนอำเภอหรือสำนักทะเบียนท้องถิ่นแล้วแต่กรณี
จำหน่ายใบแจ้งการย้ายที่อยู่ดังกล่าว แล้วแยกเก็บในแฟ้มไว้ต่างหาก โดยเขียนคำว่า ยกเลิก
สีแดง ทั้ง ๓ ตอน
(๔)
รายการเลขรหัสประจำบ้านในบัญชีให้เลขรหัสประจำบ้าน
หรือรายการเลขประจำตัวประชาชนในบัญชีให้เลขประจำตัวประชาชน มีรายการเลขไม่ชัดเจนหรืออ่านไม่ได้
หรือไม่ถูกต้องครบถ้วนตรงกับข้อเท็จจริง จนไม่สามารถใช้ปฏิบัติงานได้ เช่น
เลขรหัสประจำบ้านไม่ครบ ๑๑ หลัก หรือเลขประจำตัวประชาชนไม่ครบ ๑๓ หลัก
ให้สำนักทะเบียนอำเภอหรือสำนักทะเบียนท้องถิ่น แล้วแต่กรณี
จำหน่ายหมายเลขนั้นแล้วรายงานหมายเลขดังกล่าวไปยังสำนักทะเบียนจังหวัดเพื่อรายงานให้สำนักงานกลางทะเบียนราษฎรต่อไป
โดยระบุท้ายเลขรหัสประจำบ้านหรือเลขประจำตัวประชาชนเลขนั้นๆ ว่า ยกเลิก
ด้วยหมึกสีแดง

ตอนที่
๒
การจัดเก็บแบบพิมพ์
 

ข้อ ๒๐๕
ให้เก็บทะเบียนบ้านไว้ในตู้ที่ทางราชการส่งให้ โดยใช้เก็บรวมกันได้ทั้งทะเบียนบ้านแบบ
ท.ร. ๑๓ และทะเบียนบ้านแบบ ท.ร. ๑๔ ตามสภาพความเป็นจริงของที่ตั้งของบ้าน

ข้อ ๒๐๖
วิธีเก็บทะเบียนบ้าน ให้ปฏิบัติดังนี้
ก. สำนักทะเบียนท้องถิ่น
(๑) ให้แยกเก็บเป็นรายตำบลหรือแขวง
(๒) แต่ละตำบลหรือแขวงแยกออกเป็นถนน ตรอก ซอย
และจัดลำดับถนน ตรอก ซอย ตามลำดับอักษรตัวหน้าของชื่อถนน ตรอก ซอย นั้นๆ
ในกรณีชื่อถนน ตรอก ซอย เหมือนกันแต่มีเลขหมายกำกับ ให้เรียกตามเลขหมายกำกับ
(๓) ภายในส่วนของถนน ตรอก ซอย
ให้เรียงตามลำดับเลขหมายประจำบ้าน
(๔) การแยกระหว่างตำบลหรือแขวง ถนน ตรอก ซอย
ให้ใช้แผ่นวัสดุแข็งขนาดเดียวกับทะเบียนบ้านแต่มีหัวสูงประมาณครึ่งนิ้ว
และเขียนชื่อถนน ตรอก ซอย ไว้ในส่วนที่สูงกว่านั้น
(๕)
ให้มีแผ่นวัสดุแข็งขนาดเดียวกับทะเบียนบ้านแต่มีหัวสูงกว่าประมาณครึ่งนิ้ว
ยาวหนึ่งในห้าส่วนของความยาวของแผ่นคั่นไว้ระหว่างหมายเลขประจำบ้านทุกๆ ๑๐๐
เลขหมาย เช่น ๑  ๑๐๐ , ๑๐๑ 
๒๐๐, ๒๐๑  ๓๐๐ เป็นต้น
ข. สำนักทะเบียนอำเภอ
(๑) ให้แยกเก็บเป็นรายตำบล หมู่บ้าน
(๒) ให้หมู่บ้านหนึ่งๆ
ให้เรียงลำดับเลขหมายประจำบ้าน ถ้าในหมู่บ้านให้เลขบ้านเป็นถนน ตรอก ซอย
ให้แยกภายในหมู่บ้านนั้นออกเป็นถนน ตรอก ซอยตามลำดับอักษรตัวหน้าของชื่อถนน ตรอก
ซอย นั้นๆ
(๓) การแยกระหว่างตำบล หมู่บ้าน ถนน ตรอก ซอย
และกลุ่มเลขบ้านให้ถือปฏิบัติอย่างเดียวกับข้อ ก. โดยอนุโลม

ข้อ ๒๐๗
เมื่อนำทะเบียนบ้านออกไปจากที่ เพื่อการใดก็ตาม
จะต้องเก็บเข้าที่เดิมทันทีเมื่อเสร็จธุระ จะนำไปเก็บหรือวางไว้ทีอื่นไม่ได้

ข้อ ๒๐๘
การเก็บสูติบัตรตอนที่ ๒ ให้เก็บดังนี้
(๑) แยกประเภทสูติบัตรเป็น ท.ร. ๑ ตอน ๒ หรือ
ท.ร. ๒ ตอน ๒ หรือ ท.ร. ๓ ตอน ๒ แล้วแต่กรณี
(๒)
สูติบัตรของแต่ละประเภทให้เก็บในแฟ้มที่ทางราชการส่งให้
(๓) ในแฟ้มหนึ่งๆ ให้บรรจุสูติบัตรเป็นเล่มๆ
จนเต็มขนาดบรรจุของแฟ้ม
โดยให้บรรจุสูติบัตรตามลำดับเลขประจำตัวประชาชนที่ปรากฏอยู่บนมุมบนขวามือของสูติบัตรแต่ละใบ
โดยให้หมายเลขน้อยอยู่ล่าง
(๔)
เมื่อสิ้นปีปฏิทินและขึ้นปีใหม่ให้ใช้แฟ้มติดต่อกันไป
และให้มีแผ่นกระดาษที่มีสีต่างกันกับสูติบัตรตอนที่ ๒
ในแต่ละประเภทคั่นระหว่างปีเป็นเครื่องสังเกตุไว้ด้วย
(๕)
เมื่อบรรจุจนเต็มแต่ละแฟ้มแล้วให้ใช้แฟ้มใหม่เป็นแฟ้มที่ ๒, ๓ .....ตามลำดับ
(๖)
แฟ้มที่จัดเก็บสูติบัตรจนเต็มแล้วให้ระบุข้อความที่สันแฟ้มว่า แฟ้มที่.....
ของปี.....เลขประจำตัวเลขที่........ถึงเลขประจำตัวเลขที่......
แล้วจัดเก็บเรียงไว้ให้ปลอดภัยและเป็นระเบียบเพื่อสะดวกแก่การค้นหาและจัดส่งให้สำนักงานกลางทะเบียนราษฎรดำเนินการต่อไป
(๗)
ในการค้นหาให้ค้นหาตามลำดับเลขประจำตัวประชาชน
หากผู้ร้องขอคัดสำเนารายการไม่สามารถจำหรือรู้เลขประจำตัวประชาชนได้
ให้ค้นหาดูรายการเลขประจำตัวประชาชนในทะเบียนบ้านที่บุคคลนั้นมีชื่ออยู่
หากไม่สามารถรู้ได้อีกก็ให้ค้นหาตามปี พ.ศ. ที่เกิด

ข้อ ๒๐๙
การเก็บมรณบัตรตอนที่ ๒ ให้เก็บดังนี้
(๑) แยกประเภทมรณบัตร เป็น ท.ร. ๔ ตอน ๒ หรือ
ท.ร. ๕ ตอน ๒ แล้วแต่กรณี
(๒)
มรณบัตรของแต่ละประเภทให้เก็บในแฟ้มที่ทางราชการส่งให้
(๓) ในแฟ้มหนึ่งๆ
ให้บรรจุมรณบัตรรวมกันทุกตำบลจนเต็มขนาดบรรจุของแฟ้มโดยให้บรรจุตามลำดับวัน เดือน
ปี ที่ออกมรณบัตร โดยให้ วัน เดือน ปี ที่ออกให้ก่อนอยู่หลัง
(๔) เมื่อสิ้นปีปฏิทินและขึ้นปีใหม่
ให้ใช้แฟ้มติดต่อกันไป และให้มีแผ่นกระดาษที่มีสีต่างกันกับมรณบัตรตอนที่ ๒
ในแต่ละประเภทคั่นระหว่างปีเป็นเครื่องสังเกตไว้ด้วย
(๕) เมื่อบรรจุจนเต็มในแต่ละแฟ้มแล้ว
ให้ใช้แฟ้มใหม่เป็นแฟ้มที่ ๒, ๓ ......ตามลำดับ
(๖)
แฟ้มที่จัดเก็บมรณบัตรจนเต็มแล้วให้ระบุข้อความที่สันแฟ้มว่า แฟ้มที่......ออกให้ตั้งแต่วันที่.....เดือน..........ปี.........ถึงวันที่.........เดือน........ปี............
แล้วจัดเก็บเรียงไว้ให้ปลอดภัยและเป็นระเบียบเพื่อสะดวกแก่การค้นหา
และจัดส่งสำนักงานกลางทะเบียนราษฎรดำเนินการต่อไป
(๗) ในการค้นหาให้ค้นหาตามลำดับวัน เดือน ปี
ที่ตาย หรือที่ออกมรณบัตรให้ หากผู้ร้องขอคัดสำเนารายการไม่สามารถจำหรือรู้วันเดือนปีที่ตายหรือวันเดือนปีที่ออกมรณบัตรให้ไว้
ให้ค้นหาดูรายการวันเดือนปีที่ออกมรณบัตรได้จากรายการจำหน่ายชื่อบุคคลนั้นกรณี ตาย
ในทะเบียนบ้านที่ผู้ตายมีชื่ออยู่

ข้อ ๒๑๐
มรณบัตรตอนที่ ๒ ซึ่งออกให้โดยสำนักทะเบียนที่ไม่ใช่สำนักทะเบียนในเขตปฏิบัติการและได้จัดส่งมาให้ดำเนินการจำหน่ายชื่อผู้ตายออกจากทะเบียนบ้าน
ให้แยกเก็บไว้อีกแฟ้มหนึ่งต่างหาก
และจะต้องจัดส่งให้สำนักงานกลางทะเบียนราษฎรต่อไป

ข้อ ๒๑๑
การเก็บใบแจ้งการย้ายที่อยู่ ให้แยกประเภทใบแจ้งการย้ายที่อยู่เป็น ท.ร. ๖
หรือ ท.ร. ๗ แล้วแต่กรณี แล้วแยกจัดเก็บเป็นตอนๆ ดังนี้
ก. ใบแจ้งการย้ายที่อยู่ตอนที่ ๑
ซึ่งแจ้งย้ายออกจากสำนักทะเบียนที่เป็นสำนักทะเบียนในเขตปฏิบัติการ
หรือย้ายภายในเขตสำนักทะเบียน หรือย้ายเข้าทะเบียนคนบ้านกลาง ให้จัดเก็บดังนี้
(๑) เก็บในแฟ้มต่างหากที่ทางราชการส่งให้โดยไม่ให้ปนกับใบแจ้งการย้ายประเภทอื่นๆ
(๒)
ในแฟ้มหนึ่งให้บรรจุรวมกันทุกตำบลจนเต็มขนาดบรรจุของแฟ้ม โดยให้บรรจุตามลำดับวัน
เดือน ปี ที่ย้ายเข้าโดยให้วัน เดือน ปี ที่ออกให้ก่อนอยู่ล่าง
(๓)
เมื่อสิ้นปีปฏิทินและขึ้นปีใหม่ให้ใช้แฟ้มติดต่อกันไปและให้มีแผ่นกระดาษที่มีสีต่างกันกับใบแจ้งการย้ายที่อยู่ตอนที่
๑ ในแต่ละประเภทคั่นระหว่างปีเป็นเครื่องสังเกตไว้ด้วย
(๔)
เมื่อบรรจุจนเต็มในแต่ละแฟ้มให้ใช้แฟ้มเป็นแฟ้มที่ ๒,๓ ...........ตามลำดับ
(๕) แฟ้มที่จัดเก็บจนเต็มแล้ว
ให้ระบุข้อความที่สันแฟ้มว่า แฟ้มที่...... ย้ายเข้าตั้งแต่วันที่........
เดือน.......... ปี........ ถึงวันที่......... เดือน..............
ปี.............. แล้วจัดเก็บเรียงไว้ให้ปลอดภัยและเป็นระเบียบ
เพื่อสะดวกแก่การค้นหาและจัดส่งให้สำนักงานกลางทะเบียนราษฎรดำเนินการต่อไป
(๖) ในการค้นหาให้ค้นหาตามลำดับวันเดือนปีที่ย้ายเข้า
หากผู้ร้องขอคัดสำเนารายการไม่สามารถจำหรือรู้วันเดือนปีที่ย้าย
ให้ค้นดูรายการวันเดือนปีที่ย้ายเข้าในทะเบียบ้านที่บุคคลนั้นมีชื่ออยู่
(๗) การที่จะรู้ได้ว่าใบแจ้งการย้ายที่อยู่ตอนที่
๑ ได้แจ้งย้ายออกจากสำนักทะเบียนที่เป็นสำนักทะเบียนในเขตปฏิบัติการหรือไม่
ให้สังเกตดูที่ช่องรายการย้ายออกในใบแจ้งการย้ายที่อยู่ตอนที่ ๑
หากมีเครื่องหมายประทับตราของสำนักทะเบียนในเขตปฏิบัติการแสดงก็เป็นใบแจ้งการย้ายที่อยู่ตอนที่
๑ ที่ได้แจ้งย้ายออกมาจากสำนักทะเบียนในเขตปฏิบัติการ
หากไม่ปรากฏตราประทับดังกล่าวก็ไม่ใช่แจ้งย้ายออกมาจากสำนักทะเบียนที่อยู่ในเขตปฏิบัติการ
ข. ใบแจ้งการย้ายที่อยู่ตอนที่ ๑
ซึ่งแจ้งย้ายออกมาจากสำนักทะเบียนทีไม่ได้เป็นสำนักทะเบียนในเขตปฏิบัติการ
ให้จัดเก็บไว้ในแฟ้มแยกต่างหากไม่ให้ปนกับใบแจ้งการย้ายที่อยู่ตอนที่ ๑ ในข้อ ก.
ให้ดำเนินการจัดเก็บตามวิธีการในข้อ ก. โดยอนุโลม
และจะต้องนำส่งให้สำนักงานกลางทะเบียนราษฎรดำเนินการต่อไป
ค. ใบแจ้งการย้ายที่อยู่ตอนที่ ๑
ซึ่งออกให้เนื่องจากการแจ้งย้ายปลายทาง หรืออพยพไปต่างประเทศ หรือถูกเนรเทศ
ให้ดำเนินการจัดเก็บไว้ในแฟ้มแยกต่างหาก โดยไม่ใช้ปนกับใบแจ้งการย้ายที่อยู่ในข้อ
ก. และ ข. โดยให้ดำเนินการจัดเก็บตามวิธีการในข้อ ก. โดยอนุโลม
แต่ไม่ต้องจัดส่งให้สำนักงานกลางทะเบียนราษฎรดำเนินการแต่อย่างใด
ง. ใบแจ้งการย้ายที่อยู่ตอนที่ ๒
ซึ่งแจ้งย้ายปลายทางออกมาจากสำนักทะเบียนที่เป็นสำนักทะเบียนในเขตปฏิบัติการ
ให้จัดเก็บไว้ในแฟ้มแยกต่างหาก ไม่ให้ปนกับใบแจ้งการย้ายที่อยู่ในข้อ ก., ข. และ
ค. โดยให้ดำเนินการจัดเก็บด้วยวิธีการในข้อ ก. โดยอนุโลม
และจำต้องส่งให้สำนักงานกลางทะเบียนราษฎรดำเนินการต่อไป
จ. ใบแจ้งการย้ายที่อยู่ตอนที่ ๒
ซึ่งแจ้งย้ายปลายทางออกมาจากสำนักทะเบียนที่ไม่ได้เป็นสำนักทะเบียนในเขตปฏิบัติการ
ให้จัดเก็บไว้ในแฟ้มแยกต่างหากไม่ให้ปนกับใบแจ้งการย้ายที่อยู่ในข้อ ก. ข., ค. และ
ง. โดยให้ดำเนินการจัดเก็บด้วยวิธีการในข้อ ก. โดยอนุโลม
และจะต้องจัดส่งให้สำนักงานกลางทะเบียนราษฎรดำเนินการต่อไป
ฉ. ใบแจ้งการย้ายที่อยู่ตอนที่ ๒ ที่สำนักทะเบียนปลายทางตอบรับกลับมาหรือเป็นกรณีย้ายภายในเขตสำนักทะเบียน
หรือ ย้ายเข้าทะเบียนคนบ้านกลาง หรือย้ายไปต่างประเทศ หรืออพยพไปต่างประเทศ
หรือถูกเนรเทศ ให้จัดเก็บไว้ในแฟ้มแยกต่างหากไม่ให้ปนกับใบแจ้งการย้ายที่อยู่ในข้อ
ก., ข., ค., ง. และ จ. โดยให้ดำเนินการจัดเก็บด้วยวิธีการในข้อ ก. โดยอนุโลม
แต่ไม่ต้องจัดส่งให้สำนักงานกลางทะเบียนราษฎรดำเนินการแต่อย่างใด
ซ. ใบแจ้งการย้ายที่อยู่ตอนที่ ๓
ที่ไม่ใช่เป็นการออกเนื่องจากการย้ายภายในเขตสำนักทะเบียน
หรือย้ายเข้าทะเบียนคนบ้านกลาง ให้จัดเก็บไว้ในแฟ้มแยกต่างหากไม่ให้ปนกับใบแจ้งย้ายที่อยู่ในข้อ
ก., ข., ค., ง., จ. และ ฉ. โดยดำเนินการจัดเก็บด้วยวิธีในข้อ ก. โดยอนุโลม
แต่ไม่ต้องจัดส่งให้สำนักงานกลางทะเบียนราษฎรดำเนินการแต่อย่างใด
ฌ. ใบแจ้งการย้ายที่อยู่ตอนที่ ๑ ตอนที่ ๒ และ
ตอนที่ ๓ ที่นอกเหนือจากที่ระบุไว้ในข้อ ก.  ซ.
ให้จัดเก็บรวมกันไว้ในแฟ้มเดียวกันต่างหากเป็นกรณีพิเศษ

ข้อ ๒๑๒
การจัดเก็บใบแจ้งการย้ายที่อยู่ตามข้อ ๒๑๑ ให้ระบุส้นแฟ้มว่า จัดเก็บกรณี
ก. หรือ ข. หรือ ค. หรือ ง. หรือ จ. หรือ ฉ. หรือ ช. หรือ ซ. หรือ ฌ. แล้วแต่กรณี
ทั้งนี้ เพื่อสะดวกแก่การจดจำในการจัดแฟ้ม และในการนำออกมาจัดส่งให้แก่สำนักงานกลางทะเบียนราษฎรตามระยะเวลาที่กำหนดของแต่ละสำนักทะเบียน
ซึ่งจะทำให้รู้ได้ทันทีว่าแฟ้ม ก. เป็นแฟ้มที่จัดเก็บใบแจ้งการย้ายที่อยู่ ตอนที่
๑ กรณีที่ย้ายออกมาจากสำนักทะเบียนในเขตปฏิบัติการ หรือย้ายภายในเขตสำนักทะเบียน
หรือย้ายเข้าทะเบียนคนบ้านกลาง
และจะต้องจัดส่งให้แก่สำนักงานกลางทะเบียนราษฎรดำเนินการต่อไป เหล่านี้เป็นต้น

ข้อ ๒๑๓
การเก็บแบบรายงานการทะเบียนราษฎรตามแบบ ท.ร. ๙๗, ท.ร. ๙๙ ให้เก็บตอนที่ ๑
และตอนที่ ๒ ไว้ในเล่มเป็นเล่มๆ เมื่อถึงกำหนดเวลาจะต้องจัดส่งตอนที่ ๑
ไปให้สำนักงานกลางทะเบียนราษฎรดำเนินการต่อไป ก็ให้ฉีกเฉพาะตอนที่ ๑
ออกมาดำเนินการจัดส่ง ส่วนตอนที่ ๒ ให้คงติดไว้ในเล่มเหมือนเดิม

ตอนที่
๒
คำแนะนำและตัวอย่างการกรอกแบบพิมพ์
 

ข้อ ๒๑๔
ให้ใช้ปากกาลูกลื่นหมึกสีดำหรือสีน้ำเงิน
หรือพิมพ์ดีดกรอกรายการในแบบพิมพ์ที่เรียงซ้อนกันและมีกระดาษคาร์บอนสอด
ถ้าเป็นการกรอกรายการบนแบบพิมพ์แผ่นเดียวจะใช้ปากกาหมึกซึมธรรมดาก็ได้
แต่ต้องเป็นหมึกสีดำหรือสีน้ำเงิน
การหมายเหตุแก้รายการต่างๆ
ให้ใช้ปากกาหมึกซึมหรือปากกาลูกลื่น

ข้อ ๒๑๕
การกรอกข้อความลงในแบบพิมพ์ตามรายการต่างๆ ที่มีความในหัวข้อชัดเจนอยู่แล้วให้กรอกไปตามนั้น
เว้นแต่ที่มีความหมายเป็นอย่างอานได้ให้กรอกตามที่อธิบายไว้ในระเบียบนี้
บรรดารายการที่มี ÿ กำกับไว้ให้ทำเครื่องหมาย
Ö
ลงใน ÿ
ซึ่งตรงกับรายการที่ถูกต้อง
การลงชื่อนายทะเบียนหรือผู้ช่วยนายทะเบียนนั้น
ให้ลงเล็บชื่อนายทะเบียนหรือผู้ช่วยนายทะเบียนด้วยตัวบรรจงไว้ใต้ลายมือชื่อ

ข้อ ๒๑๖
วิธีการกรอก ให้ดำเนินการกรอกแบบพิมพ์แต่ละแบบ ดังนี้
(๑) แบบ ท.ร. ๑ ตอนหน้า เป็นใบรับแจ้งการเกิด
๑. เลขที่
............/....................ให้กรอกเลขที่ของหมู่บ้านซึ่งผู้ช่วยนายทะเบียนตำบลประจำหมู่บ้านออกให้ตามลำดับในสมุดรับ
 ส่ง ของหมู่บ้าน และให้ทับ / พ.ศ. ที่ออกเลข เช่น
๑/๒๕๒๗ ๒/๒๕๒๗ เป็นต้น กรณีขึ้น พ.ศ. ใหม่ก็ให้เริ่มเลขที่ ๑ ใหม่ เช่น ๑/๒๕๒๘,
๑/๒๕๒๙ เป็นต้น
๒. สถานที่รับแจ้ง ให้กรอกหมู่ที่
และตำบลที่รับแจ้ง เช่น หมู่ที่ ๔ ตำบลแสนตอ
๓. วันที่ เดือน พ.ศ.
ให้กรอกตามวันที่ได้รับแจ้งจริง เช่น วันที่ ๔ เดือนมกราคม พ.ศ. ๒๕๒๗
๔. ข้าพเจ้า หมายถึงผู้แจ้งการเกิด ให้กรอก 
ชื่อสกุล ของผู้แจ้งการเกิดหลังคำว่า ข้าพเจ้า
๕. เลขประจำตัวประชาชน
หมายถึงเลขประจำตัวประชาชนผู้แจ้งการเกิด ถ้าไม่ทราบให้เว้นว่างไว้
๖. อายุ ให้กรอกอายุของผู้แจ้งการเกิด
๗. อยู่บ้านเลขที่ หมู่ที่ ซอย ถนน ตำบล/แขวง
อำเภอ/เขต จังหวัด ให้กรอกที่อยู่ของผู้แจ้งการเกิดที่ปรากฏตามหลักฐานทะเบียนบ้าน
(ท.ร. ๑๔)
๘. ฐานะของผู้แจ้งเกิด
ถ้าเป็นเจ้าบ้านให้ทำเครื่องหมาย Ö ที่
ÿ
หน้าคำว่าเจ้าบ้าน ถ้ามิใช่เจ้าบ้านก็ให้ทำเครื่องหมาย Ö
ที่ ÿ
หน้าคำว่า ได้รับมอบหมายจากเจ้าบ้านคือและให้ใส่ชื่อเจ้าบ้านด้วย
๙. ความเกี่ยวพันกับเด็ก ให้ทำเครื่องหมาย Ö
ที่ ÿ
หน้าข้อความที่ต้องการ
๑๐. หลังข้อความที่ว่า ขอแจ้งการเกิดต่อทะเบียน
ให้กรอกชื่อสำนักทะเบียนตำบล
๑๑. รายการในช่องที่ ๑ เด็กที่เกิดนั้น
ให้กรอกชื่อตัว  ชื่อสกุลเด็กที่เกิด พร้อมระบุเพศ สัญชาติ
เกิดเมื่อวันที่ เดือน พ.ศ. และเวลาเกิด เดือนและ พ.ศ. นั้นให้เขียนตัวเต็ม
เช่นมกราคม ๒๕๒๗ เป็นต้น ช่องตรงกับวัน ขึ้น แรม เดือน และปีนั้น
ให้เขียนปีทางจันทรคติ เช่น วันพุธ ขึ้น ๒ ค่ำ เดือนยี่ ปีชวด เป็นต้น
ช่องสถานที่เกิดให้ระบุว่าเกิดในบ้าน หรือนอกบ้าน
กรณีที่เกิดที่สถานพยาบาลหรือสถานีอนามัย
ก็ให้ระบุด้วยและช่องถัดไปก็ให้กรอกบ้านเลขที่ของสถานที่เกิด
เด็กที่เกิดเป็นบุตรคนที่เท่าไรของบิดามารดาก็ให้ระบุในช่อง บุตรจำนวนคนที่
บรรทัดต่อไประบุว่า ผู้ทำคลอดคือใคร เช่น หมอตำแย ผดุงครรภ์ ก็ให้ทำเครื่องหมาย Ö
ที่ ÿ
หน้าข้อความที่เป็นจริงและช่องสุดท้ายให้กรอกน้ำหนักแรกเกิดของเด็กคิดเป็นกรัม
ถ้าไม่ทราบให้เว้นไว้
๑๒. รายการมารดา ตามช่อง ๒ นั้น ให้กรอกชื่อตัว 
ชื่อสกุลก่อนสมรสของมารดาพร้อมเลขประจำตัวประชาชน (ถ้าทราบ) นอกจากนั้นก็ให้ระบุอายุ
สัญชาติ จังหวัด และประเทศที่มารดาเกิด
ช่องต่อมาให้กรอกที่อยู่ของมารดานั้นให้ทำเครื่องหมาย Ö
ที่ ÿ
หน้าข้อความที่มีหลักฐานมาแสดงพร้อมทั้งระบุเลขที่ของหลักฐานต่างๆ ด้วย
๑๓. รายการของบิดา ตามช่อง ๓ นั้น ให้ดำเนินการเช่นเดียวกันกับรายการของมารดา
ตามช่อง ๒ แต่ระบุข้อมูลของบิดา
๑๔. หลักฐานการแจ้งการเกิดตามช่อง ๔ นั้น
ให้ทำเครื่องหมาย Ö ที่ ÿ
หน้าข้อความที่มีหลักฐานมาแสดงต่อนายทะเบียนผู้รับแจ้งพร้อมทั้งระบุรายละเอียดของหลักฐานด้วย
เช่น บัตรประจำตัวประชาชนของผู้แจ้งเลขที่ ๓ อต. ๕ 
๐๑๔๖๘๓ หรือ สำเนาทะเบียนบ้านฉบับเจ้าบ้าน เลขที่ ๒๕๘/๓ ตำบลแสนตอ อำเภอน้ำปาด
จังหวัดอุตรดิตถ์ เป็นต้น ถ้าหลักฐานใดไม่มีรายละเอียดก็ไม่ต้องกรอกรายละเอียด
๑๕. รายการ
(ลงชื่อ).......................ผู้แจ้ง ให้ผู้แจ้งการเกิดลงลายมือชื่อพร้อมเขียนชื่อด้วยตัวบรรจงในวงเล็บใต้ลายมือชื่อด้วย
๑๖. รายการ
(ลงชื่อ)..........................นายทะเบียนผู้รับแจ้ง
ให้ผู้ช่วยนายทะเบียนตำบลประจำหมู่บ้านเป็นผู้ลงลายมือชื่อ
พร้อมเขียนชื่อด้วยตัวบรรจงในวงเล็บใต้ลายมือชื่อด้วย ส่วนตำแหน่งนั้นให้กรอกคำว่า
ตำแหน่งผู้ช่วยนายทะเบียนตำบลประจำหมู่บ้าน
๑๗. ช่องได้รับหลักฐานการรับแจ้งการเกิดแล้ว
ให้ผู้แจ้งการเกิดเป็นผู้ลงลายมือชื่อ
๑๘. ช่องหลักฐานการรับแจ้งการเกิดในท่อนล่างสำนักทะเบียน
ให้กรอกชื่อสำนักทะเบียนตำบลและจังหวัด หลังคำว่า ได้รับแจ้งการเกิดของ
ให้กรอกชื่อ  ชื่อสกุลของเด็กทีเกิด และหลังคำว่า จาก
ให้กรอกชื่อ  ชื่อสกุลของผู้แจ้งการเกิด
ส่วนเลขที่........../.............ลงวันที่.............นั้น
ให้กรอกเลขที่และวันที่ เดือน พ.ศ.
ตามตอนบนของใบแจ้งการเกิดพร้อมทั้งลงชื่อผู้ช่วยนายทะเบียนตำบลประจำหมู่บ้านในฐานะนายทะเบียนผู้รับแจ้งและเขียนชื่อด้วยตัวบรรจงในวงเล็บใต้ลายมือชื่อ
ส่วนตำแหน่งนั้นให้ระบุตำแหน่งผู้ช่วยนายทะเบียนตำบลประจำหมู่บ้าน
๑๙. ด้านหลังของใบรับแจ้งการเกิดช่องแรก
เป็นช่องที่ผู้ช่วยนายทะเบียนอำเภอ (ซึ่งแต่งตั้งจากเจ้าหน้าที่ปกครอง)
เป็นผู้กรอกเสนอความเห็นต่อนายทะเบียนตำบล
๒๐. ช่องคำสั่งนายทะเบียน หมายถึง
คำสั่งของนายทะเบียนตำบล
๒๑. ช่องบันทึกการปฏิบัติงาน
ถ้าได้ออกสูติบัตรแล้ว ให้ทำเครื่องหมาย Ö ที่
ÿ
หน้าข้อความว่า ได้ออกสูติบัตรแล้ว
และให้นำเลขประจำตัวประชาชนตามที่ได้ระบุไว้ที่มุมบนด้านขวาของสูติบัตรมากรอกหลังข้อความว่า
เลขประจำตัวประชาชน..........และลงชื่อนายทะเบียนตำบลหรือผู้ช่วยนายทะเบียนตำบลซึ่งเป็นผู้ลงลายมือชื่อในสูติบัตรในช่องลงชื่อผู้ปฏิบัติ
กรณีได้เพิ่มชื่อลงในทะเบียนบ้านแล้ว ให้ทำเครื่องหมาย Ö
ที่ ÿ
หน้าข้อความ ได้เพิ่มชื่อในทะเบียนบ้านเลขที่
พร้อมทั้งกรอกเลขที่บ้านลงหลังคำว่าเลขที่บ้านด้วย ส่วนช่องลงชื่อปฏิบัตินั้น
ให้นายทะเบียนอำเภอหรือผู้ช่วยนายทะเบียนอำเภอซึ่งเป็นผู้ลงลายมือชื่อในทะเบียนบ้านเป็นผู้ลงลายมือชื่อ
๒๒. ช่องต่อไปเป็นช่องแสดงหลักฐานว่า
เมื่อนายทะเบียนผู้รับแจ้ง (นายทะเบียนตำบล, นายทะเบียนอำเภอ)
ได้ดำเนินการรับแจ้งการเกิดพร้อมออกสูติบัตรและเพิ่มชื่อเข้าในทะเบียนและสำเนาทะเบียนบ้าน
(ฉบับเจ้าบ้าน) แล้ว และได้มอบหลักฐานคืนให้
แก่ผู้ช่วยนายทะเบียนตำบลประจำหมู่บ้าน
เมื่อผู้ช่วยนายทะเบียนตำบลประจำหมู่บ้านได้รับหลักฐานใดแล้วให้ทำเครื่องหมาย Ö
ที่ ÿ
หน้าข้อความที่เป็นจริง พร้อมทั้งกรอกรายละเอียดหลังข้อความนั้นด้วย เช่น
ข้าพเจ้าได้รับ ÿ สูติบัตรของ เด็กชายทูน บุญสา
หรือข้าพเจ้าได้รับ ÿ สำเนาทะเบียนบ้านเลขที่ ๒๕๘/๓ หมู่ที่ ๔
ตำบลแสนตอ อำเภอน้ำปาด จังหวัดอุตรดิตถ์ เป็นต้น เมื่อได้รับหลักฐานครบถ้วนแล้วให้ผู้รับลงลายมือชื่อพร้อมทั้งเขียนชื่อด้วยตัวบรรจงในวงเล็บใต้ลายมือชื่อ
และลงวันที่ เดือน พ.ศ.
ในวันที่ได้รับหลักฐาน
กรณีผู้รับมิใช่ผู้ช่วยนายทะเบียนตำบลประจำหมู่บ้านก็ให้ลงลายมือชื่อตามความจริงว่าเป็นผู้ใด
๒๓. ข้อความด้านล่าง หน้าหลังของใบรับแจ้งการเกิด
ใช้กรณีผู้แจ้งการเกิดได้รับหลักฐานต่างๆ จากผู้ช่วยนายทะเบียนตำบลประจำหมู่บ้าน
การกรอกให้กรอกเช่นเดียวกับ ข้อ ๒๒ และเมื่อได้รับหลักฐานครบถ้วนแล้ว
ให้ผู้แจ้งการเกิดลงลายมือชื่อพร้อมทั้งเขียนชื่อด้วยตัวบรรจงในวงเล็บใต้ลายมือชื่อ
และลงวันที่ เดือน พ.ศ. ในวันที่ได้รับหลักฐานผู้ช่วยนายทะเบียนตำบลประจำหมู่บ้าน
(๒) แบบ ท.ร. ๑, ๒, ๓
เป็นสูติบัตรที่ออกให้เป็นหลักฐานการเกิด
๑. การกรอกแบบพิมพ์ให้ใช้ปากกาหมึกสีดำ
หรือสีน้ำเงิน ให้เขียนโดยใช้กระดาษคาร์บอนรองทำเป็นสำเนา
๒. รายการสำนักทะเบียน ให้กรอกชื่อสำนักทะเบียนตำบล
หรือสำนักทะเบียนท้องถิ่น เช่น สำนักทะเบียนตำบลทรายมูล
๓. ๑.๑ ให้กรอกชื่อตัว ชื่อสกุล ของบุคคลที่เกิด
เช่น เด็กชายพินิจ รักไทย
๔. ๑.๒ ให้วงกลมล้อมรอบสี่เหลี่ยม
ตามเพศของบุคคลที่เกิด
๕. ๑.๓ ในแบบ ท.ร. ๑, ๒ ให้กรอกคำว่าไทย และ ท.ร.
๓ ให้กรอกคำว่า ไม่ได้สัญชาติไทย
ส่วนช่องสี่เหลี่ยมสองช่องนั้นให้เว้นว่างไว้
๖. ๑.๔ ให้กรอกวัน เดือน ปี เวลาเกิด
วันเกิดตามปฏิทินสากล และข้างขึ้น ข้างแรม เดือน ปีนั้น ให้กรอกตามปีทางจันทรคติ
เช่น เกิดเมื่อวันที่ ๑ เดือนมกราคม พ.ศ. ๒๕๒๗ เวลา ๐๙.๑๕ น. ตรงกับวันอาทิตย์
ขึ้น ๑๓ ค่ำ เดือนอ้าย ปีกุน เป็นต้น
ส่วนช่องสี่เหลี่ยมเจ็ดช่องนั้นให้เว้นว่างไว้
๗. ๑.๕ ให้เขียนตามสถานที่เกิดจริง เช่น
เกิดในบ้าน หรือเกิดนอกบ้าน ถ้าเกิดที่สถานพยาบาลให้ระบุชื่อสถานพยาบาลนั้น
และถ้าสถานพยาบาลนั้นมีเลขที่ หมู่ที่ ตรอก ซอย ตำบล อำเภอ จังหวัด ก็ให้กรอกด้วย
แต่ถ้าเกิดที่บ้าน ก็ให้ระบุเลขที่บ้านนั้น เช่น บ้านเลขที่ ๑ หมู่ที่ ๑
ตำบลทรายมูล อำเภอทรายมูล จังหวัดยโสธร ส่วนช่องสี่เหลี่ยมสองช่องนั้น
ให้เว้นว่างไว้
๘. ๑.๖ ให้กรอกว่าเป็นบุตรคนที่เท่าไรของบิดามารดา
๙. ๑.๗ ให้ทำเครื่องหมาย Ö
ที่วงกลมหน้าข้อความที่ต้องการ เช่น กรณีคลอดเอง ก็ทำเครื่องหมาย Ö
ที่วงกลมหน้าข้อความ คลอดเอง
หรือหมอตำแยเป็นผู้ทำคลอดก็ทำเครื่องหมาย Ö
ที่วงกลมหน้าข้อความว่า หมอตำแย
เป็นต้น
๑๐. ๑.๘ ให้กรอกน้ำหนักแรกเกิดของทารก
น้ำหนักคิดเป็นกรัม ถ้าไม่ทราบให้เว้นว่างไว้
๑๑. ๑.๙ ให้เพิ่มชื่อเข้าในทะเบียนบ้านที่เด็กเกิด
ถ้าคลอดที่โรงพยาบาลให้เพิ่มเชื่อเข้าในทะเบียนบ้านของบิดามารดากรณีที่โรงพยาบาลตั้งอยู่ในเขตสำนักทะเบียนที่บิดามารดามีทะเบียนบ้านถ้าโรงพยาบาลไม่ได้ตั้งอยู่ในเขตสำนักทะเบียนที่บิดามารดาของเด็กที่เกิดมีทะเบียนบ้านอยู่
ให้เพิ่มชื่อเข้าในทะเบียนคนบ้านกลางของสำนักทะเบียนที่โรงพยาบาลตั้งอยู่
๑๒. ๑.๑๐ ให้กรอกตัวเลขรหัสประจำบ้าน
ลงในช่องสี่เหลี่ยม ๑๑ ช่อง เป็นเลขรหัส ของบ้านตามข้อ ๑.๙
ถ้าไม่ทราบให้เว้นว่างไว้
๑๓. ๒.๑ ให้กรอกชื่อมารดา
และชื่อสกุลดั้งเดิมก่อนสมรสของมารดา
๑๔. ๒.๒ ให้กรอกเลขประจำตัวประชาชนของมารดา
ลงในช่องสี่เหลี่ยมทั้ง ๑๓ ช่อง (ถ้าทราบ)
๑๕. ๒.๓ ให้กรอกอายุของมารดา
๑๖. ๒.๔ ให้ทำเครื่องหมาย Ö
ที่วงกลมหน้าข้อความที่ต้องการ เช่น มารดามีสัญชาติไทย ให้ทำเครื่องหมาย Ö
ที่วงกลมหน้า คำว่า ไทย และถ้ามารดามีสัญชาติอื่น
ให้ทำเครื่องหมาย Ö ที่วงกลมหน้าคำว่าง อื่นๆ
(ระบุ)
และระบุด้วยว่าสัญชาติอะไรส่วนช่องสี่เหลี่ยมสองช่องให้เว้นว่างไว้
๑๗. ๒.๕ ให้กรอกชื่อจังหวัด
และประเทศที่เกิดของมารดา เช่น จังหวัดอุบลราชธานี ประเทศไทย เป็นต้น
๑๘. ๒.๖ ให้กรอกที่อยู่
ซึ่งมารดามีชื่ออยู่ในทะเบียนบ้าน เช่น บ้านเลขที่ ๑ หมู่ที่ ๑ ตำบลทรายมูล
อำเภอทรายมูล จังหวัดยโสธร ประเทศไทย
๑๙. ๓.๑ ให้กรอกชื่อตัว และชื่อสกุลของบิดา
๒๐. ๓.๒ ให้กรอกเลขประจำตัวประชาชนของบิดา
ลงในช่องสี่เหลี่ยมทั้ง ๑๓ ช่อง (ถ้าทราย)
๒๑. ๓.๓ ให้กรอกอายุบิดา
๒๒. ๓.๔ และ ๓.๕ ให้ดำเนินการเช่นเดียวกับข้อ ๒.๔
และ ๒.๕ แต่ระบุข้อมูลของบิดา
๒๓. ๓.๖ ถ้าบิดาและมารดามีที่อยู่แห่งเดียวกัน
ให้ทำเครื่องหมาย Ö ที่วงกลมหน้าคำว่า แห่งเดียวกับมารดา
ถ้าบิดามารดามีที่อยู่คนละแห่ง ให้ทำเครื่องหมาย Ö
ที่วงกลมหน้าคำว่า คนละแห่ง
และระบุที่อยู่ของบิดาในช่องถัดไป
๒๔. ๔.๑ ให้กรอกชื่อและชื่อสกุลของผู้แจ้งการเกิด
เช่น นายสยาม รักไทย
๒๕. ๔.๒
ให้กรอกเลขประจำตัวประชาชนของผู้แจ้งการเกิด (ถ้าทราบ)
๒๖. ๔.๓ ให้กรอกอายุของผู้แจ้งการเกิด
๒๗. ๔.๔ ให้กรอกรายการที่อยู่ของผู้แจ้งการเกิด
เช่น บ้านเลขที่ ๑ หมู่ที่ ๑ ตำบลทรายมูล อำเภอทรายมูล จังหวัดยโสธร
๒๘. ๔.๕ ให้ระบุความเกี่ยวพันระหว่างผู้แจ้งการเกิดกับเด็กที่เกิดว่าเกี่ยวพันเป็นอะไรกัน
เช่น ถ้าผู้แจ้งการเกิดเป็นบิดา ก็ให้ทำเครื่องหมาย Ö
ที่วงกลมหน้าคำว่า บิดา
และถ้าผู้แจ้งการเกิดมิใช่เป็นเจ้าบ้าน บิดา ผู้ทำคลอด ญาติ เจ้าพนักงาน หรือมารดา
ให้ทำเครื่องหมาย Ö ที่วงกลมหน้าคำว่า ผู้อื่น
(ระบุ) พร้อมทั้งระบุด้วยว่าเป็นผู้ใด
๒๙. ๔.๖ ให้ระบุว่ามีหนังสือรับรองการเกิดหรือไม่
ถ้ามีให้ทำเครื่องหมาย Ö ที่วงกลมหน้าคำว่า มี
และถ้าไม่มี ให้ทำเครื่องหมาย
ที่วงกลมหน้าคำว่า ไม่มี
๓๐. ๔.๗ ให้ระบุว่ามีใบรับแจ้งการเกิดหรือไม่
กรณีแจ้งการเกิดต่อผู้ช่วยนายทะเบียนตำบลประจำหมู่บ้านจะต้องมีใบรับแจ้งการเกิดให้ทำเครื่องหมาย
Ö
ที่วงกลมหน้าคำว่า มี
และกรณีแจ้งการเกิดต่อนายทะเบียนตำบล นายทะเบียนท้องถิ่น
ไม่ต้องมีใบรับแจ้งการเกิด ให้ทำเครื่องหมาย Ö ที่วงกลมหน้าคำว่า
ไม่มี
๓๑. ๔.๘ ให้ลงชื่อผู้แจ้งการเกิด
กรณีแจ้งการเกิดต่อผู้ช่วยนายทะเบียนตำบลหมู่บ้าน ให้นายทะเบียนตำบลเขียนชื่อตัว 
ชื่อสกุล ของผู้แจ้งการเกิดที่ปรากฏตามใบแจ้งการเกิด ท.ร. ๑ ตอนหน้า
๓๒. ช่องลงชื่อนายทะเบียนผู้รับแจ้งการเกิดให้ลงชื่อนายทะเบียนตำบลหรือผู้ช่วยนายทะเบียนตำบล
หรือนายทะเบียนท้องถิ่น หรือผู้ช่วยนายทะเบียนท้องถิ่น เป็นต้น
๓๓. รายการวันที่ เดือน พ.ศ.
ที่รับแจ้งในตอนท้ายของสูติบัตร ให้ลงวันที่ เดือน พ.ศ.
ในวันที่ผู้แจ้งการเกิดแจ้งต่อนายทะเบียนท้องถิ่นหรือนายทะเบียนตำบล กรณีแจ้งการเกิดต่อผู้ช่วยนายทะเบียนตำบลประจำหมู่บ้าน
ให้ลงวันที่ เดือน พ.ศ.
ที่ผู้แจ้งการเกิดได้แจ้งต่อผู้ช่วยนายทะเบียนตำบลประจำหมู่บ้าน
ส่วนช่องสี่เหลี่ยมหกช่องตอนท้ายให้เว้นว่างไว้
๓๔.
ช่องสี่เหลี่ยมมุมบนด้านซ้ายสูติบัตรตอนที่ ๒ และ ๓ ให้เว้นว่างไว้
(๓)
แบบ ท.ร. ๔ ตอนหน้า เป็นใบรับแจ้งการตาย
๑. เลขที่ ......./.........
ดำเนินการเช่นเดียวกับการกรอกรายการในใบรับแจ้งการเกิด (ท.ร. ๑ ตอนหน้า)
๒. สถานที่รับแจ้ง .........
ดำเนินการเช่นเดียวกันกับการกรอกรายการในใบรับแจ้งการเกิด (ท.ร. ๑ ตอนหน้า)
๓. ข้าพเจ้า ........ ดำเนินการเช่นเดียวกันกับการกรอกรายการในใบรับแจ้งการเกิด
(ท.ร. ๑ ตอนหน้า)
๔. ช่องที่ ๑ ผู้ตาย
ให้ลงรายละเอียดของผู้ตายเท่าที่สามารถทราบได้ตามความเป็นจริง เช่น ชื่อตัว
ชื่อสกุล เลขประจำตัวประชาชน เพศ สัญชาติ อายุ
๕. ในช่องสถานภาพการสมรส
และผู้รักษาก่อนตาย ให้ทำเครื่องหมาย Ö
ในช่อง ÿ
หน้าข้อความที่ต้องการ
๖. อยู่บ้านเลขที่ ..........
ให้ลงรายละเอียดของบ้านที่ผู้ตายมีชื่ออยู่ในทะเบียนบ้านนั้น
๗. ตามเมื่อวันที่ และเวลา
ให้ลงเวลาตามความเป็นจริง หรือใกล้เคียง
๘. สาเหตุการตาย
ให้ระบุถึงสาเหตุที่ทำให้ผู้ตาย ตาย
๙. อาชีพ ........ ให้ใส่ตามความเป็นจริง
สถานที่ตาย ........ ให้กรอกชื่อสถานที่ที่ผู้ตายได้ตายหรือพบศพ
๑๐.
พักอยู่สถานที่ตายนานเท่าใด ให้ระบุปี เดือน วัน เท่าที่ทราบ
๑๑. ช่อง ๒ รายการบิดามารดาของผู้ตาย
ให้ลงชื่อตัว ชื่อสกุล และเลขประจำตัวประชาชนของบิดามารดาผู้ตาย (หากทราบ)
๑๒. ช่อง ๓ หลักฐานการแจ้งการตาย
ให้ทำเครื่องหมาย Ö ในช่อง ÿ
หน้าข้อความที่ต้องการ แล้วลงรายละเอียดของหลักฐานหลังเอกสารหลักฐานเหล่านั้น
๑๓. ช่อง ๔ ศพ จัดการศพโดย ÿ
เก็บ ÿ
ฝัง ÿ
เผา ÿ
อื่นๆ ให้ผู้ช่วยนายทะเบียนตำบลประจำหมู่บ้านมีอำนาจในการสั่งการเกี่ยวกับการจัดการศพได้ทันที
เพื่อให้เกิดความสะดวกในการจัดการศพ โดยทำเครื่องหมาย Ö
ตรง ÿ
หน้าข้อความที่ต้องการสั่ง โดยให้ระบุสถานที่ที่ดำเนินการเกี่ยวกับศพนั้นด้วย
๑๔.
เมื่อกรอกรายละเอียดข้อความต่างๆ ครบถ้วนแล้ว
ให้ผู้แจ้งลงลายมือชื่อผู้แจ้งในช่องล่างทางด้านซ้ายมือ
และนายทะเบียนผู้รับแจ้งคือ
ผู้ช่วยนายทะเบียนตำบลประจำหมู่บ้านลงลายมือชื่อในฐานะนายทะเบียนผู้รับแจ้งที่ด้านขวาถัดมา
๑๕.
ในส่วนตอนล่างใต้เส้นไข่ปลา
เป็นหลักฐานการรับแจ้งการตายให้ผู้ช่วยนายทะเบียนประจำหมู่บ้านกรอกรายละเอียดต่างๆ
ให้ตรงกับข้อความในส่วนบน แล้วฉีกท่อนล่างนี้มอบให้แก่ผู้แจ้งเพื่อเป็นหลักฐานในการรับแจ้ง
โดยให้ผู้แจ้งลงลายมือชื่อว่าได้รับหลักฐานส่วนนี้ไปแล้ว
ในช่องข้อความที่ว่าได้รับหลักฐานรับแจ้งการตายแล้วลงชื่อ ......... ผู้แจ้ง
๑๖.
ในส่วนของการเสนอนายทะเบียน ....... เป็นการเสนอนายทะเบียนตำบล ซึ่งผู้เสนอได้แก่ผู้ช่วยนายทะเบียนตำบล
(แต่งตั้งจากเจ้าหน้าที่ปกครอง) ซึ่งจะเสนอไปตามเอกสารหลักฐานต่างๆ
ที่ได้ยื่นมาเป็นหลักฐาน และตามข้อเท็จจริงที่ปรากฏ
พร้อมทั้งความเห็นในการดำเนินการว่า ควรจะดำเนินการอย่างไร
๑๗.
คำสั่งนายทะเบียน ให้นายทะเบียนตำบล หรือผู้ช่วยนายทะเบียนตำบล
(แต่งตั้งจากเจ้าหน้าที่ปกครอง) เป็นผู้มีอำนาจในการสั่งการตามที่พิจารณาได้
๑๘. บันทึกการปฏิบัติงาน เช่นเดียวกับข้อ ๑๕
ของการแจ้งการเกิด
๑๙. ข้าพเจ้าได้รับ ÿ
มรณบัตร เลขที่

ÿ
สำเนาทะเบียนบ้าน
เลขที่...........
หมายถึงเมื่อได้ดำเนินการเสร็จสิ้นแล้ว
นายทะเบียนตำบลจะมอบหลักฐานที่ออกให้แก่ผู้ช่วยนายทะเบียนตำบลประจำหมู่บ้านรับไปดำเนินการมอบให้แก่ผู้แจ้งต่อไป
โดยให้ลงลายมือชื่อว่าได้รับไปแล้วพร้อมลงวันที่ได้รับ
๒๐.
เมื่อผู้ช่วยนายทะเบียนตำบลประจำหมู่บ้านนำเอกสารต่างๆ ที่นายทะเบียนตำบลออกให้และหลักฐานต่างๆ
ที่ได้ยื่นไปคืนแก่ผู้แจ้งให้ผู้แจ้งลงชื่อว่าได้รับเอกสารแล้วส่วนล่างนี้
ให้ผู้ช่วยนายทะเบียนตำบลประจำหมู่บ้านเป็นผู้เก็บรักษาไว้
(๔) แบบ ท.ร. ๔,๕
เป็นมรณบัตรที่ออกให้เป็นหลักฐานการตายหลักฐานการตาย
ก. ให้เขียนชื่อสำนักทะเบียนตำบล/ท้องถิ่น
ที่ออกพิมพ์มรณบัตร (ท.ร.๔)
ข. เลขที่ ..../.....ให้นายทะเบียนตำบล/ท้องถิ่น
เขียนลำดับที่รับแจ้งการตาย และให้ทับเลข พ.ศ. ไว้ด้วยทุกครั้ง
การเขียนลำดับที่เมื่อขึ้นปีใหม่ คือวันที่ ๑ มกราคม ของทุกปี
ให้ขึ้นต้นเลขลำดับหนึ่งใหม่ของต้นปีจนถึงวันสิ้นปี คือ วันที่ ๓๑ ธันวาคม
ของปีนั้น เช่น ๑/๒๕๒๗
๑. ผู้ตาย
๑.๑ ให้กรอกชื่อตัว ชื่อสกุลของผู้ตาย
๑.๒ ให้กรอกเลขประจำตัวประชาชนของผู้ตาย
(ถ้าทราบ)
๑.๓ ให้ทำเครื่องหมาย Ö
ลงในช่อง O
ตามเพศของผู้ตาย 
๑.๔ ให้กรอกอายุของผู้ตาย
๑.๕ ในกรณีผู้ตายมีสัญชาติไทย ให้ทำเครื่องหมาย Ö
ลงในช่อง O
หน้าคำว่าไทย และในกรณีที่ผู้ตายมีสัญชาติอื่นให้ทำเครื่องหมาย Ö
ลงในช่อง —
หน้าคำว่าอื่นๆ ระบุ....พร้อมทั้งระบุสัญชาตินั้นไปด้วย
๑.๖ ให้ระบุอาชีพของผู้ตาย เช่น รับราชการ
รับจ้าง ทำนา ทำสวน เป็นต้น ในกรณีผู้ตายไม่มีอาชีพให้ทำเครื่องหมาย - ลงในช่องดังกล่าว
๑.๗ ให้ทำเครื่องหมาย Ö
ลงในช่อง O
ที่มีข้อความตรงกับความเป็นจริงของผู้ตาย กรณีไม่ทราบสถานภาพการสมรสให้เว้นว่างไว้
๑.๘ ให้เขียนเลขที่บ้าน หมู่ที่ ซอย ถนน ตำบล
อำเภอที่ผู้ตายมีชื่ออยู่ในทะเบียน ในกรณีตายนอกบ้านถ้าผู้แจ้งไม่ทราบที่อยู่ของผู้ตาย
ให้เว้นว่างไว้
๒. รายการตาย
๒.๑ ให้ระบุวันที่ เดือน พ.ศ. และเวลาที่ตายของผู้ตาย
สำหรับช่อง ÿ
หกช่องให้เว้นว่างไว้
๒.๒ ผู้รักษาก่อนตาย ถ้าไม่มีให้ทำเครื่องหมาย ÿ
ลงในช่อง O
หน้าคำว่าไม่มี หรือหากมีให้ทำเครื่องหมาย ลงในช่อง O
หน้าคำว่า มี พร้อมทั้งระบุด้วยว่าเป็นใคร โดยทำเครื่องหมาย Ö
ลงในช่อง O
แล้วแต่กรณี สำหรับช่องอื่นๆ ให้ระบุผู้รักษาก่อนตายด้วย เช่น Ö
อื่นๆ นายแพทย์
๒.๓ ในกรณีผู้รักษาก่อนตาย
ออกหนังสือรับรองการตาย ให้ทำเครื่องหมาย Ö
ลงในช่อง O
หน้าคำว่า มี และในกรณีที่ผู้รักษาก่อนตายไม่มี ทำเครื่องหมาย Ö
ลงในช่อง O
หน้าคำว่า ไม่มี
๒.๔ ถ้าผู้ตายผู้รักษาพยาบาลโดยวิชาชีพให้กรอกรายการสาเหตุที่ตายตามที่ปรากฏในหนังสือรับรองการตาย
หากผู้ตายไม่มีผู้รักษาพยาบาลโดยอาชีพ ให้ระบุสาเหตุการตาย คือ
โรคหรืออาการเริ่มต้นของโรคที่มีผลให้เกิดการตายโดยตรงหรือบรรดาพฤติการณ์ของบอุบัติเหตุ
หรือเหตุร้ายแรง ซึ่งก่อให้เกิดอาการสาหัสถึงการตาย เช่น ถูกฟันตาย จมน้ำตาย
ยิงตัวตาย ผูกคอตาย กระโดดน้ำตาย ฯลฯ ห้ามมิให้ใช้คำกว้างๆ เช่น โรคไข้ ถูกฆ่าตาย
อุบัติเหตุ เป็นต้น กรณีไม่ทราบสาเหตุการตาย ให้เว้นว่างไว้ สำหรับช่อง ÿ
สามช่องข้างล่างให้เว้นว่างไว้
๓. สถานที่ตาย
๓.๑ ให้ระบุสถานที่ตายของผู้ตายให้ชัดแจ้ง เช่น
โรงพยาบาล โรงเรียน สถานีอนามัย วัด หรือสถานที่พบศพ ในกรณีตายในบ้าน
ให้ลงบ้านเลขที่ หมู่ที่ ซอย ถนน ตำบล อำเภอ จังหวัด ที่ผู้ตาย ตาย สำหรับช่อง ÿ
หกช่องให้เว้นว่างไว้
๓.๒
ให้ระบุระยะเวลาที่ผู้ตายอาศัยอยู่ในสถานที่นั้น
๔. บิดามารดาของผู้ตาย
๔.๑ - ๔.๒ ให้กรอกชื่อ ชื่อสกุล
และเลขประจำตัวประชาชน ของบิดาผู้ตาย(ถ้าทราบ)
๔.๓ - ๔.๔ ให้กรอกชื่อ ชื่อสกุล
และเลขประจำตัวประชาชน ของมารดาผู้ตาย (ถ้าทราบ)
๕. ผู้แจ้งตาย
๕.๑ - ๕.๒ ให้กรอกชื่อตัว ชื่อสกุล
และเลขประจำตัวประชาชนของผู้แจ้งการตาย
๕.๓ ให้ทำเครื่องหมาย Ö
ลงในช่อง O
ตามความเกี่ยวพันแต่ละกรณี สำหรับข้อ O
ผู้อื่นให้ระบุด้วยว่าเป็นใคร เช่น ผู้พบศพ เป็นต้น
๕.๔ ให้ลงบ้านเลขที่ หมู่ที่ ซอย ถนน ตำบล อำเภอ
จังหวัด ซึ่งเป็นที่อยู่ตามทะเบียนบ้านของผู้แจ้งการตาย
๖. ศพ
๖.๑ ศพ ให้สอบถามผู้แจ้งว่าจะจัดการศพโดยวิธีใด
แล้วให้ทำเครื่องหมาย O ลงในช่อง ตามแต่กรณีใน
๖.๒ ให้กรอกสถานที่ ตำบล อำเภอ จังหวัด
ที่จัดการศพ
๗. ให้ลงวันที่ เดือน พ.ศ.
ที่ได้รับการแจ้งการตาย
๘. ในกรณีที่มีใบรับแจ้งการตาย (ท.ร.๔ ตอนหน้า)
ให้ทำเครื่องหมาย Ö ลงในช่อง O
หน้าคำ ว่ามี ถ้าหากไม่มี ให้ทำเครื่องหมาย Ö
ลงในช่อง O
หน้าคำว่าไม่มี
๙. ให้นายทะเบียนตำบล/ท้องถิ่น
ลงลายมือชื่อพร้อมทั้งเขียนชื่อตัว ชื่อสกุล ด้วยตัวบรรจงในวงเล็บใต้ลายมือชื่อ
และระบุด้วยว่าเป็นนายทะเบียนตำบล/ท้องถิ่นใด
ในกรณีที่ผู้ช่วยนายทะเบียนตำบล/ท้องถิ่นทำการแทนนายทะเบียนตำบล/ท้องถิ่น
ให้ระบุคำว่า ผู้ช่วย
หน้าคำว่านายทะเบียนตำบล/ท้องถิ่นไว้ด้วย
๑๐. กรณีแจ้งต่อนายทะเบียนตำบล
ให้ผู้แจ้งการตายลงลายมือด้วยตนเอง พร้อมทั้งเขียนชื่อตัว ชื่อสกุล
ด้วยตัวบรรจงในวงเล็บใต้ลายมือชื่อ
ในกรณีแจ้งต่อผู้ช่วยนายทะเบียนตำบลประจำหมู่บ้านนายทะเบียนตำบลเขียนชื่อตัว
ชื่อสกุล ของผู้แจ้งตามหลักฐานใบรับแจ้งการตาย ท.ร.๔ ประจำตอนหน้า
๑๑.
หากมีการเปลี่ยนแปลงการจัดการศพจากที่ระบุไว้ในข้อ ๖.๑
ให้ระบุการเปลี่ยนแปลงนั้นไว้ด้วยให้ชัดเจน เช่น จากเก็บเป็นเผา เป็นต้น
และให้เขียนเลขที่คำร้องที่ขอเปลี่ยนแปลงการจัดการศพไว้ด้วย
๑๒. ให้นายทะเบียนตำบล/ท้องถิ่น
ผู้รับแจ้งการเปลี่ยนแปลงลงลายมือชื่อ พร้อมทั้งเขียนชื่อตัวชื่อสกุล
ด้วยตัวบรรจงในวงเล็บใต้ลายมือชื่อ และให้ระบุว่าเป็นนายทะเบียนตำบลใด ในกรณีที่ตัวผู้ช่วยนายทะเบียนตำบล/ท้องถิ่น
เป็นนายทะเบียนผู้รับแจ้ง ให้ระบุว่า ผู้ช่วย
หน้าคำว่านายทะเบียนไว้ด้วย
หมายเหตุ
๑.
สำหรับกรณีแจ้งการตายเกินกำหนดให้ดำเนินการตามแบบพิมพ์ มรณบัตร (ท.ร.๔)
และให้ระบุว่า แจ้งการตายเกิดกำหนด
ในด้านหน้าตอนบนขวาของ ท.ร.๔ ทั้ง ๓ ตอน
๒.
กรณีมีการแจ้งการตายบุคคลที่อาศัยอยู่ในประเทศไทยโดยไม่ชอบด้วยกฎหมาย
หรือในลักษณะชั่วคราวตามแบบพิมพ์มรณบัตร (ท.ร.๕)
ให้ดำเนินการเช่นเดียวกับแบบพิมพ์มรณในบัตร (ท.ร.๔)
(๕) แบบ ท.ร. ๖ ตอนหน้า
เป็นใบรับแจ้งการย้ายที่อยู่
๑. เลขที่...../.....ให้ลงเลขที่ของใบรับแจ้งที่ได้ออกโดยผู้ช่วยนายทะเบียนตำบลประจำหมู่บ้านเรียงลำดับกันไปทับปี
พ.ศ. ที่ออกจนหมดปี พ.ศ. เมื่อหมดปี พ.ศ. ให้ขึ้นเลข ๑ และทับปี พ.ศ. ใหม่ เช่น
ฉบับแรกของปี ๒๕๒๗ ให้เขียนว่าเลขที่ ๑/๒๕๒๗ จนหมดปี พ.ศ. ๒๕๒๗ เมื่อขึ้นปี ๒๕๒๘
ฉบับแรกที่ใช้ก็จะเป็นเลขที่ ๑/๒๕๒๘ เป็นต้น
๒. สถานที่รับแจ้ง.....
ให้ลงสถานที่ออกใบรับแจ้งโดยระบุหมู่ที่ และ ตำบลที่ออก เช่น สถานที่รับแจ้ง
หมู่ที่ ๔ ตำบลแสนตอ เป็นต้น
๓. ข้าพเจ้า
เลขประจำตัวประชาชน......ให้ลงชื่อตัวและชื่อสกุลของผู้แจ้งพร้อมเลขประจำตัวประชาชน
(ถ้าทราบ) เช่น ข้าพเจ้านายเหลือง แดงดี เลขประจำตัวประชาชน ๓-๕๓๐๔-๐๐๐๑๖-๘๔-๐
เป็นต้น
๔.
อยู่บ้านเลขที่....ให้ลงที่อยู่ของผู้แจ้งซึ่งปรากฏตามทะเบียนบ้าน
๕. ในฐานะ ÿ
เจ้าบ้าน ÿ
ได้รับมอบหมายจากเจ้าบ้านคือ..... ÿ
อื่นๆ....ให้ทำเครื่องหมาย Ö ลงในช่อง ÿ
หน้าข้อความที่ต้องการ ในช่อง ÿ ได้รับมอบหมายจากเจ้าบ้านคือ ...
หมายถึงกรณีที่ผู้แจ้งมิใช่เจ้าบ้าน แต่ได้รับมอบหมายจากเจ้าบ้าน
ให้มาแจ้งหลังคำว่า คือ... ให้ใส่ชื่อ และชื่อสกุลของเจ้าบ้าน
๖. ð
ขอแจ้งย้ายที่อยู่บุคคลต่อนายทะเบียน.....ให้ทำเครื่องหมาย Ö
ในช่อง ð
หน้าข้อความ แล้วระบุตำบลที่ผู้แจ้งมาแจ้ง เช่น
ถ้าผู้แจ้งมาแจ้งการย้ายต่อนายทะเบียนตำบลแสนตอ ก็ให้ใส่คำว่าตำบลแสนตอ หลังคำว่า
นายทะเบียน
๗. ในช่อง ÿ
ย้ายออกโดย ÿ
ย้ายเข้าโดยให้ทำเครื่องหมาย Ö ในช่อง ÿ *
หน้าข้อความจำนวนบุคคล....คน ก็ให้ใส่จำนวนบุคคล....ก็ให้ใส่จำนวนบุคคลที่ย้ายที่ต้องการ
รายการออกจาก ให้กรอกบ้านเลขที่ หมู่ที่ ตำบล อำเภอ
และเลขรหัสประจำบ้านของบ้านที่ย้ายออกตามทะเบียนบ้านส่วนบ้านที่จะย้ายไปอยู่ใหม่ให้กรอกในช่อง
เข้ามา
๘. รายการบุคคลที่ขอแจ้งย้าย ลำดับที่ ๑-๕
ให้ใส่ชื่อตัว ชื่อสกุล พร้อมเลขประจำตัวประชาชน (ถ้าทราบ)
ของผู้แจ้งแจ้งย้ายเรียงลำดับกันลงไป หากกรณีมีผู้แจ้งย้ายมากกว่า ๕ ราย
ให้ใช้ใบใหม่อีกใบ
๙. หลักฐานประกอบการแจ้ง ให้ทำเครื่องหมาย P
ในช่อง *
หน้าข้อความที่ยื่นเป็นหลักฐานแล้วลงรายละเอียดของหลักฐานนั้นหลังข้อความให้ตรงกับช่องด้านหน้า
๑๐. เมื่อกรอกรายละเอียดต่างๆ
ดังกล่าวข้างต้นครบถ้วนเรียบร้อยแล้วให้ผู้แจ้งลงลายมือชื่อในช่องลงชื่อ......ผู้แจ้ง
พร้อมทั้งเขียนชื่อตัว ชื่อสกุล ตัวบรรจงในวงเล็บ
๑๑. เมื่อดำเนินการเสร็จแล้ว
ให้ลงชื่อผู้ช่วยนายทะเบียนตำบลประจำหมู่บ้านในฐานะนายทะเบียนผู้รับแจ้ง ที่ช่อง
ลงชื่อ.....นายทะเบียนผู้รับแจ้ง
๑๒. ในส่วนล่างใต้เส้นไข่ปลา คือ
ส่วนของหลักฐานการรับแจ้งการย้ายที่อยู่นั้น
ให้ลงชื่อสำนักทะเบียนตำบลที่รับแจ้งว่า ได้รับแจ้งจากผู้ใด แจ้งอย่างไร
รายละเอียดให้ตรงกับด้านบน
แล้วลงชื่อนายทะเบียนผู้รับแจ้งแล้วฉีกท่อนล่างนี้มอบให้แก่ผู้รับแจ้งรับไปด้วย
ให้ผู้แจ้งลงชื่อในช่องได้รับหลักฐานการรับแจ้งย้ายที่อยู่แล้วในตอบบนเหนือเส้นไข่ปลาด้านล่าง
เพื่อเป็นหลักฐานว่าได้มีการรับแจ้งไว้แล้ว
๑๓. ในด้านหลังของแบบ
ในส่วนของการเสนอนายทะเบียน.....นั้น ให้เป็นหน้าที่ของผู้ช่วยนายทะเบียน ตำบล
(แต่งตั้งจากเจ้าหน้าที่ปกครอง) เป็นผู้ดำเนินการเสนอ ก็ให้ทำเครื่องหมาย Ö
ในช่อง ÿ
หน้าข้อความที่ต้องการ พร้อมเสนอความเห็นว่าจะดำเนินการประการใด
๑๔ .ช่องคำสั่งนายทะเบียน
ให้นายทะเบียนตำบลสั่งการตามดุลยพินิจแล้วลงนามรับรองในคำสั่งนั้น
๑๕. ในส่วนของการบันทึกการปฏิบัติงานนั้น
จุดประสงค์ก็เพื่อต้องการให้ทราบเจ้าหน้าที่ผู้ใดเป็นผู้ดำเนินการ
โดยให้ทำเครื่องหมาย Ö ในช่อง ÿ
หน้าข้อความที่ต้องการ แล้วลงรายละเอียดของหลักฐานหลังข้อความที่ได้ทำเครื่องหมาย Ö
ในช่อง ð
ไว้และชื่อผู้ปฏิบัติให้ลงนามผู้ปฏิบัติว่ากระทำในฐานะใด แล้วแต่กรณี
และอำนาจที่ตนสามารถดำเนินการ เช่น
การออกใบแจ้งย้ายก็ให้นายทะเบียนตำบลหรือผู้ช่วยเป็นผู้ลงนามในฐานะผู้ปฏิบัติถ้าเป็นการจำหน่ายชื่อออกจาก
ท.ร. ๑๔ ก็ให้เป็นหน้าที่ของนายทะเบียนอำเภอหรือผู้ช่วย เป็นต้น
๑๖. ในช่อง ข้าพเจ้า ÿ สำเนาทะเบียนบ้านเลขที่ฐ.............................
ได้รับ
ð ใบแจ้งย้ายที่อยู่เลขที่....................................

ÿ อื่นๆ
นั้นหมายถึง
เมื่อได้ดำเนินการออกใบแจ้งย้ายออกหรือรับแจ้งย้ายเข้าแล้ว
ก็ให้นายทะเบียนตำบลมอบหลักฐานต่างๆ ของผู้แจ้งคืนให้แก่ผู้ช่วยนายทะเบียนตำบลประจำหมู่บ้านเพื่อนำไปมอบคืนให้แก่ผู้แจ้งต่อไป
โดยให้ผู้ช่วยนายทะเบียนตำบลประจำหมู่บ้านลงลายมือชื่อผู้รับพร้อมลงวันที่รับด้วย
๑๗. ในส่วนท้ายสุดนั้น หมายถึง
กรณีที่ผู้แจ้งมารับหลักฐานต่างๆ คืนจากผู้ช่วยนายทะเบียนตำบลประจำหมู่บ้าน
จะบันทึกว่าผู้แจ้งได้รับหลักฐานอะไรคืนไปบ้าง โดยให้ทำเครื่องหมาย Ö
ลงในช่องด้านหน้าข้อความที่ต้องการ แล้วให้ผู้แจ้งลงลายมือชื่อว่าได้รับไปแล้ว
พร้อมลงวัน เดือน พ.ศ. ที่ได้รับไป
(๖) แบบ ท.ร. ๖,๗
เป็นใบแจ้งการย้ายที่อยู่ออกให้เป็นหลักฐานในการแจ้งย้ายที่อยู่ออกให้เป็นหลักฐานในการแจ้งย้ายที่อยู่

๑.
สำนักทะเบียน.... ให้เขียนชื่อสำนักทะเบียนตำบล
หรือสำนักทะเบียนท้องถิ่น ที่ เป็นผู้ออกใบแจ้งการย้ายที่อยู่
ช่องรหัสสำนักใบแจ้งการย้ายที่อยู่ ช่องรหัสสำนักทะเบียน ที่เป็น สี่ช่องให้เว้นว่างไว้
๒. ที่....ลงวันที่.... ให้นายทะเบียนตำบล/ท้องถิ่น
เขียนลำดับที่
 เดือน...พ.ศ. . และวัน
เดือน ปี ที่รับแจ้ง การย้ายออก ตามสมุดบัญชีควบคุมการย้ายออกของสำนักทะเบียนอำเภอ/ท้องถิ่น
การเขียนลำดับที่ เมื่อขึ้นปีใหม่ คือ วันที่ ๑ มกราคมของทุกปี ให้ขึ้นต้นเลขลำดับหนึ่งใหม่
และต่อไปจนถึงวันสิ้นปี คือ วันที่ ๓๑ ธันวาคม ของปีนั้น การวันเขียนเลข ให้ทับเลข
พ.ศ. ไว้ด้วยทุกครั้งเช่น ๑/๒๕๒๗ ลงวันที่ ๕ มกราคม ๒๕๒๗
๓. อำเภอ/เขต.... ให้เขียนชื่อ
อำเภอ/เขต และจังหวัดของสำนัก
 จังหวัด.......... ทะเบียนตำบล/ท้องถิ่นที่รับแจ้งการย้าย
๔. ย้ายรวม ÿ
คน ให้เขียนจำนวนคนทั้งหมดที่ย้ายออกจากบ้าน
 นั้นๆ
ในคราวเดียวกัน เช่น ย้ายรวมกัน ๓ คน
๖

๐

๕. ชนิดของแบบ
เล่มที่ หมายถึง เล่มที่ใบแจ้งการย้ายที่สำนัก
 เล่มที่...... ทะเบียนนั้นได้ใช้ไป
เช่น สำนักทะเบียนได้รับ
 เลขที่..... ท.ร.๖
จำนวน ๕ เล่ม ให้สำนักทะเบียนกำหนดหมายเลขของเล่มเรียงลำดับตั้ง ๑ ถึง ๕
และเมื่อได้รับเพิ่มมาอีกก็ให้เรียงลำดับต่อไปเรื่อยๆ โดยไม่ต้องขึ้นตามปี พ.ศ.
เลขที่ หมายถึงเลขที่ใบย้ายแต่ละชุดใน ๑ เล่ม แต่ละชุดจะมีอยู่ ๓ ตอน
ให้เขียนเลขที่เดียวกันทั้ง ๓ ตอน โดยใช้กระดาษคาร์บอนรองเช่น ชุดแรกเป็นเลขที่ ๑
ชุดที่สอง เป็นเลขที่ ๒ เป็นต้น
๖.
ลำดับ ให้เขียนลำดับที่ของบุคคลที่ย้ายออกพร้อมกัน
จากบ้านเดียวกันลำดับดังกล่าวเป็นเลขลำดับที่ของการย้ายมิใช่ลำดับที่ตามทะเบียนบ้าน
๗. ชื่อตัว 
ชื่อสกุล ให้เขียนชื่อตัวผู้ย้าย
เหนือเส้นปรุ เขียนชื่อตัว
 สกุลใต้เส้นปรุ
และเลขประจำตัวประชาชนของ ผู้ย้าย
๘.
เพศ ให้ทำเครื่องหมาย
O
ล้อมรอบช่อง ÿ
ตามเพศของผู้ย้าย
๙.
สถานภาพ (เจ้าบ้าน) สภานภาพ
(เจ้าบ้าน) ให้เขียนระบุตามที่ปรากฏในทะเบียนบ้านที่ย้ายออก
ถ้าไม่มีให้เว้นว่างไว้
๑๐.
เกิด วัน เดือน พ.ศ. ให้เขียนวันที่
เดือน ปี เกิด ของผู้ย้ายสำหรับช่อง ð
เจ็ดช่องให้เว้นว่างไว้
๑๑.
สัญชาติ ให้เขียนระบุสัญชาติของผู้ย้าย
สำหรับช่อง ÿ
สองช่อง ให้เว้นว่างไว้
๑๒. รายการบิดามารดา ให้เชียนชื่อตัวและสัญชาติของบิดาและมารดา
 ผู้ให้กำเนิด ของผู้ย้าย
พร้อมกับเลขประจำตัวประชาชนของบิดาและมารดา (ถ้ามี) สำหรับ ð
ในช่องสัญชาติสองช่อง ให้เว้นว่างไว้
๑๓. ในช่องที่ย้ายออกเมื่อ ให้เขียนเลขรหัสประจำบ้าน เลขที่บ้าน หมู่ที่ ซอย
ถนน ตำบล/แขวง อำเภอ/เขต จังหวัด ของบ้านเดิมที่จะย้ายออกและให้เขียนวันที่ เดือน พ.ศ.
ที่ ผู้ย้ายขอย้ายออกจากบ้านเลขที่ดังกล่าว สำหรับช่อง ÿ
หกช่องท้าย พ.ศ. ให้เว้นว่างไว้
๑๔.
ลงชื่อผู้แจ้งย้ายออก ให้ผู้แจ้งย้ายออก
ลงลายมือชื่อ และต้องเขียนชื่อตัว พร้อมชื่อสกุลด้วยตัวบรรจง
ในวงเล็บใต้ลายมือชื่อด้วย กรณีผู้แจ้งไปแจ้งต่อผู้ช่วยนายทะเบียนตำบลประจำหมู่บ้าน
ให้นายทะเบียนเขียนชื่อตัวชื่อสกุลของผู้แจ้งย้าย
ตามหลักฐานใบรับแจ้งการย้ายที่อยู่ (ท.ร.๖ ตอนหน้า) แทนการลงลายมือชื่อของผู้แจ้ง
๑๕.
ลงชื่อผู้รับแจ้งย้ายออก ให้นายทะเบียนผู้รับแจ้ง
ลงลายมือชื่อและ
 เขียนชื่อตัว-ชื่อสกุล
ตัวบรรจงไว้ใต้ลายมือชื่อ
๑๖.
ช่องไปอยู่ที่ ให้เขียนเลขรหัสประจำบ้าน
และระบุบ้านเลขที่ หมู่ที่ ซอย ถนนตำบล/แขวง อำเภอ/เขต จังหวัด
ของบ้านที่ผู้ย้ายเข้าไปอยู่
๑๗.
ช่องย้ายเข้ามาอยู่ ให้เจ้าบ้านผู้ยินยอมให้
ผู้ย้าย ย้ายเข้าไปยู่ในบ้านของตน ลงวันที่ เดือน พ.ศ. ผู้ย้ายได้ย้ายเข้าไปอยู่ตามความเป็นจริง
และลงลายมือชื่อ และต้องเขียนชื่อตัวพร้อมชื่อสกุลด้วยตัวบรรจงในวงเล็บ
ใต้ลายมือชื่อด้วย สำหรับช่อง ÿ ท้าย พ.ศ. ให้เว้นว่างไว้
๑๘.
ช่องนายทะเบียน ให้นายทะเบียนผู้รับแจ้งย้ายเข้า
เขียนชื่อสำนักทะเบียน เขียนลำดับที่ตามสมุดบัญชีควบคุมของของอำเภอ/ท้องถิ่น
และวัน เดือน ปีที่รับแจ้งการย้ายเข้า คือวันที่ ๑ มกราคมของทุกปี ให้ตั้งต้นเลข
ลำดับหนึ่งใหม่และต่อไปจนถึงวันสิ้นปี คือวันที่ ๓๑ ธันวาคมของปีนั้น
การเขียนเลขให้ทับ พ.ศ. ไว้ด้วยทุกครั้ง เช่น ๓/๒๕๒๗ แล้วให้ลงลายมือชื่อ
และเขียนชื่อตัว ชื่อสกุล ด้วยตัวบรรจงในวงเล็บใต้ลายมือชื่อด้วย
(๗) แบบ ท.ร.๙ เป็นใบรับแจ้งเกี่ยวกับบ้าน
ท.ร. ๙ เป็นใบรับแจ้งเกี่ยวกับบ้าน
ใช้ในกรณีราษฏรมาแจ้งการปลูกบ้านใหม่ ขอกำหนดเลขหมายประจำบ้าน แจ้งการรื้อบ้าน
บ้านถูกทำลาย จำหน่ายบ้านหรือขอเปลี่ยนแปลงเลขหมายประจำบ้าน ไม่ว่ากรณีใดกรณีหนึ่ง
ให้นายทะเบียนตำบลหรือนายทะเบียนท้องถิ่นหรือผู้ช่วยนายทะเบียนตำบลประจำหมู่บ้าน
ใช้แบบ ท.ร. ๙ ในการรับแจ้ง
วิธีการกรอก ท.ร. ๙
๑. ที่....../.........หมายถึงเลขลำดับที่และปีที่ออกใบรับแจ้ง
ทร.๙ เช่น ๑/๒๕๒๗,๒/๒๕๒๗.....๑/๒๕๒๘,๒/๒๕๒๘
เป็นต้น (หมายเหตุ เลขลำดับที่
ให้นายทะเบียนตำบล/ท้องถิ่น
หรือผู้ช่วยนายทะเบียนตำบลประจำหมู่บ้านเป็นผู้กำหนดเลขที่ของ ท.ร. ๙)
๒. สถานที่รับแจ้ง หมายถึง
สำนักทะเบียนตำบลหรือท้องถิ่น
๓. วันที่ เดือน พ.ศ. หมายถึง วัน เดือน ปี
ที่รับแจ้งจากราษฎร
๔. ช่องรายการของผู้แจ้ง ให้เขียนชื่อตัว
ชื่อสกุล เลขประจำตัวประชาชน (ถ้าทราบ) และที่อยู่
ซึ่งปรากฏตามหลักฐานในทะเบียนบ้าน และให้ทำเครื่องหมาย Ö
ในช่อง ÿ
หน้าข้อความว่าเจ้าบ้าน หรือผู้ได้รับมอบหมายจากเจ้าบ้าน
และให้เขียนชื่อสำนักทะเบียนตำบล/ท้องถิ่น ที่ร้องขอเพื่อดำเนินการ พร้อมทั้งทำเครื่องหมาย
Ö
ในช่อง ð
หน้าข้อความที่ต้องการให้นายทะเบียนดำเนินการตามที่ร้องขอ
๕. ที่ตั้งของบ้าน
ให้ลงรายการที่อยู่ของบ้านซึ่งปรากฏในทะเบียนบ้าน ยกเว้นกรณีแจ้งการปลูกบ้านใหม่
ขอกำหนดเลขหมายประจำบ้าน (ยังไม่มีทะเบียนบ้าน)
ในช่องบ้านเลขที่ให้เว้นว่างไว้ในช่องที่อยู่ระหว่างบ้านเลขที่...ให้ระบุว่าด้วยบ้านหลังดังกล่าวตั้งอยู่ระหว่างบ้านเลขที่เท่าไร่
เช่นตั้งอยู่ระหว่างบ้านเลขที่ ๒๘ - ๓๐
และให้ระบุว่าบ้านตั้งอยู่ใกล้เคียงกับสถานที่สำคัญอย่างไรบ้าง เช่น
ใกล้เคียงกับสถานีอนามัยตำบล หรือใกล้เคียงกับที่ทำการสภาตำบลพร้อมทั้งให้ระบุลักษณะของบ้าน
เช่น บ้านไม้ ๒ ชั้น และทำเครื่องหมาย Ö
ในช่อง ÿ
หน้าข้อความที่เป็นจริง เช่น ð ที่ดินเอกชนหรือ ÿ
ไม่ได้อนุญาตเพราะอยู่นอกเขตกฎหมายควบคุม เป็นต้น
๖. หลักฐานประกอบการแล้ว
ให้ลงเลขที่ของบัตรหรือที่ของหนังสือ ซี่งผู้แจ้งนำมายื่นเป็นหลักฐานในการแจ้งแล้วแต่กรณี
เช่น บัตรประจำตัวประชาชนของเจ้าบ้านที่ ๔ อ.ต. ๕ ๐๑๖๔๙๓
พร้อมทั้งให้ทำเครื่องหมาย Ö ในช่อง ð
หน้าข้อความหลักฐานที่ผู้แจ้งนำมาประกอบการแจ้ง
๗. ให้ผู้แจ้งลงลายมือชื่อในช่อง ลงชื่อ......ผู้แจ้ง
๘. ให้นายทะเบียนตำบล/ท้องถิ่น หรือผู้ช่วยนายทะเบียนฯ
แล้วแต่กรณีลงลายมือชื่อในช่อง ลงชื่อ....นายทะเบียนผู้รับแจ้ง
๙. ให้ผู้แจ้งลงลายมือชื่อ
เมื่อได้รับหลักฐานการรับแจ้งเกี่ยวกับบ้าน (ท่อนล่าง) จากนายทะเบียนผู้รับแจ้ง
(ตามข้อ ๑๐) 
๑๐. หลักฐานการรับแจ้งเกี่ยวกับบ้าน
ให้นายทะเบียนผู้รับแจ้งเป็นผู้กรอก
แล้วฉีกท่อนล่างตามรอยปรุมอบให้ผู้แจ้งเก็บไว้เป็นหลักฐาน
๑๑. ให้ผู้ช่วยนายทะเบียนอำเภอ
(ที่เป็นข้าราชการ)
หรือผู้ช่วยนายทะเบียนท้องถิ่นเป็นผู้บันทึกเสนอนายทะเบียนตำบล/ท้องถิ่น
โดยให้ลงความเห็นในบันทึกเสนอตามหลักฐานที่ปรากฏเพื่อให้นายทะเบียนตำบล/ท้องถิ่นพิจารณาสั่งการต่อไป
๑๒. ในช่อง รายการปฏิบัติ
ให้ระบุว่าได้ดำเนินการอะไรไปบ้าง ส่วนช่อง
ลงชื่อผู้ปฏิบัติ
ให้พิจารณาว่าเป็นอำนาจของนายทะเบียนตำบลหรือนายทะเบียนท้องถิ่นหรือนายทะเบียนอำเภอเป็นผู้ปฏิบัติก็ให้บุคคลในตำแหน่งนั้น
เป็นผู้ลงชื่อในฐานะผู้ปฏิบัติ
๑๓. กรณีปลูกบ้านใหม่ ขอกำหนดเลขหมายประจำบ้าน
และขอเปลี่ยนแปลงเลขหมายประจำบ้าน ให้ผู้ช่วยนายทะเบียนฯ ลงลายมือชื่อในช่อง ได้รับสำเนาทะเบียนบ้าน
เลขที่ ..ลงชื่อ....ผู้รับฯ เพื่อมอบให้แก่ผู้แจ้ง และเรียกหลักฐานการรับแจ้งเกี่ยวกับบ้าน
(ตามข้อ ๑๐) แล้วให้ผู้แจ้งลงลายมือชื่อเพื่อเป็นหลักฐาน
ว่าได้รับสำเนาทะเบียนบ้านไปเรียบร้อยแล้ว
(๘) แบบ ท.ร. ๙๙ เป็นแบบรายงานการแก้ไข
เปลี่ยนแปลง เพิ่มเติม หรือ จำหน่ายเกี่ยวกับบ้าน








๑. ช่องเลขที่ ...../.......ให้ลงเลขที่ตามลำดับปี พ.ศ.
เมื่อสิ้นปี (๓๑ ธ.ค.) ให้ลำดับใหม่ เช่น เลขที่ ๑/๒๕๒๗ เลขที่ ๒/๒๕๒๗ ฯลฯ








๒. ช่องสำนักทะเบียน .......จังหวัด ... รหัส
ให้กรอก
ให้กรอกชื่อของสำนักทะเบียนและจังหวัด
ส่วนช่องรหัสของสำนักทะเบียนให้เว้นว่างไว้ เช่น สำนักทะเบียนอำเภอบ้านหมี่
จังหวัดลพบุรี รหัส เป็นต้น




P

๑

๓. เพิ่มขึ้นในกรณีปลูกสร้างขึ้นใหม่
หรือยังไม่เคยได้รับเลขรหัสประจำบ้านมาก่อน ให้ใช้เครื่องหมาย ใน ตามที่ต้องการ
แล้วแต่กรณี
๔. เลขรหัสประจำบ้านที่ให้สำหรับบ้านที่ปลูกสร้างขึ้นใหม่
หรือยังไม่เคยได้รับเลขรหัสประจำบ้านมาก่อน
ให้ลงเลขรหัสประจำบ้านที่สำนักทะเบียนออกให้ใหม่ตามบัญชีการให้รหัสประจำบ้าน












๕. บ้านที่ให้เลขที่รหัสประจำบ้านดังกล่าวในข้อ ก. ตั้งอยู่
ณ ให้ลงรายการโดยละเอียด เช่น บ้านเลขที่ ๑๒ หมู่ที่ ๓ ซอยประชาอุทิศ ถนนวจี
ตำบลหล่มสัก อำเภอหล่มสัก ส่วนรหัสตำบล/แขวง ให้เว้นว่างไว้
P


๒

๖. ชื่อสถานที่ ให้ลงชื่อของบ้านนั้นถ้าหากมี เช่น
ชื่อร้านค้า ชื่อสถานที่ทำการสำนักงาน โรงงาน โรงพยาบาล ค่ายทหาร โรงพยาบาลหัวเฉียว
เป็นต้น ส่วนช่องสี่เหลี่ยมหลังเส้นไข่ปลาให้เว้นว่างไว้
P


๒

๗. ถูกจำหน่ายในกรณีบ้านร้าง รื้นถอน ถูกทำลาย
หรือในกรณีอื่นๆ ให้ใช้เครื่องหมายใน ที่ต้องการ แล้วแต่กรณี
๘. เลขรหัสประจำบ้านของบ้านที่ถูกจำหน่าย ให้ลงเลขรหัสประจำบ้านของบ้านที่ถูกจำหน่าย

P


๓

๙. แก้ไข เปลี่ยนแปลง หรือเพิ่มเติมรายการที่อยู่ของบ้าน
ให้ใช้เครื่องหมายใน ตามที่ต้องการ
แล้วแต่กรณี
๑๐. บ้านหลังดังกล่าวมีเลขรหัสประจำบ้าน
ให้ลงเลขรหัสประจำบ้านของบ้านที่ต้องการแก้ไขเปลี่ยนแปลงหรือเพิ่มเติมรายการที่อยู่ของบ้าน
๑๑. ขอแก้ไข เปลี่ยนแปลง หรือเพิ่มเติมรายการที่อยู่ของบ้าน
จาก.....ให้ลงรายการของบ้านตามข้อ ๑๐ ให้ละเอียด เช่น บ้านเลขที่ ๑๑ หมู่ที่ ๑
ซอยหนึ่งฤทัย ถนนตากสิน แขวงบุคคโล เป็นต้น













๑๒. เป็น ให้ลงรายการของบ้านที่ได้รับการแก้ไข
เปลี่ยนแปลงหรือเพิ่มเติมรายการ เช่น บ้านเลขที่ ๑๑๑ ซอยสองฤทัย ถนนตากสิน
แขวงบุคคโล อำเภอ/เขตธนบุรี ส่วนรหัสตำบล/แขวง
ให้เว้นว่างไว้ก่อน
๑๓. ชื่อสถานที่ ให้ลงชื่อของบ้านนั้นถ้าหากมี
เช่น ชื่อร้านค้า ชื่อสถานที่ทำการสำนักงาน โรงงาน โรงพยาบาล ค่ายทหาร ตัวอย่าง ค่ายกาวิลละ
เป็นต้น ส่วนช่องสี่เหลี่ยมหลังเส้นไข่ปลาให้เว้นว่างไว้
๑๔. ช่องได้รับอนุมัติตามคำร้องหรือหนังสือที.......ลงวันที่.......เดือน.......พ.ศ..........ให้กรอกที่ของคำร้องหรือที่ของหนังสือ
แล้วแต่กรณี ที่ใช้เป็นหลักฐานในการยื่น
และลงวันที่...เดือน.....พ.ศ.........ของหนังสือหรือคำร้องที่ยื่น
๑๕. ช่องโดยได้รับอนุมัติเมื่อวันที่......ให้ลงวันที่........เดือน...........พ.ศ.
...ที่ผู้มีอำนาจได้อนุมัติให้แก้ไข เปลี่ยนแปลงหรือเพิ่มเติมรายการที่อยู่ของบ้าน
ส่วนช่องสี่เหลี่ยมหลังเส้นไข่ปลาให้เว้นว่างไว้
๑๖. ช่องลงชื่อผู้เขียน ให้ลงลายมือชื่อเจ้าหน้าที่ผู้เขียนแบบ
รายงาน ท.ร.๙๙
๑๗. ช่องลงชื่อผู้ตรวจทาน
ให้ลงลายมือชื่อผู้ช่วยนายทะเบียนอำเภอ หรือท้องถิ่น แล้วแต่กรณี
๑๘. ช่องลงชื่อนายทะเบียน
ให้ลงลายมือชื่อนายทะเบียนอำเภอหรือท้องถิ่น แล้วแต่กรณี
(๙) แบบ ท.ร.๙๘ เป็นแบบรายงานการเพิ่ม
เปลี่ยนแปลงสถานภาพหรือจำหน่รายชื่อบุคคลในทะเบียนบ้าน








๑. ช่องเลขที่ ...../..........ให้ลงเลขที่ตามลำดับปี
พ.ศ. เมื่อสิ้นปี (๓๑ ธ.ค) ให้ลำดับใหม่ เช่น เลขที่ ๑/๒๕๒๗,เลขที่
๒/๒๕๒๗ ฯลฯ
P


๑









๒. ช่องสำนักทะเบียน...... จังหวัด........รหัส ให้กรอกชื่อของสำนักทะเบียนและจังหวัด
ส่วนช่องรหัสของสำนักทะเบียนให้เว้นว่างไว้ เช่น สำนักทะเบียนอำเภอค่ายบางระจัน
จังหวัดสิงห์บุรี รหัส เป็นต้น
P


๒

๓. บุคคลดังต่อไปนี้ ได้รับอนุมัติให้
(ให้ใช้เครื่องหมาย Ö ใน 
หรือ
แล้วแต่กรณี)
๔. เลขประจำตัวประชาชนปัจจุบัน (ถ้ามี)
ให้กรอกเลขประจำตัวประชาชนของผู้ต้องการเพิ่มชื่อเข้าในทะเบียนบ้าน
(กรณีถ้ามีเลขฯ) หรือ เปลี่ยนแปลงสถานภาพ เช่น จากบุคคลประเภทที่ ๖,๗
เป็นบุคคลประเภทที่ ๕
๕. เลขรหัสประจำบ้านที่เพิ่มชื่อเข้า
ให้กรอกเลขรหัสประจำบ้านที่ต้องการเพิ่มชื่อเข้าไปอยู่ในทะเบียนบ้าน
๖. ช่องบ้านเลขที่......หมู่ที่.......ตรอก/ซอย.......ถนน
.....ตำบล/แขวง......ให้ลงรายการตามทะเบียนบ้านข้อ ๕ ที่บ้านนั้นๆ ตั้งอยู่ เช่น
บ้านเลขที่ ๑๓/๗ ซอยวิจิตร ถนนตากสิน แขวงบุคคโล เป็นต้น
๗. ช่องรายการบุคคลที่ได้รับอนุมัติให้เพิ่มชื่อเข้าในทะเบียนบ้าน
ชื่อตัว....ชื่อสกุล........ให้กรอกชื่อตัวชื่อสกุลที่ได้รับอนุมัติให้เพิ่มชื่อ






๒



๑

๘. ช่องเลขประจำตัวประชาชนที่ให้/เปลี่ยนใหม่
ให้กรอกเลขประจำตัวประชาชนที่กำหนดให้แก่บุคคลที่ได้รับอนุมัติให้เพิ่มชื่อ
หรือแก้ไขเปลี่ยนแปลงเลขประจำตัวประชาชน แล้วแต่กรณี
๙ เพศเป็น
ชาย
หญิง
ให้ใช้เครื่องหมาย Ö ใน

ให้ตรงตามที่ต้องการเพิ่มเติม
๑๐. สถานภาพเจ้าบ้าน
ให้กรอกสภานภาพที่บุคคลนั้นเป็นตามที่ได้เพิ่มชื่อในทะเบียนบ้านเช่น ผู้อาศัย
หรือ เจ้าบ้าน เป็นต้น
ส่วนช่องสี่เหลี่ยมหลังเส้นไข่ปลาให้เว้นว่างไว้
๑๑. ช่องสัญชาติ O ไทย
O
อื่นๆ ระบุ ในกรณีสัญชาติไทยให้ใช้เครื่องหมาย Ö ใน O
ถ้า O
อื่นๆ ระบุ ให้กรอกสัญชาตินั้นๆ ลงไป เช่น
จีน เป็นต้น ส่วนช่องสี่เหลี่ยมหลังเส้นไข่ปลาให้เว้นว่างไว้
๑๒.
ช่องรายการมารดาบุคคลที่ได้รับอนุมัติให้เพิ่มชื่อเข้าในทะเบียนบ้านให้กรอกชื่อมารดา
เช่น นางโฉมงาม เป็นต้น
๑๓. ช่องเลขประจำตัวประชาชนมารดา
(ถ้ามี) ให้กรอกเลขประจำตัวประชาชนของมารดา
๑๔.
ช่องสัญชาติไทย O ไทย O อื่นๆ ระบุ
ในกรณีสัญช่าติไทยให้ใช้เครื่องหมาย Ö ใน O ถ้า O อื่นๆ ระบุ ให้กรอกสัญชาตินั้นๆ ลงไป เช่น อินเดีย เป็นต้น ส่วนช่องสี่เหลี่ยมหลังเส้นไข่ปลาให้เว้นว่างไว้
๑๕. ช่องรายการของบิดาของบุคคลที่ได้รับอนุมัติให้เพิ่มชื่อเข้าในทะเบียนบ้าน
ให้ดำเนินการเหมือนข้อ ๑๒ - ๑๔
๑๖.
ช่องผู้ถูกจำหน่ายฃื่อ....นามสกุล.......ให้กรอกชื่อตัว - ชื่อสกุล ของผู้ถูกจำหน่าย
๑๗. ช่องเลขประจำตัวประชาชนผู้ถูกจำหน่าย
ให้กรอกเลขประจำตัวประชาชนของผู้ถูกจำหน่าย
๑๘. ช่องบ้านเลขที่.........หมู่ที่.........ตรอก
.....ซอย.......ถนน......ตำบล/แขวง.........ให้ลงรายการที่ตั้งของบ้านของผู้ถูกจำหน่าย
เช่น บ้านเลขที่ ๑๖ หมู่ที่ ๖ ตรอกราษฏร์ร่วมพัฒนา ถนนประชาอุทิศ ตำบลทองพูล
๑๙. ช่องได้รับอนุมัติตามคำร้องหรือหนังสือที่
......ลงวันที่.........เดือน.......พ.ศ.....ให้กรอกที่ของคำร้องหรือที่ของหนังสือแล้วแต่กรณี
ที่ใช้เป็นหลักฐานในการยื่นและลงวันที่........เดือน.........พ.ศ........ของคำร้องหรือหนังสือที่ยื่น
๒๐. ช่องโดยได้รับอนุมัติให้ลงวันที่.......เดือน
พ.ศ......ที่ผู้มีอำนาจได้อนุมัติให้เปลี่ยนแปลง แก้ไข หรือเพิ่มเติมรายการ
ส่วนช่องสี่เหลี่ยมหลังเส้นไข่ปลาให้เว้นว่างไว้
๒๑. ช่องลงชื่อผู้เขียน
ให้ลงลายมือชื่อเจ้าหน้าที่ผู้เขียนแบบรายงาน ท.ร. ๙๘
๒๒. ช่องลงชื่อผู้ตรวจทาน ให้ลงลายมือชื่อผู้ช่วยนายทะเบียนอำเภอหรือท้องถิ่น
แล้วแต่กรณี
๒๓. ช่องลงชื่อนายทะเบียน
ให้ลงลายมือชื่อนายทะเบียนอำเภอหรือท้องถิ่น แล้วแต่กรณี
(๑๐) แบบ ท.ร. ๙๗
เป็นแบบที่ใช้รายงานเฉพาะการแก้ไขเปลี่ยนแปลง หรือเพิ่มเติมรายการต่างๆ
ของบุคคลในทะเบียนบ้าน สูติบัตร และมรณบัตร เช่น กรณีการขอเปลี่ยนชื่อตามแบบ ช.๓
หรือกรณีการแก้ไขชื่อตัว ชื่อสกุล เป็นต้น








๑. ช่องเลขที่..../.....ให้ลงเลขที่ตามลำดับปี
พ.ศ.เมื่อสิ้นปี (๓๑ ธ.ค.) ให้ขึ้นลำดับใหม่ เลขที่ ๑/๒๕๒๗,เลขที่
๒/๒๕๒๗ ฯลฯ








๒. ช่องสำนักทะเบียน........จังหวัด.........รหัส ..
ให้กรอกชื่อของสำนักทะเบียนและจังหวัด
ส่วนช่องรหัสของสำนักทะเบียนให้เว้นว่างไว้ เช่น สำนักทะเบียนอำเภอหนองไผ่
จังหวัดเพชรบูรณ์ รหัส
เป็นต้น
๓. ช่องชื่อผู้ต้องการแก้ไขรายการ................นามสกุล..............ให้กรอกชื่อตัว
ชื่อสกุล ของผู้ต้องการแก้ไขรายการ
๔. ช่องเลขประจำตัว
ให้กรอกเลขประจำตัวประชาชนของผู้ต้องการแก้ไขรายการให้ครบทั้ง ๑๓ หลัก เช่น
๕-๙๐๑๑-๐๐๐๒๑-๔๐-๘ เป็นต้น
๕. อยู่บ้านเลขที่
ให้ลงเลขหมายประจำบ้านของผู้ต้องการแก้ไขรายการ เช่น บ้านเลขที่ ๑๓/๑ เป็นต้น
๖. หมู่ที่
ให้ลงหมายเลขของหมู่บ้านที่บ้านนั้นตั้งอยู่ เช่น หมู่ที่ ๔ เป็นต้น
๗. ตรอก ซอย ถนน ให้ลงชื่อของ ตรอก ซอย ถนน เช่น
ซอยวิจิตร ถนนตากสินเป็นต้น




๘. ตำบล-แขวง ให้ลงชื่อตำบล หรือแขวง เช่น ตำบลบุคคโล
เป็นต้น
P


๑

๙. ในทะเบียนบ้าน ให้ใช้เครื่องหมาย Ö
ใน ให้ตรงกับกรณีแก้ไขเปลี่ยนแปลงหรือเพิ่มเติมเกี่ยวกับบุคคล
ส่วนช่องสี่เหลี่ยมหลังเส้นไข่ปลาไม่ต้องกรอกข้อความแต่อย่างใด
P


๒

๑..... คำนำหน้านามเป็น............ให้ลงคำนำหน้าบ้านนามที่ต้องการเปลี่ยน
เช่น ในทะเบียนบ้านเป็น ร.ต.
คำนำหน้านาม เป็นนาย เป็นต้น
๒. ชื่อตัวเป็น...................ให้ลงชื่อตัวที่ต้องการเปลี่ยน
เช่น ในทะเบียนบ้านเป็น สมชาย
ชื่อตัวเป็น ภิญโญ เป็นต้น


๒



๑

๔

P


P


๓

๓.
ขื่อสกุลเป็น..............ให้ลงชื่อตัวที่ต้องการเปลี่ยน เช่น
ในทะเบียนบ้าน เป็น ทองมาก ชื่อสกุลเป็น เปี่ยมสุวรรณ
เป็นต้น


P


๕

๔. เพศเป็น ชาย หญิง
ให้ใช้เครื่องหมายในช่องให้ตรงตามที่ต้องการ
๕. สถานภาพเจ้าบ้านเป็น....... ให้ลงรายการที่ต้องการเปลี่ยน
เช่น จาก ผู้อาศัย เป็น หัวหน้าครอบครัว
เป็นต้น
P


๗

P


๖

๖.
วัน เดือน ปี เกิด
เป็น..............ให้ลงรายการ วัน เดือน ปี เกิดที่ต้องการเปลี่ยน เช่น จาก ๑๙
เม.ย. ๒๙ เป็น ๒๙ เม.ย. ๒๙ เป็นต้น
P


๘

๗. สัญชาติเป็น...........ให้ลงรายการสัญชาติที่ได้รับอนุมัติให้เปลี่ยน
เช่น จากช่องสัญชาติ ลาวเปลี่ยนเป็น ไทย เป็นต้น
๘.
ชื่อมารดาเป็น.........ให้ลงชื่อมารดที่ต้องการเปลี่ยน
เช่น ในทะเบียนบ้าน สุดา เปลี่ยนเป็นดาวเดือน เป็นต้น
๑๐๑๑๐๐๐

P


P


๙

๙. เลขประจำตัวประชาชนของมารดาเป็น
.................ให้กรอกเลขประจำตัวประชาชนที่แก้ไขเปลี่ยนแปลงแล้ว เช่น
๑-๑๐๐๙-๐๐๑๒๐๐๐-๘ เป็น 
P


๑๑๑๑๐๐๐

๑๐.......... สัญชาติมารดาเป็น....ให้ลงรายการสัญชาติของมารดาที่ได้รับอนุมัติให้เปลี่ยน
เช่น จากช่องสัญชาติ อังกฤษ
เป็น ไทยเป็นต้น
๑๑.
ชื่อบิดาเป็น.......ให้ลงชื่อบิดาที่ต้องการเปลี่ยน
เช่น เปลี่ยนจาก ขุนแผน เป็น ธาดา
เป็นต้น
P


๑๓

๑๒

P


๑๒.
เลขประจำตัวประชาชนของบิดาเป็น..........ให้กรอกเลขประจำตัวประชาชนที่แก้ไขเปลี่ยนแปลงเช่น
เปลี่ยนจาก ๑-๐๐๐๙-๐๐๑๒๐๐๐-๘ เป็น ๑-๐๐๐๘-๐๐๑๒๐๐๐-๘ เป็นต้น
๑๓.
สัญชาติของบิดาเป็น
........ให้ลงรายการสัญชาติของบิดาที่ได้อนุมัติให้เปลี่ยน เช่น เปลี่ยนจาก เนปาล
เป็น ไทยเป็นต้น

๑๔.... .... วัน เดือน ปี ที่ย้ายเข้าเป็น
..........ให้ลงรายการที่แก้ไขแล้ว เช่นแก้ไขจาก ๑๓
ก.พ. ๒๕๒๗เป็น ๑๔ ก.พ.๒๕๒๗
เป็นต้น
ใบสูติบัตร
๑๕. จังหวัด อำเภอ ตำบล
ที่เกิดเป็น........ให้ลงรายการสถานที่เกิดที่แก้ไขถูกต้องแล้ว เช่น เพชรบูรณ์
อำเภอหนองไผ่ ตำบลตองพูล 




ใบมรณบัตร
๑๖. วัน เดือน ปี
ที่ตายเป็น............ให้ลง วัน เดือน ปี ที่ตาย ซึ่งแก้ไขถูกต้องแล้ว เช่น ๙
ก.พ. ๒๕๐๐ เป็น ๒๙ ก.พ.๒๕๒๐
เป็นต้น








๑๗.
.จังหวัด อำเภอ ตำบล ที่ตายเป็น ..........ให้ลงรายการสถานที่ตาย
ซึ่งแก้ไขถูกต้องแล้ว เช่น เพชรบูรณ์ หนองไผ่ ห้วยโป่งเป็น
เพชรบูรณ์ เมือง น้ำร้อน
เป็นต้น
๑๘.
สาเหตุการตายเป็น....ให้ลงรายการที่สาเหตุการตายที่แก้ไขถูกต้องแล้ว
๑๙.
ช่องได้รับอนุมัติตามคำร้องที่หรือหนังสือที่.......ลงวันที่
...........เดือน......พ.ศ. .....ให้กรอกที่ของคำร้องหรือที่ของหนังสือแล้วแต่กรณี
ที่ใช้เป็นหลักฐานในการยื่นและลงวันที่.......เดือน........พ.ศ. .....ของคำร้องหนังสือที่ยื่น
๒๐. ช่องโดยได้รับอนุมัติเมื่อวันที่.......ให้ลงวันที่.....เดือน.....พ.ศ......ที่ผู้มีอำนาจได้รับอนุมัติให้เปลี่ยนแปลงแก้ไขหรือเพิ่มเติมรายการ
๒๑. ช่องลงชื่อผู้เขียน
ให้ลงลายมือชื่อเจ้าหน้าที่ผู้เขียนแบบรายงาน ท.ร. ๙๗
๒๒. ช่องลงชื่อผู้ตรวจทาน
ให้ลงลายมือชื่อผู้ช่วยนายทะเบียนอำเภอหรือท้องถิ่น แล้วแต่กรณี
๒๓. ช่องลงชื่อนายทะเบียน
ให้ลงลายมือชื่อผู้ช่วยนายทะเบียนหรือท้องถิ่น แล้วแต่กรณี
(๑๑) แบบ ท.ร. ๑๓,๑๔
เป็นทะเบียนบ้านที่ใช้ลงรายการบุคคลในแต่ละบ้าน
๑. เลขรหัสประจำบ้าน ให้ลงเลขรหัสประจำบ้านของบ้านหลังนั้นๆ
ตามหลักการว่าด้วยการให้เลขประจำบ้าน
ซึ่งบ้านหลังหนึ่งมีเลขรหัสประจำบ้านเพียงเลขเดียว แม้จะมีทะเบียนบ้านมากกว่า ๑
แผ่น ก็ตาม การลงเลขรหัสประจำบ้าน ให้เขียนเป็นเลขอารบิคทั้ง ๑๑ หลัก


๒. แผนที่ บ้านหนึ่งมีทะเบียนบ้านแผ่นเดียวให้ลงว่าแผ่นที่
๑ แต่ถ้ามีจำนวนคนในบ้านมากและใช้ทะเบียนบ้านหลายแผ่น ให้เขียนลำดับแผ่นที่ทุกแผ่น
เช่น แผ่นที่ ๑ แผ่นที่ ๒ ตลอดไป เป็นต้น
๓. บ้านเลขที่ ให้ลงหมายเลขประจำบ้านของหลังนั้นๆ
เช่น บ้านเลขที่ ๙๔ เป็นต้น
๔. หมู่ที่ ให้ลงหมายเลขของหมู่บ้านนั้นๆ เช่น
หมู่ที่ ๑ หรือ หมู่ที่ ๒เป็นต้น
๕. ตำบล อำเภอ จังหวัด ให้ลงชื่อของตำบลหรือแขวง
อำเภอหรือเขต หรือเทศบาลหรือกิ่งอำเภอและจังหวัดที่บ้านหลังนั้นๆ ตั้งอยู่ เช่น
แขวงมหานาคเขตดุสิต กรุงเทพฯ เป็นต้น
๖. ชื่อสถานที่ ให้ลงชื่อของบ้านนั้นถ้าหากมีชื่อ
เช่น ร้านค้า ชื่อสถานที่ ชื่อโรงพยาบาล เป็นต้น
๗. ชื่อหมู่บ้าน ให้ลงชื่อหมู่บ้าน เช่น
บ้านหนองหอย บ้านระกำ บ้านกองทุนที่ดินไทย เป็นต้น
๘. ตรอก ซอย ถนน ให้ลงชื่อของตรอก ซอย ถนน
ที่บ้านหลังนั้น ตั้งอยู่ หากมี เช่น ซอย ๔๖ ถนนรามคำแหง เป็นต้น
๙. ลำดับ ให้ลงลำดับที่ของบุคคลที่อาศัยอยู่ในบ้านให้เขียนตั้งแต่ลำดับ๑,๒,๓.ฯลฯ
ไปตามลำดับของคนในบ้าน
๑๐. เลขประจำตัวประชาชน ให้เขียนเลขประจำตัวประชาชนของบุคคลนั้นๆ
ลงในช่องสี่เหลี่ยมตามหลักเกณฑ์ว่าด้วยการให้เลขประจำตัวประชาชน โดยให้เขียนเป็นเลขอารบิค
ทั้ง ๑๓ หลัก
๑๑. ชื่อตัว ให้เขียนให้ชัดเจนในช่องบนเส้นไข่ปลาถ้ามีบรรดาศักดิ์
ก็ให้เขียนชื่อบรรดาศักดิ์ และเขียนชื่อตัว ชื่อสกุล เช่น ร.ต. ..ร.ท.หรือคำนำหน้า
เช่น นาย,นาง,ด.ช. ด.ญ ไว้หน้าชื่อด้วย
๑

๒

๑๒. ชื่อสกุล
ให้เขียนนามสกุลให้ชัดเจนช่องล่างเส้นไข่ปลา
๑

๑๓. เพศ
ให้เขียนเครื่องหมายวงกลม ล้อมรอบสี่เหลี่ยม 
๒

ของเพศที่ถูกต้อง เช่น
ถ้าเป็นเพศชาย ให้วงกลมล้อมรอบสี่เหลี่ยม หมายเลข ๑ และถ้าเป็นเพศหญิงให้วงกลมล้อมรอบสี่เหลี่ยมหมายเลข
๒ เป็นต้น
๑๔. สถานภาพ
(เจ้าบ้าน) ให้เขียนคำว่า เจ้าบ้าน เฉพาะรายการของบุคคลที่เป็นเจ้าบ้านส่วนราชการของบุคคลอื่นๆ
ที่ไม่ได้เป็นเจ้าบ้านให้เว้นว่างไว้
๑๕. เกิดวันที่
เดือน พ.ศ. ให้เขียนตามแบบสุริยคติ เช่น ๔ ต.ค. ๒๕๙๖
๑๖. สัญชาติ
ให้เขียนสัญชาติของบุคคลนั้นตามกฎหมายว่าด้วยสัญชาติ เช่น ไทย หรือ จีน เป็นต้น
๑๗. รายการ มารดา
บิดา ผู้ให้กำเนิด
๑๗.๑ รายการมารดา
๑๗.๑.๑ เลขประจำตัวประชาชน (ถ้ามีหรือทราบ)
ให้เขียนเลขประจำตัวประชาชนของมารดาของบุคคลนั้นๆ ลงไปในช่องสี่เหลี่ยม ตามหลักเกณฑ์ว่าด้วยการให้เลขประจำตัวประชาชนและให้เขียนเป็นเลขอารบิค
ทั้ง ๑๓ หลัก
๑๗.๑.๒ ชื่อ ให้เขียนเฉพาะชื่อของมารดาของบุคคลนั้นลงไปในช่องมารดาให้ชัดเจน
๑๗.๑.๓ สัญชาติ
ให้เขียนเฉพาะสัญชาติของมารดา เช่น ไทย หรือ จีน เป็นต้น
๑๗.๒ รายการบิดา
๑๗.๒.๑ เลขประจำตัวประชาชน
(ถ้ามีหรือทราบ) ให้เขียนเลขประจำตัวประชาชนของบิดาของบุคคลนั้น
ลงไปในช่องสี่เหลี่ยม ตามหลักเกณฑ์ว่าด้วยการให้เลขหมายประจำตัวประชาชนและให้เขียนเป็นเลขอารบิค
ทั้ง ๑๓ หลัก
๑๗.๒.๒ ชื่อ
ให้เขียนเฉพาะชื่อของบิดาของบุคคลนั้นลงไปในช่องบิดาให้ชัดเจน
๑๗.๒.๓ สัญชาติ
ให้เขียนเฉพาะสัญชาติของบิดา เช่น ไทย หรือจีน เป็นต้น
๑๘. ช่องย้ายเข้ามาจาก ให้ลงรายการย้ายเข้ามาอยู่ในบ้านนี้จาก
อำเภอ จังหวัดใด เช่น อำเภอเมือง จังหวัดราชบุรี
และต่อไปให้เขียนบ้านเลขที่และตำบลโดยย่อ เข่น ย้ายมาจากบ้านเลขที่ ๑๒ ตำบลในเมือง
ให้เขียนคำว่า ๑๒ ต. ในเมือง ในกรณีเพิ่มเด็กเกิดใหม่ ให้กรอกคำว่า ท.ร.๑ หรือ
ท.ร.๒ หรือ ท.ร.๓ แล้วแต่กรณี
๑๙. เข้ามาอยู่เมื่อ ให้ลงรายการ วัน เดือน ปี
ที่ย้ายเข้ามาอยู่ หรือ วัน เดือน ปี ที่เพิ่มขื่อเข้าในทะเบียนบ้านตามสูติบัตร
หรือ วัน เดือน ปี ที่ได้รับอนุมัติให้เพิ่มชื่อเข้าในทะเบี่ยนบ้าน แล้วแต่กรณี
๒๐. ลงชื่อ*** หมายถึงการลงลายมือชื่อของผู้ปฏิบัติงานซึ่งมี
๒ ช่องในกรณีลงชื่อที่ ๑ หมายถึงการลงชื่อของผู้เขียนรายการ ในกรณีลงชื่อช่อง ๒
หมายถึง การลงชื่อนายทะเบียนหรือผู้มีอำนาจทำการแทนนายทะเบียน
๒๑. ย้ายออก**
๒๑.๑ ไปที่ หมายถึงได้ย้ายออกไปจากบ้านนี้ไปอยู่
ณ ที่ใด และเมื่อใด ให้เขียนโดยย่อเช่น เดียวกับการย้ายเข้ามาเช่น
๒๑.๒ ย้ายออกเมื่อ ให้เขียน วัน เดือน ปี
ที่ย้ายออก หรือตาย หรือถูก จำหน่าย แล้วแต่กรณี
๒๑.๓ ลงชื่อนายทะเบียน หมายถึง
การลงลายมือชื่อของนายทะเบียน หรือ ผู้มีอำนาจทำการแทนนายทะเบียน
เมื่อได้ดำเนินการตาม ข้อ ๒๑.๑ หรือ ๒๑.๒ แล้วแต่กรณี เป็นที่ถูกต้องแล้วที่
๒๑.๔ ได้รับตอบแล้ว ให้ลงชื่อนายทะเบียนหรือผู้มีอำนาจทำการแทน
และวัน เดือน ปี ที่
ได้รับตอบจากสำนักทะเบียนอื่นว่าบุคคลที่ย้ายที่ออกไปนั้นได้ย้ายเข้าเป็นที่ถูกต้องสมบูรณ์แล้ว
๒๒. บันทึกการแก้ไขเปลี่ยนแปลงรายการ เพิ่มชื่อ
จำหน่ายชื่อหรือกรณีอื่นๆ กรณีมีการแก้ไขรายการ เช่น มีการเปลี่ยนชื่อตัว ชื่อสกุล
ให้หมายเหตุย่อๆ ไว้ด้วยหมึกสีแดง แล้วลงชื่อนายทะเบียนกำกับไว้
คำแนะนำการกรอกแบบพิมพ์หนังสือรับรองการเกิด
ท.ร. ๑/๑
๑. สถานที่ออกหนังสือรับรอง
ก. ชื่อสถานพยาบาล
ให้กรอกชื่อสถานพยาบาลที่ออกหนังสือรับรองการเกิด เช่น โรงพยาบาลมิชชั่น เป็นต้น
ข. บ้านเลขที่ ถนน/หมู่ ตำบล อำเภอ จังหวัด
ให้กรอกที่อยู่ของสถานพยาบาลในกรณีที่สถานพยาบาลนั้นมีทะเบียนบ้าน
๒.
ที่..../....ให้กรอกที่ของหนังสือรับรองการเกิดเรียงลำดับกันไป ทับ/พ.ศ.
ที่ออกจนหมดปีพ.ศ. เมื่อหมดปี พ.ศ. ให้ขึ้นเลข ๑ และทับปี พ.ศ. ใหม่ เช่น ฉบับแรกของปี
๒๕๒๗ ให้ เขียนว่าเลขที่ ๑/๒๕๒๗,๒/๒๕๒๗ เป็นต้น
กรณีขึ้น พ.ศ. ใหม่ก็ให้เริ่มเลขที่ ๑ ใหม่เช่น
๑/๒๕๒๘,๑/๒๕๒๙ เป็นต้น
๓. วันที่ เดือน
พ.ศ. ให้กรอกวันที่ออกหนังสือรับรองการเกิด เช่น วันที่ ๒ กุมภาพันธ์ พ.ศ. ๒๕๒๗
๔.
รายการเด็กที่เกิดตามช่องที่ ๑
๔.๑ ชื่อตัว
ชื่อสกุล ให้กรอกชื่อตัวชื่อสกุลของเด็กที่เกิด ส่วน ช่องเลขประจำตัวประชาชน*-****-*****-**-*
ให้เว้นช่องไว้สำหรับนายทะเบียนท้องถิ่นหรือนายทะเบียนตำบลเป็นผู้กรอก












๔.๒ เพศ ชาย หญิง ให้ทำเครื่องหมาย Ö
ที่ หน้า ข้อความที่ต้องการ


๔.๓ สัญชาติ ไทย
อื่นๆ (ระบุ)..ให้ทำเครื่องหมาย Ö
ที่
หน้าข้อความที่ต้องการหรือระบุสัญชาติอื่น แล้วแต่กรณี เช่น อื่นๆ (ระบุ)...จีน...ส่วนช่องสี่เหลี่ยมให้เว้นช่องว่างไว้
๔.๔ เกิดเมื่อวันที่ เดือน พ.ศ. ให้กรอก วัน
เดือน พ.ศ. ของเด็กที่เกิดโดยให้เขียนตัวเต็ม เช่น ๒๘ มกราคม ๒๕๒๗ เป็นต้น


๔.๕ ณ สถานพยาบาลให้กรอกชื่อสถานพยาบาลที่เด็กเกิด เช่น
โรงพยาบาลมิชชัน เป็นต้น


๔.๖ เวลา น. ตรงกับวัน ขึ้น...ค่ำ Ö
แรม ค่ำ เดือน ปี ให้เขียนตัวเต็มตรงตามข้อเท็จจริงและให้ทำเครื่องหมาย Ö
หน้าข้อความที่ต้องการ และให้เขียนปีทางจันทรคติ เช่น เวลาวันพุธ ๓ ค่ำ เดือนยี่
ปีชวด เป็นต้น
๔.๗ ชื่อสถานที่ที่เกิด บ้านเลขที่ หมู่ที่ ซอย
ถนน ตำบล/แขวง อำเภอ/เขต จังหวัด ให้กรอกชื่อและที่อยู่ของสถานพยาบาลที่เด็กเกิด
เช่น โรงพยาบาลภูมิพล ๑๓ ถนนพหลโยธิน แขวงไสไหม เขตบางเขน กรุงเทพมหานคร เป็นต้น
ส่วนช่องสี่เหลี่ยม
ให้เว้นว่างไว้
๕. รายการสถานภาพของครอบครัว ตามช่องที่ ๒
๕.๑ รายการชื่อตัว-ชื่อสกุล ของบิดามารดา
ให้กรอกชื่อตัว-ชื่อสกุล ของบิดาและมารดาของเด็กที่เกิดพร้อมเลขประจำตัวประชาชน
(ถ้าทราบ)
๕.๒ รายการบุตร ให้กรอกลำดับของบุตรว่าที่เป็นบุตรลำดับที่เท่าไรของบิดามารดา
ส่วนช่องสี่เหลี่ยมให้เว้นว่างไว้ และให้กรอกจำนวนบุตรทั้งหมดในครอบครัว
โดยแยกระบุตามข้อเท็จจริง เช่น จำนวนบุตรทั้งหมดมี ๘ คน ยังมีชีวิตอยู่ ๕ คน
คลอดแล้วตาย ๒ คน ตายในครรภ์ ๑ คน ส่วนช่องให้เว้นว่างไว้
๖. รายการผู้ทำคลอด ตามช่องที่ ๓ เป็นหมอตำแย
ผดุงครรภ์ ก็ให้ทำเครื่องหมาย ( ) ที่ใต้ข้อความที่เป็นจริง ถ้านอกเหนือจากนั้นให้ระบุในช่องอื่นๆ
ระบุ.....และให้กรอกชื่อตัว - ชื่อสกุลของผู้ทำคลอดนั้นๆ
ตลอดจนที่อยู่ของผู้ทำคลอด
๗. รายเด็กที่เกิด ตามช่อง ๔ ให้ทำเครื่องหมาย ( )
ที่ ใต้ข้อความและหน้าข้อความที่เป็นจริง
หรือระบุข้อความตามข้อเท็จจริงถ้าไม่ทราบให้เว้นว่างไว้ ส่วนช่องสี่เหลี่ยม
ที่ไม่มีข้อความ กำกับให้เว้นว่างไว้
๘. รายการเจ็บป่วยของมารดา ตามช่องที่ ๕
ให้ทำเครื่องหมาย ( ) ที่หน้าข้อความที่เป็นจริง หรือระบุข้อความตามข้อเท็จจริงส่วนช่องสี่เหลี่ยมที่ไม่มีข้อความกำกับให้เว้นว่างไว้
๙. ให้ผู้ทำคลอด ผู้ออกหนังสือรับรองการเกิด
เจ้าบ้านผู้มอบอำนาจให้ไปแจ้งการเกิด (เจ้าบ้านของสถานพยาบาลนั้น)
ผู้รับมอบอำนาจให้ไปดำเนินการแจ้งการเกิด (มารดาของเด็ก) ลงลายมือชื่อพร้อมทั้งเขียนขื่อตัว
ชื่อสกุลตัวบรรจงในวงเล็บใต้ลงลายมือชื่อ
๑๐. ช่องนายทะเบียนผู้รับแจ้งการเกิดให้เว้นว่างไว้
๑๑. ช่องสี่เหลี่ยม ใต้ข้อความ เลขที่ จังหวัด
วัน เดือน ปี เลขควบคุม ให้เว้นว่างไว้

คำแนะนำการกรอกแบบพิมพ์หนังสือรับรองการตาย ท.ร.
๔/๑ ตอนที่ ๑
๑. สถานที่ออกหนังสือรับรอง
ก. ชื่อสถานพยาบาล
ให้กรอกชื่อสถานพยาบาลที่ออกหนังสือรับรองการตาย เช่น โรงพยาบาลศิริราช เป็นต้น
ข. บ้านเลขที่ ถนน ตำบล อำเภอ จังหวัด
ให้กรอกที่อยู่ของสถานพยาบาลในกรณีที่สถานพยาบาลนั้นมีทะเบียนบ้าน
๒. ที่..../.....ให้กรอกที่ของหนังสือรับรองการตายเรียงลำดับกันไป/พ.ศ.
ที่ออกจนหมดปี พ.ศ. ให้ขึ้นเลข ๑ และทับปี พ.ศ. ใหม่ เช่น ฉบับแรกของปี ๒๕๒๗
ให้เขียนคำว่า เลขที่ ๑/๒๕๒๗ เป็นต้น กรณีขึ้น พ.ศ. ใหม่ ก็ให้เริ่มเลขที่ ๑ ใหม่
เช่น ๑/๒๕๒๘,๑/๒๕๒๙ เป็นต้น
๓. วัน เดือน
พ.ศ. ให้กรอกวันที่ออกหนังสือรับรองการตาย
๔. รายการผู้ตาย
ตามช่องที่ ๑






๔.๑ ให้กรอก ชื่อตัว  ชื่อสกุล ของผู้ตาย
ส่วนเลขประจำตัวประชาชนให้เว้นว่างไว้ให้นายทะเบียนท้องถิ่นหรือนายทะเบียนตำบลเป็นผู้กรอก




๔.๒ เพศ ชาย หญิง ให้ทำเครื่องหมาย Ö ที่ หน้า ข้อความที่ต้องการ


๔.๓ อายุ
ให้กรอกอายุของผู้ตาย ส่วนช่องสี่เหลี่ยม ให้เว้นว่างไว้






๔.๔ สัญชาติ
ให้ทำเครื่องหมาย Ö ที่ หน้าข้อความที่ต้องการ
หรือระบุสัญชาติอื่น แล้วแต่กรณี เช่น
อื่น (ระบุ)...จีน... ส่วนช่องสี่เหลี่ยม
ให้เว้นว่างไว้


๔.๕ อาชีพ
ให้กรอกอาชีพของผู้ตาย


๔.๖ สถานภาพการสมรส
ให้ทำเครื่องหมาย Ö ที่
หน้าข้อความที่ต้องการ


P


๔.๗ การศึกษา
ให้ทำเครื่องหมาย Ö ที่ หน้าข้อความที่ต้องการ
ถ้าทำเครื่องหมาย เ เขียนให้ระบุชั้นสุดท้ายที่จบการศึกษาด้วย
ส่วนช่องสี่เหลี่ยม ที่ไม่มีข้อความกำกับให้เว้นช่องว่างไว้


๔.๘ ศาสนา
ให้กรอกศาสนาที่ผู้ตายนับถือ ถ้าไม่ทราบให้เว้นว่างไว้ ส่วนช่องสี่เหลี่ยม ให้เว้นว่างไว้






๔.๙ ตายเมื่อ
ให้เขียนตัวเต็ม เช่น วันที่ ๑๔ เดือนกุมภาพันธ์ พ.ศ. ๒๕๒๗ ส่วนช่องสี่เหลี่ยม ให้เว้นว่างไว้
๔.๑๐
ที่อยู่ตามทะเบียนบ้าน ให้กรอกที่อยู่ของผู้ตายที่มีชื่ออยู่ในทะเบียนบ้าน เช่น ๑๕
หมู่ ๔ ตำบลกองทูล อำเภอหนองไผ่ จังหวัดเพชรบูรณ์




๔.๑๑ สถานที่เกิด
บ้านเลขที่ หมู่ที่ ให้กรอกรายละเอียดใต้ข้อความนั้นๆ เช่น โรงพยาบาลเมโย
ถนนพหลโยธิน แขวงลาดยาว เขตบางเขน กรุงเทพมหานคร ส่วนช่องสี่เหลี่ยม ให้เว้นว่างไว้
P


P


๕. รายการสถานที่ตาย
ตามช่องที่ ๒ ให้ทำเครื่องหมาย Pที่ * หน้าข้อความที่ต้องการ เช่น ในสถานพยาบาล
คือ โรงพยาบาลศิริราช หรือ นอกสถานพยาบาล
คือ ๑๓ หมู่ ๑ ถนนรานนก แขวงบ้านช่างหล่อ เขตบางกอกน้อย กรุงเทพมหานคร










๖.
รายการบิดามารดาของผู้ตาย ตามช่องที่ ๓ ให้กรอก ชื่อตัว - ชื่อสกุล
ของบิดามารดาพร้อมเลขประจำตัวประชาชน (ถ้าทราบ)
นอกจากนั้นในช่องสัญชาติของบิดามารดา ให้ทำเครื่องหมาย Ö ที่
หน้าข้อความทีต้องการ
ส่วนช่องสี่เหลี่ยม ให้เว้นว่างไว้
และในช่องอาชีพให้กรอกอาชีพของบิดามารดา (ถ้าทราบ) ส่วนช่องสี่เหลี่ยม ให้เว้นว่างไว้


๗.
รายการสาเหตุการตายตามช่องที่ ๔ ให้กรอกสาเหตุการตายของผู้ตาย แล้วแต่กรณี
๘.
รายการผ่าตัดตรวจศพตามช่องที่ ๕ ให้ทำเครื่องหมาย Ö ที่ หน้า
ข้อความที่ต้องการ และกรอกรายละเอียด แล้วแต่กรณี






๙.
รายการผู้รับรองการตาย ตามช่องที่ ๖ ให้กรอกชื่อตัว  ชื่อสกุลพร้อมเลขประจำตัวประชาชนของผู้รับรองการตาย
ที่อยู่ของผู้รับรองการตายตามทะเบียนบ้านที่ผู้รับรองการตายมีชื่ออยู่
ส่วนช่องเป็น หมอตำแย แพทย์แผนโบราณ
ให้ทำเครื่องหมาย Ö ที่
 หน้าข้อความที่ต้องการ
๑๐.
ให้ผู้รับรองการตายลงลายมือชื่อ พร้อมทั้งเขียนชื่อตัว  ชื่อสกุล ด้วยตัวบรรจงในวงเล็บใต้ลายมือชื่อ

คำแนะนำการกรอกแบบรายงานการแก้ไข เปลี่ยนแปลง
หรือเพิ่มเติมรายการที่มีอยู่เกี่ยวกับบ้านในกรณีมีการแก้ไข เปลี่ยนแปลง หรือเพิ่ม
เป็นจำนวนมาก แบบ ท.ร. ๙๙/๑
๑.
เลขที่......../........ให้กรอกเลขที่ของแบบ ท.ร./๙
เรียงลำดับกันไปทับ /ปี พ.ศ.เมื่อหมดปี
พ.ศ. ให้ขึ้นเลข ๑ และทับปีใหม่ เช่น ๑/๒๕๒๗ เลขที่ ๒/๒๕๒๗ เลขที่ ๑/๒๕๒๘ เป็นต้น








๒. ช่องแผนที่......ในจำนวน......แผ่น
ให้กรอกลำดับแผนที่ของ แบบ ท.ร. ๙๙/๑ และจำนวนแผ่นทั้งหมดที่ส่งในคราวเดียวกัน
เช่น แผ่นที่ ๔ ในจำนวน ๑๒ แผ่น เป็นต้น








๓. ช่องสำนักทะเบียน......จังหวัด.......รหัสสำนักทะเบียน
ให้กรอกชื่อของสำนักทะเบียนและจังหวัด
ส่วนช่องรหัสสำนักทะเบียนให้เว้นว่างไว้ เช่น สำนักทะเบียนอำเภอ ค่ายบางระจัน
จังหวัดสิงห์บุรี รหัส เป็นต้น
๔. ช่องลำดับที่ ให้กรอกลำดับที่ของบ้าน
๕. ช่องเลขรหัสประจำบ้านของบ้านที่ต้องการแก้ไข
เปลี่ยนแปลง หรือเพิ่มเติมรายการที่อยู่ ให้กรอกเลขรหัสประจำบ้าน
ให้ตรงกับราการเลขรหัสประจำบ้านเดิมด้วยตัวเลขอารบิค ๑๑ หลัก












๖. ช่องรายการที่อยู่เดิมให้กรอกรายการที่อยู่เดิมที่บ้านหลังนั้นตั้งอยู่
เช่น ๑๑ ซอยประชาอุทิศ ถนนวจี หมู่ที่ ๓ หรือถนนวจี หมู่ที่ ๓ ตำบลหล่มสัก
ในกรณีที่บ้านมีรายการ ตรอก/ซอย หรือถนน หรือตำบลเดียวกันให้ใช้เครื่องหมาย
ได้ ส่วนช่องรหัส ตำบล
 ให้เว้นว่างไว้
๗. ช่องรายการที่อยู่แก้ไขเปลี่ยนแปลงหรือเพิ่มเติมใหม่ให้กรอกรายการที่อยู่ที่ได้แก้ไขเปลี่ยนแปลงหรือเพิ่มเติมใหม่
เช่น ๔ ซอยประชาอุทิศ ถนนวจี หมู่ที่ ๕ ตำบลสักหลง และดำเนินการเช่นเดียวกับข้อ ๖
๘. ช่องแก้ไข เปลี่ยนแปลง
หรือเพิ่มเติมรายการที่อยู่ตามคำร้องหรือหนังสือหรือประกาศของ.......ลงวันที่.......เดือน.......พ.ศ.......ให้กรอกรายการตามข้อเท็จจริงเช่น
ประกาศของกระทรวงมหาดไทย ลงวันที่ ๑ เดือนเมษายน พ.ศ. ๒๕๒๗ เป็นต้น
๙. ช่องโดยได้รับอนุมัติหรือมีผลบังคับใช้ วันที่
......เดือน......พ.ศ......ให้กรอกรายละเอียดที่ปรากฏ แล้วแต่กรณี เช่น
มีผลใช้บังคับ วันที่ ๑ เดือนพฤษภาคม พ.ศ.๒๕๒๗
เป็นต้น












๑๐. ให้ผู้เขียน ผู้ตรวจสอบ นายทะเบียน ลงลายมือชื่อ
พร้อมทั้งเขียนชื่อตัว ชื่อสกุล ด้วยตัวบรรจงในวงเล็บใต้ลายมือชื่อ
๑๑. ช่องสี่เหลี่ยม
-
-
หลังคำว่านายทะเบียนให้เว้นว่างไว้

บทเฉพาะกาล
 

ข้อ ๒๑๗ ระเบียบสำนักงานกลางทะเบียนราษฎร
กรมการปกครอง ว่าด้วยการจัดทำทะเบียนราษฎร พ.ศ. ๒๕๒๘
ให้ใช้บังคับเฉพาะสำนักทะเบียนในเขตปฏิบัติการตามโครงการจัดทำเลขประจำตัวประชาชน

ข้อ ๒๑๘ สำนักทะเบียนที่ถูกกำหนดให้เป็นเขตปฏิบัติการและดำเนินการถ่ายสำเนาทะเบียนบ้านโดยสำนักงานกลางทะเบียนราษฎร
ให้ถือเป็นสำนักทะเบียนในเขตปฏิบัติการ นับตั้งแต่วันเริ่มต้นถ่ายสำเนาทะเบียนบ้าน
ให้ใช้ระเบียบนี้ตั้งแต่วันที่ ๒๘ ธันวาคม ๒๕๒๘
เป็นต้นไป


ประกาศ
ณ วันที่ ๑ ธันวาคม พ.ศ.๒๕๒๗
เจนวิทย์
สิทธิดำรง
ผู้อำนวยการทะเบียน
[เอกสารแนบท้าย]

๑. แบบรายงานการแก้ไขเปลี่ยนแปลงหรือเพิ่มเติมรายการต่างๆ
ของบุคคลในทะเบียนบ้าน สูติบัตร และมรณบัตร (ท.ร. ๙๗)
๒. แบบรายงานการเพิ่ม/เปลี่ยนสถานะภาพหรือ
จำหน่ายชื่อบุคคลในทะเบียนบ้าน (ท.ร. ๙๘)
๓. แบบรายงานการแก้ไขเปลี่ยนแปลง
เพิ่มเติม หรือจำหน่ายเกี่ยวกับบ้าน (ท.ร. ๙๙)

(ดูข้อมูลจากภาพกฎหมาย)